
ricesc către domnii Conferenţiari. 


www.dacoromanica.ro 


PREA STIMATE DOMN, 


Pentru a lărgi planul de acțiune în legătură cu preocu- 
pările Noastre privitoare la reactivarea spiritului ortodox 
în viata publică, am socotit necesar un ciclu de conferințe, 
în care figuri reprezentative ale culturei românești şi fii 
credincioşi ai Bisericii ortodoxe, să aducă contribuţia lor 
spirituală, pentru a înălța şi păstra trează conştiinţa cul- 
tural-religioasă tradițională în opinia publică. 

Acest gând al Nostru şi l-a însuşit — în urma propu- 
nerii Pr. I. Lupaş — şi Congresul Naţional Bisericesc, care 
a hotărît să se organizeze în iarna aceasta o serie de confe- 
rinte de cuprins religios moral, istoric şi social creştin, a- 
vând ca temă generală: Biserica și problemele sociale. 

Conferinţele vor fi apoi strânse în volum, wublicate şi 
răspândite întrun cât mai mare număr de exemplare în 
cuprinsul tuturor Mitropoliilor şi Episcopiilor Bisericii 
noastre, spre a se afla la îndemâna tuturor. 

Pentru iniţierea unor sănătoase orientări în toate pro- 
blemele sociale ce frământă astăzi lumea întreagă, spri- 

jinul Dv. ne-ar fi de mare folos, în care scop vă adresăm un 
călduros apel, rugându-mvă să fiţi colaboratorul Bisericii, în 
acest domeniu. 

Deplin încredimțaţi că înțelegeţi ca şi Noi gravitatea mo- 
mentelor prin care trecem şi necesitatea urgentă a unei 
noui directivări în spiritul public, vă rugăm ca înlăuntrul 
subiectului general anunțat mai sus, să binevoiți a vă alege 
o temă, pe care s'o desvoltaţi în ciclul de conferințe ce se va 
ține sub auspiciile Patriarhiei la Fundaţia Dalles în cursul 
lunilor: Ianuarie, Februarie şi Martie. 

După primirea răspunsului Dv. vom stabili data confe- 
rinţei, potrivit înlănțuirii fireşti a chestiunilor tratate şi 
de către ceilalți conferenţiari. 

Nădăjduind în bunăvoința Dv., vă rugăm să primiti asi- 
gurarea deosebitei Noastre considerațiuni şi Patriarhiceşti 
binecuvântări. 

22 Decemwvrie 1932. 


PREŞEDINTE, 


Consilier Referent, 
Dr. Aurel Crăciunescu. 


www.dacoromanica.ro 


I. P.S. S. 
Dr. MIRON CRISTEA 


Patriarhul României 


INDATORIRILE 
GENERAŢIEI DE AZI 


Cuvânt adresat tineretului univer- 
sitar la Fundaţia „Dalles“ — 9 Dec. 
1932 — în prezența M. S. Regina 
Maria, cu prilejul chemării făcută de. 
Cercul „Analelor Române“. 

CUVÂNTUL DE INTÂMPINARE ROSTIT 
IN NUMELE TINERETULUI de D-1 I. GRIGORESCU 


Cu respectoasă şi adâncă mișcare sufletească, ridic în a- 
cest moment, pe umerii mei slabi, mandatul important dat 
mie de gruparea „Analelor Române“, de a saluta venirea 

“Prea Fericirii Voastre în mijlocul nostru. 

Indeplinind un gând trăitor de multă vreme, ne bucurăm 
cu bucurie mare, azi când Şeful Prea Venerat al Bisericii 
Naţionale binevoeşte să ne cinstească cu pogorirea Sa 
între noi. 

Sanctitate! Vă rugăm să credeţi că nu o năzuinţă de im- 
portanță externă și decorativă, ne-a îndemnat să solicităm 
Patriarhului Bisericii Române această osteneală, pentru 
care îi suntem trainic recunoscători. Constituirea grupului 
nostru, tendinţele noastre, statutul nostru și tot ce am pu- 
tut realiza până acum ca manifestări publice, dovedesc că 
în cetele tineretului înfăţişat prin noi, se sbuciumă preo- 
cupări, aspirații şi directive, altele decât ale înaintaşilor 
noştri: tinerii universitari de acum o jumătate de veac sau 
chiar un sfert de veac. 

Prezenţa Prea Fericirii Voastre în mijlocul nostru este 
dovada mult prețioasă a unei stări sufleteşti existente în 
majoritatea celor de vârsta şi de activitatea noastră. A ve- 

dea şi a asculta pe Capul Canonic al Bisericii strămoșești, 
constitue azi pentru tineretul luminat românesc, o fericită 
revenire la nişte vremi socotite de unii (cu ușurătate) 
drept înmormântate pentru totdeauna în cronicile nea- 
mului. 

Suntem, — prin sufletescul nostru încordat, solicitat de 
problemele noui și dornic de readucerea vechilor şi ferici- 
telor idealuri ale părinţilor noștri: — o generaţie aparte. 

Suntem — în nepotrivire cu înaintaşii noştri imediaţi— 
îndeplinitorii acelui profund stih din Sfintele Scripturi: 
întoarcem „inimile părinților spre copii şi pe cei răzvrătiți 
la înțelepciunea drepţilor, întocmind Domnului un popor 
pregătit“. (Luca I, 17). 

Trăim, Prea Fericite Părinte, zile a căror dureroasă în- 
semnătate trebue să fie despăgubită de o deplină concen- 
trare de puteri sufleteşti şi de bărbătești hotărîri. Marile 
şi atât de zguduitoare evenimente, petrecute în toată lu- 
mea în ultimele câteva decenii, sunt, de bună seamă, crea- 
toarele unei psihologii noui, mai ales la aceia cari prin tine- 
reţea lor, sunt încă pe cale de formațiune sufletească. 

Privind în jurul nostru, — acum când ne imobilizează 
studiile şi biblioteca, — privind şi adunând din mediul ro- 
mânesc destăinuirile vremii, freamătul societăţii şi toate 
acele glasuri ale sufletului popular, noi, pilduitorii şi das- 
călii de mâine, ne simţim şi ne declarăm puţin mulțumiți 
cu acea ştiinţă atât de orgolioasă până eri, care credea, în 
chip absolut, numai în metodele experimentale și numai în 
achiziţiile microscopului şi telescopului. | 

O imensă nostalgie ne face să înturnăm inimile noastre 
spre acele vremuri de cari „se învredniciră cronicarii şi 
rapsozii““. Studiul din ce în ce mai amănunţit şi mai sigur 
al începuturilor neamului și al vechilor alcătuiri româneşti, 
ne-a dat și ne dă încredințarea, că uimitoarea putere de re.. 

zistență strămoşească, a venit din comorile de credință 
şi de tradițiune ale celor ce sămănară din Carpaţi și până 
spre apele hotarnice, toată faţa moşiei strămoșești, cu atâ- 
tea şi atâtea locașuri de închinăciune. Pe lângă impresiile 
estetice, pe lângă frumuseţile specifice ale acestor crea- 
ţiuni — închinate legii creştineşti — se ridică în noi con- 
vingerea nouă şi gândul stăruitor, că mai mult decât prin 
artă, înaintaşii noştri fură admirabili prin cucernicia lor. 

Vrem încă odată să fim urmașii acestor minunaţi apără- 
tori ai comorilor credinţei religioase. 

Nu suntem — recunoaştem bucuros — mari inovatori, 

când încercăm atari simţiri şi când dorim să ne întâlnim 
în acest fel de simțire cu tot tineretul nostru românesc. In 
lumea întreagă, știm că există o largă revizuire de atitu- 
dini şi de conştiinţă. 
__ In vechile ţări culturale — unde învăţaţi iluştri, unde fi- 
losofi cu renume universal, au stabilit, sute de ani, o tradi- 
ție ştiinţifică independentă şi geloasă de independenţa ei 
— acolo fenomenul pe care îl semnalăm, ca trăitor în con- 
ştiinţa noastră, este o realitate bogat pilduită şi impună- 
tor predicată. 

Acum o jumătate de veac, sanctuarele ştiinţei păreau a 
fi uitat pe Dumnezeu. Pontifii lor slujeau la ele, în numele 
„raţiunii pure“ şi în numele progresului infinit al puterilor 
omului, progres în înțelepciune, în tehnică şi în fericire. 

- Trebue să recunoaştem că această naivă trufie a ştiinţei 
omeneşti a cunoscut încă odată, o largă desamăgire. 

Reprezentanţii de azi ai ştiinţelor exacte, revenind în 
mare parte asupra orgolioaselor afirmări de acum o jumă- 
tate de veac şi un veac, recunosc cu o modestie, care se a- 
propie de hotarele bănuelii, că Dumnezeu există, recunose 
relativitatea cunoştinţelor exacte și iremediabila mărginire 
a forţelor noastre de cognoscibilitate. 

Credeau pontifii pozitivişti — nu mai departe ca în gene- 
rația trecută — că încep să fie stăpâni pe Porţile Misteru- 
lui, că încep să strâmtoreze palatul Inexpugnabilei Enigme. 
Desamăgire adâncă! 

Continuatorii lor de azi, capitulează, își încrucișează bra- 
tele şi declară, ca un fel de nou „vanitas vanitatum“: „re- 
lativitatea, relativităţilor“. 

Prea Fericite Stăpâne, încercăm să spunem, în graba e- 
moţionantă pe care o imprimă inimii noastre evenimentul 
astăseară, sărbătorit, gânduri şi constatări ale obştei tine- 
retului nostru. 

Ştiinţa, de azi cu nouile ei directive, ne ajută să înțelegem 
adânca rațiune a disciplinii religioase şi să salutăm cor- 
vinşi pe reprezentanţii vechiului, înţeleptului și sacrului 
ritm sufletesc de altădată. 

Vrem să fim români integrali, adăogând vieţii noastre 
interioare, umbrele şi luminele sufletului împăcat şi tra- 
diţional. 

Vrem să fim creştini. 

Suntem profund doritori să auzim în această sărbăto- 
rească adunare, cuvintele înţelepciunii pe care o întrupaţi 
şi o propoveduiţi. 

Gruparea noastră, voind să aşeze într'un cadru istorie 
faptul de bună voinţă şi de pogorământ al Sanctităţii Voas- 
tre faţă de noi, V'a alcătuit şi Vă înmânează acest perga- 
ment de bună amintire şi de puternice asigurări. 

Dorim din toată inima, ca manifestarea noastră să fie 
bun început şi bun augur pentru toată generaţia pe care 
o înfăţişăm. 

Prea Fericite Părinte, simţindu-ne mai aproape ca ori- 
când de Șeful Bisericii noastre, suntem adânc mulţumiţi 
de acest concurs de împrejurări, care ne aduce suprema bu- 
curie de a, ne închina mult iubitei şi prea graţioasei noastre 

Suverane, Majestății Sale Regina Maria, care în momentele 
de grea încercare pentru neamul nostru, a avut un rol ho- 
tăriîtor, aprinzând făclia curajului în suflete şi întărind cre- 
dinţa în izbânda finală. 

Dăruiască-ne Domnul, în anii noștri de muncă şi de vii- 
toare îndepliniri, măsura cea mai plină şi mai norocoasă 
pentru aspiraţiile, pentru puterile şi pentru destoiniciile 
neamului românesc! 

PERGAMENTUL 
INMÂNAT I. P. S. PATRIARH 


Tineretul universitar, grupat în jurul „Analelor Ro- 
mâne“, cu respect şi smerenie urează I. P. S. S. Dr. Miron 
Cristea, Primul Patriarh al României, ca infinita energie 
morală, spirituală şi națională, de care dispune, să dea Bi- 
sericii şi Națiunii supremul sprijin de care are nevoe. 

Fie, ca ziua de $ Decembrie una mie nouă sute treizeci 
şi doi, să rămână în amintirea tineretului ca una din zilele 
mari, când I. P. S. S. s'a coborit în mijlocul lui, rostindu-i 
cuvinte de îndemn şi îndreptându-l spre calea cea bună şi 
adevărată. 


Vineri, 9 Decemwrie 1932. 


Preşedinte, ION GRIGORESCU. 


www.dacoromanica.ro 


CUVÂNTAREA I. P. S. PATRIARH 


Poftirea ce mi-ați făcut, de a veni în mijlocul vostru pen- 
tru a arăta câteva din gândurile mele cu privire la îndato- 
ririle tuturor în faţa grelelor împrejurări prin care trecem, 
“a încrucişat cu o veche dorinţă a mea, căreia o să-i dăm 
expresiune nu peste multă vreme tot în această sală. Cu. 
binevoitorul sprijin al Academiei Române, proprietara a- 
cestui locaş de cultură, câţiva dintre cei mai distinși repre- 
zentanţi ai Bisericii Ortodoxe — clerici și mireni — vor 
discuta, într'o serie de conferinţe, aspectul social al învă- 
ţăturilor evanghelice şi vor arăta rostul lor în legăturile 
dintre oameni, cât şi rolul Bisericii întru afirmarea tot mai 
temeinică a acestor învățături în mijlocul societăţii ac- 
tuale. Această împrejurare mă face să socotesc păşirea. 
mea în această sală și vorbirea mea de azi, drept începutul 
realizării gândului meu pe care voi, poftindu-mă astăzi 
aci, l-aţi anticipat. 

Dorinţa voastră — a unui grup de studenți şi de oameni, 
pe cari îi interesează Biserica şi problemele ei — de a lua 
contact mai de aproape cu Biserica, este, mai ales astăzi, 
un semn bun. Ea dovedeşte că vom putea găsi în voi spri- 
jinul trebuitor, întru a lărgi sfera de acţiune a Bisericii, 

dincolo de hotarele, în care lucrează clerul şi slujitorii ei 
în general. Ca şi grăuntele de muștar, acţiunea voastră 
poate creşte şi rodi, ajungând un copac mare, sub a cărui 
umbră să se poată adăposti atâtea suflete ofilite și pri- 
mejduite de arşiţa stricăciunilor moderne şi a curentelor 
bolnăvicioase, cari bântue societatea actuală. 

In scopul de a face acţiunea voastră cât mai spornică 
şi întemeindu-mă pe bunele voastre gânduri, cred că nu 
este fără folos să cunoaşteţi mai în amănunte, câteva din 
multiplele îndatoriri ale vremurilor de faţă, aşa precum 
le văd eu şi a căror realizare este neapărat şi urgent tre- 
buitoare. 

Ceeace caracterizează în chip deosebit societatea actuală 
şi-i dă o înfăţişare nouă, este lipsa aproape totală de avânt 
şi de ideal. Aş putea ilustra această afirmare cu mii de e- 
xemple, pe cari le găsim în presa zilnică sau în întâmplă- 
rile, de cari este dominată viaţa noastră publică. 

Mă dispensez însă, fiindcă vă sunt destul de cunoscute 
tuturor şi fiindcă povestirea lor ar avea tocmai efectul con- 
trar, decât cel pe care-l urmăresc. O singură împrejurare, 
luată din vieaţa neamului nostru românesc, este însă mai 
concludentă decât toate, şi de aceea ţin s'o semnalez aten- 
ţiunii Voastre şi prin aceasta, opiniei publice în general. 

Se zice în deobște, că literatura unui popor este oglinda, 
sufletului său. Aceasta este atât de evident, încât nu are 
nevoe să fie demonstrat. Literatura cuprinde în deobşte 
stări sufleteşti, exprimate în forme artistice, adică în 
forme frumoase şi capabile de a stârni la rândul lor, pentru 
cei ce le citesc sau ascultă, emoțiuni și sentimente, cari de- 
termină acţiunile noastre. Aceste acţiuni vor fi bune sau 
rele, cu caracter de zidire sau de destrămare, după cum 
vor fi emoţiunile, pe cari formele literare le-au stârnit în 

noi, când ne-au atins simţurile și ne-au pus sufletul în 
mişcare. 

Ce constatăm la poporul nostru din acest punct de ve- 
dere? Un fapt uimitor şi plin de îngrijorare. 

Gândiţi-vă la epoca imediat posterioară războiului dela, 
1877. Toată literatura, care apare atunci după războiu, 
este o literatură entuziastă. Scriitorii noştri, în frunte cu 
Alecsandri şi chiar pesimistul Eminescu, cântă vitejia sol- 
datului român, laudă virtuțile ţăranului simplu și cred cu 
putere într'un viitor mai bun pentru acest popor. Oricare 
poet sau prozator din. această epocă ar fi obiectul lecturilor 
noastre, după ce am lăsat cartea din mână, rămânem cu 
un sentiment puternic de înălțare sufletească, de avânt 
creator şi de îndemnuri, cari sporesc în noi puterile şi ne 
fac să pornim tot mai hotăriîţi spre realizarea temeinică a. 
scopurilor ideale, pe care le are vieaţa, potrivit cu vandie- 
lile ei pământești. 

Şi totuşi, noi nu realizasem la 1877 decât numai o foarte 
mică parte din idealul nostru național. 

Citiţi însă literatura noastră de după războiul pentru 
reîntregire. Nici o poezie patriotică şi nici o scriere remar- 
cabilă, care să glorifice avântul aproape legendar al solda- 
ților, cari au trecut Carpaţii. Romanele și în genere toată 
proza noastră postbelică este sau plină de peripeții fără 
culoare şi însemnătate, sau deadreptul dizolvantă. Ea lasă 
cititorului, dacă nu un sentiment de revoltă împotriva stă- 
rilor de acum şi organizației noastre sociale şi politice, cel 
puţin o stare de spirit apatică şi nelucrătoare. Scriitorii 
noștri — afară de unele excepţii onorabile — par a scrie 
urmărind mai mult efectul comercial, decât cel al creerii 
unei stări de spirit noui, mai bune, mai superioare, mai 
năzuitoare spre cele de sus, adică spre cele spirituale şi veş- 
nice. Literatura noastră actuală este în genere pesimistă. 

-Cetindu-o, îţi lasă în suflet întipăriri, cari obosesc şi des- 
curajează, slăbind avântul şi puterile creatoare din noi. Un 
„negativism distructiv cuprinde peste tot această literatură 
:şi la tot pasul ne întâmpină, precum am spus, nemulțumi- 
-rile, desgustul şi uneori chiar un fel de revoltă împotriva 
ordinii actuale. Astfel s'a creat în spiritul public un curent 
-foarte primejdios. Fiecare este doctor pentru altul, nu 
“pentru sine și cu toţii așteptăm un desnodământ fatal, 
“împotriva, căruia suntem incapabili de a lua vreo măsură. 

Această stare de spirit tinde să se generalizeze. Ea s'ar 
-putea constata şi în alte domenii, nu numai în cel literar, și 
“în special în uşurinţa cu care oamenii cu cultură şi de cea 

mai bună condiţie socială înfrâng legile sau nesocotesc în- 

- datoririle contractuale. In orice caz, acest taedium vitae, 
:acest desgust pentru acţiunea creatoare, a adus în sânul 
-poporului nostru atâtea stări de contradicţie, încât a de- 
-venit primejdios pentru însăşi consolidarea unităţii noas- 
“tre naţionale, dacă anumiți factori educativi nu-i vor pune 
„stavilă şi nu vor lua măsuri pentru a tămădui atâtea spăr- 
-turi, cari se fac în unitatea noastră sufletească. 

Este aproape de prisos să arătăm pricinile acestui rău. 
"Ele sunt destul de evidente și în mintea tuturor. Fără în- 
doială unul din rezultatele greului războiu prin care am 
"trecut, este o istovire a puterilor noastre fizice, care se 
- manifestă mai ales prin această ezitare sau chiar frică de 
- efort. Izvorul faptelor fiind secătuit, omul de după război 
- — asemenea bolnavului ridicat din patul unei lungi şi grele 
„istoviri — se mişcă sfios şi neîncrezător din pricina pute- 
“rilor sale fizice neîndestul de întremate. 

Dar cea mai însemnată cauză a acestei stări bolnăvi- 
- cioase, care nelinişteşte şi îngrijorează pe toţi factorii noş- 
“tri de Stat, şi care îngrijeşte Biserica noastră ortodoxă şi 
-pe noi, slujitorii ei, este lipsa unui ideal, adică lipsa acelei 

puteri îmbolditoare, lăuntrice, care să treazească în noi 
puterile latente și să ne silească la efort. 

Se pare că — după realizarea unităţii noastre naţionale 
— noi nu mai avem un ţel precis, spre care să tindem şi 
să concentrăm puterile noastre, făcându-le active şi rodi- 
toare. In haosul economic și financiar, pe care l-a creat 
războiul — în acest dezechilibru de puteri, care frământă 
acum întreaga omenire — în fața atâtor drumuri, cari se 
deschid prea lesne și ne ispitesc, noi stăm nedumeriţi şi În- 
doelnici asupra scopului, pe care trebue să-l urmărim şi 
a punctului cardinal, spre care trebue să ne orientăm de 
aci înainte. In acest timp ne copleșesc necazurile, valurile 
vieţii sociale în necontenită prefacere, ne saltă și ne aruncă 
în spre genunele, ce se deschid mereu la dreapta și la 
stânga, pe când mâinele noastre slăbite — în loc să spo- 
rească hărnicia— lasă vâslele și luntrea însăși în voia apei. 

Aceste stări anormale, care bântue toată omenirea, dar 
mai ales poporul nostru, sunt cunoscute în general sub nu- 
zaele de: criză morală. Ele sunt pricina tuturor nemulțu- 
mirilor de azi şi a dezordinei, din ce în ce mai accentuate, 
care domneşte în societatea actuală. Ea se manifestă — 
precum am văzut şi în literatură — prin acel negativism 
exagerat, care a devenit el însuși factor de disoluţie socială. 

Atâtea fraude în instituțiunile publice, atâtea falimente 
în cele comerciale, demagogia, care se manifestă tot mai 
desmăţat şi nimicește vieaţa politică, lipsa de reacțiune îm- 
potriva a tot ce este în mod evident primejdios ordinii şi 
progresului, sunt toate efectele, nu ale unei stări economice 
proaste, ci ale unei stări morale bolnăvicioase. Deficitul 
“material, de care ne vorbesc economiştii, este rezultatul 
unui deficit moral. Omul şi-a irosit avutul, fiindcă n'a gă- 
sit în el puterea morală de a se stăpâni şi a înfrunta ispi- 
tele rele. In faţa dezastrului, în loc să se reculeagă, el ocă- 

răşte pe toţi. Lipsa unui ideal superior de vieaţă ne-a îm- 
potmolit în noroiul trebuinţelor vieţii fizice. Poruncile mo- 
rale fiind nesocotite, toate puterile, cari cârmuesc vieaţa, 
Sau mistuit şi sau dezechilibrat, astfel încât societatea 
plutește în neștire, fără ţel şi fără avânt. ` 

In faţa acestei stări de lucruri şi a acestei perspective, 
lumea conștientă trebue să reacționeze. Biserica se crede 
îndreptăţită cea dintâi pentru a ridica steagul. Ea a spus 
şi spune mereu: „Căutaţi mai întâi împărăţia lui Dumnezeu 
şi dreptatea lui şi toate celelalte se vor adăoga vouă“. (Ma- 
tei VI, 33). Deci împărăția lui Dumnezeu, iată idealul cel 
nou, iată țelul spre care trebue să tindă generația de azi. 
In locul idealului naţional, acum integral înfăptuit şi care 
a încălzit generaţia trecută, făcând-o harnică şi bogată în 
fapte mari, trebue să ne fixăm acum cu hotărire şi preci- 
ziune un ideal nou, menit a-l desăvârși pe cel dintâi și a 
face din neamul nostru românesc, calitativ un popor civi- 
lizat, puternic şi respectat, adică un factor superior de pro- 
păşire între celelalte neamuri. 

In ce constă acest ideal sau această împărăție a lui Dum- 
nezeu? E uşor de aflat. Ea însemnează: Domnia virtuţii în 
toate actele vieții noastre publice şi private; grija de a nu 
vătăma legile, pe care Dumnezeu le-a pus în noi odată cu 
zămislirea noastră. In vieaţa publică, cum și în cea privată, 
—în familie, ca şi în afară de ea — în şcoală, în exercitarea, 
meseriei, a comerţului sau a funcţiunii noastre, — fiecare 
om trebue să fie mânat de grija fără preget pentru o 
vieaţă cinstită, curată şi demnă şi de bunele legături, cari 
trebue să domnească între el și semenii lui. Cea dintâi rea- 
lizează pacea cu noi, adică liberarea de ispite şi de păcat— 
cea de a doua realizează pacea socială sau buna învoire 
între oameni. 

Aceste stări trebue să se întipărească atât de puternic 

în fiinţa noastră, încât să formeze în ea o a doua natură. 
Ele trebue să condiţioneze chipul nostru de a fi şi de a ne 
arăta, izvorînd cu necesitate din tot ceeace gândim sau fa- 
cem. Acesta este idealul, spre care trebue să tindem: a- 
cesta este noul ţel, pe care trebue să ni-l fixăm, ca o con- 
diţie sine qua non de existenţă şi propășşire. | 

Dealtfel acest ideal nu este întru nimic nou. Generaţia 
trecută a trăit şi ea în frica de Dumnezeu şi a râvnit îm- 
părăţia şi dreptatea lui, ostenindu-se pentru a le câştiga. 
Ba am putea zice, că această frică de Dumnezeu şi această 
grijă pentru dreptatea lui, au fost supremul îndemn, care 
ne-a întărit şi ne-a făcut să luptăm fără şovăire pentru i- 
dealul nostru național — care însemna înainte de toate. 
dreptatea însăşi — până la desăvârşita lui izbândire. Ce- 
eace se poate numi acum nou în acest ideal de vieaţă, este 
numai aceea, că spre idealul moral, spre grija pentru fapta 
cea bună, trebue să fie de acum înainte îndreptată toată a- 
tenţia noastră, ca spre suprema noastră ţintă. Trebue să 
avem mereu înainte ca o stea călăuzitoare faptul că idealul 
moral este elementul de bază, care dă trăinicie şi vitalitate 

“unui organism social, el constituind în acest organism pu- 

terea de coeziune, care încheagă și leagă cu statornicie 
părţile alcătuitoare. Fără această forță, unitatea nu mai 
este posibilă, corpul este supus dezagregării şi se nimi- 
ceşte firimiţându-se. 

Grija unui ideal moral şi îndatorirea de a-l cultiva şi ge- 
neraliza, incumbă tuturor şi mai ales acum. Zic „mai ales 
acum“, fiindcă de pretutindeni și mai cu seamă dinspre 
Răsărit, de unde ne-a venit lumina cea adevărată, suflă a- 
cum un vânt rău, plin de prevestiri sinistre, care tinde să 
pestilenţieze conștiinţele creştine și să pună în primejdie 
nu numai ordinea publică și ordinea socială actuală, ci în- 
săşi putinţa, urcușului nostru către desăvârşire, care este 

ținta cea din urmă şi cea mai supremă a vieţii, sau scopul 
omului pe pământ. 

Ca și odinioară locuitorii din ţinutul Gadara, cari au ru- 
gat pe Iisus să plece din hotarele lor, tocmai fiindcă le tă- 
măduise un epileptic furios, tot așa astăzi sunt curente în 
sânul popoarelor, cari tind să înlăture din preocupările lor 
pe Hristos și învăţăturile lui. 

Este lămurit apoi, că ştiinţa tehnică de azi — pe lângă 
atâtea foloase şi înlesniri făcute vieţii — a adus şi acest 
rău imens, că — mecanizând viaţa — a secătuit-o tocmai 
de ceeace are mai nobil şi mai superior. 

Aceste progrese tehnice şi științifice au contribuit la 
ştirbirea credinţei religioase în faţa celor ce privesc la su- 
prafaţă lucrurile, şi cari cred că a sosit timpul a scoate 
din lume orice pioasă tradiţie. Un liber cugetător, dezechi- 
librat de asemenea succese, și-a permis a spune: „Tot mai 
mult ia omul soarta sa în mâinile sale, graţie puternicelor 
progrese în ştiinţă şi tehnică; şi — dacă odată va deveni 
„maistru“ deplin — atunci dela sine se va stinge credința 
în Dumnezeu, căci atunci nu vom mai avea lipsă de o ființă. 
superioară“, 

E semnificativă această umflată mândrie. Cum? Omul 
care nu poate şti acum, ce va fi de el peste o clipă, — omul 
acesta vrea să-și ia în mâna sa soarta? Rătăcire deşartă! 
Din contră, omul atunci, când va şti de o sută de ori mai 
multe, decât ştie azi, va trebui să exclame ca şi înțeleptul 
Socrate: o58£,, adică în fața grandioaselor puteri ale lui 
Dumnezeu, ceeace ştie, este o nimică. 

Chiar înșişi exponenţii cu rezon ai acestor progrese teh- 
nice, sunt îngrijoraţi de rezultatele tehnicei moderne, 
şi de aceea unul dintr'înșii spune cu drept cuvânt ur- 
mătoarele: „Entuziasmul ştiinţific sa schimbat în descu- 
rajare. Astăzi știința, îndreptată spre partea ei practică, 

nu poate satisface trebuințele noastre sufletești şi nici mă- 
car trebuințele superioare ale inteligenţei. Ea lasă fără des- 
legare problema originii şi a destinului nostru şi a mărit 
descurajarea, arătând d. e., cât e de neînsemnat globul 
nostru — pământul — în Univers. In sfârșit ea n'a îndul- 
cit cu nimic situaţia socială. Mizeria e mai teribilă, mai - 
sfâşietoare ca niciodată... Nu este dovedit — zice acelaş 
învăţat — că progresul industriei să fi ușurat munca mă- 
car a unuia dintre noi şi de aceea se pare, că un desgust 
profund a urmat după primele clipe de entuziasm“. 

De bună seamă — adăogăm noi— că sunt imens de mari 
şi de ingenioase cuceririle ştiinţei. Ceeace s'a realizat în 
domeniul tehnic în vremea din urmă este într'adevăr ui- 
mitor. Descoperirile de tot felul şi invenţiunile ingenioase, 
cari au ușurat atât de mult traiul omului, par fi produsul 
unei minți minunate. Omul a ajuns să stăpânească rând pe 
rând elementele naturii şi să pună în serviciul său, sub ne- 
numărate forme, forțele ei. Atâtea din tainele firii au fost 
deslegate şi încă altele vor fi mâine pătrunse. 

Niciodată mintea omului n'a născocit atâtea invenţii. Şi 
cu toate aceste progrese exterioare, i s'au sporit pe cap 
cele mai grozave mizerii şi greutăţi. Deci — nu să ne luăm 
înşine soarta în mână și s'o primejduim, ci cu smerenie şi 
în deplină cunoştinţă a nimicniciei noastre să ne întoarcem 
la Dumnezeu şi să nu mai desconsiderăm orânduelile dum- 
nezeești în desvoltarea vieţii noastre. 

Pentru ca aceste progrese tehnice să fie cu adevărat fo- 
Jositoare omului, trebue adecvate setei noastre de spiri- 
tualitate. In acest scop omul trebue pregătit şi adus să 
înţeleagă adevărul, că în aceste cuceriri tehnice este însăși 
mâna lui Dumnezeu, care îndeamnă și ajută pe om să pă- 
trundă tot mai temeinic tainele firii şi să urce tot mai sus 
pe scara desăvârșirii, de unde mai întărit în convingere ca 

oricând, să exclame: „Mare eşti Doamne şi minunate sunt 
lucrurile mâinilor tale şi niciun cuvânt nu este deajuns 
spre lauda minunilor tale“... Ne-am tămădui astfel de orgo- 
liul, care înăspreşte legăturile dintre oameni; am privi 
smeriţi spre bolta cerului înstelat și am căuta cu atât mai 
mult să nizuim dincolo de marginile lumii văzute şi să a- 
jungem cu bine dincolo; dar mai ales ne-am feri ca de foc, 
să facem din aceste cuceriri tehnice mijloace de oprimare 
sau de distrugere a semenilor noştri. 

Nimic nu poate împiedica urmările acestui vânt rău, 
care suflă dinspre Răsărit, uscând pământul nizuinţelor 
noastre, decât această smerenie, pe care trebue s'o aibă 
omul de ştiinţă în fața Universului şi a Ziditorului său bun, 
drept, veşnic şi neclătit în legile sale. Tehnica modernă 
trebue înfrânată şi pusă numai în slujba cauzelor bune. 
In acest scop este nevoe să se accentueze mai ales acum, 
necesitatea, idealurilor morale, singurele suporturi, cari pot 
ține omenirea, trează, vie şi harnică, şi singurul îndemn, 
care o poate îndruma sigur pe căile cele bune şi mântui- 
toare. i 

Astăzi mai mult ca oricând, lumea are nevoe pentru re- 
confortarea ei de un alt spirit decât cel care a condus-o 
până acum, şi care i-a dat o vieață intensă numai în do- 
meniul material. Ceeace îi trebue astăzi, este un duh nou 
de wieaţă, care să-i deschidă orizonturile spre cele spiri- 
tuale, să-i amplifice vieaţa sufletească şi să-i procure satis- 
facţii spirituale înalte, dând vieţii un alt sens decât cel care 
rezultă din concepţia mecanică de până acum. În acest scop 
lumea vrea să se zmulgă din legăturile civilizaţiei tehnice 
de acum, care o mărginește la trebuințele ei materiale, a- 
nihilându-i orice avânt superior. Ea vrea să meargă cu 
forţe reînoite către idealul moral, pentru care Mântuitorul 

s'a jertfit pe cruce, aşteptând doar imboldul care s'o mâne, 
cu puterea cuvintelor de odinioară: „Scoală-te! Ia-ţi patul 
tău şi umblă!“ 


* 
x * 


Dar am zis, că această grijă pentru virtute şi pentru 
fapta cea bună, sau grija idealului moral, incumbă tuturor. 

O societate preţueşte atâta, câtă conştiinţă de sine se cu- 
prinde în fiinţa ei. Cine vrea să trăiască și să biruie ob- 
stacolele, pe care duhul cel rău i le pune mereu în cale, 
trebue să fie totdeauna treaz şi gata de luptă; iar socie- 
tatea, care vrea să fie factor de progres, trebue să aibă 
mereu mobilizată floarea elementelor, care o alcătussc. 
Realizarea acestui ideal moral în inimi, trăirea lui pe pă- 
mântul unde ne pregătim pentru vieața veșnică, îndruma- 
rea şi cârmuirea faptelor noastre după cerinţele acestui 
ideal şi în vederea înfăptuirii lui integrale, este datoria 
“tuturor, dar mai ales a celor ce prin cultura şi misiunea 
lor ocupă roluri de îndrumători în vieaţa noastră publică. 

Opera aceasta, şi-au luat-o asupra lor, acum 2.000 de 
ani, nişte smeriţi pescari din Galileea. In faţa lor sta o so- 
cietate ajunsă la o stare de civilizaţie materială, care o fă- 
cea mândră şi trufaşă. Marele imperiu roman, concentrase 
în el, prin forţa armelor sale, aproape toată lumea cunos- 
cută în vremea, aceea, iar civilizaţia Romei făcuse să gra- 
viteze în jurul ei tot ceea ce era energie creatoare în acea, 
vreme. Un sistem perfect de justiţie formală asigura o câr- 
muire sprijinită pe un foarte ingenios aparat administra- 
tiv. Era aci tot ce putuse da mai desăvârşit spiritul lumii 
păgâne. Şi totuşi, această civilizaţie a trebuit să se plece 
smerită în faţa Evangheliei în urma muncii stăruitoare şi 
neînfricată a pescarilor din Galileea şi a urmaşilor lor — 
martiri şi sfinţi — cari prin jertfa vieţii lor au purtat în 

lume cuvântul lui Hristos și idealul moral preconizat de el. 

Cum sa putut realiza această complectă schimbare în 
faţa lumii? Cum a fost posibilă această prefacere com- 
plectă în sufletul vechei societăţi păgâne, încât aceasta. 
să-și pună o nouă temelie vieţii? Şi cum a putut ea fi 
smulsă din întinarea în care se afla și regenerată prin mo- 
ravuri noui? Desigur că numai prin munca și jertfa celor 
în sufletul cărora se aprinsese lumina idealului moral, pen- 
tru care Mântuitorul își vărsase sângele pe crucea Golgotei. 

Şi astăzi ca și atunci, biruinţa împotriva greutăților de 
tot felul, ce stau în calea desăvârşirii spiritului şi izbânda. 
împotriva, moravurilor rele, cari atrag lumea tot către plă- 
cerile materiale, legate de tină, și împotriva falsei concep- 
ţii despre vieaţă, rezultată din civilizaţia tehnică a vremu- 
rilor moderne, stă în puterea noastră a tuturor de muncă 
şi de jertfă, şi în mulțimea celor ce cu stăruinţă se vor 
înşira la această creştinească acțiune. 

Un exemplu vorbitor în această privinţă îl avem din în- 
săşi vieaţa plină de frământări a ţării noastre. Când în. 
1917 se pusese problema de vieaţă şi de moarte pentru. 
neamul nostru, cu ocazia faimosului triunghiu al morţii,. 
şi descurajarea pătrunsese în sufletele tuturor, Dumnezeu 
ne-a învrednicit de un înger păzitor — Regina Maria, — 
care a reîntărit curajul conducătorilor, spunându-le cu fer- 
mitate: Nu disperaţi, aveţi curaj; dreptatea e cu noi şi vom- 
învinge. Şi într'adevăr am învins. 

Evident, răul la noi nu este aşa de cumplit ca atunci, dar: 
sunt semne vădite, că el e aproape și încearcă să ne cople-- 
şească. 

„Hanibal ante portas“ de altă dată se poate traduce a-- 
cum cu: „duhul cel rău la ușă“. Mai mult ca altă dată, as-- 
tăzi trebue să procedăm la o mobilizare a tuturor în vede-- 
rea apărării de invazia materialismului economic, care a ri- 

dicat necredinţa la rangul de principiu şi vrea să scoată pe: 
Iisus nu numai din biserici, ci din înseși inimile noastre, 
lăsându-le goale şi fără un ideal superior, care să dea sens. 
vieţii, fără rândueli menite a ne călăuzi numai către acest. 
ideal, şi fără sentimentul, care mângâie şi înlesneşte iubi-- 
rea de aproapele, prin care se face posibilă convieţuirea . 
socială. In această privinţă toate categoriile sociale, care: 
înțeleg primejdia, trebue să colaboreze la opera Bisericii.. 

“Tinerimea, universitară, educatoarea de mâine a neamu- 
lui, apostolii idealurilor pe cari trebue să le îmbrăţișeze. 
acest neam, ne poate fi în această împrejurare de un în-- 
doit folos. Ea sporește numărul acelora, de care Biserica. 

“are nevoe, în lupta ei cu puterile întunerecului şi-i dă pri— 
lej să se deprindă ea însăşi și să se fortifice în practica 
virtuţii. Vom avea astfel mâine — dacă ne veţi asculta și. 
ne veţi urma — o pleiadă de creștini buni și de luptători. 
vrednici, cu cari să putem pune stavilă tuturor încercări-- 
lor rele. 

Această pleiadă de tineri se va resfira mâine în toate un-- 
ghiurile ţării și asemenea „aluatului care dospește multă 
frământătură“, ea va duce cu sine pretutindeni învățături: 
folositoare, deprinderi sănătoase, care vor întări sufletele 
şi vor face zid primejdiei. Astăzi simpli ucenici, mâine a- 
vocaţi, medici, profesori, magistrați, ofițeri și tot felul de 
fruntaşi intelectuali, voi puteţi fi elementul de transmi-- 
siune şi infuzie în conştiinţa poporului, a idealurilor mo- 
rale, pe care le propovedueşte Biserica şi care singure pot. 
creea în suflete țeluri superioare și a da neamului nostru. 
românesc avânt și puteri de biruinţă în lupta cu împrejură-- 
rile şi cu protivniciile, cari i se pun în cale. 

Pildă vrednică de imitat, icoană care să ne stea pururi 
în faţă, trebue să fie pentru toți şi pentru totdeauna blân- 
dul Iisus, care a învăţat, a tămăduit şi s'a jertfit pentru. 

a noastră mântuire. La fel voi trebue să duceţi cât mai 
departe învăţăturile evanghelice, să le sădiţi cât mai adânc 
gi cât mai temeinic în sufletul poporului, oricât de grele ar 
fi jertfele ce vi sar cere, pentru mântuirea acestui popor 
şi înfăptuirea idealului creștin. 

Sprijinul vostru dat Bisericii şi slujitorilor ei profesio- 
nali, va fi nepreţuit. 

Din partea mea binecuvintez acest început de prețioasă 
colaborare şi vă doresc să fiţi, prin vorbe şi prin fapte, 
deschizători de drumuri noui — drumuri creștine şi romă- 
neşti — cari să facă din poporul nostru un factor de pro- 
gres prin virtuțile sale şi prin staturnicia sa în legea stră- 
moșească, şi care să domine aceste părţi ale Orientului eu- 
ropean prin superioritatea sa de cultură și civilizaţie creş- 
tină şi latină. 

Obişnuit în lunga mea carieră de profesor, conferenţiar, 
parlamentar sau agitator politic, a vorbi în public, aţi crede 
că fără emoție m'am ridicat astăzi la această tribună. Dar 
nu este aşa. Ca bun creștin ce sunt, de cele sfinte cu sfin- 
tenie mă apropii. Dorinţa de a putea adăoga la ştiinţa şi 
credinţa d-voastre un grăunte bun în plus, nu-mi dă în 
astfel de împrejurări toată libertatea spiritului, libertate 
pe care o poți avea deplină numai atunci când vorbeşti de 
cele materiale. Acolo arăţi ceeace ştii și ştiu şi alţii, aici 
te atingi de cele ce nimeni nu a pătruns şi nu a priceput 
pe deplin, de lucruri pe cari totuşi umanitatea toată le 
crede. 

Dacă unul din cei mai de seamă oameni ai neamului nos- 
tru, care de atâtea ori cu talentul lui deosebit v'a fermecat 
şi pe care l-am ascultat şi astăzi dela această tribună 1), 
vede în cultură, în sensul larg al cuvântului, unul dintre 
cele mai de căpetenie puncte de înălțare a omului — căci 
evident: cultura, ca şi arta, sunt izvoare nesecate de ri- 
dicare morală — noi credem că toată cultura adunată la un 


1) D-l Prof, N. Iorga: In ziua de 24 Ianuarie 1933. 

loc nu poate da fericire nici omului, nici popoarelor, atunci 
când ele sunt lipsite de credință. 

De aceea, noi, ca şi altădată, şi astăzi credem că Biblia, 
această operă măreaţă, este cea mai bogată sursă de im- 
bold spre linişte, spre fericire, atâta fericire câtă îi poate 
fi dată omului pe pământ. 

Iată de ce eu voiu căuta astăzi să aduc slaba mea con- 
tribuţie întru întărirea credinţei noastre şi întru mărirea. 
Bisericii Ortodoxe Române, pe care o consider arma, cea. 
mai puternică de apărare şi ridicare a naţiunii noastre. 

Conferinţele de azi se fac după îndemnul I. P. Sfinţitului: 
Patriarh Miron şi îmi fac o plăcută datorie a vă reaminti 
că — sunt acum 14 ani şi mai bine — tot după sfatul şi 
cu oblăduirea I. P. S. Sale, câţiva tineri grupaţi în cercul 
de studii social-creştin „Solidaritatea“, au început o ase- 
menea lucrare și tot asemenea ca şi astăzi cea dintâi con- 
ferinţă dela Sf. Mânăstire a Neamţului, a fost ţinută de 
I. P. S. Sa. 

Slovele scrise atunci de I. P. S. Sa în revista ,„Solida- 
ritatea“ au rămas pentru noi adevărate norme conducă- 
toare, în munca ce desfăşurăm spre a imprima un ritm not: 
vieții sociale. Intreitul simbol prin care l-am salutat când 
a primit chemarea în fruntea Bisericii române se adeve- 
reşte azi, căci ziua aceea a devenit simbolul unirii noastre 
sufleteşti, al idealului nostru național-bisericesc şi al ace- 
lei îndrumări practice-sociale a Bisericii, care va avea să 
inspire şi să conducă pe fiecare dintre fiii Bisericii orto- 
doxe, aşa cum am zis atunci. 

I. P. S. Sa a anunțat că este bolnav şi regretă că nu 
poate lua parte azi; noi de aici îi dorim sănătate şi încă 
mulți ani spornici la cei de până acum. 


* 
* * 

Am răspuns invitaţiei — mai bine zis m'am supus do- 
rinței I. P. S. Sale — și cu mulţumire sufletească, dar şi cu 
smerenie, îndrăznesc să mă prezint înaintea, d-voastre, pen- 
tru a încerca pe cât puterile îmi permit să aduc și eu o con- 
tribuţie preocupărilor de reactivare a spiritului ortodox, 
tradiţional marei majorităţi a românilor de peste toate 
meleagurile ţării noastre. 

Inţelegem chemarea ce ni se face în ziua de azi a micei 
uniri, dar și în simbolul marei uniri și văd necesitatea de 
azi, mai urgentă poate fiindcă ea a fost prea întârziată. 
Am întârziat prea mult de a lămuri, de a da directive sau 
poate numai de a activa, de a trezi măcar interesul tutu- 
ror pentru Biserica noastră. 

Mărturisesc că titlul conferinței este foarte atrăgător, 
dar aşa de vast şi atât de delicat, încât cer îngăduirea 
d-voastre, dacă într'o oră, cât îmi este îngăduit azi, nu voiu 
putea mulțumi îndeajuns nici pe cel mai îngăduitor creştin 
dintre d-voastre. 

In conferințele mele dela Mânăstirea Neamțului, eu 
dam preferință subiectelor ce-mi sunt mai aproape de 

„ştiinţa mea. V'aşi fi putut de sigur mai uşor lumina 
despre adevărul adevărat ce zace la baza credinței şi 
v'aşi fi putut dovedi ştiinţificeşte — ca profesor de ştiinţe 
pozitive — cât de şubred este adevărul ştiinţei; aceasta 
ar fi întărit de sigur credinţa unora, dar mai mult 
ar câştiga nu individul, ci Biserica şi neamul, dacă eu v'aşi 
putea face astăzi să ajungeţi, cum ajung eu, la concluzia 
că numai în Biserică, în credinţa noastră creştină ortodoxă, 
stă leacul tămăduitor al atâtor rele, pe cari din împre- 
jurările prin care trecem — cari sunt ale timpului — dar 
puţin şi din cauza noastră, din cauza uitării credinţei, 
le suferim. 

In alte conferinţe, eu am considerat mai totdeauna, cre- 
dinţa ca un cult Dumnezeului nostru, sau ca un principiu 
călăuzitor al vieţii individuale, cum și al vieţii familiare. In 
primele celule ale societăţii, acolo unde creştinismul îşi are 
cea dintâi influenţă, el fiind la început liniştitor al sufle- 
telor plăpânde şi mai apoi dătător de liniște a, sufletului 
sburdalnic de tinereţe, el dând cea dintâi pace în jurul tău 
şi între oameni bună învoire, acolo are Biserica primul rol. 

Am prilejul astăzi, împreună cu d-voastre, să analizăm, 
să studiem în fugă influenţa credinţei noastre asupra vie- 
ţii sociale, adică influenţa, ce o are, sau ar trebui să o aibă, 
asupra relaţiilor dintre oameni; ceeace în scurte cuvinte 
înseamnă: a considera credința noastră şi a folosi Biserica 
noastră ca un principiu al solidarităţii sociale. 


Cea dintâi necesitate a unei societăţi, este de a trăi în 
pace. Aceasta e tendința generală a umanității. Intru a- 
ceasta, colectivitatea în anumite scopuri, dintre cari cel 
dintâi este de a se apăra reciproc, de a fi folositor unul al- 
tuia şi de a restrânge şi a localiza apoi diferendele, ce cu 
sau fără voia omului se ivesc (căci cu oricâtă bunăvoință 
nu poţi împedica stingherirea vecinului tău, nu poţi împie- 
dica câinele tău de a călca şi strica grădina vecinului tău, 
ş. a. m. d.), a imaginat în timp un anumit număr de do- 
rinţi comune, cari au de scop de a coordona raporturile din- 
tre oameni — prin așa zisele legi astăzi, cari nu sunt alt- 
ceva decât un fel de contracte între părţi, contracte sociale 
între oameni de anumită credință sau meserie, sindicate, 
corporaţii, etc., şi s'au stabilit mai apoi cum trebue să fie 
relaţiile dintre indivizi şi puterea hotărită a-i dirija, ceeace 
azi zicem a-i guverna. 

Aceste contracte odată făcute, s'a convenit a se res- 

pecta şi anume până atunci când, tot ca la început, adică 
printr'o altă ficţiune, ele se modifică. Aceste contracte, 
aceste legi umane, dirijează relaţiile dintre oameni, zise 
altădată de bună învoire, azi zicem oameni de bună cre- 
dință, oameni de cultură şi educație. Aşa dar între ast- 
fel de oameni s'a convenit prin cele dintâi asemenea, con- 
tracte, de exemplu: să te porţi îmbrăcat, sau într'un fel 
îmbrăcat, sau femeia să aibă capul acoperit când intră în 
Biserică, sau ca la anumite ocazii să porţi haine sau mâ- 
nuşi de o anumită culoare, sau să închei scrisoarea către 
stăpânul sau părintele tău cu anumite vorbe convenţionale, 
să nu calci şi să nu strici pământul de cultură al vecinu- 
lui, ş. a. m. d. Fie că ele se referă la relaţiile dintre indivizi 
şi indivizi, sau dela individ la guvernanțţi, este evident, că 
din cauza variaţiei firei oamenilor, ele n'au fost totdeauna 
şi nu pot fi pe gustul tuturor, tocmai de aceea, în totdea- 
una, s'a şi impus ca ele să fie respectate şi sa convenit, 
ca un ce categoric, că de voe sau de nevoe, opinia majori- 
tăţii — căci ea a impus — să fie chiar și cu sila impusă 
minorităţii, voia majorităţii trebuind considerată ca ex- 
presiunea voinţei generale, inclusiv a celor ce nu au do- 
rit-o astfel şi chiar a acelora ale căror interese pot fi lezate. 
Mai târziu s'a aplicat aceasta în politică, precum și în 
drept, căci se opreşte de ex.: uciderea, sau se opreşte şi azi 
în unele părţi a se educa copiii altfel, decât cum prin legi 
este hotărît și cine calcă aceste convenţiuni este pedepsit 
de comunitate. 

Am dat aceste explicaţii pentru a scoate în relief dela în- 
ceput două lucrum mai importante, cari vor fi desigur se- 
sizate uşor de d-voastre şi anume: că ceea ce este bun în 
legi, dela Iisus ne vine, iar ceea ce e rău dela oameni, şi pen- 
tru a vedea că Biserica, şi mai ales Biserica majorităţii a- 

cestui neam, chiar prin aceste foarte vechi convenţiuni are 
drepturi, pe cari rău a făcut că nu şi le-a valorificat întot- 
deauna, dar cari trebuesc cel puţin amintite tuturor şi 
mai ales acelora, cari mai puţin creştini în spiritul lor, au 
îndrăznit prea mult câteodată. 

Este locul a vă reaminti apoi, că mai presus de legi, creş- 
tinismul nostru, Biserica noastră, este aceea care a coordo- 
nat şi care şi azi ar trebui să imprime raporturile între 
oameni şi oameni şi Stat, adică să fie ea firul conducă- 
tor al ritmului vieţii sociale. Pentru ce? Pentrucă tradiţio- 
nal aşa a fost şi pentrucă creştinismul este mai exigent 
decât legile obişnuite, decât legile umane — prin aceasta 
însăşi omenești — deci legi schimbătoare; dar mai ales 
pentrucă în treștinism nu se prevede, ci se comandă, aceea 
ce nici o lege lumească nu prevede și anume: „Să iubeşti 
pe toţi semenii tăi, ca pe fraţii tăi, ca pe tine însuţi“. Nu 
vă surprinde oare lipsa acestui comandament din prea nu- 
meroasele legi, această neexplicabilă renunțare a crestini- 
lor ortodoxi, în legile lor umane? 

Acest comandament al credinței noastre, are şi o altă 
valoare, el este mult mai puternic, este mai puternic fiindcă 
el nu este modificabil, nu stă în puterea oamenilor a-l 
schimba, nu atârnă de voinţa lor. Majorităţile umane nu-l 
pot atinge. El nu este modificabil, căci venind dela Dum- 
nezeu, el este imuabil ca și Dummnezeirea. Chiar pedeapsa, 
pentru cei ce nu urmează aceste comandamente, nefiind 
de pe această lume, poate fi considerată uşoară mai ales 
de necredincioşi, pentrucă ea, este în legătură numai cu 
conştiinţa oamenilor, ea este însă infinit mai grea, grozavă 
în faţa credincioşilor, pentrucă ea nu se aplică de semenul 
tău, ci lege creştină fiind, este aplicată de Dummnezeire, și 
o astfel de pedeapsă, este poate pentru eternitate. Iată o 

altă importanţă a acestei probleme din punct de vedere a 
influenţii credinţei şi a Bisericii asupra vieţii sociale şi 
mai ales asupra rolului ei în legislația ţării. 


* 
E E, 


Mă voiu opri, un moment asupra datoriei şi a moralei 
individuale. | 

Cea mai importantă prescripţie de morală socială în: 
creştinism şi care se găsește de acord cu toate legile u- 
mane, este aceea ce se găsește și în legea iudaică și pe care 
o regăsim aproape în toate timpurile şi la toate popoarele, 
diferit exprimată: respectă vieața şi bunul vecinului. 

Este din punct de vedere al vieţii sociale o convenţie aşa 
de simplă şi atât de necesară, că toată umanitatea o res- 
pectă, în afară de cazul când o grupare mai numeroasă de: 
oameni găseşte un avantaj de a se sustrage acestor legi, 
cum de exemplu: în cazul bandelor de tâlhari sau în starea 
de războiu, sau în starea de nebunie a socializării de azi, 
sau în teroarea demagogică, ce începe și la noi, toate dău- 
nătoare vieţii sociale. Cât de interesante subiecte, dar nu 
este azi nici timpul, nici locul de a le diseca, analiza şi 
curăța. 

Consecvent drumului ce ne-am trasat, scoatem în re- 

_ lief astăzi, că Hristos, a spus ceva mai mult când a învăţat 
pe oameni a se iubi între ei, a se iubi zice Domnul pentru 
dragostea de Dumnezeu; a se iubi în Dumnezeu, pentru 
Dumnezeu; Hristos a propoveduit atunci, ceeace cu un cu- 
vânt putem cuprinde în ceeace numim: caritate. 

Este unul din punctele de superioritate a creştinismului: 
şi a Bisericii noastre ortodoxe în special, care se află mai 
puternic afirmat aci. Din caritate derivă comardamentele- 
iubiţi-vă unii pe alţii, dați din prisosul vostru săracilor,. 
nu doriţi ce este al aproapelui, iertati celui ce wa greşit,, 

luati totdeauna cel din urmă loc, dacă a-i fost lovit pe o- 
brazul drept, întoarce şi fața stângă“. Dar mai ales: „Eu 
vă dau vouă pacea“ şi altele. 

Să ne închipuim un moment că am putea suprima toate 
celelalte învățături ale lui Hristos, totuşi numai aceasta 
de-ar fi rămas, ar fi însemnat — cum şi însemnează — cea 
mai profundă revoluţie morală ce a avut loc în ome- 
nire dela, facerea, lumii, și adăogaţi că Hristos a vorbit aşa 
cum a vorbit, în mijlocul păgânilor, şi cu toate acestea, 
cu toate că El nu le-a oferit nici averi, nici puteri, nici vo- 
luptate, ci sărăcie voită, castitate, sacrificiu şi martirajul; 
şi totuși, cu cât au fost mai persecutați ucenicii lui Hristos, 
cu atât mai numeroși au devenit până ce au umplut lumea. 

N'avem pretenţia de a creştina azi, dar creştinilor îm- 
păgânaţi, de războiu poate, de împrejurările grele, de criză, 
de anumite mişcări subversive şi anarhice, tuturor trebue 
să le aducem aminte, că prea mulţi creștini cu numele, 
sau reîntors la vechile instincte animale, pe cari la un loc 
le-aş cuprinde în instinctele materialiste, cari îi stăpânesc. 

Câţi dintre noi, uitându-se bine în fundul inimii lor, 
ar îndrăzni să se creadă perfect creştini? Să încercăm a fi! 
Creştine au fost statele cari din mii de guri de foc, vărsau 
fier înroşit peste sfintele locaşuri de închinare ale altor 
popoare, tot așa de binecuvântate de Dumnezeu? Totdea- 
una când din vieața socială a popoarelor, din politica Sta- 
telor, cuvântul lui Iisus a lipsit în numele „Dumnezeului 
Naţional“, cel mai sălbatsc răaboiu a fost pornit spre a 
îmbogăţi industria şi comerțul unor state. 

Iată şi aci nevoia de a ne reîntoarce la ceeace Biblia ne 
cere, la ceeace tradiţia a dovedit că este plin de bune roade: 
idealul unei vieţi sociale conforme cu comandamentele 
credinței noastre, ideal care şi-a făcut proba; căci de 2000 

"de ani, credincioşii stau faţă în față cu necredincioşii, 
fără ca vreo dată să se fi putut înţelege, fără să se fi făcut 
măcar vremelnic o înţelegere, nici o tranzacţie n'a fost po- 
sibilă, fiindcă credincioşii au simţit totdeauna foloasele 
credinţei lor şi le-au preamărit şi azi ca şi întotdeauna prin 
tradiţie, le-au apărat. A le apăra mai departe vă chemăm 
noi. Şi de ce? Pentrucă „loc veşnic înverzit, loc unde nu 

` este nici suferință, nici întristare şi om fără de păcate“ nu 
sunt de pe lumea aceasta, deci nici vieaţă socială fără pri- 
hană nu-i; a le apăra, căci se încearcă şi astăzi alte idea- 
luri păgâne şi periculoase, idealuri ce din vreme trebuesc în- 
depărtate ca nefireşti, nepotrivite sufletului neamului 
nostru. Un ideal sa încearcă prin socialism, care ar aduce 
o vieață mai pașnică. Cu câtă trudă, cu câtă inteligență, 
cu câtă dialectică nu se susţine şi azi socializarea, şi cât de 
frumos nu se vorbeşte de solidaritatea umană, ce sună aşa 
de frumos urechilor noastre, cât se agită în sfintele alianţe 
și tot astfel cât se propovedueşte în Societăţile Naţiunilor, 
așa de mult şi aşa de frumos solidarismul, încât câte odată 
ai impresia, că trebue să crezi şi tu în ele, mai ales dacă 
urmăreşti nenumăratele convenţiuni sociale, ce societatea, 
aceasta înregistrează zilnic, azi o convenţie, mâine un a- 
cord, poimâine un concordat, apoi un tratat de neagresiune, 
protecţii ale minorităților, împrumuturi cu 9 la sută, plus 
comisionul. Constituţii s'au făcut şi se tot fac, toate zic 
ei, pentru ca inegalitatea umană să fie suprimată printr'un 
alt ideal, pentru ca pacea să domnească, 

Dacă stai însă și toate le judeci şi toate le constaţi, ele 
par a avea o aparenţă de ideal creștin, dar simți totuşi, că 
ele vorbesc şi celor puternici şi celor mici de drepturile lor, 
spre deosebire de ceea ce în creştinism, ideal se accentu- 
iază totdeauna de datoria lor. 

Nu este de prisos să ne întoarcem un moment la idea- 
lul socialist atât de răscolitor de patimi și să încerc un răs- 
puns celor ce tot pretind că socializarea este în spirit creş- 
tin. Da. S'a realizat un fel de socialism în creștinism și în 
Biserica noastră, în viaţa monahală, care aduce într'adevăr 
o mulţime de avantaje individuale, dar şi atâtea mizerii e- 
conomice. Mânăstirea are în felul ei de organizare principii 
asemănătoare dela origina ei, cu cele desvoltate de Las- 
salle, Marx, Engels; dar ea este o aplicare numai volun- 
tară a acestei doctrine și numai parţială, nu ce generală și 
forțată. Nu este în tot cazul o forţare a sufletului, nici o ex- 
propriere a bunului material, deci este o fundamentală de- 
osebire între utopia socializării și doctrina creştină. Căci 
dacă în socialism, şi mai brutal în comunism, se ordonă și 
se execută exproprierea bogatului în favoarea săracului, 
să zicem, în creştinism se invită bogatul a se despuia el 
de avutul său, de prisosul său, în favoarea, săracului; sunt 
nuanţe cu totul deosebite. 

In legile noastre, aşa de multe și așa de neroade une- 
ori, dar mai ales în acele mai puţine, cele vechi, sufletul 
creștin mai activ altădată, a pus mult duh creştin, au pro- 
poveduit chiar ele caritatea creştină, făcând apel la bună- 
tatea şi dragostea către semenul său, dar şi cerând săracu- 
lui mulțămire. Nu prin despuierea celui bogat, adică a ce- 
lui vrednic și muncitor, în favoarea săracului, de cele mai 
multe ori viciosului sau leneşului, cum vrea socialismul şi 
comunismul, se poate ajunge la ceeace orice societate tinde: 
pacea între oameni. In afară de anumiţi politiciani, de cea 
mai rea speţă, de demagogi, gata a pescui oricând în ape 
turburi, cine ar putea susține că aceasta ar putea fi un 
progres, când în doctrina creștină, în creştinism experi- 
mentat veacuri dearândul sa realizat atâta cât este, acea, 

solidaritate umană între oameni şi naţii și peste naţii, so- 
lidaritate, care ne permite azi cel puţin o pace relativă. Dar 
în socializarea, prin egalizarea tuturor şi standardizarea o- 
mului prin împărţirea în mod egal a bunurilor materiale, 
nu s'a ajuns niciodată şi nu se poate ajunge la o mai bună 
stare. 

Creștinismul nu proclamă egalitatea materială a oame- 
nilor, ceeace este absurd, dar el afirmă că toţi sunt che- 
mați după vredhnicie, la aceeași glorie cerească. In creşti- 
nism nu este deosebire prin naştere, prin bogăţie, nici prin 
ştiinţa ce fiecare acumulează, dar este o singură egalitate 
prin virtute. Şi această virtute nu poate exista la cei drepți 
fără compătimirea săracului. Da, toţi oamenii sunt fraţi, 
dar frăţietatea nu vine din corpurile lor, din materia, lor, 
sau din instinctele lor, cari vizibil sunt deosebite, ci din 
ceeace este dumnezeesc în ei. 

De aceea cu dreptate se zice că noi suntem formaţi din 
mai mulți morţi, decât din cei vii, toţi legaţi împreună 
prin ceeace este și va fi eternitatea — prin tradiţia noas- 
tră ce ne uneşte, prin gândirea creştină, ce ne leagă în 
timp şi spaţiu, ce este singurul mijloc, ce ne-a impus ca 
frăţeşte să ne asociem, căci numai în această frăţie ne u- 
nim durabil spre a asigura cel puţin bruma de pace în care 
trăim azi, urmând desigur şi celelate precepte ale Evan- 
gheliei, cari sunt: acelea de dreptate şi de libertate. 

Dar, din punct de vedere al internaţionalismului, aşa de 
lăudat şi încercat astăzi, credeţi oare că creştinii pot a- 
duce vreun impediment? — Nu. 

Creştinismul are avantajul cu totul particular de a mul- 
ţumi pe cei ce rătăcesc în internaţionalism, căci el este, 
prin vasta lui răspândire, astfel, şi este totuşi naţional cum 
îl dorim noi, prin persistenţa acelorași locașuri sfinte, mai 

"întotdeauna, cele mai vechi monumente ale neamului, a bi- 
"sericilor în preajma cărora moşii şi strămoşii noștri, secole 
dearândul au cristalizat neamul nostru. Este naţională Bi- 
serica noastră, căci dragostea propoveduită de Iisus, aşa 
de profund, apoi mai ales de apostolul Pavel, care proclamă 
iubirea semenului său, ceeace înseamnă dragoste pentru 
fiii tăi, pentru familia ta, pentru Biserica şi satul tău, a 
familiei tale mai numeroase, a Statului şi neamului tău, şi 
“internaţională, că „nu mai există nici Iudeu, nici Elin, ci 
toţi una sunt în Hristos Iisus“. Numai din această învăţă- 
tură socială se desprinde apoi comandamentul către toţi, 
al unei discipline de trai, al devotamentului către ai tăi, al 
supunerii, al conştiinţei ce deseori îți impune o renunțare, 
alte ori chiar un sacrificiu spre binele fratelui tău, sau 
spre binele comunităţii, aceasta a dat şi până astăzi posi- 
bilitatea unei vieţi paşnice, calme şi relativ fericite. 

Dacă îmi permiteţi, voiu face o scurtă digresiune, ce 
desigur pe mulţi va atrage mai mult, prin însăşi enunţa- 
rea ei chiar. Un cuvânt despre politică, de care nici aici nu 
scăpăm — omul este doar acel „homo politicus“ de tot- 
deauna. Omul acesta politic caută veşric nod în papură — 
mai ales când politica lui nu poate intra în rostul politic 
al Bisericii, când el nu este un credincios şi se întreabă 
fusios: ce caută politica în Biserică, sau ce caută Biserica 
în politică. 

Să ne înţelegem. 

Politica este bună ori unde şi politica. poate fi rea ori- 
unde. Politica este în funcţie de oameni şi ei pot fi creş- 
tini buni, dar şi suflete sterpe. Dacă urmăreşti istoria Bi- 
-sericii, vei constata că Biserica noastră prin politica ei, 
nu s'a abătut dela acele două învățături, care i-au luminat 
calea vieţii sociale: „Daţi Cezarului, ce este al Cezarului şi 

lui Dumnezeu ce este al lui Dumnezeu“. Ne-a amintit I. P. 
S. Patriarh într'o şedinţă, ieri, această învățătură, dar a 
adăogat că Iisus Hristos a mai zis: „Impărăția mea nu este 
din lumea aceasta“. 

Raporturile Bisericii cu cele politice sunt deci, şi trebue 
să fie, foarte simple. Şi aşa au fost. Biserica noastră ad- 
mite în principiu orice fel de grupare socială a membrilor 
ei, şi va admite şi alte forme noui, dar ca creatoare a aces- 
tui Stat şi ca luminatoare a acestui Neam, dacă recunoaşte 
fiecărui individ în parte libertatea de a se alătura unor a- 
sociaţii cu anumite principii de conducere a Statului, ea 
nu numai că poate, dar are datoria de a se ocupa de in- 
fluenţa ce aceste grupări o pot avea asupra ei şi va pre- 
fera desigur cu legitimitate pe acei ce o apără contra celor 
ce-ar persecuta-o sau numai ar ignora-o. De altcum istori- 
ceşte este dovedit că orice guvernare devenită regulată, la 
noi a găsit sprijin în Biserica ortodoxă, pentrucă guverna- 
rea, aceea reprezintă ceeace este al Cezarului. 

Biserica ortodoxă şi-a găsit vieața, ei paşnică în adevă- 
ruri eterne, pe care sa ferit a le subordona acelor de ordin 
temporar. 

Nu ar binemerita azi dela Dumnezeu, dacă nu sar mişca 
atunci când o putere temporară sau o asociaţie ar împedi- 
ca-o dela misiunea ei. 

“In zilele noastre, sunt mulţi cari caută a înrădăcina mai 
ales în tineret povestea, că ceva individual zace la baza cre- 
dinţei. Unii cred că acest învățământ nici nu-l poţi impune 
în şcoală. Cred adică unii, că poţi învăţa pe copil aritme- 
tica ca o necesitate a traiului zilnic, dar wai avea acest 
drept când se vorbeşte de adevărurile metafizice. Şi sunt 
şi oameni prea convinși, care nu sunt dispuşi nici măcar: 
la concesiuni: ar dori adică să scoată complect din învă- 
ţământ Religia. 

Biserica, în doctrina lui Hristos, când el a apărat pe Sa- 
mariteni contra ludeilor, arată ca o necesitate socială, că 
o societate nu poate exista fără reciproce concesiuni. Nu 
decurge nici un rău din aceste concesiuni. Dar noi nu înţe- 
legem o politică care s'o ducă la abdicări din tradiționalele 
ei drumuri. Este mai ales astăzi vremea ca ea să se facă, 
vrednică de menirea ei, iar pe acei puţini, chiar fraţi de ai 
noştri în Hristos, dar de altă credință, cari îndrăznesc să 
creadă că o pot slăbi, să-i mustre. Şi în această direcţie 
şi azi ca şi altădată, ea poate şi trebue să imprime vieţii 
sociale un ritm, care să-i micşoreze relele sociale. Şi invers 
opera politică a unui Stat ortodox, ar prezenta o mare la- 
cună când ea ar ignora contribuţia Bisericii, iată de ce Bi- 
serica trebue să ţină socoteală de politică. Să facă politica. 
ei. Ea trebue să-şi ia în serios şi acest rol şi rost simplu, 
dar hotărît. Iar dacă este vorba nu de politica Bisericii, ci 
de politică, în general, atunci de ce n'am avea curajul a a- 
firma că politica nu poate duce la bun sfârşit decât atunci 
când ea se sprijină și se inspiră veşnic din morala creştină, 
făcând deci o politică socială după învăţăturile Evanghe- 
liei. In spirit creștin să scăldăm toate celelalte principii, 
Jarg şi ideal democratice, de libertate, de solidaritate şi de 
dreptate socială. 

Aceasta se cere, pentrucă, întocmai ca şi în artă, şi în. 
Biserică, şi în politică, întărirea operilor mari nu se da- 
toreşte nici materiei, nici mediului ce ne înconjoară, ci o- 
mului, sufletului. Sufletul creştin duce spre întărire prin 
buna înțelegere, prin concordie, prin unirea forțelor spre 
solidarism, necesităţi aşa de trebuitoare azi pentru ca uni- 
rea cea mare a ţării noastre să fie durabilă şi pentru tot- 
deauna, nu ameninţată de păcatele noastre, ale unora din. 
păturile conducătoare, care după cum arăta astăzi, tot dela. 

această tribună, tribunul nostru Nicolae Iorga, dacă este 
vinovată se datorește unor mentalități politice, pe care eu 
le cred lipsite de învăţăturile creştine, — căci domnilor, eu 
nu vreau să fac o lecţie savantă aici — aș putea face atâ- 
tea citaţii de păreri ale învăţaţilor, dar sinteza lor o 
găsim în cuvintele simple spuse de un umil profesor al Fa- 
cultăţii noastre de teologie, care a ajuns la concluzia, că 
„cu cât mersul social se îmbină mai mult cu spiritul cres- 
tin, cu atât și progresul se realizează mai vădit“. 

Iată de ce și din acest punct de vedere nu aș înțelege de 
ce pornirea, contra, acelora cari fac politică; și în afară și 
în Biserică — să o facă — dar nu politicianism şi nu de- 
magogie. Această politică strică și aceasta trebue com- 
bătută de însăşi Biserica în primul rând. 

Repet dar, şi accentuez, că Biserica, trebue să imprime 
peste tot și prin politica ei, caritatea, să fie cum și este 
prin fundamentul ei, prin tradiţia ei ortodoxă, caritabilă. 

Prin caritate, cu toate atributele ei, vom merge la o mai 
bună stare și astfel ea va da cea mai prețioasă contribuţie 
la, ceeace fiii ei doresc în cel mai mare grad, la pace în- 
lăuntru şi în afară, pace pe care noi o vedem ca ultima e- 
voluție a creştinismului, una din cele mai de seamă con- 
secințe practice, ce vieaţa socială va câștiga din învăţă- 
turile Domnului nostru Iisus Hristos. 

Aş sfârşi după aceste fragmente din gândurile rostite 
până acum, prin scurtele cuvinte ale Bibliei, ce prea puţin 
se citeşte în zilele noastre: „Doamne, dacă a-i fi fost aici, 
fratele meu war fi murit“, aga a grăit Maria către Iisus. 

Da, dacă Iisus mwar fi astăzi uitat, dacă Iisus war fi fost 
scos din obiceiurile noastre, dacă Iisus war lipsi din legile 
noastre, din credința multora dintre noi, de o preocupare 
veşnică de afaceri, de o politică realistă, de preocupări pur 


www.dacoromanica.ro 


48 ȘTEFAN BOGDAN 


materialiste, de o industrie acaparatoare şi de concepții 
frivole de conduită în societate, noi n'am fi unde suntem. 

Prea domnește astăzi în vieaţa socială a noastră, ca și 
pretutindeni, dar mai ales în viața acelor foruri interna- 
tionale, ce caută să imprime norme de conducerea popoa- 
relor mari şi mici, o conştiinţă păgână, o concepție și o do- 
rință de a restabili vechi idoli, prea multă poftă de stă- 
pânire, prea multă abilitate, atâtea forţe înlănțuite spre 
robie în urmarea acestor scopuri, încât tot mai mult se 
uită comandamentele creștine şi în speţă la noi învățătu- 
rile Bisericii ortodoxe, care ele numai ar mai putea aduce 
între oameni acţiunea providenţială a dumnezeirii. Se uită 
aceasta. Şi în loc de pacea de toţi dorită, vedem că anar- 
hia stăpâneşte tot mai mult. 

O resurecţie ne trebue, și soarta lumii ca şi a noastră, 
numai în creștinism o poate găsi; iar poporul nostru nu- 
mai în Biserica lui își va găsi mântuirea. 

In iubirea de oameni, în iubirea de aproapele tău, în sa- 
crificiul fiecăruia, spre binele comun, în caritate, văd eu 
regenerarea noastră. 

Să credem deci şi să nu uităm cuvântul Domnului către 
Apostoli: „Dacă veți crede, veți vedea mărirea lui Dum- 
nezeu“, 

Prezenţa I. P. S. Voastre!) la această conferinţă constitue: 
nu numai o măgulire faţă de care sunt adânc recunoscător, 
dar şi o subliniere a importanţei pe care o capătă în vieaţa. 
României de astăzi, mişcarea puternică a Bisericii orto- 
doxe, care continuă să se afirme şi cu acest ciclu de con- 
ferinţe inaugurat sub auspiciile Inalt Prea Sfinţiei Voastre. 

Această subliniere prețioasă, constitue totuşi pentru cel 
care vorbeşte o accentuare şi mai mare a răspunderii pe 
care o ia, de a cerceta astăzi una din cele mai esenţiale 
probleme sufletești ale vremii noastre. 


Judecând după vechile concepţii ale veacului al XIX-lea, 
o conferinţă ţinută despre problemele Bisericii de către un 
om, care vorbește de obicei în numele unor specialităţi pro- 
fane, ar fi un lucru extrem de surprinzător. 

Intr'adevăr, vorbitorul care stă înaintea d-voastre re- 
prezintă două specialităţi: aceea de inginer şi aceea, de e- 
conomist, amândouă prin excelenţă închinate materiei. In- 
ginerul utilizează materia; toată străduinţa lui este perfec- 
ţionarea, materială; toată năzuinţa lui este întrebuințarea. 


1. A I. P. S. Patriarh. 

cât mai fericită a mijloacelor materiale. Economistul caută 
să scoată din materie maximum de satisfacţiuni pentru co- 
lectivitate şi pentru om; el caută să realizeze maximum de 
bine material sau — cu cuvântul acesta atât de urât, dar 
atât de caracteristic pentru vieaţa modernă, — el caută 
să realizeze maximum de confort social. 

Obsedaţi de problemele materiale, inginerul şi econo- 
mistul dealungul veacului al XIX-lea, au fost cei mai ma- 
terialişti dintre oameni. In concepţiunile, în năzuinţele, în 
toată fiinţa lor sufletească, ei au ajuns până la indiferența 
totală religioasă cunoscută sub numele de ateism, iar câte- 
odată şi la forma mai ofensivă şi mai necuviincioasă în a- 
titudine faţă cu religia, până la anti-teism. Astfel „religia“ 
celor mai reprezentativi dintre gânditorii veacului al 
XIX-lea, a tehnicienilor şi a economiştilor, a fost mate- 
rialismul. 

Prin materialism se înţeleg de obicei două lucruri, care 
sunt distincte şi totuşi înrudite. In sens filosofic, „maie- 
rialismul“ este sistemul care nu recunoaşte altă existenţă 
decât aceea a materiei, care socoteşte sufletul însuși ca o 
funcţiune a materiei, care contestă Divinitatea și refuză 
să admită spiritualitatea ca un mijloc de interpretare a 
Universului. In sens social „materialismul“ este tendința 
spre realizarea satisfacțiunilor inferioare ale ființei ome- 
neşti, spre negația oricărui ideal şi a oricărei străduinţi 
idealiste. 

Gândirea veacului al XIX-lea a fost pătrunsă de aceste 
două forme ale materialismului: materialismul filosofic şi 
materialismul social. 

Veacul al XIX-lea a fost un veac de oameni fericiţi. Din 
veacul al XIX-lea am avut o societate în progres continuu, 
o societate în care, mai ales în mediul european, situaţia 

de exploatare a restului lumii de către beneficiarii Europei, 
îngăduia acestora o prosperitate mereu crescândă, 

In acelas timp invențiile spiritului omenesc sporeau în- 
crederea omului în el. Pe de o parte progresul material 
fără sfârşit, năştea un utilitarism universal, pe de altă 
parte cercetările ştiinţei făceau pe om să creadă că pute- 
rile sunt fără margini, că el se poate lipsi de orice altă pu- 
tere a sufletului său decât știința, fiindcă știința este în 
stare să rezolve tot, să explice tot şi să-l ajute în tot. Sa 
ajuns astfel la acea doctrină inferioară a monismului lui 
Heckel, care cunoştea o singură existenţă, aceea a materiei, 
şi care compara sufletul omenesc cu energia dinamică pe 
care o desfăşoară un simplu motor în mers! 

Atât de departe a mers acest spirit al veacului al XIX-lea, 
îucât el a ajuns să pună în cumpănă, ca egale, ştiinţa şi 
pe Dumnezeu, să socotească că ştiinţa poate constitui un 
surogat al dumnezeirii—cu aceeaşi simplicitate, cuecare un 
copil crede că se poate înlocui natura cu toate minunatele 
ei taine, printr'un simplu decor de teatru! 

Rezultatul este că materialismul a fost triumfător dea- 
lungul veacului al XIX-lea şi că dominaţia materialistă a 
fost consacrată prin noui şi continue succese. 

In acest timp ştiinţa şi tehnica hrăneau din ce în ce mai 
bine popoarele Europei, şi — ar fi păcat să nu o recunoaş- 
tem! — le dădeau şi mari satisfacţiuni sufleteşti. Prin 
ştiinţă şi tehnică se sporeau invențiile, care au culminat în 
preajma războiului mondial, când am văzut cele mai nevi- 
sate dintre realizări! In special sborul a fost ultima lovi- 
tură, care sa dat spiritului omenesc uimit şi zăpăcit de 
strălucirea ştiinţei. Materialismul era deci verificat prin 
rezultatele sale şi intra în fiecare zi în mintea oamenilor 
comuni... 

Iată de ce, înainte de războiu, intelectualul european a- 
vea sufletul unui băeţoi obraznic și încrezut, care îşi în- 
chipuia, că cuprinde în el toată ştiinţa pământului. Liber- 
tatea de spirit era desăvârşită, o libertate rău înţeleasă, ca 
aceea de care vorbeşte Apostolul Petru în Epistola Intâia: 
„Slobozenia acoperământ răutăţii“. 

Intelectualul european nu simţea prezenţa Divinităţii ; 
când amintea de Dumnezeu, sprijinit doar pe raţiunea lui, 
era ca să-i arunce o sfidare; știința era pentru el suficientă 
ca să explice toate tainele Universului. Omu! din veacul al 
XIX-lea nu-şi recunoştea propriile sale limite şi propria 
sa mărginire. 

El uita că raţiunea pură este un produs inferior şi a- 
proape biologic. Rațiunea pură este o armă pe care Divini- 
tatea a dat-o omului, ca să se poată conduce prin ea în 
măruntele nevoi ale conservării speciei umane; raţiunea 
pură nu ere în acest sens mai multă valoare decât au ce- 
elalte arme cu care sunt înzestrate vieţuitoarele inferioare 
ale pământului. 

Rațiunea pură, raţiunea matematică, este un simplu in- 
strument de conservare, destinat unor nevoi practice şi 
mărginit>. Ea nu este un instrument cu care să sondezi 
înălțimile cerului şi să apropii cu ea Inceputul şi Sfârşitul. 

Oamenii cari cred în această nemărginire a raţiunii pure 
sunt ca niște copii, cari având în mână o lanternă de bu- 
zunar, îşi închipue că pot ajunge cu razele ei până la înde- 
părtatele stele! 

Iată de ce sufletul european dinainte de războiu se înfă- 
țişează în haina profund respingătoare a unui suflet de 
mulţumit şi de încrezut. 

Or, tot ce poate fi mai puţin creştinesc, este mulţumirea 
şi exagerata, încredere în puterile tale proprii. 

Cu acest suflet Europa dinainte de războiu s'ar fi îne- 
cat în materialism. A fost un singur noroc: acela că în a- 
ceastă completă decădere morală exista, o ideie, care a reu- 
şit să mai pulseze încă forțele sufleteşti ale popoarelor. 
Era ideia națională, ideia naţională care era cu atât mai 
vie la popoarele care nu-şi realizaseră încă destinul lor de 
întregire. Dacă n'ar fi fost ideia naţională, Europa dinainte 
de războiu ar fi fost un trist atelier sau o vulgară ospătă- 
rie, în care n'ar fi bătut niciodată suflul unui ideal. 

S'ar putea zice, fără a părea paradoxal, că până la ur 
punct chiar ideia naţională — fără a fi în contradicţie cu 
religia — a putut să oprească desvoltarea sentimentului 
religios, prin faptul că a acaparat prea mult sufletele, le- 
gându-le de idealurile naționale încă neîmplinite! 


După războiu, până pe la 1928, am avut o epocă care nu 
se deosebeşte din punct de vedere al concepției de epoca 
dinainte de războiu; ea a fost o prelungire a veacului al 
XIX-lea cu toate păcatele şi cu toate scăderile sale. A fost 
un tresărit, un spasm, cel din urmă tresărit al unei civili- 
zaţii europene, care moare. 

La 1928 a venit însă brusc deşteptarea: criza mondială. 
Criza mondială nu este un accident trecător în vieaţa, ome- 
nirii şi mai ales în vieața Europei. Este vorba de o schim- 
bare profundă, definitivă, structurală. 

Nu voiu desvolta aici niciunul din aspectele crizei mon- 
diale, dar.dacă amintesc acum de acest fapt, este numai 
pentru a sublinia importanța mare pe care o ia această 
criză pentru înțelegerea evoluţiei sufleteşti care se va pra- 
duce mâine în societatea noastră. 

Care este caracterul acestei evoluţii? Exploatarea caută 

să se atenueze în omenire; încetează exploatarea dela po- 
por la popor; încetează sau se îmblânzeşte exploatarea dela 
clasă la clasă; încetează huzurul occidentului şi suferința 
restului omenirii; încetează huzurul minorităţii şi sufe- 
rința majorităţii. 

Rezultatul este că intrăm într'o perioadă de mari trans- 
formări sociale, care va duce la schimbarea vechilor de- 
prinderi, la, schimbarea vechiului confort cu care s'a obiş- 
nuit societatea europeană. Intrăm într'o epocă de suferinţă 
gi de resemnare. 

Şi atunci care este marele pericol care ameninţă întreaga 
civilizaţie europeană? Este pericolul nepregătirii noastre 
sufleteşti. Intrăm într'o epocă de lipsuri materiale cu su- 
fletul pe care ni l-a dat o epocă de belșug. Intrăm într'o e- 
pocă de criză materială, cu o concepţie matcrialistă asu- 
pra vieții. 

lată de ce dacă nicio forță morală nouă n'ar veni să în- 
drepte pe alte căi omenirea în sbucium, s'ar putea întâmpla 
să trăim o eră de sălbăticie cum nu sa mai întâmplat și în 
mijlocul frumoasei Europe, să ajungem într'o zi să ne de- 
vorăm unii pe alţii! 

Pentru a păstra, civilizaţia noastră, aşa cum am moște- 
nit-o, pentru a creia o vieață socială ordonată, soluțiile ma- 
terialiste nu mai ajung. Toţi specialiştii, fiecare în făgaşul 
lui strâmt, sunt obligaţi să recunoască astăzi că nu mai 
pot să dea omenirii nici pâine, nici liniște; toţi recunosc 
că au ajuns la punctul la care puterea lor s'a sfârşit, că nu 
mai pot să redea echilibrul de altă dată unei societăţi în 
sbucium. 

Oamenii au ajuns să descopere un lucru pe care trebuiau 
să-l ştie de mult: că puterile materiale au limite şi că pro- 
blemele sociale nu se rezolvă numai cu soluţii materialiste. 

Omul, omul cel încrezut al veacului al XIX-lea, apare ca 
incapabil să-şi chivernisească propria lui casă. 

Unde încetează puterea omului, începe însă puterea lui 
Dumnezeu, 

In locul omului din veacul al XIX-lea, care îşi credea pu- 
terile lui nemărginite, apare omul din veacul al XX-lea, 
care îşi înțelege propria lui nevolnicie şi care se îndreaptă 
spre Dumnezeul cel uitat şi-i spune: Increzut am fost şi 
m'am înșelat, îndrăzneţ am fost şi m'am umilit! 


De ce am desvăluit această criză socială şi sufletească a 
veacului nostru? Am desvăluit-o pentru ca fiecare să vadă 
cât este de unic momentul pe care Biserica noastră orto- 
doză îl are de a câştiga definitiv şi adânc sufletul poporu- 
lui nostru. 

Biserica găseşte azi o intelectualitate pregătită de seco- 
lul al XIX-lea, care îşi întoarce azi faţa dela vechea ei fi- 
losofie atee, o intelectualitate în suferinţă, care şi-a pier- 
dut superba încredere în sine, care şi-a pierdut prestigiul 
social şi care este pe povârnișul degradării sociale. 

Fenomenul căderii sociale a claselor superioare a fost 
prevăzut şi cuprins în sfintele cuvinte ale Evangheliei şi 
ale scrisorilor Apostolilor. Căci noi, clasele superioare, nu 
suntem prin funcțiunea pe care o facem în fiecare colecti- 
vitate, în fiecare ţară, decât „iconomul“ de care ne vor- 
beşte evanghelistul Luca: „iconomul“ care administrează 
averea altora, căruia i-a fost încredinţat până acum să ad- 
ministreze patrimoniul poporului întreg. 

Iar astăzi poporul întreg pare că ne retrage acest man- 
dat, acest drept de a administra patrimoniul său. 

Și noi intelectualii ne găsim în zbuciumul de care vor- 

beşte Evanghelia: „Ce voiu face, că domnul meu ia icono- 
mia dela mine? A săpa, nu pot; a cere, îmi este ruşine“. 
Toată tragedia clasei noastre stăpânitoare, toată tragedia. 
intelectualității noastre este în aceste sfinte cuvinte. 

O clasă ca şi un om trebue să ştie însă la vreme să cadă. 
şi să ştie cum să cadă: să cadă frumos, demn, apărând un. 
patrimoniu; să cadă ducând mai departe o îndoită forţă. 
morală, care rezultă din propriul ei sacrificiu. Clasa so- 
cială superioară de astăzi, în loc de tânguiri materialiste, 
trebue să-şi găsească un nou echilibru sufletesc. Întâi tre- 
bue să ştie să rabde, căci după cum spune Apostolul Pa- 
vel în Epistola Întâia: „Ci dacă bine făcând şi pătimind. 
veţi răbda, aceasta este dar înaintea lui Dumnezeu“. 

Clasa noastră superioară trebue să-şi dea un nou rost so- 
cial şi o nouă morală, să interpreteze altfel datoriile care 
decurg din situaţia ei de clasă superioară. 

Un exemplu interesant se poate da, în acest sens, despre 
modul cum trebue să-și înţeleagă clasa superioară situaţia. 
sa materială privilegiată — multă, puţină cât o mai are — 
faţă de păturile populare. 

Dacă socotim — şi aci cer iertare dacă vorbeşte puţin 
şi economistul —dacă socotim ce se petrece în ţara noas- 
tră cu un om care dispune de un venit relativ frumos de 
200 mii de lei pe an şi căutăm să deslegăm taina adâncă a. 
acestui venit, ce vom constata? Acest om care trăeşte în 
oraş nu-și câştigă singur, niciodată cu brațele sale, aceşti 
290 de mii de lei, ci el îi obține schimbând servicii cu so- 
cietatea în care trăeşte. 

Iar dacă ne ducem departe la ţară şi examinăm ce se 
petrece acolo, vom vedea că un țăran într'un an de muncă, 
produce 20 de mii de lei și că păstrează pentru el cel mult 
15 mii; iar 5 mii lei îi trimite oraşului sub formă de „daj- 

die“ sau sub formă de impozit la anumite produse pe care 
le cumpără din oraș. Ei bine, aceasta însemnează că trăind 
o vieaţă destul de modestă, asemănătoare aceleea a şer- 
bilor de altă dată, ţăranii noștri trimit tot surplusul mun- 
cii lor pentru întreţinerea oraşelor, în aşa fel încât omul 
care are un venit de 200 de mii de lei este ca şi cum ar 
avea 40 de şerbi la dispoziţie care lucrează — afară de 
propria lor întreţinere — numai pentru ca să-l servească 
pe dânsul. O nouă formă a vechei şerbii se continuă astfel 
sub aspecte mai elegante şi mai subtile în societatea mo- 
dernă. 

Acest adevăr pe care unii dintre noi profesorii îndrăznim 
să-l spunem elevilor noștri în cursul de economie politică, 
l-am găsit mărturisit într'o minunată formă în cartea care 
ar trebui să fie o carte de căpătâi a tinerimii românești, 
„Invăţăturile lui Neagoe Basarab către fiul său Tudosie'“, 
Şi este dureros să spun că pentru a găsi un exemplar din 
această carte, care a fost tradusă și tipărită de către d. 
Iorga, înainte de războiu, a trebuit să alerg prin toate bi- 
bliotecile publice, pentrucă ea nu se mai găsește de mult 
în niciun fel de librării! 

Iată, ce spune Neagoe către fiul său 'Tudosie, vorbind de 
veniturile personale pe care acesta le avea: „Să nu gân- 
dești că ele sunt câștigate de tine, ci le-ai luat dela săraci 
şi dela cei ce sunt sub biruința ta“, ceea ce într'un stil mo- 
dern şi socialist ar însemna: „dela cei ce sunt sub exploa- 
tarea ta“. Ortodoxismul apare astfel, cum voiu arăta şi 
mai târziu, foarte reprezentativ pentru adevărata concep- 
ţie de dreptate socială. 


E * 
Care este învăţătura pe care trebue s'o scoatem din a- 
ceste constatări? Este oare aceea că trebue să ne îndrep- 

tăm spre egalitatea averilor şi o anumită formă de comu- 
nism creştin? Nu. 

Ci este aceea că toți acei dintre noi, cari avem un venit 
mai mare decât mijlocia scăzută a venitului unei societăţi 
sărace, trebue să recunoaştem favoarea de fiecare clipă 
pe care societatea ne-o face prin aceasta şi trebue să jus- 
tificăm acest serviciu, creind în ordinea materială sau în 
ordinea ideală, o contravaloare care în fiecare clipă să răs- 
plătească societatea de osteneala şi truda ei pentru noi. 

Altfel această trudă este nemeritată, nu are nicio îndrep- 
tăţire şi este tot atât de uriîtă ca aceea care se cerea în an- 
tichitate în numele sclaviei. 

Iată care este moralitatea nouă socială, care se desprinde 
numai din câteva elemente ale unei analize mai profunde 
a stărilor de fapt de astăzi. 

De altfel, această, interpretare este cu totul în spiritul 
credinţei creştine. Căci nimic nu este mai cuprinzător de- 
cât învăţătura evanghelistului Luca, care spune: „Nici este 
sufletul mai mare decât hrana, nici trupul decât haina“. 


* 
kid * 


In această tendinţă nouă rolul Bisericii ortodoxe este 
dintre cele mai mari. El este întâi să dea un sens înalt vie- 
ţii sociale; să dea un punct de sprijin sufletesc claselor 
conducătoare rămase astăzi desmetice şi desorientate; să 
atenueze suferința şi să calmeze năzuinţele materialiste ale 
claselor populare. 

Un aspect de căpetenie în această luptă, este lupta îm- 
potriva luxului. 

Orice lux are pentru om incontestabil şi o parte de sa- 
tisfacţii şi de bucurii reale. De pildă, ar fi păcat să dispre- 
ţuim luxul artei, pe care nici creştinismul nu l-a condam- 

nat vreodată, dovadă minunatele podoabe, cele mai fru- 
moase pe care le-a creat vreodată gustul românesc, care 
sunt bisericile noastre. 

Dar în orice lux este şi o parte de vanitate, o parte de 
inutilă, de tristă vanitate. Să suprimăm cel puţin partea 
de lux consacrată vanităţilor inferioare, amorului propriu 
rău înţeles, parte care nu face decât să mărească suferința 
acelora care nu pot să-și îngădue aceleași luxuri! 

Simplificarea vieţii materiale, despre care am vorbit şi 
cu alte prilejuri, se îndreaptă mai ales spre îmbrăcăminte. 
In această privinţă Biserica creştină n'a lipsit niciodată de 
sfaturi. In epistola Sfântului Pavel către Tit se spune — 
vorbind de sfaturile potrivite după vârsta fiecăruia privi- 
toare la îmbrăcăminte: „așişderea şi bătrânele să fie întru 
îmbrăcăminte cu sfințenie încuviințate“. Deşi în vremea 
noastră nu mai există femei bătrâne, totuşi aceste minu- 
nate recomandări a unei cuviințe, care trebue potrivită 
după vârstă, păstrează oarecare actualitate! 


E + 

A doua mare misiune a Bisericii este față de clasele po- 
pulare. In clasele inferioare oprirea izbucnirii materialiste 
nu poate să, vină decât din partea Bisericii creştine. 

Dar şi aci este un lucru foarte curios. 

Lupta cea mare nu trebue să se dea cu instinciele rele ale 
poporului nostru, ci cu aceia cari vin din când în când să 
răscolească tot ceeace este mai josnic în sufletul oricărui 
popor! Oamenii politici nu fac la fiecare alegere decât să 
trezească ura şi invidia împotriva claselor conducătoare. 
Toată propaganda politică, la alegeri nu este altceva, chiar 
acum după expropriere, decât o ațâţare împotriva celor 
avuţi. 

Or, Biserica nu condamnă nimic mai mult decât invidia, 
căci epistola Sf. Iacov spune așa de frumos cu un arhaism 
potrivit şi uşor de înţeles: „Nu oftați unii asupra altora, 
fraţilor, ca să nu vă osândiți““, ceeace înseamnă: nu vă in- 
vidiaţi unii pe alţii, ca să nu păcătuiţi! 

Dar însuşi principiul ordinei în stat, pe care îl turbură, 
de atâtea ori această propagandă de aţâţare, cine îl apără 
mai bine decât Biserica? 

Eu vă mărturisesc că nefiind un mare amator de solem- 
nităţi oficiale, nu mă duc des la Te-Deum-urile dela Pa- 
triarhia noastră. Sunt totuşi acolo două lucruri care mă a- 
trag întotdeauna: Sunt minunatele rugăciuni scrise într'o 
limbă românească măiastră, care egalează pe a scriitorilor 
noştri cei mai buni, de către I. P. S. S. Patriarhul Miron. 
Şi mai este ceva: este „teoria statului“, care se citeşte cu 
acest prilej în biserică. 

Foarte puţini dintre d-voastre ştiţi aceasta; numai d-nii 
studenţi dela teologie ştiu poate cum se face teoria statului 
în Epistola Apostolului Pavel către Romani. Epistola pune 
întâiu principiul: „Daţi dar tuturor cele ce sunt cu datorie' 
-— şi apoi înşiră, într'o limbă pitorească, toate funcțiunile 
statului — „celui cu dajdia, dajdie; celui cu dijma, dijmă; 
celui cu frica, frică; celui cu cinstea, cinste“. 

Din nenorocire antiteza dintre Biserică şi politică este 
mai mare decât şi-ar închipui cineva. Imi spunea odată un 
preot de ţară: „Nu vă închipuiţi cât de grea este vieaţa 
“preotului a. doua zi după alegeri! O alegere strică atât de 
mult sufletul poporului, încât un an de zile îmi trebue ca 
„să-l îndrept“. Şi dacă socotiți că alegerile au început să fie 
acum mai dese decât la un an de zile, înseamnă că biet su- 
fletul poporului nostru nu se mai îndreaptă niciodată! Aici 
“însă, voiu veni cu multă sfială ca să pun o întrebare, şi a- 

nume: cum se poate drege sufletul poporului când se în- 
tâmplă ca înşişi sfinții părinţi să facă politică de partid? 

In modestia mea, eu n'ași fi îndrăznit să pun această 
întrebare dacă n'aşi fi fost ajutat tot de un text sfânt. In- 
tr'adevăr, Inalt Prea Sfinţia Voastră şi toate feţele bise- 
riceşti ştiu foarte bine că există în evanghelia sfântului 
Luca acest minunat cuvânt: „Niciodată sluga la doi domni. 
să slujească“, şi ca şi cum evanghelistul Luca ar fi cunos- 
cut partidele politice dela noi, adaugă: „Nu poți sluji lui: 
Dumnezeu şi lui Mamona!“ 


%* 
w% x 


Tot ce am arătat până acum are tendința să dovedească: 
pe de o parte necesitatea unei lupte împotriva materialis-- 
mului şi pe de altă parte marele prilej pe care îl are Bise-- 
rica de a păși astăzi la această luptă. 

Caracterul luptei împotriva materialismului trebue vă-- 
zut în două linii: în numele cărei dogme şi — dacă mi se- 
iartă un cuvânt mai laic, — în numele cărei doctrine tre- 
bue să dea această luptă și în al doilea rând, cu ce meiodă? 

Dogma nu poate fi decât numai aceea, a Bisericii creştine- 
ortodoxe. Intâi fiindcă aceasta suntem: ortodeși, şi în al: 
doilea rând fiindcă aceasta ne trebue să fim. 

In adevăr, studiind caracterele esenţiale și deosebitoare- 
ale Bisericii noastre ortodoxe, apare clar că pentru rănile 
vremurilor noastre, acesta este balsamul care poate vin- 
deca, 

Dar înainte de a vorbi de acest lucru trebue să semna-- 
lez un abuz, abuzul care se face cu un omonim al cuvântului; 
ortodox. Se întrebuinţează cuvântul de „ortodox“ în sen- 
sul său literar şi general, de „credinţă dreaptă“ pentru toti. 
felul de domenii străine de religie, cum ar fi chiar dome-- 

niul financiar. S'a ajuns să se vorbească de oameni politici 
şi de ziarişti — care nau nimic comun cu ortodoxia! — de 
„ortodoxia financiară“. 

Ei bine, noi trebue să protestăm în contra acestei în- 
călcări în limba noastră românească. Lumea nu ştie alt- 
ceva despre cuvântul de „ortodox“ decât că este atributul 
sfintei noastre Biserici. 

Şi nu este bine să creiem confuziuni asupra acestui cu- 
vânt, căci vreți oare să creadă poporul nostru că umilința 
naţională şi nevolnicia care ne duce să ne închinăm în faţa 
finanţei străine — zisă de principii ortodoxe! — au ele 
ceva comun cu Biserica noastră ortodoxă? Să creadă po- 
porul nostru aşa ceva? Aceasta, nu este numai o îndrăz- 
neală, ci şi o adevărată profanare a unui cuvânt sfânt! 

Trecând peste această paranteză, porunca vremii este 
lupta împotriva materialismului şi spriținul într'o credință 
eminamente spiritualistă. 

Care este această credință? Ea nu poate fi pentru noi 
decât ortodoxia. 

Europa are două suflete: are un suflet occidental, altul 
oriental, un suflet catolic, altul ortodox. 

Cel dintâi reprezintă spiritul de cucerire — feudatatea, 
cruciadele — celălalt reprezintă spiritul de resemnare, în 
faţa forței şi a năvălitorilor; 

cel dintâi preconizează metodele tari, care au mers în tre- 
cut până la Sfânta Inchiziţie; cel de al doilea metodele 
blânde, cuceritoare de suflete; 

cel dintâi crezând în puterile lumești, cel de al doilea nu- 
mai în puterile spirituale; 

cel dintâi bazându-se adesea pe constrângere, cel de al 
doilea numai pe libertate; 

cel dintâi intransigent, cel de al doilea tolerant; 

cel dintâi predicând religia triumfătorilor, cel de al doi- 
lea religia celor obijduiți; 

cel dintâi sprijinit de multă, prea multă bogăţie; cel de: 
al doilea făcându-şi din sărăcia, lui o platoșă înaintea Dum- 
nezeirii. - 

Iată de ce Biserica noastră săracă între căminuri de să- 
raci, este atât de aproape de inima noastră; de ce ea este 
suflet din sufletul nostru. 

Auzim pe unii repetând și astăzi această tristă vorbă, 
pe care, par'că mă sfiesc s'o aduc aci înaintea I. P., S. S. 

atriarhului şi a domniilor-voastre: „ce bine era dacă, a- 
cura nu ştiu câte veacuri, deveneam catolici!“'. Ce mare 
păcat şi ce grosolană greșeală! 

Ce am îi fost atunci? O „expozitură“ mai mult a spiritu- 
lui standardizat al catolicismului, o expozitură mai mult a, 
Occidentului, care ne-ar fi pus definitiv sufletul întrun ca- 
lapod construit aiurea! 

Avem destul cultura noastră care este bucăţică cu bucă- 
țică adusă din Occident, o cultură ale cărei fire sufleteşti 
sunt trase și astăzi de către alţii; să mai fi avut şi o reli- 
gie ale cărei fire să stea dincolo de judecata, de înțelegerea 
şi de sufletul nostru! 

Fără credinţa ortodoxă poporul nostru nu s'ar fı des- 
voltat aşa cum este. In locul preceptelor aspre şi colțuroase 
ale altor biserici creştine, ortodoxia ne-a dat blândețea 
dulce şi unică, ne-a dat înțelegerea, și îngăduința, Ñi ne-a 
mai dat ceva nepreţuit, care constitue o podoabă rară a 
sufletului nostru, ne-a dat sinceritatea noastră uneori 
naivă alteori, brutală, dar ne-a ferit de cel mai respingă- 
tor dintre păcate: ne-a ferit de ipocrizie. 

Ortodozismul poate să aibă scăderile sale, poate fi mai 
primitiv şi câteodată mai lipsit de subtilităţi, dar ortodo- 

xismul, nu te învaţă nici când ești în familia ta, nici când, 
ești în vieața publică, nici când ești în cele mai înalte si- 
tuaţii de Stat, să porţi undeva, îndărătul capului, într'o 
cutiuţă ascunzătoare de păcate o „reservatio mentalis!“. 

Iată de ce trebue să fim mândri de ortodoxia noastră, 
şi să căutăm cu priviri cât mai atente asupra trecutului ei. 

Până astăzi toţi istoricii noștri crescuţi la şcoala vea- 
cului al XIX-lea aveau prea mult privirea, lor aţintită asu- 
pra ideii de naţionalitate. Ei au făcut de multe ori greşeala. 
să interpreteze prea exclusiv trecutul nostru prin tendin- 
tele naționale, de fapt cu totul recente. 

De sigur că ar fi o mare operă aceea pe care ar face-o 
oamenii noștri de cultură, dacă ar răscoli din nou istoria, 
noastră, ca s'o privească printr'o altă prismă, prin prisma 
şi prin interpretarea ortodoxă. Eu cred că în specificul or- 

` todox — dacă îmi este îngăduit să întrebuinţez acest cu- 
vânt de care se face mare abuz astăzi — sar descoperi a- 
devărate comori. 

Nu este specialitatea mea să intru în acest vast şi ne- 
cunoscut domeniu, dar nu mă pot opri să vă aduc puţină. 
adiere parfumată din trecut cu unele citate: In „Scriptura. 
Domnului Hristos către oameni căzută în piatra, din ceriu“, 
editată de către Academia Română, care este o operă or- 
todoxă originală — „în manuscriptul dela Ieud“ din Mara- 
mureş — din 1850, se spune: „Amar celuia giudeţu ce giu- 
decă săracii nedreptu“. Pentru acest scriitor nicio pe- 
deapsă nu este mai mare decât aceea a judecătorilor care: 
judecă nedrept pe săraci, fiindcă nicio nedreptate nu apare: 
mai respingătoare decât aceea care se face săracilor. 

Şi mai departe: „Amar celui ce-și dă peanigii săi întru 
aslamu“ (banii săi cu dobândă). Eu cred că această cer- 
cetare a trecutului ne-ar face să descoperim că structura 


www.dacoromanica.ro 


LUPTA ORTODOXIEI IMPOTRIVA MATERIALISMULUI 67 


noastră sufletească este făcută din ortodoxie cel puţin tot 
atâi cât este făcută din sângele originei noastre. 


x 

Care trebue să fie metoda de luptă a ortodoxismului, în 
lupta aceasta împotriva materialismului ? 

Intâi nu poate fi vorba de o teocraţie, nu poate fi vorba 
de o dominație a Bisericii asupra statului. Acest lucru ar 
fi atât de contrariu întregei noastre tradiţii naţionale şi 
spiritului Bisericii ortodoxe! Ar fi să pierdem bunul princi- 
piu pe care l-am păstrat atâtea veacuri, când Biserica noa- 
stră a refuzat să se amestece în cele lumești şi să cadă în 
păcatele pe care le-au făcut celelalte Biserici, 

Au fost teoreticieni ortodocşi — cum arată profesorul 
Boldur dela Chişinău într'o minunată broșură — cari sus- 
ţineau părerea că Biserica trebue să domine în vieața pu- 
blică, ca Feodorov, Dostoevschi și alţii; dar acest lucru nu 
este pentru noi. Nu este pentru noi ca Biserica să exercite 
constrângere şi forţă, nu este locul cu biserica să ia roluri 
directe în rezolvarea problemelor sociale şi să-şi asume răs- 
punderi pământeşti. 

Biserica, întocmai ca şi Suveranii, nu trebue nici odată 
adusă în situația de a putea să facă greşeli. De aceea, cel 
puţin eu, personal, nu aşi vedea cu bucurie Biserica noas- 
tră angajându-se într'o operă în care de pildă ar avea de 
administrat direct spitale, sau şcoli după sistemul congre- 
gaţiilor. Destul că sunt unele biserici regionale, cum este 
aceea din Bucovina, care are prea mari bogâţii de adnnras- 

rat şi depe urma căreia ideia religioasă nu are așa de mult 
de câştigat în poporul nostru! 

In al doilea rând Biserica trebue să rămână deasupra 
Statului, să aibă minimum de legătură cu Statul care tre- 

bue so sprijine, dar care nu trebue să-şi îngădue niciun cu- 
vânt în ce priveşte atitudinea credincioșilor şi a Bisericii. 

In sfârşit Statul trebue să respecte caracterul domi- 
nant al Bisericii noastre ortodoxe. După cum nu suntem 
un Stat poli-național, ci un Stat românesc cu minorități 
naționale, tot aşa nu suntem un Stat poli-confesional, ci un 
Stat ortodox cu minorităţi confesionale. 

Şi de aceea nu vă veţi mira de surprinderea ţării când 
vede disputându-se la noi prea mult lucrurile și gesturile 
care privesc însăşi Crucea, 

Dar, pentru Dumnezeu, Crucea ca si steagul — şi mai 
mult decât steagul — nu se poate discuta! Iar ţara noastră 
creştină nu poate înţelege ca să se dea comunicate şi să se 
facă pertractări asupra dreptului Crucii de a sta oriunde 
şi mai ales de a sta la altarele Patriei noastre! 

Dar, vor zice unii, sunt şi consideraţii de Stat, este vorba 
de prestigiul Statului şi de demnitatea guvernelor noastre! 
Dar atunci domnilor, mă întreb: 

In aceeaşi zi de sărbătoare din 24 Ianuarie, s'au întâm- 
plat două lucruri. Dimineaţa demnitatea Statului şi a gu- 
vernului au fost „grav angajate“ pentrucă o mulţime de 
studenţi credincioşi au vrut să ducă Crucea acolo unde nu 
trebuia să lipsească niciodată 1) şi tot în aceeaşi zi, după a- 
miază, în sfânta zi de 24 Ianuarie, s'a semnat undeva, pe 
malurile unui lac elveţian, un contract care coboară dem- 
nitatea Statului şi a guvernului românesc! 

Şi atunci mă întreb: există „demnitate“ şi „ambiţie!“ 
faţă, de copiii noștri şi nu există „demnitate“ şi „ambiţie“ 
faţă de străini, mai ales când în acest trist contract cu 
străinii se poate spune că lipseşte până şi blidul de linte?! 


1. La mormântul Eroului Necunoscut. 

r*a 

In misiunea sa, noul ortodoxism are două linii mari: în- 
tâi cucerirea pentru credință a claselor culte, în al doilea 
rând ridicarea nivelului credinței în clasele populare. 

Sus — progres în întindere; jos — progres în calitate. 

In clasa noastră cultă este de făcut un adevărat mesia- 
nism, ca într'o lume păgână sau păgânizată. Căci înaintea 
războiului nostru nu putem invoca decât o singură excep- 
ţie, care trebue scoasă din această caracterizare: este ini- 
ţiativa luată pe vremuri pentru constituirea Societăţii Or- 
todoxe a Femeilor Române, a cărei activitate meritorie o 
vedem până astăzi. 

Opera noastră de azi este de o drege tot ce a stricat Oc- 
cidentul în sufletul claselor noastre culte. 

Occidentul ne-a înşelat cu teoriile lui economice. Occi- 
dentul ne-a deformat pe terenul politic, încât a trebuit ge- 
niul unui Carageale ca să fixeze pentru totdeauna tot ridi- 
colul acestei deformaţii; Occidentul ne-a secat sufletele de 
credința noastră! 

Am ieşit astăzi din copilăria în care credeam tot ce ni se 
spunea: de astăzi nu mai credem în reformele şi în învă- 
țăturile Occidentului. : 

Vrem să ne întoarcem îndărăt spre sufletul nostru pro- 
priu, spre buna, blânda şi părinteasca noastră Biserică or- 
todoxă. 

lasele noastre culte trebue să înveţe o mare lecţie: lec- 
ţia serviciului social, singura îndreptăţire a privilegiilor 
pe care le mai deţin încă. 

Căci oare cum vorbeşte evanghelistul Marcu despre ser- 
viciul social? „Cel care ar voi să fie mare între voi, va fi 
slujitorul vostru; şi care ar voi să fie întâiu între voi, va. 
fi slugă tuturor“. 

Acesta este cuvântul evangheliei, împărtăşit de toate Bi- 
sericile creştine. 

Care este însă gândirea originală ortodoxă în ceea ce pri- 
vește modul cum trebue înțeleasă datoria socială ? Ce spune 
acelaşi Neagoe Basarab, în minunatele lui învățături către 
fiul lui Tudosie, într'o lume de prejudecăţi sociale în care— 
dacă ar fi să gândim după tipicul occidental — nobilul nu 
s'ar fi amestecat cu vilanul, și boerul nu ar fi putut fi pus 
în cumpănă cu un țăran? Ce îl învaţă Neagoe pe fiul său? 
„Că de va fi mai harnic unul dintre cei săraci decât unul 
din feciorii de boeri sau rudă a voastră, să nu dați acestuia 
cinstea, ci să o daţi celui sărac dacă este vrednic și har- 
mic şi va, păzi datoria mai cu cinste decât boerii“. 


Iata tradiţia noastră autentică ortodoxă: Gândeşte-te la 
serviciul societăţii, la serviciul ţării — spune Neagoe fiu- 
lui său—nu te gândi la altceva, nu există îndreptățire la 
conducerea oamenilor alta decât aceea pe care o dă capa- 
citatea de a face bine. 

Iată ideea de bază a Bisericii noastre ortodoxe, care a 
disprețuit întotdeauna prejudecățile sociale! 


a , 

Nu îmi îngădui ca să dau sugestiuni; primesc, dar nu 
dau sugestii. Dar un gând care mă bate este acesta: Bise- 
rica nouă, biserica activă, ortodoxismul activ. 

Ce înseamnă ortodoxism activ? Nu înseamnă a urmări 
manifestările credinței numai pe vechile linii: partea ri- 
tuală, partea contemplativă, partea administrativă (care 
— vai! — poate fi și biurocratică) nici chiar partea învă- 
ţământului religios în școală, despre care ar fi atâtea lu- 
cruri de vorbit! 

Pentru învăţământul religios, fiecare dintre noi cerce- 
tându-şi amintirea ar avea atâtea de spus! Ar putea să se: 
plângă de lipsa de caracter părintesc şi sufletesc al aces-- 
tui învăţământ, cel puţin cum era pe vremuri! Cum scria, 
d-na Manoilescu în revista mea „Lumea Nouă“, într'un ar- 
ticol „Criza ortodoxiei sau a metodelor sale?“ „religia era 
considerată în învățământul nostru alături de dexterităţi 
şi multe din învăţăturile lui Hristos erau predate tot aşa de 
rigid şi tot atât de searbăd cum se predau adverbele la- 
tineşti!“ l 

E drept că unii dintre noi am avut norocul să avem pro- 
fesori de religie, mireni sau preoți, foarte buni, dar alții 
am rămas de pe urma Învățământului religios cu un fel de 
sentiment nesatisfăcut, o năzuinţă către un lucru părintese. 
şi bun, care ni s'a prezentat într'o formă rece și dură. 

Dar nicio reformă a învățământului religios nu înseamnă 
încă, Biserica activă. Biserica activă ar însemna inițiativa 
bisericească în vieața socială, proecţia Bisericii asupra 
vieții sociale. 

După cum cultura nu se isprăveşte în şcoală, tot aşa cre- 
dinta nu se isprăveşte în Biserică. 

Noi simţim nevoia să vedem pe preotul nostru interve- 
nind în vieaţa socială şi — de ce nu? — intervenind ca un 
confesor şi ca un arbitru în vieaţa însăşi a familiilor 
noastre. 

Nu merg mai departe, nu îndrăznesc să fac un program, 
dar cred că noi creştinii avem datoria, să spunem ceeace 
ne-a dat şi ceeace a lipsit să ne dea, câte odată sfânta 
noastră Biserică ortodoxă. 


* 
E NE 
Rolul activ al Bisericii trebue să se exerciteze printr'o: 

revărsare spirituală asupra vieţii intelectuale. Prestigiul 
se combate cu prestigiu. 

Prestigiul teoriilor ştiinţifice şi sociale, care au mers îm- 
potriva Bisericii, trebue combătut, cu prestigiul dogmei 
prezentate într'o formă superioară a Bisericii noastre. 
Prestigiul pe care uneori îl are catolicismul trebue ţinut în 
cumpănă de prestigiul ortodoxismului. 

Avem un grav exemplu de ce înseamnă, prestigiul. Dacă 
Rusia a ajuns cum a ajuns, este fiindcă acolo în clasa cultă 
aveau atâta, prestigiu teoriile ştiinţifice şi filosofice ale lui 
K. Marx, prestigiu care a lovit în Biserica creştină! 

Berdjaefi spune că este o nebunie a considera idealul so- 
cialist şi marxist ca un lucru care se poate pune în cum- 
pănă şi se poate opune religiei; în realitate marxismul nu 
este o religie, ci este o doctrină a forţei, care aleargă după 
materialitate cu mai multă îndârjire decât aleargă însuşi 
capitalismul! 

Dar ce este creștinismul şi care este misiunea lui? Este 
el altceva decât dreptatea socială astăzi şi mântuirea su- 
fletului mâine? Pilda şi ideile marxiste şi socialiste in- 
terpretate simplist şi răspândite în mijlocul claselor noas- 
tre populare duc la acest rezultat de care vorbea tot Ber- 
djaeff: oamenii în loc să caute mântuirea în sufletul lor 
propriu, în loc să descopere păcatele în propria lor fiinţă 
— aşa cum îi învaţă Biserica creştină — vin să le desco- 
pere totdeauna în mintea şi în inima celorlalţi. 

Concepţia întreagă materialistă a societăţii, concepţia, 
cu care se face astăzi educaţia claselor muncitoare, nu în- 
seamnă, altceva decât: „nu căutaţi nicio vină în voi; voi 
sunteţi sfinţi, răii sunt numai ceilalţi“. 

Cât de anticreștină, cât de antisocială este această învă- 
ţătură! Iată de ce rolul cel mai mare al Bisericii noastre or- 

todoxe este de a spiritualiza şi de a îmblânzi clasele noa- 
stre populare dela orașe. 

In această privinţă metoda Bisericii nu poate să fie decât 
una: influenţa pe care ar avea-o în clasele muncitorești, ca 
arbitru sufletesc, prin prestigiul ei. 

In sfârșit, lupta aceasta va trebui să se desfășoare îm- 
potriva materialismului claselor superioare. Nimic nu este 
mai trist decât trufia care rezultă din materialism, din 
stăpânirea materiei pentru întrebuinţări materiale! Tot 
Neagoe îi spune fiului său Tudosie un cuvânt cam tare ro- 
mânesc, dar care se potriveşte foarte bine: „asemenea, cel 
care va avea mândria şi trufia veacului acesta, nu se va 
numi cu oamenii, nici cu domnii, ci ca un dobitoc se va 
chema“. 

Niciodată n'a fost mai necesară o schimbare în sufletul 
şi în morala socială, fiindcă niciodată nu s'au răsturnat 
mai rău valorile, fiindcă niciodată nu s'a amestecat mai 
rău, într'o societate devenită haotică, binele şi cu răul. 
Este, în societatea noastră, de ruşine să porţi o haină u- 
zată, dar nu este de ruşine să faci cine ştie ce blestemăţie 
elegantă şi costisitoare! 

Numai în ziua când tabla moralei sociale se va trans- 
forma, cu totul, ajungând ca de multe ori şi ceea ce este 
jos să punem sus şi ceea, ce este sus să punem jos — nu- 
mai în ziua aceea vom câştiga un nou echilibru social, şi 
ne vom integra în ceeace este mai esenţial și mai înalt în 
credinţa noastră, 


Am ajuns la capătul gândului meu. N'am făcut o confe- 
rință, ci o mărturisire, o spovedanie. 
Și nu spovedania unui om, ci aceea a unei generaţii. 

Este mărturisirea umilinţei intelectuale la care au a- 
juns toţi acei, cari mau făcut atâta bine cât să poată fi 
mulțumiți, dar wau făcut nici atâta rău cât să-și fi pier- 
dut în sufletul lor izvorul dorinței de a face bine. 

Este mărturisirea acelor cari sunt destul de maturi ca 
să nu se mai bizue numai pe puterile lor proprii şi destul de 
tineri ca să mai poată sluji o credinţă curată. 

Este mărturisirea acelora, care simt nevoia, să-și întoarcă 
astăzi faţa către Dumnezeu — și cu un gest de mult uitat 
— să îngenuncheze sub patrahir. 

Deschid cu pietate şi plin de încredere Cartea Sfântă, 
spre a desprinde din ea înțelesul divin şi realizările pămân- 
teşti aie ideei de dreptate, ca reflex al acelei justiţii ima- 
nente, pe care raţiunea umană n'a putut-o concepe în toată 
puritatea ei, şi nici n'a înfăptuit-o cel puţin în măsura, în 
care s'a ridicat la idealitatea ei. 

In faţa îndoelilor şi a obiecțiunilor, pe care unii le-au 
pus în sarcina Creștinismului, vorbind despre conceptul a- 
cestei idei, înarmat cu zelul și răbdarea devotului, am cre- 
dinţa, că ideologia creştină profund revoluţionară prin 
porunca iubirii aproapelui, a frățietăţii şi egalităţii reli- 
gioase, a fost tot atât de radicală şi în ce priveşte ideia, 
de dreptate în sine. 

Este desigur, cu neputinţă a discuta această ideie, fără 
a nu face unele incursiuni şi în frământările sociale, sur- 
venite dealungul vremii. 

Individul ca şi societatea au trăit cu adevărat, în mă- 
sura, în care au luptat pentru realizarea acestui ideal în 
omenire, Şi astăzi, ea depune sforţări uriașe spre a se apro- 
pia tot mai mult de înfăptuirea cât mai integrală a acestei. 
idei. Năzuinţele depuse nu sunt cu totul fără rezultat. 

Nu avem însă o viziune destul de clară a acestui ideal. 
O iluminare asupra lui găsim însă în Creştinism. Există 
aci: idei, concepţii şi orientări, pe care omul sau nu le-a 
aprofundat suficient, sau le-a ignorat, rezemându-se mai 
mult pe puterile raţiunii sale în conceperea dreptăţii so- 
ciale. 

De aceea, fără a îmbrăca armura vreunui reformator so- 
cial, fie el chiar şi de nuanţă ortodoxă, ci numai ca simplu 
observator al mersului istoric al popoarelor, voiu căuta să 
pun în lumină două lucruri, de o importanţă capitală pen- 
tru mentalitatea noastră contimporană și anume: că ideia, 
de dreptate deşi frumos concepută în decursul timpului, a 
rămas totuși o ideie abstractă, fără contact cu realitatea 
colectivităţilor şi fără vreo putere de influenţă asupra so- 
cietăților omenești, spre a le transforma după imperativele 
ei; iar în al doilea rând, că ideia de justiţie a căpătat un 
imbold extraordinar de realizare socială prin elanul de i- 
dealism, pe care Creștinismul l-a revărsat asupra ome- 
nirii; cu alte cuvinte, că dela apariţia Creștinismului, ideia. 
de dreptate devine într'adevăr o forţă socială, care pă- 
trunde încet, încet în toate fibrele organismului social; 
mlădie şi încovoaie realităţile colective existente după cri- 
teriile unei convieţuiri mai înalte, mai morale, mai ideale. 
Sunt normele unei așezări creştine, a unei încreştinări a 
masselor și deci a realizării dreptăţii dumnezeeşti între oa- 
meni. 

r*a 

Vorbind însă de ideia de dreptate în concepția creştină, 
să nu ne ispitim a crede, că Creştinismul a adus cu sine şi 
rezolvarea, acelor probleme sociale, care astăzi frământă 
omenirea atât de mult, mai ales în urma marelui războiu 

mondial, a acestui cataclism, care a sguduit aşa de pro- 
fund întreaga umanitate. 

Unii nau văzut în Creştinism decât un produs al luptei 
de clasă sau creaţiunea unei mişcări sociale, 

Mântuitorul n'ar fi fost decât un mare reformator so- 
cial, în felul unui Tiberius Grachus, care a aruncat pentru 
prima oară scânteia reformei agrare în lume prin acea: 

. aequatio bonorum, ce a devenit lozinca reformismului a- 
grar de mai târziu 1). 

Sau dacă vreţi, în sensul unui Saint-Simon, care se con- 
sidera el însuși: un iniţiat, un inspirat, un profet al unui 
nou Creştinism, un trimis a lui Dumnezeu, deși într'un mo- 
ment de descurajare ajunge la actul funest al sinuciderii. 
Acest mântuitor social era preocupat de generoasa idee a 
ridicării stării morale, materiale şi intelectuale a marei 
mulțimi sărmane şi suferinde, prin punerea ştiinţii în ser- 
viciul producțiunii 2) . 

Creștinismul nu este un sistem: social, politic sau eco- 
nomic. Unii văd, cu drept cuvânt, o agonie a Creştinismu- 
lui în acest pretins creștinism social 3). Mântuitorul a evi- 
tat să dea vreo rezolvare problemelor sociale, economice, 
politice sau naţionale, atunci, când a fost solicitat, Misiu- 
nea Creștinismului nu este de a se preocupa de problema 
pauperismului, ori a șomajului, a supraproducţiunii sau a 
plus-valorii, a capitalului parazitar ori a repartiţiunii bu- 
nurilor pământeşti. Nu! 


1) Vezi: Robert Pohlmann: Geschichte des antiken Kommunismus 
und Sozialismus, 2 B-de, München, 1901, vol. II, pag. 587. 

21 Vezi studiul nostru: Ideal? moral-creştin în Studii Teologice, 
număr festiv, 1932, an. III, Nr. 2, p. 237. 

3) Vezi: D. Unamuno: L'agonie du Christianisme, trad. fr. Pa- 
ris, 1925. 

Creștinismul este o religiune și ca orice religiune, ea are 
ideologia ei, care nu trebue a se confunda cu ideologiile di- 
feritelor sisteme ale vieţii sociale. Creştinismul urmăreşte 
mântuirea, credinciosului pe baza unei credinţe și a păstră- 
rii acelui contact neîntrerupt cu Dumnezeirea prin puterea. 
rugăciunii, 

Creștinismul ne pune în faţă vieaţa sfântă și totuși reală 
a Mântuitorului, vieaţa trăită între oameni şi buni şi răi 
şi drepţi și nedrepţi, și sinceri şi mincinoşi, între oameni 
formaţi şi din neghină și din grâu. Vieaţa aceasta se poate 
realiza de fiecare din noi, pe baza unor precepte dogmatice 
şi morale, care sunt absolute şi eterne. Prin practicarea, a- 
cestor învățături, omul poate deveni o fiinţă cu totul re- 
născută, o făptură nouă, un creștin adevărat şi plăcut îna- 
intea lui Dumnezeu. Acesta e Creștinismul. 

Cum se face atunci, că îl vârîm în mijlocul frământări- 
lor sociale şi-i cerem soluţiuni? Să fim bine înţeleşi, căci 
în loc să servim cauza ortodoxismului, mai degrab o deser- 
vim prin o interpretare greşită şi arbitrară. E bine să pu-. 
nem lucrurile la punct. 

Dar în cazul acesta, ce ne oferă Creștinismul? 

Un element extraordinar de important, care a revo- 
luţionat toate domeniile de activitate socială şi fără care 
nici o transformare sănătoasă nu poate avea loc, dacă nu 
ne însușim mai întâiu acest element pur creştinesc. 

Nu în zadar a fost privit Creștinismul ca una din cele: 
mai puternice revoluţii, pe care istoria a cunoscut-o în 
vieaţa acestei omeniri dela apariţia ei. Ea e cu atât mai. 
măreaţă, cu cât Creștinismul n'a făcut uz de violenţă ori 
de dialectica renumită a sofiștilor din anticitate. „Pe cei 
simpli a ales Dumnezeu, ca să ruşineze pe cei înţelepţi — 
spune Apostolul Neamurilor — şi pe cele slabe, ca să dea, 

de ruşine pe cele tari... şi pe cele ce nu sunt, ca să dărâme: 
pe cele ce sunt. Așa încât niciun trup să nu se laude în. 
fața lui Dumnezeu“. Cor. I, 27-29. 

Vedeţi prin urmare, ce răsturnări, ce bulversări, ce 
transformări provoacă Creștinismul şi acestea numai prin 
acel imponderabil sufletesc, prin acel fond de idealism şi 

- spiritualism, care prin porunca iubirii, a egalităţii şi fra- 
ternităţii întregului neam omenesc, s'a revărsat ca un mare 
elan de vieaţă morală peste întreaga făptură umană și 
peste activităţile ei, sdruncinând din temelie structurile ve- 
chilor organisme sociale. Este puterea de credinţă, de iu- 
bire, de sacrificiu, de milă, de compasiune, de preţuire a 
omului ca fiu al lui Dumnezeu, care au prefăcut din temelie 
alcătuirile societăţilor. In aparenţă, Creștinismul vine cu 
o menţinere a stărilor sociale existente, în fond însă, el re- 
voluţionează întreaga societate antică. 

Marile prefaceri sociale nu se realizează numai prin 
grevă, violență ori teroare. Cele mai profunde, sunt cele 
care se săvârşesc pe cale paşnică ori evolutivă. In aceasta. 
constă şi superioritatea doctrinei creștine. 

Putem urmări adevărul acesta chiar în analiza, pe care 
ne-o propunem a o face ideei de dreptate şi aceasta cu atât. 
mai mult cu cât s'au ridicat unele obiecţiuni din partea şco- 
lilor filosofice, că Creştinismul ar fi ignorat acele aspecte 
dinamice ale acestei idei. „Este una din cele mai dureroase 
lacune în morala Noului Testament — spune Paulsen — 
întrucât pentru virtutea dreptăţii nu prea este loc acolo. 

Sacrificiul şi suferința pentru aproapele sunt într'adevăr 
foarte mult recomandate, dar lupta contra nedreptății şi. 
a despotismului spre apărarea celor slabi, îi este străină, 
dacă nu chiar cu totul absentă. 

Prin neîmpotrivirea față de cel rău, pe care o recomandă 
-Creştinismul, abia dacă se poate cita vreun exemplu de e- 
-roism pentru cei Împilați, opresați sau urmăriți în mod cu 
-totul nevinovat“ 1). 

Obiecțiunea aceasta este ieşită din concepția unui mare 
jurist german: von Iehring, care în lucrarea sa: „Der 

Kampf ums Recht“, concepea dreptul ca o luptă şi că drep- 
“tatea nu există, decât în măsura, în care luptăm pentru rea- 
Jizarea ei. 

Contradicţia deci s'ar părea evidentă. Nu numai că i- 
«deia de dreptate nu devine o forță socială prin Creşti- 
nism, dar că Creştinismul este străin de o asemenea con- 
«.cepţie dinamică a ideei de dreptate. 

E bine deci, să ne explicăm puţin cu acești filosofi şi ju- 
-rişti și să vedem, dacă lucrurile stau aşa sau nu!?... 


t*a 

Dreptatea ca virtute morală era cunoscută și înainte de 
“Creștinism. Se vorbeşte chiar foarte elogios despre ea. 

După Aristot, dreptatea este cea mai frumoasă dintre 
“virtuți. El închină acestei străluciri un poetic omagiu, 
când spune: „că nici luceafărul și nici aurora nu sunt 
“demne de atâta admirațiune ca virtutea dreptății“ 2). 

Şi după Plato, dreptatea este un ideal, a cărei realitate 
nu o găsim decât în lumea transcendentă a ideilor. Ea e- 
„xistă ca un principiu: unitar, permanent, absolut şi etern. 
Nu este supusă fluctuațiunilor, schimbărilor sau contin- 
„genţelor, Dreptatea realizează în „republica“ platonică ar- 
monia tuturor elementelor componente ale Statului, sinte- 


1) Vezi: System der Ethik, vol. II, p. 153, 184. Ed. VII, Berlin, 1906. 
2) Vezi Ethica c. Nicomah, c. V, c. II. 

tizând în sine: cooperarea şi conlucrarea celorlalte vir- 
tuţi 1). | 

Cicero o numeşte deasemenea: fundamentum regnorum. 
— şi-i atribue o supraexistenţă, chiar dacă lumea aceasta: 
Sar distruge. In ea rezidă cea mai înaltă splendoare, şi tot. 
ea ne dă criteriul pentru aprecierea oamenilor buni şi o- 
neşti 2). 

Şi Seneca vedea în dreptate virtutea cea mai frumoasă 3), 
care nu trebue să închidă uşa nimănui, întrucât și sclavii 
pot să devină virtuoşi şi deci să nu căutăm a ignora drep- 
turile omului 4). 

Pe baza acestor idei, Cei Vechi şi-au construit sistemele 
lor politico-sociale. 

In renumita sa „Politeia“, — opera cea mai de admirat, 
pe care ne-a lăsat-o Antichitatea — Aristotel face înalte 
consideraţiuni de ordin etic, pe care le așează la baza ope- 
rei sale de sociologie şi economie politică. El îmbină mo- 
rala cu politica şi face din etică o ramură a politicei, după 
cum politica e privită pe de altă parte ca o morală aplicată. 

Statul, bunăoară, are una din cele mai înalte chemări, 
de a realiza fericirea cetățenească prin activarea tuturor” 
însuşirilor morale ale omului. E o definiţiune foarte înaltă, 
care e departe de a fi realizată de multe din statele mo- 
derne, care urmăresc mai degrabă mizeria cetăţenească, 
activând toate forțele omului spre a ispăşi incapacitatea 
diplomaților, ce au aruncat de multe ori dezastrul asupra. 
statelor. 

Numai că acest stat, atât de frumos definit, cuprindea: 


1) Vezi: Republ. c. III. 

2) De officiis. C. I. c. VIII: „In justitia virtutis splendor est ma~ 
ximus, ex qua boni viri nominantur“, 

3) Epistolae 113, 31. 

4) De Beneficis, c. IV, cap. 18. 

în alcătuirea lui socială o sumă de contradicții, de anta- 
:gonisme şi nedreptăţi strigătoare la cer. | 

In primul rând, individul dispărea cu libertatea şi indi- 
vidualitatea lui în mecanismul statului. El devine un sim- 
-plu instrument sau o unealtă credincioasă și trăeşte în mă- 
“sura în care poate fi folositor statului. Există anumite 
„clase sociale, anumite caste absolut separate între ele. Ast- 
fel erau: clasa, aristocraților, clasa războinicilor, clasa, scla- 
vilor sau a periokilor, ori a iloţilor. Ei formau paria socie- 
“tăţii. Sclavajul nu era în concepţia lui Aristot o stare tre- 
„cătoare sau provizorie. El era o necesitate socială și per- 
manentă. Ea nu se justifica numai prin o cerinţă a statului 
santic, ci se întemeia pe ordinea naturală a lucrurilor. Scla- 
vul este hotărît dela natură a rămâne sclav. El posedă nu- 
mai atâta inteligență, cât este necesară spre a pricepe po- 
runca stăpânului şi a o îndeplini. El este născut, predesti- 
mat spre a fi rob. 

Şi pe baza acestei concepţiuni, Aristot afirma necesita- 
“tea și legalitatea sclavajului 1). 

Dar şi în celula organismului social, în familie, găsim a- 
-celaş absolutism, acelaş despotism, acelaș arbitrar, pe care 
„ni-l confirmă existenţa celor 12 table din statul roman. 
Femeia era considerată ca o minoră. Legiuirile social-eco- 
momice o mențineau într'o stare de inferioritate. Putea fi 
„judecată de către acel pater familias, care era şi soțul ei, 
fără drept de apel şi pedepsită chiar cu moartea. Aceeaşi 
soartă era rezervată şi copiilor, care puteau fi vânduți şi 
“trataţi ca minori, chiar după majoratul lor 2). 


1) Vezi: Politica sa. C. I, cap. 2, par. 3, 5, 7, trad. de El. Bez- 
«dechi. Cult. Naţ. 1924. 

2) Vezi F. de Coulange: La cite antique, p. 102; idem: Duruy: 
„Histoire des Romains, V. I, p. 89. 

Şi Plato căuta să facă din „Republica“ sa sediul tuturor 
virtuţilor și fericirea mulţimii prin încredințarea conduce- 
rii statului în mâna filosofilor. In această privinţă Plato 
era un incorigibil. El spunea, că: „dacă n'ar fi filosofii 
stăpânitori şi dacă guvernanţii n'ar sta şi cu filosofia în- 
tr'o mână, atunci suferințele umane mar mai lua sfârșit“, 

Timpul însă nu prea ne-a confirmat părerea aceasta, 
fiindcă multe nenorociri s'au abătut asupra statelor prin 
guvernarea filosofilor. 

Mă gândesc chiar la „republica“ înfiinţată de Plato, la 
statul lui Zenon, la dezastrul. imperiului roman din timpul 
lui Seneca, iar în timpurile noastre la un Bethman-Holi- 
weg, cancelarul Germaniei, care a deslănţuit războiul mon- 
dial şi care era un filosof prin excelenţă. 

Incât poate e mai bine să zicem, să ne ferească Dumne- 
zeu de filosofi la cârma statului, şi aş mai adăoga și de e- 
conomiști. Unii se uită prea sus şi alţii prea jos. Unii se a- 
gaţă prea mult de ideal şi alţii prea mult de materie; unii 
sunt prea miopi și alții prea văd departe, încât Dumnezeu 
să-i aibă în pază pe amândoi, dar numai ca observatori so- 
ciali şi nu ca conducători politici1). 

Contrastul social și material dintre bogaţi şi săraci a 
fost totdeauna un ferment de continuă răsvrătire și agi- 
taţie în stat. Acest contrast a trecut drept o sfidare a ideei 
de justiţie socială, pe care trebue să se fundamenteze un 
organism social. 

Plato era atât de obsedat de acest ferment dizolvant, în 
cât el suprimă libertatea cetățeanului, desființează proprie- 


1) Intr'o lucrare recentă a unui economist român, prof. Tașcă, in- 
titulată: „Către o nouă îndrumare economică şi socială“, cetim la 
pag. 9 această sinceră mărturisire, că de aproape 20 de ani încoace, 
legile economice sunt mereu înfrânte; astfel, că dezideratul nostru 
nu e decât foarte modest. $ 

tatea privată, coboară pe om la nivelul de turmă, distruge 
nucleul vieţii familiare, introduce comunismul în vieaţa e- 
conomică, preconizează crescătoriile de copii în massă, ca o 
urmare a comunismului femeei. 

Combătut cu multă vehemenţă de către Aristot, el revine 
asupra acestor idei în lucrarea sa ultimă: „Legile“ şi am 
putea adăoga, că argumentele, pe care Aristot le între- 
buinţează pentru combaterea comunismului din Republica 
lui Plato sunt şi astăzi tot atât de valabile, de clasice, de 
hotărîtoare pentru a le contrapune acestei utopii sociale. 

Sentimentul atât de firesc şi natural al paternității — 
după Aristot — sar spălăci şi ar dispărea în practica co- 
munistă, cum ar dispărea cele câteva picături de dulceaţă 
într'un butoiu cu apă. „Prefer, zice el, să fiu vărul adevărat 
al cutărui om, ca în statul actual, decât fratele oricui ca 
în Republica lui Plato“. 

Dar şi comunismul bunurilor materiale, dacă ar fi rea- 
lizat în mod consecvent, adaogă Aristot, ar avea multe nea- 
junsuri, care l-ar face imposibil de menţinut. 

Instinctul de proprietate e, în primul rând, un instinct 
înăscut în om. Impărțirea proprietăţii în loturi egale, cum 
o preconizează Plato, nu rezolvă problema. In a doua ge- 
neraţie această împărţire devine din nou ineficace. 

Numărul locuitorilor creşte necontenit. Criza reapare. 
Consecvent ar fi, limitarea numărului naşterilor. Aristotel 
recomandă în mod logic sistemului platonic: practica a- 
vortului artificial. Cum vedem, plutim şi în Antichitate în 
plin malthusianism. 

Comunizarea proprietăţilor înseamnă mai departe, după 
Aristot, nivelarea firilor omeneşti şi terorizarea celor apți 
şi selecţi. Progresul ar fi în cazul acesta nimicit, iar tem- 
belismul încurajat. 

Contrastele sociale trebuesc în adevăr reduse, observă 
şi Aristot, însă nu prin siluirea naturii omeneşti, ci prin 
reforme şi legiuiri echitabile, fără a se distruge: nici in- 
stinctul de maternitate şi nici cel de proprietate 1). 

Dreptatea, din care Plato vroia să facă un fel de rezul- 
tantă a armoniei stărilor sociale, întocmai ca şi armonia 
conlucrării părților corpului omenesc, nu era, după cum ve- 
dem, o realitate a mediului social-antic. 

Dreptatea era mai mult o teorie frumoasă și atrăgătoare, 
în fond însă organismul societăţilor antice întreținea mari 
nedreptăţi sociale, prin recunoașterea necesităţii sclavaju- 
lui, prin răpirea libertăţilor individuale, prin absolutismul 
Statului, prin comunismul bunurilor materiale, prin anu- 
larea drepturilor omului şi tirania colectivităţilor, prin 
menținerea castelor sociale, care imobilizau individul în 
forme rigide şi absolut tiranice. 

Inexistenţa acestei idei ca forţă socială se vede mai clar 
la poporul roman. Aci găsim un contrast şi mai înspăimân- 
tător între clasele sociale, care întrețineau mari suferinţi 
colective. 

Cercetaţi bunăoară analele lui Tacitus, care ne descriu e- 
venimentele din epoca lui Tiberiu, Calligula sau Nero. Mă 
adresez în special către admiratorii vieţii antice, spre a-şi 
da seama, că închipuirea cea mai fantastică nu-și putea zu- 
grăvi o lume mai apocaliptică, mai decadentă şi mai vi- 
ciată, în care tirania, viţiul și laşitatea să îmbrace forme 
mai grozave de înjosire ale fiinţii omenești, cum o găsim 
în această epocă. 

Dar nu!?.. Dreptatea era socotită după Cicero ca regina 
tuturor virtuţilor 2). Ea însemna: honestum vivere, nemi- 


1) Vezi: Politica, Cartea I și a II. 
2) ...Haec enim una virtus omnium est domina et regina virtuum. 
De of. c. III. c. 6. 

nem laedere, suum cuique tribuere 1), etc., formule, care au 
trecut şi în dreptul modern. Şi cu toate acestea, în disputa 
pe care Cicero o are în Senatul ţării cu demagogul scăpă- 
tat Gellius, el îi răspunde aceste cuvinte, care oglindesc o 
întreagă stare socială, zicând: ,,...ob eam ipsam causam est 
mihi inimicus, quia nihil habet“. 

Aceste anomalii sociale erau întreținute de existența a- 
celor mari latifundii, care au cauzat pierderea Romei. De 
aci mizeria proletariatului, pe care poeții latini ne-o des- 
criu în culori atât de triste — cum face spre ex. Martial — 
mai ales cu prilejul mutatului de 1 Iulie, dată ce constituia 
o adevărată ruşine pentru Roma. Fi erau nevoiți a traversa 
străzile Capitalei imperiului cu resturile de boarfe, ce le 
mai rămăseseră, după ce proprietarul le mai înjumătățise 
şi el, din cauza neplății chiriei pe cel puțin doi ani de zile 
în urmă. 

Trecând însă în revistă bogăţia şi luxul din somptuoasele 
palate ale senatorilor romani, cari deţineau provincii în- 
tregi în stăpânirea lor, ce egalau în întindere cu Moldova, 
plus Dobrogea şi plus Cadrilaterul la un loc, stăpânite și 
exploatate de un singur latifundiar cu numeroasa lui ar- 
mată de sclavi, ne putem face o ideie de realitatea socială 
a acestei virtuţi a dreptăţii. Acea „via del Imperatore'“, pe : 
care „Ducele“ de astăzi al Italiei voeşte să o restabilească 
în splendoarea ei de odinioară, adăpostea pe cei mai mari 
bogătaşi, printre care istoria ne aminteşte de un: Lentu- 


1) ..„.Fundamentum enim perpetuae commendationis et famae est 
justitia, sine qua nihil potest esse laudabile. ibid. III, 9.; ...Funda- 
n.entum est justitiae fides id est dictorum convectorumque con- 
atantia et veritas. c. I, 7.; ...Sed justitiae primum munus est, ut ne 
quis noceat, nisi lacessitus injuria, deinde ut communibus pro com- 
munibus utatur privatis et suit, c. I; ...Ut pro dignitate cuique tri- 
buatur: id enim est justitiae fundamentum, ad quam haec referenda 
sunt omnia. c. I, 14. 

lus, a cărei avere se ridică la 400 de mitioane de sesterți, 
ceea ce ar veni în valuta noastră cam 4—5 miliarde de lei, 
la care mai adăogând pe cea a unui Crispus şi Seneca, se 
putea întregi bugetul actual al ţării noastre româneşti. 
Cunoscutul Aquilius Regulus poseda proprietăţi întinse în 
Umbria, Etruria, Tusculum și îm apropiere de Roma; iar 
nababul Aurelius Symachus în afară de 3 palate în Capi- 
tala imperiului, mai poseda 15 vile în cele mai încântătoare 
poziţii la marginea mării, precum în Ostia, Lavinium, în 
golful Neapoli la Formiae, la Cumae, la Bauli, Bajă, Pu- 
teoli, la Neopoli, la Lucrine, în munţi la: Tibur, Prâneste, 
ła Cora, moşii întinse în Samnium, Apulia, Sicilia, Maure- 
tania, etc. 1). 

Analizând ideia de dreptate la popoarele antice, putem 
spune în concluzie, că acolo a existat o lume fără iubire, 
fără Dumnezeu și fără dreptate. 


* 
* x 


Dacă ne reîntoarcem la „Cartea cea Sfântă“, vom găsi a 
concepție cu totul deosebită despre ideia de dreptate, faţă. 
de cea pe care am întâlnit-o la Cei Vechi. Anonimatul, im- 
personalul, întâmplarea, raționalul metafizic sau conştiinţa 
socială, care formau sursa „dreptăţii“ în Antichitate, dis- 
par cu totul în Sf. Scriptură. Aci există un Dumnezeu per- 
sonal, atotștiutor şi proniator, din care radiază ideia de 
dreptate şi înţelepciune. Aceste idei se împletesc între sine 
și împreună cu cea de milă şi de jertfă fac pe devot bine 
plăcut înaintea, lui Dumnezeu. 

La, Ebrei avem o credinţă religioasă puternică, care ali- 
mentează ideia de dreptate socială. Ea pornește din con- 


1) Vezi: Lud. Friedländer: Darstellungen aus der Sittengeschichte 
Roms, vol. I, p. 122, 123, Leipzig, 1922. 

ştiinţa acelei misiuni în lume, care stăpânea „poporul ales“ 
şi care-l constrângea oarecum spre o acomodare cât mai 
deplină cu idealul dreptăţii divine. Dumnezeu însuşi stabi- 
.leşte legătura sfântă cu poporul său. Intre om şi divinitate 
există o continuă și neîntreruptă comuniune. Toate actele 
sale sunt interpretate sub aspectul acestei conlucrări. Chiar 
şi în viaţa de lagăr, Dumnezeu era prezent. Găsim o sumă 
de prescripţiuni, prin care se urmărea ţinerea cât mai cu- 
rată a acestei convieţuiri. Cel necurat trebuia să-și pe- 
treacă toată ziua afară din tabără până la complecta lui 
curăţire 1). Hrana, munca, odihna, căsătoria, războiul, bo- 
găţia, sărăcia chiar, până și camăta ce se lua dela străini, 
toate erau sub directa binecuvântare a lui Dumnezeu. 
Homo economicus devine astfel un homo religiosus. 

Pe acest fundament religios se ridică și ideia de drep- 
tate la poporul ebreu. Ea exercită o forţă extraordinară a- 
supra structurii organismului social. Transformă societa- 
tea într'o unitate armonică şi solidară a tuturor cetățeni- 
lor. Nu existau castele, pe care le-am găsit la Cei Vechi, 
cu acele contradicții, nedreptăţi şi disproporții, care du- 
ceau la sfâşierea unităţii conştiinţii poporului. Nu se urmă- 
„rea, o egalizare de massă în sens comunist. Nici Dumnezeu 
nu iubea lucrul acesta 2). Existau diferenţe naturale şi so- 
ciale, dar fără privilegii, fără arsitocraţii, fără clase, fără. 
sclavajul necesar. Conflictele se aplanau prin menţinerea, 
veşnic trează a acelei conștiinţi religioase, care mlădia, i- 
nimile, şi netezea diferenţele. Toate reformele sociale erau 


1) Vezi: Deuteronomul, c. XXIII, ed. Sf. Sinod. 
2) Vezi: Deuteronomul, cap. XXII, 5: „Şi înaintea lui Dumnezeu e 
o mare urâciune, când femeia se îmbracă bărbătește sau când băr- 


batu, se maimuţăreşte cu haine femeești“. 

- 


făcute în spiritul acelei democraţii religioase, care repara 
multe din nedreptăţile ce se acumulau între timp. 


Expresiunea acestei dreptăţi, era redată prin termenul 
mps sau p73 care formează un atribut al Divinităţii. 

Tr" B 
Dumnezeu este izvorul dreptății 1). 

El nu poate fi numit PS dacă realitățile pămân- 
teşti nu corespund orânduirilor dumnezeești. pY% în 
sensul acesta, ar fi sinonim cu cuvântul „legalitate“. A- 
ceste legiuiri sunt cuprinse în „legea mozaică“. Dumne- 
zeu este D"'1y faţă de cel ce împlinește legea și profeții, 
după cum și omul este drept — D713 — dacă ţine pres- 
cripțiunile prevăzute în lege 2). 

In special, prescripţiunile de ordin social-economic sunt 
un reflex adecvât ideei de justiţie socială, ce stă la baza 
alcătuirii lor organice. Legiuitorul ia o sumă de dispozi- 
ţiuni, care să nu pericliteze existenţa acestei justiţii fun- 
damentale. 

Societatea impunea o sumă de restricţiuni individului 
pentru menţinerea acelei armonii echitabile între cetăţeni. 
In deosebi, reformele agrare erau inspirate de acel duh de 
frăţietate şi egalitate, pe care numai o conştiinţă reli- 


gioasă îl putea procura. Noţiunea de „proprietate“, spre e- 
xemplu, nu exista, în mod absolut. Dumnezeu este Stăpâ- 


1) Isaia, c. XLV, 24: „Numai în Domnul locuește dreptatea, sau: 

„Eu sunt singurul Dumnezeu drept și mântuitor, alt Dumnezeu a- 
fară de Mine, nu este“. Ibid. v. 21. Sau: „El umple Sionul de nepăr- 
tinire şi dreptate“. Ibid. c. XXXXIII, 5. 

2) Vezi: Studii şi comentarii la Prooroci, de pr. profesor Mălăești, 
Studii Teologice, 1931. 

nul deplin al pământului. Omul devine un simplu uzufruc- 
tuar sau administrator. Exista o proprietate sub forma u- 
nui bun familiar, indestructibil, numit: „goel“. El reamin- 
tește noțiunea de „mir“, pe care o găsim la Slavi. E pro- 
prietatea familiei, care forma un „minim de existență“, 
ce necontenit se răscumpăra dela cei ce căutau să-l aca- 
pareze. 

Concepţia relativistă asupra proprietăţii din Vechiul- 
'Testament o întâlnim astăzi la baza tuturor legiuirilor so- 
ciale 1). | 

Dispoziţiuni familiare sau jubiliare, ori cele provocate 
de căsătoriile de levirat erau luate la Iudei, spre a se preîn- 
tâmpina acumulările de latifundii şi de disproporții sociale, 
care au zdruncinat existența atâtor state. Cu prilejul jubi- 
leului de 50 de ani adaosurile de pământuri survenite în 
timp erau retrocedate vechilor proprietari. Cei ce grămă- 
deau averi şi pământuri erau loviți de blestemele prooro- 
cilor 2). l 


1) Vezi A. Fouillée: La propriété sociale şi Le socialisme et la So- 
ciologie réformiste, II. ed. Paris, 1909; idem: Anton Menger: Das 
Recht auf den vollen Arbeitsertrag, Berlin, 1910; idem: Das biirger- 
liche Recht und die besitalosen Volksklassen,. Tübingen, 1908; idem: 
Ernst Troeltsch: die Soziallehren der christlichen Kirchen und Gruy- 
pen, Tübingen, 1923; idem: Georg Wünsch: Evangelische Wirt- 
schaftsethik, Tübingen, 1927, p. 674: die neue deutsche Reichsver- 
fassung, art. 153, 155, 156; idem: Carta del Lavoro, April 1927; 
Codul sovietic B.G.B. Qin 1 Ianuarie 1923, etc.; idem: Léon Duguit: 
Le droit social, le droit individuel et la transformation de Petat. Pa- 
ris, 1922, ed. III; idem: Adolf Wagner: Lehr u. Handbuch d. pol. 
Oek. Leipzig 1894, III Aufl și F. Tönnies: das Eigentum, Wien 1926, 
sunt cei doi mari luptători contra absolutismului proprietăţii; idem: 
Nathusius: die Mitarbeit der Kirche an d. Soz. Losung, Leipzig 1904, 

2) Vezi: Proorocul Isaia, V, 9; Micheea, I, 2. 

Aveau șase zile de muncă, iar a șaptea rămânea destinată 
odihnei. Săptămâna, de lucru de 48 de ore, pe care munci- 
torimea din Apus luptă să o reducă la 40 de ore, exista — 
oarecum legiferată — la Iudei. Şi pământul trebuia lăsat: 
să se refacă după şase ani de producţie continuă. Al şap- 
telea an era pentru reîmprospătare. Şi sclavul se putea e- 
libera, după şapte ani de serviciu. Nu găsim la Iudei o clasă 
a robilor, cum era la Greci, la Romani sau la Egipteni. Ei 
nu formau un fel de „paria“ societăţii. Trăiau şi ei dim 
dărnicia celor bogaţi. Urmau secerătorilor, culegând spi- 
cele lăsate în urmă. Nu erau bruscaţi. Din orice grădină 
puteau mânca fructe pentru potolirea foamei. Nu luau însă. 
şi în traistă. Găsim un drept al binelui social deasupra e- 
goismului individual. 

Nu erau oprite numai acumulările de pământuri, ci șk 
cele de capitaluri. Cămătăria sau specula era, aspru pedep- 
sită. Uzura nu era permisă decât față de „streini“, din 
cauza împrejurărilor specifice în care ei se aflau. 

In Orient era foarte mult practicată cămătăria. Pales- 
tina prin situaţia ei geografică şi economică se găsea a- 
şezată la intersecţia atâtor căi comerciale, ce se încruci-- 
şau pe pământul iudaic. Pe aci se făcea legătura între In- 
dii şi ţările mediteraneene. Tot pe drumurile lor se scur- 
geau bogăţiile din Egipt şi Arabia, ori Asiria şi Babilo- 
nia în spre Fenicia, încât zărăfia apărea ca ceva normal.. 
De altfel prin „strein“ nu se înțelege la Iudei decât ne- 
gustorul de alt neam, cu care făcea negustorie, nu streinul, 
care locuia cu el sub acelaș acoperământ 1). 

Lucrătorul era însă ocrotit de o sumă de legiuiri cu ca-: 
racter social şi umanitar. Găsim o mulţime de ameninţări. 


1) Vezi şi prof. Vălăeşti, op. cit., pag. 91. 

la adresa celor ce își însușesc din plata muncii sale. Capi- 
“taliştii de astăzi, cari reazimă creşterea capitalurilor lor 
pe acea „plus-valoare“, care înseamnă, un furt din munca 
Jucrătorului neplătită, stau cu toții sub grozavele blesteme 
«ale profeților din Vechiul Testament. 

Vedem prin urmare, existența unui spirit de dreptate, ce 
se află la baza alcătuirii organismului lor social. 

Cât de departe suntem, prin urmare, de acele legiuiri 
greco-romane cu castele lor, cu împărțirile oamenilor dela 
natură în sclavi şi stăpâni, cu marile latifundii, care au 
minat existenţa statelor, cu egoismul de naţiune, cu forța 
şi arbitrarul lor, pe care Vechiul Testament îl biciueşte 
mai ales, când vorbește de „dreptate“ într'un sens mai larg, 
ca mijloc de existență pacinică între popoarele pământului. 

Pe lângă înţelesul de până aci, de conformare a voinţii 
omului voinţii dumnezeeşti, „dreptatea“ mai înseamnă și - 
existența acelei justiții imanente, pe care trebue s'o găsim 
Ja baza conviețuirii națiunilor între ele. 

Ea se înfăptuește prin mijlocul regilor şi a împăraţilor 
pământului, cum se exprimă fericitul Augustin, după cu- 
“vintele înţeleptului Solomon, când zice: „Ipsa jura umana 
per imperatores et reges saeculi Deus distribuit generi hu- 
mani“ 1). 

Dumnezeu este judecătorul şi împărțitorul dreptății 
-peste Întreg pământul 2). 

Caracterul acesta universalist al realizării dreptății sub 
aspectul ei pământese prin conlucrarea voinții lui „Iahve“, 


1) Vezi: Proverbi: „Prin mine domnesc regii şi domnii împart 
dreptate“. C. VIII, v. 8. Sau: „Uriciune fie regilor a face nelegiuire, 
„căci prin dreptate se întăreşte tronul“. Proverbi, XVI, 12; 

2)Fac. 18, 23: „Tu cel ce judeci tot pământul, au nu vei face ju- 
„decată ?' 

este un atribut specific al Divinităţii în Vechiul Testament, 
pe care nu-l mai întâlnim la alte zeități. Nici Marduk la. 
Babiloneni, nici Kamos la Moabiţi, nici Baal la Canaaniţi, 
nu s'au ridicat la noţiunea unui Dumnezeu-creator al lumii, 
a unui Dumnezeu împărţitor al dreptăţii şi ocârmuitor al. 
tuturor vremurilor 1). 

Sub acest unghiu, vom găsi o aspră critică în Cartea 
Sfântă a vieţii tuturor popoarelor din Orient, întrucât ele 
au contribuit la făurirea acestei înalte dreptăţi pe pământ. 
sau întrucât s'au făcut vinovate de călcarea ei. Astfel se- 
judecă, din acest punct de vedere politica externă: a Egip- 
tenilor, a Asirienilor, a Romanilor, a Mezilor, a Grecilor- 
şi chiar a Ebreilor, când se îndreptau spre fărădelegi 2). 

Pedeapsa în Vechiul Testament se dădea cu scopul de a. 
înlătura, nedreptatea şi a distruge răutatea. Blestemele ce 
se aruncau asupra popoarelor prin gura profeților nu por-- 
neau dintr'un motiv naționalist sau şovinist, ci din cauză. 
că „dreptatea“ fusese ultragiată 3). 

Caracterul etic universalist, ce se întrupează în ideea. 
de dreptate, ca o însușire specifică a lui Iahve, este o con- 
cepţie superioară, ce depășește rațiunea individuală şi. 
transcendează într'o conştiinţă supranaturală. 

Această conştiinţă supranaturală ia expresiune în deo- 
sebi în concepţia despre „dreptate“, așa cum o găsim în. 
Noul Testament. 


* 
* x 


1) Vezi: Hanneberg-Kultur der Gegenwart, part. I, vol. IV, pag.- 
15, la I. Popescu-Mălăeşti: Valoarea V. Test., p. Creștini. Stud.. 
Teol. an. III, Nr. 2. 

2) Vezi: Cărțile Profeţilor. 

3) Vezi în deosebi: Proorocul Naum, Iezechiil, Osea, Ioil, etc... 

Cum activează Creștinismul această idee în mediul 
social? 

In primul rând, Biserica a manifestat dela început o 
mare neîncredere în dreptatea, pe care o distribuiau insti- 
tuţiile păgâneşti. Față de inegalităţile sociale existente, 
faţă de absolutismul şi arbitrariul, pe care l-am văzut în 
societatea antică, dreptatea rămânea ceva cu totul iluzoriu. 
De aceea, Creştinismul cere o mare rezervă în căutarea 
«dreptăţii înaintea, instanţelor judecătorești. „Impacă-te cu 
pâriîşul tău până eşti pe cale“, îndeamnă Mântuitorul, 
Atitudinea creştinului în diferitele conflicte ce se ivesc, 
“trebue să fie: răbdarea, suferinţa şi chiar paguba. „Pentru 
ce mai bine nu suferiţi strâmbătatea, spune Apostolul 
Neamurilor, pentru ce mai bine nu răbdaţi paguba“. Di- 
vinul Mântuitor recomandă chiar evitarea judecăților: „Nu 
judecaţi, ca să nu fiţi judecaţi“. 

In ascensiunea către desăvârşirea morală a credinciosu- 
lui, El cere biruirea răului prin triumful binelui. „Cel ce-ţi 
cere haina, dă-i lui şi cămaşa și cel ce te roagă să mergi 
<u el o milă, mergi cu el două“. „Daţi împrumut, nimic nă- 
dăjduind...““; iar Apostolul repetă în acelaş sens zicând: 
„Nu te birui de rău, ci birueşte cu binele pe rău“. 

De aci s'a format părerea, că în Creştinism nu prea este 
loc pentru ideia de „dreptate“, cel puţin în mod ideologic, 
aşa cum o găsim la cei din antichitate. Faţă de socraticul 
i xaxs nosiv = a nu face rău, în Creștinism avem 
un imperativ moral superior: de a birui răul cu binele. Este 
purtarea cea mai înaltă, cea mai angelică ce se poate în- 
făptui de un suflet cu adevărat credincios. Doctrina creş- 
“tină a relevat prin acest mijloc un element de o superiori- 
“tate pe cât de ideală, pe atât de reală. 

In goana de astăzi după solicitarea soluționării unui con- 

flict în faţa justiţiei, care de cele mai multe ori este sa- 
tisfacerea unei ambiţii personale de îngenunchere a ad- 
versarului, corectivul creştin este dintre cele mai eficace. 
In primul rând, pentrucă el soluţionează o neînțelegere . 
fără uzarea forţelor celor împricinaţi și în al doilea rând, 
fiindcă un conflict rezolvat prin bună înţelegere . șterge 
orice urmă de răzbunare sau de agravare. 

Filosoful Spinoza redă această. atitudine creştină prin o 
formulă matematică în „etica sa demonstrată geometric“, 
enunțată în axioma: anihilării între ele a afectelor contra- 
rii. Ura spre exemplu tratată prin ură se mărește, pe când 
prin iubire, ea se şterge definitiv. Preceptul creştin, prin 
urmare, e formularea unui principiu psihologic de o înaltă 
obiectivitate. 

Dar atitudinea aceasta: de a nu face nedreptate, de a su- 
feri răul sau în unele cazuri de a-l birui cu ajutorul bi- 
nelui, nu reprezintă, după unii critici, purtarea cea mai 
desăvârşită și mai justă a bunului creştin. Este nevoe și 
de o atitudine pozitivă sau dinamică, de a lupta contra ne- 
dreptăţii, a abuzului, a ilegalităţii, a arbitrarului. Ei gă- 
sesc în Creştinism, din acest punct de vedere, o mare la- 
cună. Răbdare în suferinţă se recomandă foarte des creşti- 
nului, dar lupta pentru triumful cauzei drepte, nu. 

— Afirmarea acestor critici este cu totul nedreaptă, 

In primul rând, atitudinea neîntreruptă a Mântuitorului 
contra abuzurilor, a ilegalităţilor şi a monstruozităţilor 
morale a fariseilor şi cărturarilor a fost o atitudine de 
luptă continuă, de critică, de certare, de desvelire a viţii- 
lor lor sociale, de combatere dârză și impetuoasă, aşa cum 
reese în special din capitolul XXIII al Sf. evanghelist 
Matei. 

Dar spun criticii, lupta aceasta s'a; dat mai mult pe te- 
ren ideologic. f 

Mântuitorul însă nu a rămas prins în mrejele unei i- 
deologii sterpe. El nu făcea sofistică sau critica mora- 
vurilor vremii pentru dragul artei de a critica, ori ca 
un simplu observator social din cabinetul său. Intră în 
luptă cu o întreagă clasă socială. Marea personalitate mo- 
rală se agită cu elanul adevăratului erou pentru crearea u- 
nei noui mentalități, a unei noui omeniri. Este un dinamism 
de înaltă justiție socială, care transpiră mai departe din 
întreaga ideologie a principiilor evanghelice. Fondul creş- 
tin de iubire, de egalitate religioasă și de frățietate era cu 
reputinţă să nu învingă acele nedreptăți sociale, acele con- 
flicte de clasă, acel dispreț, al făpturii umane. Sclavajul se 
desființa dela sine prin porunca iubirii aproapelui şi a e- 
galității religioase a credincioşilor înaintea lui Dumnezeu. 
Diferențele sociale, chiar dacă se mai păstrau în formă; 
ele își pierdeau prin Creştinism: cruzimea si animalitatea 
de odinioară. „Voi sunteți liberi înaintea lui Dumnezeu, 
chiar dacă sunteți sclavi...“, le spune Apostolul. 

Sunt sclavi, cari pot fi mai liberi decât unii stăpâni, cari 
pot rămâne mai sclavi decât cei din urmă robi. Se intro- 
duce astfel un nou criteriu de valorificare a oamenilor. 
Acesta e criteriul moral-religios 1). 

Se tindea, către formarea omului lăuntric, nu a celui tre- 
cător şi superficial, cum trecătoare şi vremelnice erau 
toate aceste stări sociale pământeşti. Vieaţa aceasta e pre- 
gătitoare către o nouă existență; și atunci toate valo;ile ei 
de până aci suferă o răsturnare, o devalorificare faţă de a- 


1) Vezi şi Ernst Troeltsch: Die Soziallehren der Christichen Kir- 
chen und Gruppen, Tübingen 1923, p. 66. 


Ei 

devăratele și eternele valori sufleteşti, pe care le aduce 
Creştinismul, „Ce foloseşte omului de va dobândi lumea, 
toată, iar sufletul său îşi va pierde?“ — grăeşte Mân- 
tuitorul lumii. Cel renăscut sufletește este prețuit acum 
mai mult, decât orice bun pământesc. De aceea, sclavul 
Onisim se reîntoarce la stăpânul său înălțat moralicește 
şi este privit de acesta ca un frate iubit întru Domnul. 
Cine ştie, dacă acest sclav nu va salva dela peire, în situa- 
ţia sa de trimis al Apostolului, sufletul lui Filimon şi al fa- 
miliei sale...!? Mai poate un asemenea om să fie tratat de 
stăpânul său ca un simplu animal de povară, ca un rob, ca 
un paria, disprețuit, maltratat, vândut sau osândit? 

Transformarea, socială adusă de Creştinism este incal- 
culabilă. Astăzi nu-i putem măsura îndeajuns adâncimea, 
din cauza dispariţiei acelor resturi de barbarii... Dar cel 
care a contribuit cu adevărat la ridicarea valorii persoa- 
nei umane, şi la formarea acelei personalităţi creştine, care 
deschide drumul tuturor drepturilor omului de mai târziu, 
este şi rămâne Creştinismul. 

„Numai există nici rob, nici slobod.... ci toţi sunt fii ai 
lui Dumnezeu prin credinţă“. 

Mesajul eliberării popoarelor a fost iscălit întâiu de că- 
tre dumnezeescul Apostol Pavel. 

Dar pe lângă această atitudine pacinică, Biserica a mai 
adoptat și una dinamică. Ea predică în adunări şi soboare: 
eliberarea sclavilor. 

La Sinodul din Cartagena, din 312, se hotărăşte predi- 
carea în biserică a libertăţii celor robi, iar la cel din Agde, 
506, d. Hr., se interzice pentru imperiul Frâncilor sub 
pedeapsă omorirea lor. 

Oricum, fondul acesta moral-juridic-creştin, pătrunde 
mai departe în structura societăţilor. Ideia de dreptate. 

creştină unifică clasele sociale, ea a condus către declara- 
rea drepturilor omului, pătrunde în țesătura constituții- 
lor şi legiuirilor umane, democratizează statele, omogeni- 
zează popoarele în faţa dreptului. 

Sub forma acelei justiţii reparative, ideia de egalitate 
religioasă transformă inegalitățile şi nedreptăţile econo- 
mice şi materiale din trecut, prin o repartizare mai echita- 
bilă a marei proprietăţi, prin socializarea marelor între- 
prinderi industriale, prin egala valorificare a celor trei 
factori constitutivi ai producţiei: munca, inteligenţa și ca- 
pitalul, prin participarea la beneficii a lucrătorilor, prin 
solidarizarea forţelor în vederea unei mai întinse coopera- 
ţii, prin înfrânarea concurenţii, prin abolirea dreptului de 
moştenire, prin asistenţa socială a mamei și ocrotirea co- 
pilului, prin instruirea și educarea lor cu concursul Bise- 
ricii, prin înfiinţarea a o sumă de instituţii şi aziluri ocro- 
titoare, ete. 

Realizările acestor aspecte de justiţie socială, se datoresc 
în cea mai mare parte triumful ideilor moral-religioase 
creștine şi pătrunderii lor tot mai adânc în structura so- 
cietăţilor. 

Scriitorul Tocqueville în monumentala sa lucrare: La: 
Democratie en Amerique, salută ideia democratică ca pe un 
dar divin, „L'égalité commence a penătrer par Péglise au 
sein du gouvernements“, spune el; iar mesajul lui Wilson 
asupra eliberării naţiunilor este o pagină ieșită din spiri- 
tul Evangheliei creştine, 


* 
x * 


O dovadă şi mai apropiată despre existenţa acestui fapt 
providenţial o găsim chiar pe pământul românesc. 

Care este actul istoric, politic sau social, care să nu fi 
fost realizat la noi sub unghiul acestei justiţii divine? 

Un istoric francez Regnault într'o lucrare a sa de acum 
100 de ani, intitulată: „Histoire politique et sociale des 
principautees danubiennes“, spunea, că: „le paysan rou- 
main puisse dans lévangile ses théories sociales et la voix 
de ses prêtres Vexcite et le modăre“. 

Care este războiul sau răsvrătirea, revoluţia ori reac- 
ţiunea, care să nu se fi făcut sub comandamentul dreptă- 
ţii divine şi la care Biserica să nu fi participat prin fețele 
ei bisericeşti, sfidând frica și lașitatea şi mergând cu cru- 
cea în frunte dădeau binecuvântarea? 

„Ideia, de dreptate socială s'a cimentat la noi prin cetirea 
Sfintelor Evanghelii, de unde slujitorii altarului ca purtă- 
tori ai unei ideologii creștine, trebuiau să se sacrifice şi cu 
vieaţa lor pentru izbânda definitivă 1). 

Fie că Românii se aflau în luptă cu călugării papistaşi 
pentru păstrarea credinței şi unde preoţii nu se deosebeau 
cu nimic de ostașii români, fie că-şi apărau moşia și nea- 
mul de dușmanii cotropitori, de unde nu lipsea acel vestit: 


Popa Stoica din Fărcaş 
Care sare şapte pași 
Şi iese din leturghie 
Şi taie la turci o mie., 


fie că lupta contra asupritorilor pentru câştigarea dreptu- 
rilor politice, din care cauză popa Nicolae trece Carpaţii, 
spre a se pune în fruntea a 600 de români și a veni în aju- 
torul revoluţiei lui Horia, fie că se ridică contra, eteriei 
greceşti, alături de Tudor Vladimirescu, transformându-se 
din preoţi în panduri şi din panduri în preoţi, cum e cazul 
popei Constandin din Butoeşti — un bunic al profesorului 


1) Cfr. şi interesanta expunere a preotului C. Bobulescu: Feţe bi- 
sericeşti în războaie, revoluții şi răsvrătiri. Bucureşti, 1926. 

Motru, — fie că se alcătueşte o constituție de guvernământ 
pe baza ideilor evangelice, cum e cea dela Islaz, unde popa 
Şapcă dă binecuvântarea steagurilor, iar poporul îi cântă: 

„Să trăiască popa Șapcă, 

„Ca scăpat ţara de clacă“; 
fie că se urmăreşte o mai dreaptă repartiție a bunurilor ma- 
teriale prin desființarea marelor latifundii, când argumen- 
tele de expropriere erau scoase tot din Evanghelii pe baza 
ideei de egalitate şi frăţietate creştină, fie că se luptau 
pentru integritatea idealului naţional, unde preoţii pornind 
din tranșee înaintau la rând cu soldaţii, murind cu mâna pe 
cruce, cum au fost găsiţi, ca adevărate moaște, în luptele 
dela Mărăşeşti, fie că interveneau pentru desrobirea veci- 
nilor sau pentru stăvilirea puhoaielor barbare întru apăra- 
rea creştinătăţii, Evanghelia era la baza acestor sacrificii 
şi suferințe, unde preoţii şi soldaţii cântau împreună drept 
cântec patriotic cuvinte scripturistice: 


„Cu noi este Dumnezeu, 
„Ințelegeți neamuri şi vă plecați... 


cum cântă şi astăzi această studențime disciplinată, pe 
care Inaltul nostru Pariarh a dus-o la isbânda Crucii. 

„Le paysan roumain c'est le fils de Phomme Christ“, 
spune acelaşi istoric. Şam putea adăoga, că în măsura în 
care reformele noastre sociale, politice, culturale şi eco- 
nomice se vor inspira din principiile morale şi umanitare 
ale Evangheliei creştine, în aceeași măsură vor fi reforme 
durabile și sănătoase. 

O operă cu adevărat constructivă nu se poate face, decât 
sub puterea proniei divine şi a conlucrării acestei biserici 
modeste, care este mijlocitoarea acelei justiții permanente, 
pe care noi o numim: dreptatea dumnezeească. 

Iată de ce protestul nostru se ridică cu atât mai vehe- 
ment contra politicianismului, care a precupețit şi ignorat 
rostul Bisericii şi al slujitorilor ei în acest stat românesc. 


* 
% $ 

Omenirea este astăzi în căutarea unei formule de linişte: 
și pace. S'au dat şi se dă încă numeroase soluții. Unele din- 
tre ele sfârșesc într'un lamentabil fiasco. Desnădejdea îşi. 
întinde din nou aripile ei sumbre peste bietele inimi ome- 
nesti. Şi cu toată mândria unei înalte civilizaţii, totuş o- 
menirea, nu se simte mai sigură, mai stăpână, mai fericită. 
de ziua de mâine. Există, fără îndoială, un viţiu ascuns la 
baza acestei civilizaţii. Cu cât se ridică mai sus, cu atât 
ea îşi prepară mijloacele cele mai infernale de distrugere 
prin ea însăşi. O asemenea civilizaţie nu poate fi nici du- 
rabilă şi nici cea adevărată. Ea este streină de elementu 
cel mai preţios, pe care i-l oferă Creştinismul. E adevărat, 
că făuritorii acestei culturi şi civilizaţii sunt creştini, dar- 
Creștinismul lor e superficial, e fără pătrundere, e fără lu- 
crare asupra inimii lor. De aceea, critica celor din Răsă- 
rit ne izbeşte în plin, când ne acuză de păgânătatea cea mai 
crasă sub masca aceasta de suprafață a Creștinismului. 

Nu există decât o singură soluţie, spre a ieși din acest 
impas, 

'Trebuesc creştinate popoarele și statele. In păgânismul 
de astăzi nu se poate vorbi de linişte, de pace, de progres, 
de cultură. 

Animalul din om e încă a-tot-grăitor și dreptatea ră- 
mâne iarăşi o iluzie, cât timp Creştinismul nu reușește să 
creeze o lume nouă în duhul adevărului evangelic, care să. 
pătrundă în toate țesuturile acestei societăţi, spre a-şi da 
seama, de dezastrul către care ea se îndreptă fără ideia de 
Dumnezeu şi a valorilor moralei creştine. 

Conferinţă ţinută în ziua de Marţă 
14 Februarie,_1933, 

Vremea noastră e vremea tineretului. 

O lume veche se dărâmă, o lume nouă își caută formele 
de viaţă. Pulsul ei zvâcneşte în arterele tineretului. Puls 
iuţit de nelinişte, întretăiat de nesiguranțe, biciuit de e- 
nigme. Intre generaţia veche şi generaţia nouă există, in- 
contestabil, un hiatus. Neliniştea generației vechi se trans- 
formă în suspine după lumea care amurgeşte; zbuciumă- 
rile generaţiei noui sunt nădejdi aruncate spre lumea care 
vine. De aceea tineretul e azi preocuparea universală. Sta- 
tele în care viaţa socială, îşi caută mai accentuat noile 
forme de aşezare şi-au făcut din această preocupare de ti- 
neret problema principală. Italia fascistă şi Rusia sovie- 
tică şi-au legat destinul de generaţia tânără. Germania, 
unde zbuciumul căutărilor oscilează între extrema dreaptă 
şi extrema stângă, îşi bizuie triumful, fie într'o direcţie, fie 
în cealaltă, pe tineret. 

Lupta pentru noile tipare de viață nu are însă un carac- 
ter politic şi social. Tendinţa ei este să consolideze noile 
forme într'o concepție integrală de existenţă, fie ea con- 
cepţia religioasă, fie concepţia ateistă. Din Evul Mediu i- 
deea metatisică n'a mai fost atât de adânc amestecată îs 

actualitatea vie. Dacă sub acest raport, epoca liberalismu- 
lui burghez se caracterizează printr'o indiferenţă metafi- 
zică ce îngăduia calea mediocrităţii, tendinţele dominante 
ale vremii de azi merg până la extrem; până la suprema 
afirmaţie sau până la suprema negaţie. Creștinismul și a- 
teismul sunt punctele culminante, care solicită psihologia 
zbuciumată a generaţiei tinere. Am putea să definim spi- 
ritul nou al vremii prin oroarea faţă de dimensiunile mij- 
locii şi prin pasiunea exclusivistă a liniilor infinite: fie 
linia orizontală, de platitudine uniformă, a comunismului 
ateist, fie verticala infinită a ierarhiilor cimentate de spi- 
vitualismul creştin. Aurea mediocritas a lui Horaţiu e o 
formulă de viață calmă ce nu-şi găseşte locul în gigantica 
încordare de forțe a epocei noastre. 

Aşa dar, problema raportului dintre tineret şi creștinism 
nu e azi o problemă numai de cateheză şi de pastorală, în 
care Biserica să aibă iniţiativa, ci o problemă de atitudine 
impusă tineretului de spiritul extremist al vremii. Tinere- 
tul nostru românesc, în bătaia curentelor contrarii ce vin 
dinspre apusul fascist şi dinspre răsăritul bolşevic, se gă- 
seşte în situaţia de a lua sua sponte o atitudine sau alta, 
faţă de creştinism. Bisericii îi rămâne sarcina să capteze 
şi să filtreze valurile afirmative ce-i năvălesc în prag sau 
să îndiguiască valurile negative şi rebele ce-i bat în coastă, 

Noi vom considera raportul dintre tineret şi creştinism 
sub unghiul iniţiativei tineretului de a se apropia de Iisus 
Hristos. Aceasta ni se pare trăsătura fundamentală a pro- 
blemei ce ne preocupă aici. Consideraţiile noastre vor avea 
în vedere tineretul universitar fiindcă în sânul lui tendin- 
ţele sunt mai clare și înlesnesc astfel concluzii mai sigure, 

Pe de altă parte, regimul politic al României actuale ne- 
fiind nici fascist nici bolşevic, ci un regim de indiferenţă 

democratică, ne îngăduie să observăm mai just tendinţele 
tineretului a cărui spontaneitate e garantată de libertatea 
deliberării şi a obţiunii. 

Vom spune ceva mai mult: statul nostru, în a cărui con- 
stituţie scrie că Biserica ortodoxă e biserica dominantă, 
practică acest principiu ca o simplă formalitate oficială, 
festivă şi decorativă. In realitate e un stat laic, indiferent 
din punct de vedere religios, gata oricând să socotească 
religia ca o simplă afacere particulară după cea mai bună 
regulă democratică şi să se simtă incomodat ori de câte ori 
religia se conturează ca forţă colectivă socială. Statul a- 
cesta laic nu vede în cultul organizat nici măcar o formă 
de disciplină socială şi de solidaritate morală, ci mai mult 
o sarcină bugetară pe care e gata s'o arunce în fiece mo- 
ment. Sub acest raport, el e mult mai aproape de bolşe- 
vism decât de fascism. Nu impune concepţia religioasă, nu 
impune concepţia ateistă, dar ar fi încântat în ziua când 
cetăţenii săi s'ar declara necredincioşi, părăsind cultele res- 
pective. i 

Aceeaşi indiferență oficială se observă față de tineret. 
Când în lumea întreagă, străbătută de suflul aspirațiilor 
către noi forme de existenţă, problema tineretului consti- 
tue preocuparea absorbantă, România e poate cea din 
urmă ţară unde o asemenea problemă nu există încă. Nu 
e tineret sub soare mai abandonat propriei sale soarte ca 
tineretul nostru românesc. Cine se preocupă de pregătirea 
acestui tineret pentru o epocă ce se apropie cu pași uriași? 
Nu se pun oare pentru el aceleași întrebări grele ca pentru 
tineretul de pretutindeni? Nu stă şi el astăzi în fața per- 
spectivei tragice a șomajului intelectual ce pare iremedia- 
bil? Nu e şi el setos de o concepţie integrală de viaţă în 
care să-şi salveze sufletul din ruinile ce se ingrămădese 

împrejur? Şi în definitiv, nu este el, acest tineret, în urui- 
tul lavinelor ce strivese umerii slăbănogi ai conducăto- 
rilor de azi, singura arvună de aur asupra viitorului? 
Nimic din aceste preocupări nu hrănește grija statului 
român. Dimpotrivă. Statul acesta indiferent și fără nicio 
directivă clară spre enigma zilei de mâine, devine com- 
plice prin toleranță la infernala operă de conrupţie a su- 
fletului tânăr. Tiparul, cinematograful și radiofonia, care, 
sunt instrumentele cele mai de seamă ale unei sănătoase: 
îndrumări, şi care n'ar trebui să scape controlului continuu. 
şi sever al oficialității, sunt azi în România marile oficii. 
ale dezagregării morale. Librăriile şi chioșcurile gem de 
tipăritura pornografică în care imaginea trupului gol se în- 
trece cu textul celor mai abjecte apologii ale instinctelor 
inferioare. Cărţi şi reviste ce sunt interzise în ţările apu- 
sene se refugiază în România, sunt etalate pretutindeni şi. 
sunt recomandate insistent în conferințele radiofonice. O 
literatură freudistă în toate limbile dă un prestigiu pseu- 
doştiinţifie tuturor acestor aberaţii proferate în numele 
nudismului, al naturismului și al eliberării de obsesiunile 
sexuale. Filmele prigonite de cenzura vigilentă a altor ţări. 
îşi găsesc debuşeele libere în cinematografele noastre. Iar 
la radio în fiecare zi celebrităţile cabaretelor bucureştene: 
își miorlăie muzical şi insinuant chemările către cloaca. 
nocturnă a. desfrâului. Tiparul, cinematograful şi radiofo- 
nia sunt stupefiantele zilnice ale sufletului tânăr. Tolerân- 
du-le, statul se face complice la funesta operă de demorali- 
zare a tineretului. In ordinea politică şi socială, pătura con- 
ducătoare nu oferă ca îndrumare decât cluburile de partid. 
în care tineretul e momit pentru a fi schilodit sufletește: 
după chipul și asemănarea politicianismului, precum a~ 
nume cergetori de profesie fură copiii și le desfigurează. 

trupurile de mici ca să-i facă apți pentru practica milogelii. 

In peisagiul dezolant al acestei părăsiri oficiale, se pe- 
trece un fenomen cu totul neobișnuit: tineretul nostru uni- 
versitar, sub imperiul unui sănătos instinct de conservare 
morală, şi-a devenit singur îndrumător. Abandonat pro- 
priei sale soarte, el e o lume în sine cu o psihologie auto- 
nomă şi cu o ideologie autonomă. De ce să ascundem că, 
precum există o detașare complectă şi o independenţă pă- 
zită cu gelozie faţă de partidele politice, există o semnifica- 
tivă independenţă faţă de însuşi corpul profesoral? Astfel 
pe lângă spiritul de spontaneitate ce caracterizează gene- 
raţia nouă, spiritul acesta autonom constitue o altă carac- 
teristică. Tineretul universitar al României de azi, desli- 
pit de înaintaşii săi, se găseşte singur în faţa viitorului. 
Ritmica mișcărilor lui e alta decât aceea a României ofi- 
ciale. Ideologia lui e alta decât a ei. Prăpastia se sapă tot 
mai adânc între lumea veche şi această lume nouă ce se 
cristalizează din zbuciumul obştesc cu fața spre ziua ce 
vine. l 

Un leit-motiv al acestei psihologii autonome, care stră- 
bate scrisul, cuvântările publice şi convorbirile particulare 
ale generaţiei tinere, cu o nuanţă de dureroasă melancolie, 
e următorul: „Noi n'am avut copilărie!“ Intr'adevăr tine- 
rii de azi, dintre 18 şi 30 de ani, mau avut copilărie. Ei au 
deschis ochii pe lume în bubuitul tunurilor. Şi frăgezimea 
prunciei le-a veștejit-o arsura mizeriei şi haosul de după 
războiu. Copiii vremilor normale se desvoltă în atmosferă 
de idilă patriarhală înmuiată în nimbul basmelor. Plăpânda 
ființă a acestei generaţii nu sa scăldat însă în izvoarele 
de cleştar ale zânelor, ci în bălțile de sânge ale măcelului. 
Ea a fost zguduită, până în adânc de cea mai cruntă reali- 
tate. In locul poveştilor cu voinici biruitori, i-a fost dat så 

audă în casa părintească istorii aevea cu morți și răniţi şi 
să vadă figurile sluţite ale luptătorilor întorşi de pe câm- 
pul de bătaie. Războiul a adus doliu în fiecare casă şi în a- 
ceastă sumbră atmosferă a crescut generaţia de azi. Intâia. 
ei mare senzaţie de viaţă a fost contactul cu taina morții. 
Şi această senzaţie a fost hotărîtoare pentru psihologia ei. 
Psihologia ei e clădită pe morţii cari îi zac în inimă. A- 
ceasta. o deosebeşte de generaţia de dinainte de războiu; 
care purta în suflet, în loc de morți, Cosânzene și Feţi-fru- 
moşi. Mai departe, spectacolul ce i l-a oferit viaţa publică. 
de după războiu, cu desfrâul nebun al tuturor profitorilor 
victoriei naţionale, i-a ascuţit sensibilitatea morală până. 
la nefericire. In supraviețuitorii aceia lacomi de viaţă, cari. 
au pus stăpânire pe bunurile publice, generaţia, tânără, fica, 
doliului, n'a văzut altceva decât pe uzurpatorii sălbatici şi 
impioşi ai drepturilor morţilor. De aci ostilitatea față de 
ei. In toate ţările care au trecut prin războiu s'a observat. 
această ostilitate a tinerilor față de supraviețuitorii pro- 
fitori. Citeam undeva despre tineretul Franţei că priveşte: 
pe înaintaşi cu un aer atât de dușmănos de parcă i-ar în- 
treba: „Dece nu muriţi odată să rămânem liberi?“ E parcă. 
în această ostilitate ceva din răzbunarea postumă a mor- 
ţilor, exprimată prin tinerii urmași, cari nu-și dau seama. 
de izvorul misterios al acestui sentiment, 

Fondul acesta subconștient alimentează detașarea de: 
care am vorbit și explică într'o măsură izolarea în psiholo-. 
gia autonomă a generaţiei tinere. Contactul prea de iim-. 
puriu cu moartea i-a dat acestei generaţii un simţ realist. 
al vieţii pe de o parte, iar pe de alta înclinarea către un. 
sens metafizic al existenţii. 

Sentimentul izolării jicnite pe care îl trăiește tineretul. 

-de după războiu capătă o acuitate cruntă în contact cu U= 

niversitatea. Două sunt elementele care determină această 
acuitate: contactul cu camarazii minoritari, în special e- 
vrei, şi contactul cu sfera culturii universitare. 

Contactul cu camarazii evrei pe băncile de studiu dă ti- 
neretului românesc ideea imediată a inferiorităţii sale e- 
conomice. Studenţii români pe cât sunt de numeroşi pe a- 
tât sunt de săraci. Copii de plugari şi de mici salariaţi în 
marea, lor majoritate, gospodăriile familiilor lor sunt rui- 
nate de iureşul războiului. In noua lor calitate de cetățeni 
academici, ei târăsc după ei sărăcia lucie de-acasă şi li se 
pare că minoritatea evreiască, cu aspectul ei de belşug ma- 
terial, îi depăşeşte, îi ofensează şi le va lua înainte. Se a- 
daogă la aceasta amintirea proaspătă a felului cum mulţi 
evrei s'au purtat în vremea războiului. Ideea că în curând 
România Mare, polietnică şi poliglotă, cu libertăţi egale 
pentru toţi, va putea.fi dominată de rasa întreprinzătoare 
a lui Israil, nu e dintre cele mai puţin chinuitoare idei ce 
frământă. această generaţie tânără. Sentimentul că ea e 
victima nedreptăţilor şi inegalităţilor sociale o face să re- 
acţioneze violent. Marile mișcări antisemite din această 
vreme sunt de altfel un fenomen general în ţările Europei 
Centrale. Aceleaşi cauze, aceleaşi efecte. 

In lupta pentru afirmarea înâietăţii româneşti în Uni- 
versitate, studențimea noastră își dă un titlu nou care s'o 
diierenţieze de elementul evreesc: ea își zice „<tudenţiruea 
română creştină“. Calificativul de creştin apare astfel în 
viața universitară întâia oară acum după războiu. In Ro- 
mânia veche era un titlu necunoscut. Pe lângă deosebirea. 
de sânge, el vine să tragă deosebirea de credinţă religioasă. 
E întâiul contur spiritual pe care şi-l dă sufletul generaţiei 
tinere. Totuşi nu se poate susţine că la început această de- 
finiţie creştină corespunde unui conţinut lăuntric de reli- 

giozitate profundă şi limpede. E vorba mai degrabă de un 

misticism vag în care pe lângă elementul naţional, elemen- 
tul creștin vine ca un titlu de prestigiu din depărtatul şi 
-strămoşescul trecut istoric. Creștinismul acesta nominal, 
nu e, cu alte cuvinte, un fapt de conştiinţă, cât o amintire 
„glorioasă. Dar incontestabil, el va rămâne de acum încolo 
«œ sugestie permanentă pentru clocotul năvalnic al sufletu- 
'lui tineresc înclinat spre un sens metafizic al existențţii. 

Faptul că evreii prin foile lor și în special prin ziarul 
„Mântuirea“, ce apărea în 1919, atacă ortodoxia noastră 
'cu o violenţă neîngăduită, determină creştinismul nominal 
-al studenţimii să evolueze din ce în ce mai mult spre o stare 
de conştiinţă. De altfel rezistența ostilă a evreilor aduce 
run bine imens mișcării universitare: învierşunând naţio- 
-nalismul, ea face odioase ideile comuniste, care în anii de 
«după războiu ar fi putut să prindă teren. Antisemitismul 
:se confundă în mare parte cu anticomunismul. Iar crești- 
nismul studenţesc susținut de naționalism ia tot mai mult 
aspectul unei concepţii pozitive în opoziţie cu negația a- 
iteistă a comunismului. 

Se adaugă la toate acestea un lucru nou: debandada. şi 
„jafurile în averea publică ale politicianilor. Tineretul, care 
poartă în suflet răzbunarea misterioasă a morţilor din răz- 
-boiu, reacționează, El e în stare de revoltă morală. Se nasc 
„conspirații de exterminare a marilor tâlhari politici. Con- 
-spiraţiile sunt descoperite. Capii mișcărilor studenţeşti 
sunt arestaţi. Se iscă procese care zguduie ţara întreagă. 
«Cu acest prilej, tinerii cari voiau purificarea morală a vie- 
“ţii publice prin mijloace violente dau dovadă în faţa auto- 
rităţilor de o tărie de caracter uluitoare. E un fenomen cu 
“totul necunoscut până acum în gelatinoasa pastă morală a 
-păturii noastre suprapuse. Aruncaţi rând pe rând în închi- 

sori, capii mişcărilor au răgazul să-şi analizeze mai adânc. 
sufletul. Unii fac greva foamei, alții își notează zi cu ză. 
mişcările gândului şi ale inimii. Ţin post şi, adunându-se în: 
grup, încep să se roage lui Dumnezeu. Tinereţea lor prigo-- 
nită pentru dreptate şi comprimată între pereții închisorii. 
nu află alt sprijin decât în Cel-de-sus. Ea sublimează în a-- 
dorarea, cerului. In exaltarea lor, tinerii încarceraţi au vi- 
ziuni religioase. Li se pare că arhanghelul Mihail însuși co- 
mandantul cu spadă de foc al legiunilor cereşti, li se arată. 
şi-i ia sub ocrotitoarea-i aripă de azur. Din acel moment,. 
misticismul religios va cobori în sufletul sbuciumat al a-- 
cestui tineret, iar unii dintre aceşti tineri îşi vor pune or- 
ganizaţiile de luptă sub hramul arhanghelului și icoana. 
lui, veghiată de candele aprinse, va patrona casele lor de- 
întruniri. Fireşte, ușuratica zeflemea de presă şi de cafe- 
nea nu va cruța acest fenomen cu totul neaşteptat pentru- 
sceptica noastră lume intelectuală. Dar nu e mai puţin a- 
devărat că misticismul religios devine de acum încolo un. 
element component al naţionalismului şi că acest naţio-- 
nalism nou, care până ieri se târa pe pământ, îşi scaldă a- 
vânturile în lumea nevăzută a îngerilor. 

Al doilea motiv de izolare a generației tinere, — ziceam. 
adineauri, — e contactul cu sfera culturii universitare. Ori- 
cât ar părea de paradoxală această afirmaţie, ea cores-- 
punde realităţii. Niciodată între profesori şi studenţi n'a. 
existat o mai dureroasă răceală. Raporturile dintre cele: 
două părți se reduc aproape numai la examene. Care e 
cauza acestei răceli? 

Universitatea românească de după războiu e Universi-- 
tatea românească de dinainte de războiu. Spiritul domi-- 
nant al prelegerilor nu s'a schimbat. El e tributar acum cea- 
şi atunci Sorbonei naționaliste, sceptice, indiferente dim. 


www.dacoromanica.ro 


"416 NICHIFOR CRAINIC 


punct de vedere religios, dacă nu deadreptul ironică faţă 
de orice manifestare mistică sau iraţională. Tinerii cari 
vin cu doliul războiului în inimi, cu vâltoarea neliniștilor 
“în suflet, cu toată covârşitoarea problematică a epocei lor 
în creer, cu gustul acţiunii imediate hrănit din amintirea 
proaspătă a epopeii naționale, caută în prelegeri, dincolo 
„de suma cunoștințelor instructive, formula vie în care să 
„se rezolve sbuciumul vieții lor interioare. Ei aşteaptă dela 
Universitate sinteza nouă sub semnul căreia să se orienteze 
:şi să se ordoneze puterile creatoare ale României Mari atât 
de variată totuși în graniţele ei rotunjite. Universitatea 
„era datoare să dea generaţiei tinere a noului stat lozinca 
„de luptă a marelui ideal de cultură naţională care să-i bol- 
“ească deasupra prestigiu de lumină. 

Şi Universitatea nu i l-a dat. 

Niciun „apostol“ al tineretului n'a apărut după războiu 
„ca personalitatea lui să întrupeze noul spirit al vremii şi 
“Să iradieze directive spre orizont. Sub acest raport, Uni- 
versitatea dinainte de războiu s'a înfățișat mult mai la 
“înălţimea misiunii sale de foc spiritual pe culmea neamu- 
“Jui întreg. Nicolae Iorga a fost atunci figura reprezenta- 
-tivă care, în numele ştiinţei, a rostit cuvântul de ordine al 
-vremii sale. Retractar oricărei metafizici, el a creat în 
„schimb mistica națională a războiului, dând o credință u- 
nică tineretului și creind un mare obiectiv dinamismului 
«său sufletesc. După războiu, Nicolae Iorga însuşi a făcut 
figură deprimantă de dezorientat. Sedus de iluzia europe- 
“nismului, el s'a sorbonizat, abdicând total dela rolul de 
conducător spiritual. In vidul astfel creat, Vasile Pârvan 
«a apărut un moment la cârmă. Dar misticismul său era un 
“echivoc oscilând între graniţele creştinismului şi ale pă- 
„gânismului antic, echivoc exprimat într'o formă laborioasă 

şi savantă, fără articulaţia clară a unei substanțe spiri- 
tuale organice. Din domeniul filosofiei de unde s'a aşteptat, 
deasemenea, sinteza gândului românesc, a venit atitudinea 
d-lui C. Rădulescu-Motru. Apologetul de acum 30 de ani 
al ortodoxiei ca formulă „magică“ a sufletului popular și-a 
schimbat fundamental convingerile, evoluând către o ideo- 
logie raţionalistă de marcă francmasonică şi combătână 
cu un regretabil zel anacronic misticismul în numele unei 
filosofii ştiinţifice a cărei modă s'a îngropat împreună cu 
veacul trecut. 

Firește, Universitatea e templul științei elaborate după 
metoda impersonală a adevărului obiectiv. Dar în viața u- 
nui popor ea e mai mult decât atât. Ea e vastul laborator 
unde se verifică permanentele principii de viață ale nea- 
mului şi din aliagiul lor se zămislesc marile idealuri spi- 
rituale menite să stârnească energiile creatoare. Acest iu- 
cru îl aşteaptă dela Alma Mater orice generaţie de studenţi. 
Dar generaţia tânără n'a găsit în Universitatea de după 
războiu decât atmosfera indiferentă a ştiinţei impersonale 
şi absenţa oricărei preocupări de sbuciumul şi de eferves- 
cenţa spirituală a vremii noastre. 

La aceasta se adaugă abţinerea corpului profesoral dela 
sarcina de îndrumare educativă a studenţimii. Profesorii, 
intimidaţi probabil de ideologia francmasonică a unor 
ziare, au crezut că nu e civilizat lucru să se amestece în 
vălmăşag, să-i tempereze excesele şi să-i dirijeze spre cla- 
rificări fecunde. Dezertarea, statului dela pregătirea gene- 
raţiei tinere a fost secundată de dezertarea profesorilor. In 
aceste condiţii vitrege, generaţia tânără, izolată şi pără- 
sită propriului ei destin, şi-a creat o psihologie autonomă 
şi o ideologie autonomă ce se transmit azi dela serie la se- 
rie prin organizaţiile studențești. După 15 ani de frămâa- 

tări, aceste organizaţii studenţeşti înfățișează o tradiţie 
de viaţă proprie, cu idei proprii, cu directive proprii şi cu 
o disciplină exemplară întemeiată pe cultul demnităţii a- 
cademice. 

Ce s'a petrecut cu acest tineret e o adevărată minune pe 
care foarte puţini oameni oficiali o înţeleg. Singur în faţa 
vieţii, biciuit de vijeliile revoluționare ale epocei, cu viito- 
rul înfundat de spectrul şomajului, acest tineret ar fi pu- 
tut să alunece cu repeziciune în anarhie, sedus de utopiile 
comunismului. Spania s'a prăbuşit în momentul când U- 
niversitatea ei a fost cucerită de ideile revoluţionare repu- 
blicane. Dar Italia a renăscut când tinerimea ei a fost inva- 
dată de slava fără moarte a Romei imperiale şi catolice. 
Intre revoluţionarismul internaţional şi între naţionalis- 
mul conservativ, instinctul tineretului nostru a ales fără 
deliberare. Idealul care îl însuflețeşte e crearea unei ordini 
româneşti întemeiată pe principiile fundamentale verifi- 
cate de toată istoria poporului nostru ca valabile. Aceste 
principii trăiesc în sufletul tumultuos al tinerimii acade- 
mice, Pentru a le designa, ea a adoptat formula d-lui A. 
C. Cuza: 

Hristos, 

Regele, 

Națiunea, 
adică religia patriei, monarhia națională şi demofilia, sen- 
timentul adânc al dragostei de poporul românesc şi de in- 
stituțiile lui. 

Dacă ar fi să căutăm explicația acestui fapt cu adevărat 
minunat al orientării spontane şi autonome a tinerimii 
noastre , mie unuia mi se pare uşor de găsit: ea stă în moș- 
tenirea pe care aceşti tineri o aduc de acasă. In mare ma- 
joritate, studenții noștri, și în special cei cari dau tonul şi 

timbrul vieţii colective, sunt copii de ţară. Sunt feciori de 
ţărani sau, când sunt târgoveţi, sunt nepoți de ţărani. Prin 
sufletul lor, în pofida tuturor ispitelor culturii superioare 
şi civilizaţiei orășenești, irumpe sănătatea morală a popo- 
rului nostru. Patrimoniul acesta misterios e suportul între- 
gii lor vieţi colective de azi. Nu e greu să descoperim, prin- 
tr'o analiză sumară, caracterul țărănesc al acestui patri- 
moniu. Dacă cultura noastră academică e încă deraiată pe 
linii divergente faţă de sufletul poporului, tinerii aceştia 
nu şi-au uitat obârşia şi, în preocupările lor, ridicarea po- 
porului constitue un ideal vrednic de tinereţea lor. Demo- 
filia, care e substanţa, celei mai bune literaturi şi arte ro- 
mânești, e un fel de metodă instinctivă prin care tineretul 
ajunge la înţelegerea poporului, a datinelor și a instituții- 
lor lui iubite. Prin această demofilie, care nu vine din par- 
tea, politicei, ci dela un Nicolae Bălcescu, dela un Mihail 
Eminescu, dela un George Coşbuc, dela un Nicolae Grigo- 
rescu şi dela toți marii visători cari şi-au aplecat fruntea 
peste murmurul din veac al poporului nostru, prin această 
demofilie tineretul pătrunde valoarea unei instituţii ca mo- 
narhia, care e coloana, vertebrală a întregei istorii româ- 
neşti, dar e şi suprema viziune de stat a ţărănimii, căreia 
îi e drag să vadă pe Scaunul Ţării împărat şi împărăteasă 
întrupaţi în carne şi oase din basmul şi din legenda mile- 
nară precum şi din reminiscenţele populare despre slava de 
odinioară a Ţarigradului împărătesc şi ortodox. Prin a- 
ceastă demofilie tineretul înţelege însemnătatea covârşi- 
toare de acoperământ spiritual pe care o are Biserica stră- 
bună în viaţa acestui popor. 

Despre atitudinea faţă de Biserică să observăm un fapt 
semnificativ şi general, care priveşte studenţimea noastră 
de totdeauna: această studențime, ca unitate de corp, nu 

s'a manifestat niciodată ostil Bisericii străbune. Nici când 
un evreu refugiat aici, C. Dobrogeanu-Gherea, a săvârşit 
în cultura românească contrabanda, de idei ateiste ale ma- 
terialismului istoric, nici când a dominat în Universitate 
ateismul elegant al lui Titu Maiorescu, nici când profesori 
agresivi şi de mâna a doua au insultat credința, religioasă 
în numele biologiei lui Ernst Haeckel. In pofida acestor os- 
tilităţi, tinerimea de altădată a continuat să păstreze un 
respect față de instituţia sacră a poporului. E adevărat că 
înainte de războiu acest respect avea o nuanţă pur naţio- 
nală. Biserica era considerată ca un monument al trecutu- 
lui, având un rol cultural-național de mâna întâia cum i-l 
atribuia Nicolae Iorga, care, fost marxist în adolescenţă, 
n'a putut înţelege nici mai târziu, ca istoric naţional, rolul 
spiritual al ortodoxiei în viața neamului românesc. Invă- 
ţaţii noștri dinainte de războiu cu excepţia genialului 
creştin care a fost doctorul Nicolae Paulescu și a d-lui Si- 
mion Mehedinţi, chiar când mau practicat ateismul ostenta- 
tiv, au rămas opaci faţă de sensul supranatural al Bisericii. 
Ei au fost victimele liberalismului apusean şi ale ideii că 
ştiinţa pozitivă exclude posibilitatea credinţei într'o or- 
dine supranaturală. In vremea aceea de indiferentism, ti- 
nerimea a continuat să vadă în biserică un monument na- 
ional ce trebue înconjurat cu o anumită venerație. Să nu 
fi existat oare şi atunci necesitatea marilor descătuşări ale 
inimii, necesitatea elandrilor metafizice, a setei de abso- 
lut? Au existat, fără îndoială, dar atmosfera generală de 
pozitivism ştiinţific comprima elanurile în adâncul suflete- 
lor sau aceste elanuri se satisfăceau în misticismul naţio- 
nalist care a dus la războiul unirii românești. 

In atitudinea ei față de Biserică, generaţia de după răz- 
boiu manifesta cu totul altă înţelegere. Biserica nu mai 

e azi un simplu monument venerabil ce aparţine trecutului, 
ci o putere vie și actuală, o pârghie necesară a zbuciuma- 
tei vieţi prezente. S'a dus de mult vremea normală, cu age- 
zări sociale ce păreau definitive, când viaţa curgea pe ca- 
nalurile siguranței adiată de satisfacţii pașnice. Astăzi e- 
xistența noastră e răvăşită până în adâncuri de cutremure 
catastrofale sub a căror putere demonică s'au prăbuşit în 
ţăndări eşafodajele de valori clădite de cultura și civili- 
zația materialistă. Zburături din falsele dogme în care au 
crezut cei de ieri se amestecă pe dinaintea noastră într'un 
haos fantasmagoric. Participăm parcă la o desfacere de: 
lumi și dibuim prin praful lor, care îneacă atmosfera, cape- 
tele unor noi întocmiri ce întârzie.S'au dărîmat băncile care 
au fost capiştele de aur ale veacului al XIX-lea. Sau si- 
nucis odată cu ele sacerdoţii și prinții păgâni ai lumii mo- 
derne, — bancherii cu puteri planetare. Agonizează siste- 
mele economice, sociale şi politice. Se dărapănă imperii 
intercontinentale ce păreau atotputernice, şi temeliile lu- 
mii se clatină de parcă ar fi aşezate pe teren dârdâitor de 
mlaștină ce stă gata să le cufunde. Groaza care umple acest 
Univers apocaliptic se răsfrânge toată în inima omului. 

Unde e salvarea? Aceasta e întrebarea care ţipă din a- 
dâncul spaimei contimporane! 

Un lucru e astăzi sigur: raţiunea umană, idolul filosofie 
al veacului trecut, se arată în toată deşertăciunea si ne- 
putinţa. Suprema ei elaborare, — Liga Naţiunilor, — care 
a vrut să fie formula magnifică a păcii universale, zace ea 
însăşi bolnavă de nulitate. E tot ceea ce a putut să con- 
ceapă mai măreț omul modern. Dar în această măreție s'a- 
rată totdeodată mizeria puterii omenești. Căci Liga Naţiu- 
nilor, construcţie raţionalistă şi ateistă lipsită de suflet şi 
plină de vidul orgoliului ca diavolul însuș, nu e decât Tur- 

nul Babilonic prin care omenirea contimporană a voit să 
uzurpe atributele lui Dumnezeu pentru a conduce singură 
pământul. Acesta e însă termenul fatal al puterii omeneşti. 
Şi termenul a fost atins. Rațiunea, în atotputernicia căreia 
a crezut omul civilizației materialiste, e de fapt cea mai a- 
mară deziluzie a nefericitei noastre lumi. 

Inima, a zis Pascal, își are raţiunile ei pe care raţiunea 
nu le cunoaşte. Să zicem în loc de inimă viaţă şi să repe- 
tăm adevărul profund al genialului gânditor că viaţa îşi 
are raţiunile misterioase pe care raţiunea nu le cunoaşte. 
Cheia oricărei deslegări din pacostea catastrofală a epocei 
noastre stă în acest fond misterios şi insondabil al vieții, 
pe care raţiunea orgolioasă îl ignoră. Cultura şi civilizația. 
modernă, ignorându-l la fel, s'au clădit pe temeliile şu- 
brede, de suprafaţă, ale raţiunii. Dar acest adânc misterios 
şi amețitor al vieţii l-au scrutat împreună cu Pascal toți 
marii mistici ai lumii. Ca printr'un crater prin care ai privi 
în străfund miezul de flacără al pământului, ei au descope- 
rit în adâncul ignorat al sufletului principiul divin al orică- 
rei existențe. Dumnezeu e în noi fiindcă e deasupra noastră, 
precum focul e în miezul pământului fiindcă s'a rupt odi- 
nioară din focul ceresc al soarelui. 

Infiorătorul cataclism al epocii noastre, răscolind până. 
în taina existenţii contimporane, lasă să se vadă acest a- 
devăr spiritual, fundamental al vieţii, precum muntele bas- 
mului se despică în două, lăsând să se întrezărească pentru 
o clipă, prin despicătură, apa fără moarte din adânc din 
care cine bea nu mai moare. Criza contimporană nu e nu- 
mai economică, nu e numai financiară, nu e numai politică, 
nu e numai socială, nu e numai morală; ea e o criză onto- 
logică ce pune din nou problema originii vieţii şi deci a 
destinului omenesc. 

Abandonat unor aspre experienţe şi unor dureroase În- 
cercări, pe care le-am schiţat, tineretul nostru a descoperit 
în adâncul suferințelor sale punctul arhimedic al existenţii, 
principiul spiritual al creştinismului. Teroarea vremii nu 
mai îngăduie mediocritatea inâiferențţii, ea impune decizi- 
unea categorică între negația ateistă şi afirmaţia creștină. 
Sau concepţia pocită a bolşevismului, sau concepția inte- 
grală a spiritualismului! Alternativa aceasta nu e de altfal, 
un fenomen specific românesc, La negația diabolică a bol- 
şevismului, răspunde azi dealungul şi dealatul Europei » 
puternică recrudescenţă creştină în sufletul nouii genera- 
ţii. O lume nouă renaşte de sub dărâmăturile raţionalis- 
mului, 

Pentru tineretul nostru, Biserica nu mai e un simplu mo- 
nument venerabil al trecutului cultural, ci puterea învălui- 
toare care integrează acest tineret, peste ruptura vea- 
cului al XIX-lea falimentar, în fiinţa de totdeauna a nea- 
mului românesc. Ea e totdeodată marele liman unde sufle- 
tele biciuite de furtună ancorează în certitudinea metafi- 
zică a credinţei. Cum altfel sar putea explica fenomenul 
cu totul neobişnuit în viața universitară de până eri că stu- 
denţii aleargă la preot pe care îl numesc „duhovnicul stu- 
denţimii“ ? Cum altfel s'ar putea explica fenomenul tot atât 
de neobişnuit că în congresul general din toamnă studen- 
ţimea din întreaga ţară a cerut înființarea capelelor în sâ- 
nul Universităţilor şi a mai cerut, — lucru ne mai auzit!— 
alungarea profesorilor atei din învățământul superior? Nu 
sunt acestea, semnele fără greş ale unei renașteri în spirit? 
Nu sunt acestea pietre de hotar ale unei lumi noui funda- 
mental deosebite de România oficială de azi, pradă dezo- 
srientării şi cancerului franecmasonic? 

Conflictul dintre aceste două lumi, — căci există un con- 

flict irezolvabil, — a isbucnit în ultimul timp cu prilejul 
marei procesiuni religioase organizată de studențime la a- 
cel mormânt care simbolizează imensa jertfă națională și 
creștină pe care s'a clădit România de azi. La această te- 
melie simbolică a patriei tinerimea a voit să ridice crucea 
marilor speranțe care sfidează moartea. Şi sau întâlnit 
acolo, sub regretatul iureş de gloanţe, cele două Românii, 
care au ajuns să nu se mai înțeleagă. Una e România su- 
prapusă, care plutește pe deasupra acestui popor, descreş- 
tinată şi ostilă creştinătăţii, ultima rămășiță ce mai su- 
praviețueşte ideologiei liberale a veacului al XIX-lea. In 
Jocul misterului divin care învăluie și fecundează exis- 
tenţa noastră omenească, ea preferă ridicula mistificare 
a hrubelor franecmasonice. In locul crucii, semnul meta- 
fizicei religioase sub care s'a desfăşurat viaţa de două ori 
milenară a neamului nostru, ea preferă anonimatul inco- 
lor și internaţional care vrea să cufunde în incertitudine 
dezonorantă însăși oasele mortului ce simbolizează erois- 
mul românesc. In rezistenţa ei categorică şi nejustificată, 
am putut citi toată abdicarea ei, toată apostazia ei dela 
principiile spirituale ce au insuflat istoria naţională. 
Cealaltă e România generaţiei tinere. Am văzut această. 
Românie, organizată în procesiunea miilor şi miilor de ti- 
neri, cântând în mersul ei solemn şi recules cântecul bi- 
sericesc: „Cu noi este Dumnezeu, înțelegeţi neamuri și 
vă plecaţi, căci cu noi este Dumnezeu!“ Am văzut-o ur- 
când dealul Patriarhiei, purtând pe umeri crucea dureri- 
lor şi a speranţelor noastre s'o depună în biserică. Izolată, 
prigonită şi neînţeleasă încă, am văzut-o strângându-şi 
legiunile fremătătoare în jurul Părintelui Patriarh, cău- 
tând astfel ocrotirea sbuciumului ei sub acoporemântul 
din veac al sufletului românesc. Biserica e trecutul, e pre- 

zentul şi e viitorul. In sânul ei, cei vii trăiesc în familia- 
ritatea celor morți și în dragostea celor cari vor veni. Ce-- 
rul creștin,. care înfăşoară acest pământ al tuturor fră- 
mântărilor, e populat de sufletele celor adormiţi în cre-- 
dinţă şi poartă germenii celor cari se vor naște. In doc-- 
trina creștină, morţii n'au rămas în urmă, ei se proectează. 
dincolo de mormintele naturii, în zarea .veşniciei ce stă. 
înaintea noastră. Cine merge sub semnul crucii spre mor-- 
ţii trecutului merge, de fapt, spre principiul de viaţă din 
viitor. Iar cine se reintegrează în biserică intră cu ade- 
vărat în veşnica familiaritate morală a neamului său. 
Am descris aici evoluţia progresivă a tineretului de azi, 
rupt din indiferența ucigătoare pentru a se salva în pute-- 
rea, spirituală a credinţei. E un drum printre Scylle şi Cha=- 
rybde, printre grote de Ciclopi, cari nu mai văd cu sin- 
gurul ochiu pe care îl au. Dar un drum pornit din sponta= 
neitatea, din iniţiativa şi din ardoarea de absolut a tine- 
retului. El își oferă de bunăvoie legiunile sale ofrandă 
Domnului Hristos. Eu sunt încredinţat că Duhul Sfânt, 
care asistă permanent sbuciumul acestei lumi, inspiră tai- 
nicele-i îndemnuri de viaţă nouă unor astfel de mişcări. 
Ii rămâne Bisericii sarcina de a îmbrăţișa ofranda şi de-a. 
cultiva florile pentru rodul unei Românii renăscute în 
Duh. Căci de acum încolo responsabilitatea e a Bisericii. 

Contemplând societatea omenească din zilele noastre, 
nu mă pot elibera de un penibil sentiment al caracterului 
ei haotic şi anarhic. O impulsiune firească tinde să tra- 
ducă această impresie sumară, în judecata categorică, că 
din câte epoci cunoaște istoria universală, — situații mai 
grele, frământări mai adânci decât acele pe care le ob- 
servăm în societatea noastră, n'au existat. 

Dar un scrupul de rigurozitate mă împiedică să dau a- 
firmaţiei acesteia forma superlativă. Numai un specialist 

„în istoria, universală, ar avea dreptul să facă această afir- 
maţie categorică, în formă superlativă. 

Această rezervă făcută, mă consider, totuşi, în dreptul 
meu, dacă afirm că situaţia societăţii din zilele noastre, 
e suficient de inchietată şi este plină de primejdii, pentru 
viitorul ei. 

Pentrucă în definitiv ce înseamnă societatea, atunci 
când facem abstracţie de tot aparatul savant şi pedant, 
care de cele mai multe ori întunecă noțiunea, în loc so 
lămurească ? 

Insemnează o uniune conştientă de indivizi, în vederea 
vealizării unui bun comun. Două caracteristice observăm 

în noţiunea aceasta; una formală: un bun comun; altu. 
materială: mai multe vointi. 

Suprimaţi una din aceste condiţii şi noţiunea societate, 
ca şi realitatea pe care o reprezintă, dispare, se volatili- 
zează; fiindcă nu e suficient să am numărul de indivizi, 
ca să pot avea şi realitatea specifică, care se numeşte: 
societate. Indivizii din acest număr, trebue să fie uniţi, 
să aibă o coeziune între dânșii și această coeziune nu 
poate să apară, decât dacă un bun comun îl leagă. 

Ei bine, la lumina acestui principiu simplu și clar ca, 
lumina zilei, să analizăm care e bunul actual, care poate 
constitui binele comun, condiţia indispensabilă a exis- 
tenţii unei societăţi. Religia? Desigur, religia conţine în 
esența ei, suficiente elemente psihologice şi logice, pen- 
tru a realiza acest bine comun. De altfel, religia a şi do- 
vedit de atâtea ori în cursul istoriei, această minunată. 
aptitudine, de a constitui prin singurele ei forţe, un bun 
comun, organizând societatea omenească, armonic şi dis- 
ciplinat. 

Din nefericire însă, astăzi religia e împărţită în mai 
multe credinţe, confesiuni şi secte; iar pe de altă parte, 
pentru o bună parte, din fericire din ce în ce mai mică a. 
societăţii contimporane, religia constitue un fapt anacro- 
nic, un fapt al trecutului ireversibil. 

N'am să stăruesc mai mult asupra acestei chestiuni, care 
singură poate forma, tema uneia, a două, sau a zece confe- 
rinţe; eu constat numai realitatea aşa cum se prezintă. 
Dar nu mă pot opri de a exprima aici, convingerea mea in- 
timă, că problema socială, numai atunci îşi va putea găsi 
o satisfăcătoare soluţie, când societatea va recunoaşte fac- 
torului religios drepturile pe cari însăşi natura acestui fe- 
nomen le reclamă, 

Alt bun sufletesc, care ar putea înjgheba bunul comun, 
poate ar fi filosofia. Evident, admirabil bun sufletesc al 
omului şi după părerea mea, indispensabilă omului evo- 

„luat, cel puţin în elementele ei. 

Dar cine ar putea indica astăzi sistemul de filosofie, care 
să aibă în sine virtutea, de a realiza bunul comun, adică pu- 
terea de a uni la un loc o totalitate de indivizi? Ştiinţe 
poate că e cel mai glorios titlu al capacităţii creatoare a 
geniului omenesc! Ştiinţa, dintre toate formele vieţii cultu- 
zale contemporane, întruneşte imensul avantaj al unităţii; 
ceea ce e ştiinţă pentru unul, e ştiinţă pentru toată lumea, 
de pe toate gradele de latitudine ale pământului. Imens a- 
vantaj, care Sar părea deci, că ar putea să constitue bu- 
nul comun al societăţii, în jurul căruia, nemai fiind diver- 
genţă de păreri, toată lumea ar ajunge să se organizeze. 

Insă din nenorocire, însăşi natura ştiinţei, însăşi meto- 
dele ei pozitive şi experimentale, nu-i permit să depă- 
şească terenul strâmt al experienţii. Deci, bunul comun 
nu e de natură ştiinţifică. 

Ştiinţa nu descoperă scopuri; ştiinţa nu impune datorii: 
ştiinţa constată ceea ce este. Prin însăşi natura şi definiția, 
ei, ştiinţa nu are puterea și nu are dreptul să poruncească, 
oamenilor ceea ce trebue să facă, ceea ce trebue să fie; 
“câmpul investigaţiilor suprasensibile, îi este interzis. Din 
acest punct de vedere, floarea rară a finalităţii individului 
și a societăţii, nu e de competența ştiinţei. Ne închinăm cu 
respect în fața adevărurilor ştiinţifice. şi când zicem a- 
ceasta, nu înţelegem altceva, decât că ne închinăm cu con- 
ştiinţă onestă în faţa adevărului ei, ca în fața oricărei a- 
devăr. Nu înţelegem că aceste adevăruri, au aptitudinea să 
ne desemneze scopul vieţii individului şi scopul comun al 
societăţii, fiindcă acestea nu sunt de competenţa științei. 

Poate Literatura şi arta, aceste minunate produse ale 
spiritul omenesc, vor fi în stare să ne dea ceea ce ştiinţa 
şi filosofia n'au putut! Dar diversitatea lor, ca şi imposi- 
bilitatea lor de a creia idealuri obligatorii, ni le prezintă 
cel mult ca auxiliare preţioase, pentru realizarea bunului 
comun, nu ca forţe constitutive ale acestuia! 

Politica? Din acest punct de vedere, constatarea e 
deadreptul dezolantă. Nu vorbesc de metodele politice, 
care reușesc să exaspereze cele mai impasibile tempera- 
mente şi cele mai laxe conștiințe! Vorbesc de concepţiile 
politice, adică de principiile, doctrinele şi programele po- 
litice. Principiile, doctrinele şi programele politice, în so- 
cietatea contemporană, sunt de o varietate, care decon- 
certează şi care ating de cele mai multe ori, contradicția. 

Dela atitudinea intransigentă şi tenace a reacţionaris- 
mului de dreapta, până la fantasmagoriile delirante ale ex- 
tremei stângi, doctrinele politice cheamă pe oameni, prin- 
tr'o zgomotoasă propagandă, la luptă; iar lumea, de cele 
mai multe ori, absolut inconștientă de doctrina steagului, 
sub care militează, sub pretextul de luptă politică, îşi des- 
lănţue în deplină libertate instinctele primare de ură, 
vrăjmăşie şi interes. 

Atunci cine mai poate forma scopul comun? Bunurile 
materiale? Bunurile materiale, prin natura lor fiind can- 
titativ limitate, formează obiectul unor competiţiuni, care 
dau nastere cancerului societății moderne, lupta, de clasă. 

Să nu ne facem iluzia, că necesităţile de producţie în or- 
dinea materială, pot uneori să unească ființele la un loc?! 
Fiindcă mai întâi, nu se produc astfel de coeziuni de voințe 
şi chiar dacă s'ar produce, vine celălalt fenomen economic, 
distribuţia! Distribuţia e cauza, în cele mai multe părţi, a 
relelor societăţii actuale! Distribuţia, dacă nu e dominată 

de factorul moral al justiţiei, sau carităţii, devine la rân- 
dul ei, izvor de disensiuni și lupte sociale. 


Iată, fugitiv, câteva aspecte ale tabloului pe care îl în- 
fățişează societatea contemporană, fugitiv, dar real. 

Eu ştiu că un îudoctrinat al acțiunii, al filozofiei deve- 
nirii, va spune: toate aceste mişcări, toată această efer- 
vescență fără precedent în viaţa societății, sunt un semn 
de vitalitate, căci viața înseamnă acțiune! E o generalizare 
pripită. 

Nu trebue să depăşim cu generalizarea noastră, dincolo- 
de ceea ce natura corect observată, ne poate permite. 
Fiindcă dacă e vorba să glorificăm acțiunea pentrucă e ac- 
ţiune, atunci să-mi dați voie să spun: acțiunea e bine venită. 
şi e un semn de vitalitate, atât timp cât ea se desfăşoară. 
în limitele trasate de mai înainte, de finalitatea naturii. 

Viaţa e un fenomen cu caracteristicele lui, cu finalitatea 
lui proprie, naturală şi dacă această finalitate presupune 
acţiune, atunci să ne înțelegem, ce fel de acţiune; pentrucă 
o acţiune care depăşeşte limitele, nu mai e un semn că ne 
găsim pe linia indicată de natură. | 

Şi moartea și boala sunt tot acţiuni şi dacă întrebaţi pe 
doctori, vă vor spune că sunt acţiuni uneori mai violente 
şi mai puternice decât acţiunile vitale. Deci trebue făcută 
o distincție între acţiune și acțiune. 

Avem dreptul, din cele ce am constatat, să încheiem 
simplu: societatea contemporană poartă în sine germenii 
boalei. O boală reclamă imperios un diagnostic şi diag- 
nosticul în materie socială, e infinit mai greu de stabilit, 
decât în materie medicală, fiindcă obiectul ştiinţelor so- 

ciale, e incomparabil mai complex, decât destul de greul 
obiect al ştiinţei medicale, 

Prin urmare, când e vorba să stabilim diagnosticul aces- 
tei stări de maladie, a acestui bolnav ce se găsește în fața 
observaţiei noastre, când e vorba să stabilim acest diag- 
nostic, îmi impun toate rezervele posibile. 

Un lucru însă, trebue să constat: o boală însemnează o 
desordine într'un organism; o boală însemnează că în or- 
ganism se desfăşoară o activitate în plus sau în minus, mai 
mult sau wai puţin decât trebue ordinei armonice, a ac- 
tivităţilor, care formează viaţa unui complex. 

Aceasta e lege generală a vieţii; ea se poate aplica do- 
meniului biologic, ca și celui social, fără nicio teamă de e- 
roare! , 

Deci una din condițiunile vieții sociale e grav avariată, 
e profund turburată. Care e această funcțiune grav tur- 
burată? Imi permit să hazardez ipoteza, că această func- 
țiune grav turburată a vieții societății noastre, e funcțiu- 
nea dreptului, 


In ce constă funcțiunea dreptului, în general? 

Nu există, nu se poate concepe societatea fără un scop 
comun, admis de totalitatea indivizilor care o alcătuesc; 
pe de altă parte, acești indivizi, ca să realizeze scopul co- 
mun, au nevoe să-și orienteze, să-și direcționeze voințele, 
către scopul comun. Direcționarea voinţelor indivizilor că- 
ire scopul comun, constitue fundamentala functiune a 
dreptului. 

Ce înțelege societatea noastră prin drept? Pentrucă dacă 
vorbim de o boală a funcțiunii dreptului, atunci e necesar 
să constatăm mai de aproape, ce înțelegem prin drept! 

Tocmai aici ajungem să verificăm ipoteza hazardată de noi 
ca explicaţie. 

Dacă societatea contemporană ar avea despre drept o 
singură concepţie, cred că simptomele de destrămare ale ei, 
nu s'ar fi înregistrat. Din nefericire cine ar putea număra. 
câte concepţii despre drept există în societatea contempo-.. 
rană. Un autor german: Bergbohm, într'o lucrare cunos- 
cută, cu titlul: Jurisprudene und Rechisphilosophie, a-. 
firmă exact ceea, ce spuneam: nici nu poate fi vorba în so- 
cietatea contemporană de o determinare precisă a noțiunei 
dreptului, întrucât există în această materie o mulțime- 
deconcertantă de opiniuni variate şi contradictorii! Ori- 
cum, însă, din diversitatea aceasta de păreri, despre ceea, 
ce ar fi dreptul, putem desprinde două direcţiuni generale: 
o serie de gânditori definesc dreptul astfel încât nu-l poţi 
distinge de forţă. Dreptul este forţa. Ce e drept? Tot ceea. 
ce poţi! Până unde se întinde dreptul cuiva? Până unde i 
se întinde puterea! Şi din nefericire această concepţie, 
din sferile înalte ale gândirii speculative, a trecut în înțe- 
lepciunea practică a poporului, care a formulat-o în zică- 
toarea vulgară, iertaţi-mă, dar totuşi semnificativă: cine 
poate, oase roade! 

Dreptul este deci forţa. Deci funcțiunea socială, care di- 
recționează voinţele este forța. Ai putere? Dirijezi către 
ordine, către ordinea forţei, bine înțeles! Lipseşte pute- 
rea, lipseşte dreptul! Societatea nu mai viază ca, societate, 
ci ca un conglomerat la întâmplare: în haos, în anarhie. 

Această. concepţie, printr'o evoluţie logică naturală, 
s'a desvoltat şi a ajuns la formularea precisă, Statul e sin- 
gurul izvor al dreptului! Aceasta o susţine o autoritate în 
această materie, anume von Ihering, ca să nu vorbesc de 
alţii, în lucrarea sa: Der Zweck im Recht. 

Aceasta o susține marele filosof şi sociolog german 
Wundt, în lucrarea sa: Volkerpsychologie? prin cuvintele 
„Der Staat der Urheher des Rechts ist“: singurul izvor al 
dreptului e Statul. Ce însemnează aceasta ? Tocmai ceea ce 
spune și dictonul: „sic volo, sic jubeo, sit pro ratione vo- 
luntas!“ Aşa vreau, aşa, poruncesc! voia mea să ție loc de 
motivare. Aceasta este în cea mai mare parte concepția 
contemporană a dreptului. Şi când aţi şti cu câtă pasiune 
e susținută! Şi când aţi şti cât sunt de dezastruoase con- 
secinţele acestei concepţii! 

Dar deşi filosofia dreptului în gândirea contemporană 
ajunge la această concepţiune dominantă despre drept, 
din fericire ea nu-i singură. 

Concepţiei că dreptul e simbol şi echivalență matematică 
a puterii, se contrapune concepţia, că dreptul e o putere 
morală. Ce însemnează aceasta? Insemnează că dreptul e 
obiectul justiţiei, care e cea mai esențială virtute a mora- 
lei sociale! Justiţia ce este? După definiţia în deobşte a- 
doptată şi de jurişti şi de filosofi, justiţia este: constans 
et perpetua voluntas jus suum cuique tribuendi, adică: e 
voința fermă și statornică de a da fiecăruia ce e al său. Din 
fericire o serie întreagă de autori, se păstrează pe această 
linie a concepţiei generale şi definesc dreptul, de sigur, în 
termeni diferiți, dar în general păstrând cadrul concepției 
generale, că dreptul e o putere morală. Nu pomenesc decât 
pe Mayer, care în lucrarea: Institutiones juris naturalis, 
defineşte dreptul „scientia recti moralis ex principii ratio- 
mis“ adică: regulele actelor omeneşti, scoase din princi- 
piile ultime ale raţiunii. Ce însemnează dreptul-concepţie 
morală şi dreptul-concepție fizică a forței? Dreptul for- 
tei însemnează puterea care constrânge direct, fizic. 

Dreptul-putere morală, însemnează altceva; nu pute- 

rea fizică, ci puterea rațiunii. Ce e drept în acest înţeles? 
Ceea ce raţiunea dictează ca atare. Nu e aşa că între cele 
două concepţii, e o deosebire fundamentală? Ca dela cer 
la pământ! Şi acum, dreptul moral, e dreptul dictat de ra- 
iune; dreptul moral dacă e dictat de rațiune, însemnează 
că e în dependenţă de funcțiunile raţiunii. 

Şi aici iarăşi ne întâlnim cu relativismul juridic, care do- 
mină gândirea contemporană. Rațiunea? Rațiunea e o pu- 
tere care a apărut pe scara evoluţiei, hăt târziu; raţiunea 
își trage, ca putere, origina sa obscură şi modestă, din nişte 
instincte vulgare şi comune la început, individului ome- 
nesc şi celui animalic. Rațiunea n'a existat ca putere în 
sensul evoluat de astăzi, la omul primitiv, cum nu există 
ca atare la populaţiile sălbatece actuale! 

Despre rațiune zice Lévy-Bruhl, în lucrarea sa: Les 
Fonctions mentales dans les sociétés inférieures, e riscant 
să vorbim la popoarele primitve. Popoarele sălbatice, zice 
el, wau rațiune propriu zisă; ele lucrează prin instincte, 
sau cel mult în baza unei emotivități. Primitivii nu au ideea 
de cauză și efect; nu ştiu ce însemnează principiul identi- 
tăţii; nu percep absurdul; nu ştiu ce însemnează evidența 
logică. | 

Şi dacă e aşa, cum zice Lévy-Bruhl — el pretinde că se 
întemeiază pe constatări etnologice — atunci a lega drep- 
tul nostru natural, de un tovarăș atât de suspect, ca raţiu- 
nea, cu începuturi atât de umile şi în plus supus unei evo- 
luţiuni imprevizibile, însemnează a distruge consistenţa 
şi deci valoarea noţiunei de drept natural moral. Aşa să 
fie oare? Amintesc aici, că împotriva acestei concepţii 
despre rațiunea omenească, s'au adus rectificări, pe care 
eu le cred definitive, în lucrări de o incontestabilă va- 
oare ştiinţifică, din care voiu aminti două: 

Intâi e o lucrare despre istoria comparată a religii- 
lor, pe care o recomand tuturor: Christus. In această lu- 
crare, Leroy scrie un capitol despre religia popoarelor pri- 
mitive, trecând în revistă toate aceste popoare, începând 
cu populaţia Bantu din Africa, dela nord şi dela sud de e- 
cuator, populaţiile din America, Australia şi insulele o- 
ceanice. Şi Leroy nu vorbeşte din teorie, ci din constată- 
rile la. care a ajuns personal, trăind 20 de ani în mijlocul 
populațiilor Bantu. Le-a învăţat limba şi a scris despre . 
limba lor, un studiu filologic, care este de o însemnătate 
filologică considerabilă. 

-Care e rezultatul la care ajunge acest cercetător onest 
şi profund științific? Populaţiile acestea, care se păreau a 
avea despre Dumnezeu, o noţiune cu totul inferioară, dira- 
potrivă păstrează despre divinitate o foarte pronunţată 
concepţie monoteistă! 

Sa spus despre aceste populaţii că sunt reduse la in- 
stincte; totuşi ele au cea mai profundă intuiţiune a justi- 
iei. Populaţiile acestea, care par că nu sunt în stare să 
facă nici cel mai elementar calcul: cât fac 2+4, — sunt în 
stare să înţeleagă marile idei morale ale omenirei. Adevă- 
rul e că aceste populaţii sunt în urmă numai cu educaţia. 
Dându-li-se posibilitatea să înveţe, se arată apte de orice 
desvoltare intelectuală și morală. 

Ce însemnează aceasta? Că raţiunea omenească e legată 
de subtilitatea veacului al XX-lea, concentrată la Paris, 
Berlin sau Londra? Nu. Rațiunea omenească se găseşte 
în sâmbure, la toate popoarele şi ea nu așteaptă decât mo- . 
mentul şi condiţiunile prielnice, ca să se desvolte. 

„Un alt mare cercetător german, Katherein, în o lucrare 
intitulată: Die Einheit des sittlichen Bewustseins der 
Menscheit—Unitatea conștiinței morale a omenirei—ne în- 

fățişează cercetările făcute la un foarte mare număr de po- 
pulaţii primitive; iar rezultatul e diametral opus preten- 
_ţiunilor lui Lévy-Bruhl, care vorbeşte în numele şcolii so- 
ciologice. i 
Așa dar, vorbind de dreptul concepție-morală și punân- 
du-l în legătură cu raţiunea omenească, afirmăm că raţiu- 
nea omenească e nota de distincţie între om şi animal. 
Cercetările făcute la popoarele cele mai înapoiate, n'au 
putut infirma măcar cu o iotă acest adevăr. Deci, pu- 
tem conta cu siguranţă pe forţa raţiunii, dacă e vorba să 
fundamentăm dreptul şi morala pe puterea ei. 


Şi atunci, în ce constă dreptul moral şi natural? Iar fae 
abstracţie de o întreagă serie de definiţii și dau una cu- 
noscută şi cuprinzătoare: dreptul e puterea morală de ce 
face ceva, sau pretinde ceva. Deci, e puterea morală să fac, 
să pretind, sau să posed ceva: dreptul proprietarului, drep- 
tul lucrătorului şi dreptul creditorului: acesta e dreptul na- 
tural. Desigur nu e indiferent pentru societatea ome- 
nească, care concepţie despre drept este admisă! 

Fiindcă, dacă ar fi vorba de un fapt natural, care lu- 
crează automat, sub puterea determinismului fizic, a- 
tunci nu poate fi vorba de părerea agentului; dar ne gă- 
sim în fața unui fenomen social, care fenomen e produs de 
ființi conștiente, adică de fiinţi care lucrează conform cu 
ideile! Acţiunile fiinţii conştiente sunt în funcţie de idei. 
Numai cine ignorează condiţiile psihologice ale acțiunii o- 
meneşti, numai acela nu știe, că concepţia ce o are omul în- 
tro situaţie oarecare, e hotărîtoare pentru acţiunea co- 
respunzătoare. Deci nu e indiferent ce părere are omul des- 

pre drept şi nu e indiferent dacă lumea crede că e tot una: 
dreptul forţă şi dreptul moral, 

Şi atunci, să nu confundăm dreptul cu. forţa. Dreptul 
e altceva decât forţa; e o putere naturală morală. Spre a 
înțelege aceasta mai bine, e necesar să vedem pe ce își 
întemiază partizanii teoriei dreptului-forţă, teoria, 

Din câte cunosc am ajuns la convingerea, că ei nu au 
alt argument mai valabil, decât următorul: una din ca- 
racteristicile dreptului, e de a fi exigibil: pot să-l pretind, 
trebue să-l pretind. Şi se întreabă ei: dacă caracteristica 
dreptului e exigibilitatea, atunci ce mai însemnează puterea 
morală, dacă eu sunt lipsit de puterea fizică de a dobândi 
ceea ce pretind? 

Şi concluzia e următoarea: dacă dreptul e în dependență 
şi în funcțiune de putere, atunci dreptul se rezumă la pu- 
tere sau forţă. E singurul lor argument. E valabil? . 

De sigur, că una din caracteristicile dreptului, este aceea 
de a fi exigibil. Dar a fi exigibil însemnează oare a îi redus 
la forţa fizică? Apoi dacă a avea un drept echivaiează cu 
a avea puterea să-l realizez, atunci urmează că orice ar 
pretinde un individ, o clasă, sau un popor şi nu ar putea 
realiza, nu poate constitui un drept! Atunci nevinovatul 
condamnat la muncă silnică, n'are dreptul să protesteze, 
pentrucă nu mai are puterea fizică, de a înfrânge acea 
sentinţă. 

Atunci o clasă socială oprâmată, pentrucă nu are puterea 
să-şi realizeze dorinţele, nare dreptul să protesteze şi nici 
să se plângă? » 

Atunci un popor lovit de altul, în cele mai sfinte drep- 
turi naţionale, n'are drept la acestea, pentru motivul, că 
nu are destulă putere armată, ca să-și apere dreptul cu 
forţa? 

Permite conștiința omenească, consecinţele acestea ab- 
surde? 

Nu ştim dacă înşişi susţinătorii dreptului forţei, nu ar 
avea cutremur și înfiorare, în faţa acestor consecințe. A- 
cesta e singurul argument al dreptului forței. Acum să ve- 
dem care sunt temeiurile dreptului moral natural, la care 
noi ţinem, ca la lumina ochilor? 

Există o conexiune evidentă, între ceea ce pretind că 
este dreptul meu şi între persoana mea; evidenţă uşor de 
constatat. Nu e nevoe să întreb pe cineva vreodată, dacă 
această mână îmi aparţine mie; ochii şi capul îmi aparțin 
mie; mintea îmi aparţine mie şi toată viaţa mea dease- 
-menea,! | | 

Sunt lucruri pe care mi le-a dat natura, iar dreptul pozi- 
tiv n'a făcut decât să le consacre! Eu nu m'am născut după 
decretele, după legile Parlamentului. Eu m'am născut după 
decretul legilor naturii, recte a voinţii lui Dumnezeu. Eu 
văd imediat între mâna mea și fiinţa mea, o conexiune na- 
turală! Şi dacă vine cineva să mi-o suprime, am o mişcare 
de revoltă spontană, nestăpânită. Conştiinţa mea îmi spune 
spontan, că acest act nu e drept. Indiferent dacă el poate 
să-mi taie mâna! Eu, în conştiinţa mea, nu mă îndoiesc că 
ware dreptate. 

Alt temei. 

Conștiinţa omenească, de când începe a reflecta, nicio- 
dată nu s'a dat mulţămită cu dreptul pozitiv; totdeauna 
a protestat împotriva acestui drept! O serie de dictoane 
juridice, o probează: Summum jus, summa injuria; dreptul 
e imviolabil, nu există drept împotriva dreptului. 

Luăm unul din ele: Summum jus, summa injuria! El 
vrea să spună, că dacă dreptul pozitiv, dreptul forţei e dus 
la limita lui extremă, ajunge uneori negația complectă a 

justiţiei. Dreptul e inviolabil. Care drept? Dreptul pozitiv? 
Cum e inviolabil, când noi îl schimbăm de azi pe mâine? 
Dacă ar fi inviolabil, nimeni nu ar mai îndrăzni să-l atace. 
Dar legiuitorul atacă dreptul pozitiv, atunci când îl modi- 
fică! De fapt, el nu atacă dreptul natural, ci dreptul po- 
zitiv, schimbându-l. Nu există drept împotriva dreptului, 
alt dicton juridic, în circulaţie. Adică nu există nici un 
drept pozitiv, care să trebuiască opus dreptului natural: Si 
dreptul roman recunoaşte acest adevăr. 

Nu mă extind prea mult, dar am să pomenesc numai unul 
din principiile cuprinse în decretul lui Gratian, care sună 
aşa: Constitutiones ergo vel Ecclesiae vel saeculares si na- 
turali juri contrariae probantur, penitus sunt excuden- 
dae“ 1). 

Adică: toate legile şi ale Bisericii şi ale Statului, care 
sunt contrare dreptului natural, trebue eliminate. Şi gân- 
diţi-vă că e vorba de dreptul roman, dreptul acelui popor, 
care a experimentat în gradul cel mai înalt, fenomenul ju- 
ridic. 

Alt motiv care arată scăderile dreptului forţei, față de 
cel moral. 

Pentru ca eu să accept dispoziţiile dreptului pozitiv, pre- 
supun măcar virtual, că eu primesc acest drept în labora- 
torul conştiinţei mele şi examinez dacă este acceptabil 
sau nu; acest fapt indică condițiunea indispensabilă pe 
care conştiinţa o impune dreptului pozitiv pe care-l poate 
şi accepta şi critica sau respinge. 

De aci se vede că nu dreptul pozitiv este inprescriptibil, 
ci numai cel natural. 


1) La guerre et la paix, d'apres le droit naturel chrétien, pag. 
19, Chossat, 

Dreptul natural este statornic, iar diversele variaţiuni 
ale dreptului pozitiv, nu sunt decât tot atâtea manifestări 
ale dreptului natural, potrivit cu timpul şi împrejurările. 
Dacă dreptul natural subsistă în situaţia lui de putere in- 
ternă, care pulsează conștiința omenească către forme mai 
perfecţionate de drept pozitiv, atunci nu:mai avem a ne 
teme de aşa numita evoluţie a dreptului. 

In ce constă această evoluţie a dreptului? 

E admirabil redată în lucrarea lui Ihering intitulată: Le 
Développement du droit romain. In desvoltarea dreptului 
roman se pot observa patru etape. 

Faza primitivă, e dreptul cutumier, opinia publică; opi- 
nia publică aprobă sau desaprobă un act, cam cum proce-. 
dează azi dreptul internaţional. Nu există o forţă care să 
sancţioneze o abatere, decât obiceiurile: dreptul cutumier. 

Când dreptul cutumier a devenit insuficient, a dat naş- 
tere dreptului jurisprudenţial, a doua etapă, în care litigiile 
dintre oameni, nu mai sunt soluționate de opinia publică, 
de obiceiul pământului, ci s'au instituit oameni speciali, 
mai întâi regii, apoi consilierii juridici, care însușindu-şi 
cunoştinţele juridice şi-au asumat sarcina de a pronunţa 
sentinţe juridice, la diferendele dintre indivizi, sentinţi care 
uneori purtau caracter divin. 

Când acest drept, numit al arbitrajului degenerează în 
arbitrar, el capătă o nouă transformare superioară, el de- 
vine dreptul legal. Dreptul legal schimbă puterea arbitra- 
jului în legi publice, legi scrise. 

Dar când legile scrise devin şi ele maufitiexie şi nu mai 
pot să satisfacă necesitățile juridice ale oamenilor, fiind 
înguste și şovine, atunci s'a născut dreptul ideal, dreptul 
universal. Dreptul ideal, adică dreptul natural în forma. 
cea mai înaltă, 

In deobşte acestea sunt fazele evoluției dreptului. 

De obicei se face obiecţiunea: dacă dreptul evoluiază 
dela o fază la alta, aceasta însemnează că dreptul nu e ceva 
statornic, 

La, care observare noi constatăm, că dreptul este schim- 
bător în formă, dar e constant ca directivă morală, e con- 
stant ca necesitate de justiţie. 

Dreptul evoluiază, ca o reacțiune împotriva unor anchi- 
iozări, când nu mai corespunde necesităţilor reale; iar a- 
ceastă evoluţie se explică mai potrivit, presupunând o con- 
ştiinţă omenească, care simte mereu necesitatea, justiţiei ; 
această necesitate explică evoluţia dela dreptul primitiv, 
dreptul empiric, până la dreptul ideal de astăzi. 


Dacă analizăm mai de aproape noţiunea de drept, îi vom 
găsi trei caracteristici. Una e caracteristica estetică, de 
conformitate; o ideie de conformitate: acțiunea conformă 
cu scopul. Alta e caracteristica, morală: obligativitatea. 
Acţiunea din moment ce am acceptat-o, nu mai e discre- 
ţională, ci obligatorie. 

Şi alta e de ordin religios: inviolabilitatea dreptului. In- 
violabilitatea dreptului însemnează că el e decretat invio- 
Jabil de conștiința şi raţiunea omenească. 

Caracterul prim al dreptului: conformitatea, presupune 
ideia de scop şi o acţiune conformă cu scopul. Dar cine 
poate impune naturii scopuri absolute? Nimeni decât Dum- 
nezeu. l 

Cine în fața rațiunii critice omenești, poate impune 
voinței omenești, obligaţiuni absolute? Obligațiunea abso- 
łută e un ilogism, dacă nu-i dau ca ultim fundament pe 


www.dacoromanica.ro 


FORȚA ŞI DREPTUL f 145 


Dumnezeu. Şi în al treilea rând, cine poate garanta inviola-- 
bilitatea dreptului? Numai Dumnezeu mă obligă pe mine,. 
de a garanta inviolabilitatea dreptului. 

Cum spune un autor, raţiunea poate să constate: aceasta: 
convine, aceasta nu. Rațiunea poate să constate: aceasta 
e în interesul meu, aceasta nu e. Dar, raţiunea nu poate să: 
formuleze legi categorice, obligatorii afară de cazul când: 
vreau să ies din ordinea ei logică,.dar atunci concluziile ra- 
ţiunii nu mai sunt de luat în seamă! 


Din această foarte succintă analiză, se desprinde o con-- 
cluzie foarte importantă şi anume: mintea omenească nw 
poate accepta ideia dreptului-forță. In faţa analizei con- 
ştiente, dreptul e altceva decât forța. Dreptul nu se poate- 
concepe decât ca putere morală; iar dreptul ca putere: 
morală prezintă aceste caractere: scop, obligativitate şi: 
inviolabilitate, care toate nu se pot concepe fără Dum- 
nezeu. 

Rezultă de aici constatarea, că în ultimă analiză, ideia: 
de drept se fondează pe ideia religioasă; deci credinţa re-- 
ligioasă cuprinde în sine, tot ce-i trebue gândirii omenești,. 
ca să creeze şi să garanteze ideia de drept, absolut indis- 
pensabilă funcționării normale a oricărei societăţi. 

Restaurarea în conştiinţele contemporane a adevăratei: 
noţiuni de drept, trebue să constitue una din grijile de că- 
petenie ale Bisericii. 

Dea Domnul numai ca societatea contemporană să nu se: 
arate refractară acestei misiuni, care poate fi salvatoare.. 

Să-mi daţi voie să amintesc un episod din viaţa Mântui-. 
torului. Când se întâlneşte cu femeia samariteancă şi după 


10: 

«ce stau de vorbă, Mântuitorul spune femeii: Dacă ai ști 
tu cine e acela care vorbeşte cu tine, tu i-ai fi cerut şi el + 
ţi-ar fi dat, apa cea vie a vieţii. 

Zic și eu: de ar şti societatea contemporană câte tezaure 
de adevăr cuprinde învăţătura creştinească, ea ar cere și 
:aceasta i-ar da apa vie a, vieţii. 


www.dacoromanica.ro 


Arhim. IULIU SCRIBAN, 


Profesor universitar 


BISERICA ŞI CULTURA MULȚIMILE 


Conferinţă ţinută în ziua de Marţi 
28 Februarie 1933. 


www.dacoromanica.ro 


Inalt Prea Sfinţite Stăpâne, 
Doamnelor şi Domnilor, 


I. 


Una din tânguirile cele mai mari în țara noastră, în ziua. 
de azi, este că încă n'am izbutit să dăm poporului nostru 
ştiinţa, de carte. Satele stau încă cufundate în întunerecul 
neştiinţei şi în fiecare an se aude încă aceiaşi jălanie că 
Scoala tot n'a putut face ca un număr mai mare de săteni 
să poată ceti şi scrie. 

Nu numai atâta, ci partea cea mai rea este că şi cel ce 
de bine de rău, ştie descurca slovele pe hârtie, nu e prins ` 
şi de dorul cetitului. Toată știința de carte se cuprinde în- 
tr'o înveşmântare rece, din care nimic nu răzbate mai a- 
dânc, pentru a încălzi sufletul, a-l îmboldi să alerge după 
carte şi a se lumina prin ea. 

Intrucât se socoteşte că nu vom avea o cioplire mai de- 
plină a stărilor țărănești decât dacă ştiinţa de carte va pă- 
trunde mai adânc în sânul lor, se înţelege că o asemenea. 
constatare este o mare durere şi dă pe față o mare lipsă. 

De aproape o sută de ani, noi am luat mai viu asupra noas- 
tră grija şi sarcina de a ridica cugetul satelor prin ştiinţa 
de carte. Totuşi, când deschidem ochii, vedem că, și cât 
am putut răzbi cu știința cetitului printre săteni, ea încă 
nu aduce roade. Săteanul nu are nicio poftă de a-și întinde 
ştiinţa de carte dincolo de unde l-a lăsat Şcoala. 

In vara anului trecut, d-l 7. C. Petrescu, secretarul-gene- 
ral al Ministerului Şcoalelor, a făcut o cercetare în judeţul 
Muscel despre Şcoalele Complimentare, adică despre acea 
întocmire şcolară, prin care ştiinţa de carte a săteanului 
să fie sporită, printr'o prelungire a Şcoalei, încă pe câţiva 
ani, după ce el a încheiat Şcoala primară. Constatarea. 
a fost că aceste şcoale sunt ca şi cum n'ar fi. Tinerii 
nu au dorul de a veni să înveţe în ele, iar învățătorii lip- 
sesc dela treabă, mai cu seamă cei tineri 1). 


II. 


Acum, sarcina noastră, când am luat cuvântul să vorbira 
despre „Biserica şi cultura mulţimii“, nu este de a constata, 
ce face ori ce nu face Şcoala, de a ne întreba pentru ce ea 
a izbutit atât de puţin, până în ziua de azi, nici, de ase- 
menea, de a aduce cuiva vreo învinuire. Căci toate aces- 
tea sunt întrebări care intră, în alt şir de gândire, cu care 
noi nu avem a ne descurca acum. Sarcina noastră este aici 
alta: aceia de a căuta să vedem, dacă nu cumva sunt şi alte 
mijloace pentru a dezlega greaua racilă care apasă asupra, 
poporului, adică neştiința de carte. 


1) Aceste constatări au fost întărite şi anul acesta, prin inspec- 
iunile d-lui P. Andrei, subsecretar de stat al Ministerului Şcoalelor: 
în Bucovina, Moldova-de-Sus şi Basarabia. A găsit întocmai ce a gă- 
sit anul trecut d-l I. C. Petrescu. 

Eu mă voiu sili să dovedesc că Biserica are în ființa ei 
leacul acestei racile şi că numai vina celor ce n'au căutat 
spre ea şi au privit numai spre Şcoală, ca singur mijloc 
de mântuire, este cea care ne-a lipsit de darul cu care Bi- 
serica ne putea ajuta în vindecarea, lipsurilor noastre. 

In adevăr, în vremea sutei de ani, de când noi ne-am în- 
tors ochii dela Răsărit spre Apus şi ne-am făcut părerea 
că numai prin Şcoală şi de loc prin Biserică ne vom scutura 
de neştiinţa noastră, Biserica a fost cu totul strâmtorată 
în împlinirea chemării ei. Nemai fiind socotită drept ce este 
şi ce putea împlini, i sau luat mijloacele de trebuinţă, nu 
s'a mai purtat grijă ca să fie înlesnită în împlinirea che- 
mării ei, încât se înţelege că, dela o vreme, ea n'a mai pu- 
tut fi pilda vie că poate mai mult ca alte aşezăminte pen- 
tru a împlânta lumina cunoștinței în mijlocul poporului 
nostru. 

Nu e mult de când Biserica îndeplinea încă cu putere a- 
ceastă chemare a ei, pe vremea când avea mijloacele de a 
putea face aceasta, când nu era stingherită pentru fiecare 
fărâmă, de material care trebuia mânuit întru urmărirea 
țintelor ei. Prof. N. Bănescu dela Universitatea din Cluj, 
într'un tratat al său, de înaintea războiului, despre legă- 
turile dintre Mitropolitul Şaguna de peste munţi şi Arhi- 
manăritul Neonil, stareţul Mânăstirii Neamţului, arată, 
măcar printr'o scurtă trăsătură, cum Biserica își împlinea 
pe atunci, adică pe la mijlocul veacului trecut, chemarea ei 
de a lucra cu cartea și a răspândi lumina. Astfel, starețul 
vestitei mânăstiri a Neamţului, care avea tipografie în 
preajma altarelor ei şi turnătorie de slove, trimitea şi lui 
Saguna slovele trebuincioase, pentru ca, vestitul Mitropolit 
să aibă cu ce-şi tipări cărţile de care avea nevoie peste 
munți. 

Acesta este un mic amănunt, din care vedem cum Bise- 
rica îşi împlinea rostul ei firesc de a răspândi cartea. 

Este adevărat, cineva ar putea spune că, în aceasta, noi 
avem numai o răspândire mărginită a cărţii, fiindcă era 
vorba numai de cartea pentru slujba Bisericii sau pentru 
folosinţa preoţilor, nu și pentru largul mulţimii. Cu toate 
acestea noi nu avem de privit decât puţin, tot spre acea 
vreme, pentru a ne da seama că tiparul Bisericii trecea da- 
parte de întrebuinţarea lui numai pentru slujbă sau pen- 
tru preoţi. Noi găsim, dimpotrivă, că în acea vreme era în 
sânul, dacă nu al satelor, dar al mahalalelor orăşeneşti, o 
sete de cetit vrednică de luat în seamă şi îmboldită numai 
de lucrul Bisericii. Așa, de pildă, dacă va lua cineva multe 
din cărţile de cuprins creștinesc, tipărite prin 1550—60— 
70—80 şi până mai în pragul vremii noastre, va găsi că 
multe din ele sunt tipărite prin mijlocul abonamentelor. 

Inainte de tipărirea cărții, se trimitea veste că în curând 
va ieşi din tipar cutare carte şi dacă cineva vrea s'o aibă, 
să se înscrie cu preţul ei încă până wa ieşit de sub teascuri. 
Numele celor înscrişi astfel erau date la sfârşitul cărţii şi, 
când privim şirul lor, pe cine găsim? Afară de obrazele 
bisericeşti mai înalte şi mai mărunte, afară de lumea mai 
aleasă a târgurilor, găsim însă şi foarte mulţi negustori. 
Astfel unele cărți de atunci, ale Ieromonahului Anania 
Melega, despre mergerea la Ierusalim sau la Sf. Munte 
Atos, găseau puzderie de cetitori în lumea aceasta, soco- 
tită nebăgată-în-seamă şi fără dor de carte. Ii găseşti po- 
meniti cu duiumul, ca abonaţi, la sfârşitul cărții. Ei iu- 
beau cetirea, dar numai acea care mergea după inima lor. 

Dacă vei căuta la negustorul de azi, îl vei vedea mult mai 
puţin dornic de cetire decât pe negustorul de altădată, pen- 
tru care nu erau şcoale comerciale ca acum, dar avea îm- 

părtăşirea cu Biserica şi de aici trăgea şi dorul de a avea 
cu el şi a ceti scrisul creştinese. 

In această privinţă, eu aş putea pomeni lucruri şi din fa- 
milia mea. Bunicul meu după mamă era negustor în Ga- 
aţi. Era nu numai plin de cea mai adâncă cucernicie, nu 
numai foarte măsurat în vorba şi pașii săi, din lunga fă- 
ţuire pe care învăţătura Bisericii o aduce asupra omului. 
ci, peste acestea, era şi foarte iubitor de carte bisericească. 
In odaia lui, erau cărţi de slujbă şi de învățături sfinte, 
câte nu se găsesc azi la o strană de biserică. Era atât de 
cunoscător în toate acestea, încât uneori preoţii rămâneau 
în urma lui, în convorbirile care se încingeau între ei. Până 
la sfârşitul vieţii sale, eu l-am văzut cetind Scriptura. La 
el am găsit eu mai întâi cărţile lui Anania Melega şi de a- 
tuuci am învăţat a le cunoaşte. 

Dacă ne gândim acum că acestea nu erau pilde răzlețe, 
ci starea de fapt în sânul unor întregi pături ale obștii, în 
pătura mijlocie a orășenilor, nu înseamnă oare că Biserica 
era o mare proptea pentru cultura mulţimii ? 


m. 


Acum, pentru ca să păşim cu rânduială şi cu temei, pen- 
truca dovada noastră să iasă strălucitoare, nu din câteva 
fapte, pe care un protivnic le-ar putea numi întâmplătoare 
şi nu de totdeauna şi nu pentru toate vremurile şi mai cu 
seamă nu pentru viitor şi că, de acum înainte, oricare ar fi 
fost trecutul, noi nu mai avem a privi spre Biserică drept 
organ de răspândire a învăţăturii, ci spre alte aşezăminte, 
— să luăm lucrurile ceva mai departe şi să facem dovada 
că este în însăşi întocmirea Bisericii ca ea să se stră- 
duiască pentru răspândirea luminii, oriunde pășeşte cu lu- 

crul ei. Căci faptele acestea sunt atât de adevărate, încât 
noi ne întâlnim cu ele, îndată ce Biserica se iveşte pe lume. 

In adevăr, Biserica însăşi are nevoie de ştiinţa, de carte. 
Ea nu-şi poate îndeplini chemarea ei fără aceasta. Când 
zici Biserică, trebuie să zici Şcoală şi carte. 

Biserica duce cu ea propovedania, care merge, fie cu 
vorba, fie cu scrisul. Sf. Pavel le îndeplinea pe amândouă. 
Biserica are în zestrea ei cărți sfinte, care nu stau închise 
de vederea oamenilor, ci trebuiesc cetite. 

Găsim dovezi vii despre răspândirea cărţii creştineşti în 
aşa mare măsură, încât este o uimire, pentru vremurile de 
atunci, când nici tipar nu era, nici trâmbiţarea de fiecare 
zi pentru ştiinţa de carte şi învăţătură. 

Când Biserica a ieșit la propoveduire, lumea în care se 
mişca ea nu era fără învăţătură. Unde te întorceai, în jurul 
apelor Mediteranei: Egipt, Siria, Asia-Mică, Grecia, Italia, 
Galia, Cartagina, găseai larga răspândire a învăţăturii 
greco-romane. Şi aceasta nu numai în vecinătatea nemijlo- 
cită a acelei mări, ci încă adânc pe uscat, în Macedonia, 
Tracia, Dalmația şi chiar în Dacia noastră, în cetăţile de 
pe malul Dunării. 

Viaţa intelectuală era pe atunci frumos întocmită. Dacă. 
nu era tipar, dar erau copietori de meserie, care înmulţeau 
manuscriptele, era un negoţ de librărie, erau cetitori în 
lumea aleasă de atunci. Dacă nu ceteau robii şi oamenii de 
rând, dar păturile de sus erau iubitoare de lumină și cartea 
umbla uşor de colo colo. 

Cu toate acestea ce departe erau lucrurile de ce a făcut 
Biserica, peste o asemenea cultură! Până la ea, era vorba 
numai de lustruirea minţii la cei de sus, la fericiţii patri- 
cieni, care trăiau cu totul altă viaţă decât oamenii de rând. 

Din pricina aceasta, oricât cartea se întrebuința, nu pu- 

teai avea un număr prea mare de exemplare. Erau numai 
atâtea câte trebuiau boierimii din vremea, aceia. 

Așa ne dumerim cum de s'au perdut multe din scrierile 
acelor vremi şi cum-unele din ele datoresc tot numai Bise-. 
ricii, ajungerea până la noi. Multe scrieri ale vechilor 
scriitori greci şi romani au scăpat de peire numai fiindcă: 
şi-au găsit adăpostul în mânăstiri. Chiar despre marea co- 
lecțiune de legi a Dreptului Roman, Corpus Juris Civilis, 
se spune că a putut ajunge până la noi, numai datorită a- 
dăpostului pe care l-a găsit în mânăstiri, 

Aceasta înseamnă că pe atunci scrierea nu avea o răs- 
pândire prea largă. Nu era o unealtă de luminare a popo- 
rului întreg, ci numai a unui pumn de oameni din sânul lui. 

Ce mult s'au schimbat lucrurile, când Biserica a răsărit 
în sânul lumii! Nu că a luat pe mână asupra ei să răspân- 
dească, chiar de atunci, scrierile altei gândiri. Nu, ci s'a a- 
pucat să-și răspândească înseşi scrierile ei. Dar a făcut a- 
ceasta în aşa măsură, în număr atât de mare, încât toată 
cultura, greco-romană rămâne ca ceva pitic, faţă de ce Bi- 
serica a înţeles să facă pentru sine. Ea nu și-a întins scri- 
sul ei numai la un pumn de oameni, ci la un mult mai 
mare număr de cetitori. 

Să lăsăm să vorbească cifrele. 

Cu toate greutăţile de răspândire a materialului, cum era 
pe vremea aceia, când omenirea nu avea nici tipar, nici mij- 
loace de umblat şi cărat iute, nici atâtea, școale ca azi, — 
totuşi, după cum aflăm din cercetările teologului englez 
Norton, în cartea sa The Genuineness of the Gospels (A- 
devărul evangheliilor), scrierile celor 4 evangheliști erau 
atât de răspândite, la sfârşitul veacului II, după Hristos, 
încât este puţin dacă vom spune că se găseau în 60.000 de 
exemplare. „Ele erau cetite în bisericile creștinătății, erau 

neîncetat pomenite şi întrebuințate, ca organe de cea mai 
mare autoritate. Erau tot atât de cunoscute, dela un capăt 
al creştinătăţii până la altul, pe cât sunt de cunoscute şi 
printre creştinii din orice ţară din ziua de azi“ 1). 

Apoi constatarea aceasta înseamnă un lucru uimitor în 
cinstea evangheliilor şi a lumii cetitoare de atunci. In- 
seamnă că pe atunci se plămădiseră cuiburi creştineşti, 
care aveau evangheliile întrebuințate în adunările lor. 

Un număr de 60.000 de bucăţi, pentru o lume ca aceia, 
este ceva peste orice închipuire. Aceasta dovedeşte că seri- 
sul creştinesc avea o putere de a pătrunde și a înflăcăra 
sufletele, cum nu se întâmplase cu niciuna din scrierile de 
atunci. De unde scrierea obișnuită umbla numai în mânile 
oamenilor aleşi din vremea aceia, numai între fericiţii pă- 
turilor de sus, cartea creştinească răzbătea în pătura lu- 
mii mărunte de jos, despreţuită şi nebăgată în seamă. 

Numai așa ne putem dumeri cum niște scrieri ca acestea 
se puteau răspândi în număr atât de mare. 

De aici urmează însă alt lucru uimitor: că în sânul vieţii 
obşteşti de atunci a răsărit un așezământ, în care scrisul 
şi cetitul se întrebuința în mult mai mare măsură ca în 
alte aşezăminte, că era, în însăși aceasta, era o lucrare de 
cioplire și luminare a minţii, că ea a și deschis multe su- 
flete pentru a-și aţinti ochii pe foile scrierilor sfinţite. 

Iată rodirea culturală a Bisericii în vremea aceia, iată, 
semănătura ei frumoasă, fără ca ea să aibă în deosebi, în- 
tre grijile ei, de a da oamenilor ştiinţă de carte, ci numai 
din însăși zidirea ei de a avea nevoie, în lucrările sale, de 
ştiinţa de carte pentru cârmuirea sufletelor. 


_1)Citat după Dr. Marcus Dods, Introduction to the New Tes- 
tament. London, 1902, pag. 44. 

IV. 


Oare dacă Biserica aşa a fost în vremea aceia, a încetat. 
de a fi astfel în zilele noastre? Ar fi ciudat, fiindcă: 1) e 
aceiaşi biserică, același aşezământ; 2) ce a făcut ea atunci 
a făcut, nu din împrejurări ale vremii care a fost, ci din: 
însăşi firea ei, care, dacă a fost atunci, trebuie să fie şi azi.. 

Ceeace noi dăm aici ca o încheiere, ca o gândire, se şi a~- 
devereşte în fapte care s'au petrecut până nu de mult şi. 
din care unele se văd şi până în ziua de azi. 

Cu toate împrejurările grele, cu toată învăţătura scăzută. 
a slujitorilor Bisericii în veacurile trecute, cu toate stin- 
gheririle aduse Bisericii în veacul al XIX-lea, când ea a în- 
ceput a nu mai fi socotită așezământ de viitor pentru ri- 
dicarea luminată a păturilor populare, Biserica nu a înce-- 
tat a fi ce a fost în trecut, ba încă a rămas, până în ziua. 
de azi, singurul așezământ care poate da ştiinţa de carte, 
până în cele mai depărtate colţuri ale ţării. Dacă lucrul nu. 
se vede, dacă despre el nu se vorbeşte, este fiindcă Bise- 
rica nu a luat cunoştinţă nici ea însăşi de faptele ei şi stă. 
zgribulită şi sfiicioasă; iar, pe de altă parte, fiindcă nime-: 
nea nu s'a apucat să vestească lucrurile acestea până acum.. 
Trâmbiţele și surlele sunt întrebuințate pentru a ridica în: 
slăvi alte aşezăminte şi alte puneri la cale, care însă nici. 
pe departe nu izbutesc a face ce a putut înfăptui Biserica. 
şi cu uneltele cuprinse în sânul ei. 

Ne vom încredința îndată de adevărul acesta. 

Pe când scrierile de alt aluat decât al Bisericii n'au putut 
cuceri decât sufletele unei pături foarte subţiri, pojghița,. 
celor de sus, scrierea creștinească a putut dobândi sufletut 
mulţimii. Dacă lumea aceasta a avut vreun dor de a mai- 
auzi de alte lucruri decât numai de treburile şi nevoile eb- 

zilnice, a fost numai despre cuprinsul scrierilor creştineşti. 

Cineva poate face singur o cercetare despre lucruri care 
s'au petrecut sub ochii noştri. S'au tipărit, până curând 
înaintea războiului, un mare număr -de scrieri creştineşti, 
prin cheltuiala negustorului Jorgu Dumitrescu din Podul- 
„Bărbierului, Ilfov, şi prin îngrijirea răposatului Episcop 
„Nifon. Cheltuiala aceia, după spusa tipografului unde s'au 
tipărit cărţile, a fost de 500.000 de lei, adică 20.000.000 
«din ziua de azi. Grosul acelor scrieri a fost Vieţile Sfinților. 

Deşi s'au tipărit în mare număr de exemplare şi deci ar 
“fi să le găsești uşor la anticari, totuși ele nu se găsesc nici- 
-odată. Rar când ai un asemenea, noroc. 

De ce? Din pricină că ţăranii care vin la târg întreabă, 
„de ele. Ei nu cumpără altceva decât numai cărți de felul 
„acesta. 

Auziţi minune? Țăranul, care nu are grijă de carte, de 
“care ne plângem că strâmbă din nas când aude de şcoală, 
că uită ce a învăţat în ea, are totuşi plăcere pentru un sin- -- 
gur fel de carte: cea creştinească. 

Eu asemenea lucruri le aflu dela anticarii din Bucureşti. 
Ei îmi spun că ţăranii care vin la ei nu întreabă despre alt- 
fel de cărți decât despre Vieţile Sfinţilor. 

Dar aceasta înseamnă tocmai ce am apucat a spune noi: 
Până azi, Biserica este singurul aşezământ care a izbutit 
să dea ţăranului gustul de cetit. Incolo, nu auzim decât 
jălania că ţăranul nu vrea să ştie de şcoală şi de carte. 

Şi starea aceasta, este ceva care vine din vechi şi pe care 
„negustorii meşteri ştiu s'o folosească până în ziua de azi. 

Profesorul N. Cartojan, dela Universitatea din Bucu- 
rești, a scris acum 4 ani o prea frumoasă carte, plină de 
-dovezi în această privinţă: Cărțile populare în literatura, 
-românească (Bucureşti, 1929). In ea, găsim amănunte care 


www.dacoromanica.ro 


BISERICA ŞI CULTURA MULȚIMII 159 


sunt cele mai depline dovezi pentru cele scrise de noi aici. 
Domnia sa ne arată că, în sânul creştinătăţii, erau scrieri 
care umblau cu mare răspândire. Acestea erau, fie scrie-— 
rile cu adevărat bisericeşti, fie altele scrise după calapodul 
lor, cu un cuprins care vrea, să fie şi el creștinesc şi care, 
prin aceasta, răzbătea la inima, oamenilor. După dreptate,. 
erau şi ele tot un scris creştinesc, deși erau izvodite numai 
din închipuire. Astfel de scrieri sunt: A doua Apocalipsă a. 
Sfântului Ioan, Apocalipsa lui Pavel, a lui Petru, Legenda. 
Duminicii, Călătoria Maicii Domnului la iad şi încă multe 
de felul acesta. Deși ele nu cuprind însăşi învăţătura ofi-— 
cială a Bisericii, dar sunt izvorite din gândirea creşti- 
nească şi mai cu seamă din setea creştinilor de a afla mat. 
multe decât găseau în scrierile sfinte. Dacă nu găseau răs- 
puns în acelea, li s'a dat răspuns prin acestea, din închi- 
puire. Ele erau răspândite chiar şi de organele Bisericii, 

Despre una, din acestea, Pogorirea Maicii Domnului la 
iad, d-l Cartojan ne spune că Ioan Eliade Rădulescu a gă- 
sit-o ca copil la nişte ciobani din judeţul Ialomiţa, va să 
zică acum mai bine de 100 de ani, şi că, cetind-o, a rămas 
dela ea cu cea mai puternică întipărire 1). 

Va, să zică uite cum răzbea cartea creștinească, dacă pe 
atunci, când nu se lucra prin tipar, până şi nişte ciobani 
aveau o asemenea carte! 

Cunoscând asemenea sete în popor, negustorii de care: 
am pomenit tipăresc, pe fiecare an, scrieri anume pentru. 
acest soi de cetitori. 

„Călătoria Maicii Domnului la iad, scrie d-l Cartojan, are: 
şi astăzi o întinsă circulaţie. In diferite centre ale ţării,. 

„chiar şi la sate (Mușetești-Argeș, o ediţie din 1902 în Bibl. 


1) Cărţile populare în literatura românească, pag. 80. 

Acad. Rom.), câteva case de editură şi-au luat sarcina de 
:a aproviziona lumea târgurilor şi a satelor cu acest apo- 
crif. Numai librăria Steinberg din București tipărește şi 
“trimite anual, prin negustori ambulanți, în toată ţara, câte 
10.000 de broşurele“ 2). Lucrul este foarte adevărat. Eu 
însumi am întâlnit pe d-l Steinberg, cutreerând drumurile 
prin județul Dorohoi, pentru a răspândi scrieri de felul 
„acesta pe la mărunțţii negustori din provincie. 

Pe tăcute, scrierile acestea se răspândesc într'o măsură 
cum nici pe departe nu izbutesc colecţiunile tipărite numai 
«cu scopuri literare. O scriere dela Steinberg, cum este de 
"pildă, Viața Mariei Egipteanca, ieșită din tipar fără prea 
multă grijă de limbă sau de înfăţişare arătoasă, are însă 
puterea de a răzbi cum nu pot izbuti scrierile mânate de 
nume mari şi de întocmiri puternice. Pricina este că aces- 
“tea nu se sprijină pe gustul pe care-l găsim în sufletul tă- 
ranului. 

Apoi oare din acestea nu se face dovada, ca şi din tipă- 
„riturile lui Iorgu Dumitrescu, că, prin scrisul Bisericii sau 
prin cel care a roit în jurul ei, scrisul şi cetitul au răzbă- 
“tut în sânul poporului cum n'au răzbătut prin alte mij- 
Joace? In adevăr, este o dovadă izbitoare şi care nu poate 
fi tăgăduită prin nimic. 


V. 


Incă nu am isprăvit însă cu dovezile acestea. Căci un a- 
:semenea scris sporeşte şi noi avem tot mai multe dovezi 
“că el nu încetează a răzbi, chiar când nu se aude de el, şi 
«că este fruntea scrisului care intră în mâna poporului. 


2) Tot acolo, pagina 78. 


www.dacoromanica.ro 


BISERICA ŞI CULTURA MULȚIMII 164 


Noi avem în Ţara Românească, de 10 ani încheiaţi, un 
aşezământ care este o puternică dovadă în această privință. 
Este vorba de-aşa numita Oastea Domnului dela Sibiu, care 
azi este răspândită peste tot cuprinsul ţării noastre și a 
trecut şi în Serbia. Ea este un așezământ de mai multă în- 
viorare creştinească, a răzbătut mai mult la sate și azi a 
izbutit să aibă peste 70.000 de părtași. 

Nu voiu vorbi despre alte amănunte ale întocmirii lui, 
fiindcă nu întră în raza cercetării noastre. Voiu spune nu- 
mai că, fiind aşezământ creștinesc, se împărtășește şi el din 
trăsătura Bisericii, care este nevoia cărţii. In adevăr, și 
„Oastea Domnului“, fiind așezământ de răspândire a lu- 
crului ei duhovnicesc, are nevoie de carte. Pentru aceasta, 
şi-a înfiinţat în Sibiu tipografie, în care numai maşinile 
costă peste 2.000.000 de lei. Apoi, din aceste maşini, au ie- 
şit până acum zeci de scrieri, în zeci de mii de volume, din 
care toate la un loc sunt peste 500.000 de bucăţi. Afară de 
aceasta, ea mai tipăreşte două foi săptămânale: Lumina 
Batelor şi Oastea Domnului, care ies în peste 10.000 de bu- 
căţi. 

Cetitorii tuturor acestora, în cea mai mare parte, sunt 
sătenii. Oastea Domnului are oamenii ei, care umblă cu 
căruciorul din sat în sat şi răspândesc cărţi. Sunt vânzători 
din care unii au împrăștiat prin sate cărţi de sute de mii 
de lei. 

Este aceasta o lucrare culturală pentru răspândirea; ce- 
titului? 

Acum să se mai ştie un lucru: aceste scrieri nu sunt 
vândute, iar apoi rămân neatinse de mâna nepăsătoare că- 
tre cetit a ţăranului. Nu, ci părtașii Oștii Domnului sunt o 
arătare nouă în ţara noastră. Ei sunt ţăranii dornici de 
carte. Sunt prinşi de un dor de cetit şi de a se lumina, cum 


1l 

până acum n'am avut pildă în ţara noastră. In această pri- 
vință, putem vorbi, fără a umfla nimic, că, prin „Oastea 
Domnului““, a intrat în ţara noastră un suflet nou, din care 
răsare o țărănime nouă. 

La congresul Oştii Domnului de anul trecut din Sibiu, 
au venit acolo ca la 2.000 de săteni din toată ţara. Unii au 
venit pe jos dela sute de kilometri, numai din setea de a fi 
împreună cu fraţii lor şi a gusta frăţia creştinească. 

Toţi aceștia ştiu azi a cânta cântări creştinești şi sunt nu 
se poate mai iubitori de carte. Până şi pe femei le vezi cu 
cartea în mână și, după dânsele, copilele lor, care cresc în 
această atmosferă de luminare sufletească. 

Se întâmplă cu oamenii aceștia lucrul ciudat că ei, cari 
în copilăria lor mau putut fi dobândiţi sufletește să aibă. 
poftă de învăţătură, sunt prinși de dorul acesta abea târ- 
ziu, după ce au ajuns bărbaţi, iar unii au îmbătrânit. | 

Inflăcăraţi de cuprinsul înălțător al scrierilor sfinte, do- 
resc şi caută să înveţe a ceti măcar acum. Sunt preoţi în 
felurite sate (Vasilescu din Slon, Prahova; Gafton din Ro- 
tari, Prahova; Petre Chirică din Iaşi, fost paroh întrun 
sat din Vaslui), cari mărturisesc despre oamenii cari s'au 
apucat să înveţe carte numai din dorul de a putea ceti Sf. 
Scriptură. 

Alăturea de Sf. Scriptură, ei cetesc azi şi toate celelalte 
scrieri ale Oștii Domnului. Pe fiecare săptămână, ei au 
cele două ziare ale „Oștii“ şi se hrănesc sufletește cu ele. 

Apoi iată că, prin acest aşezământ, noi avem azi o nouă 
lucrare, plină de izbândă, pentru pătrunderea cetitului în 
popor. Nu a izbutit Şcoala, dar izbutesc întocmirile Biseri- 
cii sau gusturile sădite de ea. 

Nu înseamnă și aceasta că Biserica este până azi orga- 
nul cel mai însemnat pentru răspândirea ştiinţei. de carte 

în popor şi în aceasta ea nu poate fi înlocuită prin nimic? 

Şi încă nu este Oastea Domnului singurul organism care 
lucrează în felul acesta. Dacă adevărat ea este o întocmire 
mai puternică și cu o răspântie mai largă, sunt însă și al- 
tele, care și ele lucrează cu oare care izbândă. 

După cum mi-a povestit Păr. Dr. Orest Tarangul, din Su- 
ceava, inspector misionar al Mitropoliei Bucovinei, jude- 
tele acelui ţinut sunt străbătute de vânzători ai Mânăsti- 
rii Neamţului, cari răspândesc prin sate, scrieri, fie din 
tipăriturile Mânăstirii, fie de aiurea. Stau cu lunile prin 
sate şi vând cărticele de cuprins creştinesc, de zeci de mii 
de lei, i 

Ne putem opri aici cu înșirarea dovezilor că Biserica în- 
deplineşte, până, în ziua de azi, cea mai frumoasă lucrare 
de luminarea minților și de răspândire a ştiinţei de carte 
în popor. Ce a fost ea odată în vremurile vechi, când a 
făcut scrierile ei să umble ca nici unele altele, aceeaşi face 
până în ziua de azi. Duhul ei este acelaşi şi dă aceleaşi 
roade pretutindenea, 

Câte am înşirat noi, în cele de mai nainte, nu sunt sin- 
gurele organe prin care Biserica îşi îndeplinește această 
chemare a ei. Mai dela fiecare episcopie şi mitropolie se 
urmează, cú măsuri, care duc știința de carte cât mai a- 
dânc în popor. Mai cu seamă însă sunt de luat în seamă 
înjghebările neoficiale, cum este Oastea Domnului și altele 
ca ea, care îndeplinesc această chemare fără mijloacele 
băneşti ale oficialilor şi care izbutesc, cum nici pe departe 
nu izbutesc câte se trâmbiţează şi se lucrează prin măsuri 
din cancelariile ministerelor. 

Deci Biserica prin nimic n'a putut fi înlăturată din sta- 
rea, ei de așezământ cultural de treapta întâia și ea este, 
înainte de toate, organul cel mai vânjos pentru a învăța 

pe toţi oamenii ştiinţa de carte. Şcoala, cât este ea de 
Şcoală şi de ajutată, nu poate izbândi în aceeași măsură, 
pentrucă nu se sprijină pe simţul adânc, zidit de veacuri, 
din inima sătenilor. 


INCHEIERE. 


Din toate acestea, s'a putut vedea că Biserica, chiar 
prin chemarea, ei, este un așezământ, care însăşi are ne- 
voie de uneltele culturii, pentru a-şi îndeplini rostul ei în. 
lume. De aceea, ea, chiar dela început, a răspândit scrisul 
şi cetitul într'o măsură, cum toată lumea culturii vechi 
n’a făcut-o. 

Biserica, nu a încetat a fi niciodată ceea ce era în firea 
ei. Au fost vremuri când ea a mai slăbit, dar tot ea a stat 
mai presus de alte aşezăminte, ca organ de răspândire a 
învăţăturii. 

In curgerea vremii, e adevărat, sau mai ridicat şi alte 
aşezăminte, care au luat asupra lor o asemenea, chemare. 
Au putut avea, la îndemâna lor, puteri mai mari ca ale 
Bisericii. S'a făcut în jurul lor zgomot şi trâmbiţare, câtă. 
nu s'a făcut în jurul Bisericii. Dacă este vorba de ţara 
noastră, s'a putut crede că alte aşezăminte, de pildă, 
Şcoala, vor putea întrece Biserica, în acest soi de lucru. 
Aşteptare îndreptăţită, întrucât Scoala avea anume a- 
ceastă ţintă: să răspândească ştiinţa de carte şi gustul 
pentru ea; pe când Biserica, avea, știința de carte numai 
ca un mijloc pentru alte ţinte ale ei. 

Cu toate acestea, Biserica nu numai n'a fost întrecută, 
dar nici n'a fost ajunsă. Deși ea n'a fost ajutată, ci a fost 
lăsată în paragină, ba a încetat a, fi privită ca organul 

cel mai de seamă pentru ridicarea neamului, totuşi, în- 
dată ce s'a pus la lucru, s'a văzut că mai degrabă în jurul 
ei roiesc oamenii, căutând știința de carte, decât în jurul 
Şcoalei. Dorul cel mare de a învăţa să cetească, se trezeşte 
mai cu seamă în legătură cu plăcerea de a ceti cărţile 
sfinte. Dovada este făcută din plin și urmarea este că mai 
cu seamă aceste mijloace trebuesc întrebuințate. 

In faţa unei obşti, care a crezut să poată. duce sufletul 
şi lustruirea lui cu alte mijloace decât ale Bisericii, s'a, 
făcut dovada că, până în ziua de azi, cu toate mijloacele 
ei slabe şi puţine, tot Biserica poate trezi mai mult ca alții 
setea de a se lumina. Atât în vremea mai de demult, până 
în clipa de acum, Biserica n'a încetat a fi ceea ce am vă- 
zut-o totdeauna. Ea, este în stăpânirea de mijloace, de u- 
nelte culturale, care răzbat la sufletul neamului, şi azi, 
caşi pe vremea lui Eliade Rădulescu, ca şi pe vremea lui 
Antim Ivireanu, cu răspândita carte de atunci Floarea Da- 
rurilor, cum alte aşezăminte nu au. 

De aceea, dacă noi ştim toate acestea, dacă le încercăm 
pe fiecare zi, dacă ne mângâiem, văzând cât de mult su- 
fletul poporului se poate îndruma prin scrierile Bisericii, 
dacă ne îmbărbătăm în lucrarea noastră, văzând toate 
acestea, o urmare se desprinde din toate: să ia cunoştinţă, 
de ele şi bărbaţii noştri din alte ramuri, care au căutat 
trezirea naţională fără Biserică. Dându-și seamă de a- 
cestea, să preţuiască Biserica drept cel dintâi organ în 
stare de a duce știința de carte în mulţimea norodului. Cu- 
noscându-le, să și ajute Biserica întru aceasta. Căci o Bi- 
serică necăutată, stingherită, este un așezământ, care nu 
poate da toate roadele, pe care suntem datori să le 
dăm pe ogorul naţional. Cine deci nu va ajuta Biserica, 

ba o şi va stingheri în lucrul ei, va lucra împotriva lumi- 
nării neamului. Orice luminare decât cea prin Biserică 
este, cum s'a văzut, mult mai neputincioasă decât cea pe 
care Biserica o poate aduce şi rămâne astfel hotărînd, că 
ea are în mâni cheia de aur pentru luminarea poporului 
nostru. 

Biserica creştină, cu tradiția ei milenară, e precum ştiţi 
cu toţii, în fruntea tuturor așezămintelor de cultură şi de 
mângâiere sufletească. Pe doctrina ei sublimă, care se în- 
temeiază, pe credință, nădejde şi dragoste, sa putut des- 
volta în curs de aproape 2000 de ani, civilizația creştină 
şi ordinea de stat burgheză de astăzi. Experienţa de 2000 
de ani, a arătat că orice creaţiune, fie ea socială, fie cultu- 
rală, fie politică de orice fel ar fi, e nelipsită de această 
temelie a civilizaţiei creştine; dacă sunt lipsite, acestea 
sunt atunci, hibride, trecătoare şi dispar înainte de vreme. 

Civilizaţia creștină deci, e aceea care stă astăzi la baza 
vieţii noastre politice, vieţii noastre culturale și sociale. 

Noi, Românii, suntem unul dintre acele popoare, care au 
îmbrățișat credinţa creştină, cu mult înaintea tuturor ve- 
cinilor noştri. Românii din Dacia, sau să zicem, Românii 
dela Dunăre, au primit învățătura creştinească, încă în se- 
colele 3 şi 4 după Hristos, într'o vreme când popoarele ve- 
cine de astăzi, cum sunt Ruşii, Polonezii, Ungurii, Bulga- 
rii, Sârbii, etc., nici nu se găseau pe meleagurile unde 
stăpânesc astăzi. 

Prin urmare, unul din meritele principale ale poporului 

nostru, e că noi am desăvârşit şi am creat această civili- 
zaţie creştină, înaintea tuturor celorlalte popoare dim- 
prejur. 

Cu altă ocazie voiu putea să desvolt mai pe larg pro- 
blema aceasta a încreştinării Daco-romanilor din nordul 
Dunării, pentrucă problema aceasta a preocupat pe toţi şi 
pentrucă ea e una din cele mai dificile din trecutul Biseri- 
cii noastre, 

Cred însă că suntem aproape de adevăr, susținând că în 
secolul al II-lea, dar mai ales la începutul secolului al 
IV-lea, Daco-romanii erau creștinați, şi acel episcop al Go- 
ţilor, Teofil, care a luat parte la sinodul dela Niceea, era 
din părţile Dunării, şi nici de cum din Crimeea, cum s'a 
susţinut până acum. Teofil, care după nume pare să fi fost 
grec de origine, a propoveduit învăţătura creştină în limba 
latină-română de atunci şi tot el era reprezentantul creşti- 
nilor români din nordul Dunării. 

Astfel, vedeţi că ne putem mândri astăzi, că am fost cei 
dintâi dintre popoarele înconjurătoare, care am îmbrățișat 
învăţătura creştină şi că am pus cei dintâi, bazele civili- 
zaţiei şi organizaţiei de stat, întemeind acestea, pe civiliza- 
ţia creştină. 

Invăţătura creştină, la început, a fost propoveduită în 
toate limbile. De aceea, la început, misionarii au propove- 
duit-o în limba poporului şi acest principiu de naționali- 
tate, acesta a rămas şi până în ziua de astăzi, unul din 
principalele caractere ale învăţăturii creştine ortodoxe. 

Biserica ortodoxă propovedueşte în limba fiecărui po- 
por, la care vine să-i aducă mântuire și învăţătură, spre 
deosebire de biserica catolică, care recunoaşte o singură 
limbă. 

Daco-romanii, acești protopărinţi ai noştri, din încreş- 

tinarea lor au păstrat civilizația aceasta latină şi creştină, 
dealungul veacurilor, și vechii şi primii noştri voevozi şi 
cneji, cari au luptat pentru păstrarea acestei civilizaţii 
în ţările noastre, aceştia au fost de bună seamă, sprijiniți 
în întreaga acțiune a lor, de episcopi, de conducătorii co- 
munităţilor bisericeşti, pe care episcopi, o bulă papală îi 
numeşte „pseudo-episcopi“, pentrucă nu se închinau papa- 
lității şi nu recunoșteau primatul papii. 

De aceea, nu ne putem închipui că în voevodatele lui Li- 
tovoi şi Seneslau, că în aceste voevodate, în care documen- 
tele timpului ne arată o armată bine organizată, „us bel- 
licum“, diferenţe sociale între boieri „majores terrae“ și 
între populaţia de rând, în voevodatele acestea, în care è- 
xistă o viață economică foarte desvoltată, care trecuse dela 
stadiul prim al simplei agriculturi, la stadiul unei vieți co- 
merciale şi industriale, prin urmare, dacă ne închipuim a- 
aceste voevodate în desvoltarea aceasta socială și politică, 
atunci, să nu ne putem închipui că pe lângă aceşti voevozi 
şi cneji, nu ar fi din capul locului, sfătuitorii creştini, preo- 
ţii şi episcopii creştini, cari au sprijinit opera lor? Astfel 
se explică faptul că voevozii aceştia, sunt singurii aceia 
care au căutat să alunge păgânismul din țările noastre, 
prin civilizaţia creștină. 

Ei şi numai ei, pentrucă vă aduceți cu toţii aminte, că 
toţi regii Ungariei, când papalitatea a făcut apel la ei, ca. 
să izgonească pe Pecenegi, Cumani şi Tătari din ţările du- 
nărene, wau reușit. Atunci, regii Ungariei au făcut apel la 
ordinul teutonic şi al Ioaniților, aceste ordine cavalerești, 
pentru a curăța ţările acestea de stăpânirea păgână şi a 
le lăsa să se desvolte în sensul civilizaţiei creștine. 

Ştiţi că toate încercările acestea au eşuat până ce Basa- 
rabii în Muntenia, pe de o parte, și Bogdanizii şi Muşatinii 

în Moldova, au izbutit să înlăture stăpânirea păgână, a- 
runcând pe Tătari dincolo de Siret, şi chiar mai departe, 
dincolo de Nistru. 

Deci al doilea merit cu care ne putem mândri e că ţările 
acestea ale noastre, wau fost curăţite de necredinţă și pă- 
gânitate, nici de regii Ungariei, nici de papalitate, nici de 
ordinul cavaleresc teutonic, nici de cel ioanit, ci noi am fă- 
cut acest lucru, prin propriile noastre puteri, acest lucru 
l-au făcut primii noştri voevozi şi primii conducători ai 
Bisericii ortodoxe creştine. 

Dar o să mă întrebaţi: pentru ce am stăruit asupra a- 
cestor principii și asupra acestor întâmplări? Am stăruit, 
pentru a putea pune în cumpănă, situaţia de atunci, pe 
care noi am stăpânit-o, şi situaţia în care ne găsim noi 
astăzi. Păgânătatea au izgonit-o înaintaşii noștri de care 
am vorbit, din ţările româneşti. Aceeaşi păgânătate însă. 
apare sub o formă şi mai primejdioasă, dincolo de Nistru, 
căci orice s'ar spune, atât Cumanii, cât şi mai târziu Tă- 
tarii, îşi aveau cultul lor, biserica lor, religia lor, care fi- 
rește, diferea de religia creștină, dar era, în sfârşit o cre- 
dinţă. Astăzi însă, dincolo de Nistru, nu mai e credinţă, 
nu mai e Dumnezeu și păgânătatea în contra căreia au 
luptat înaintașii noştri, păgânătatea aceasta se arată, se 
manifestă mai amenințătoare astăzi. 

Deci, trebue să reînviem vremurile dinainte, când înte- 
meietorii acestor ţări ale noastre, au luptat împotriva pă- 
gânătăţii, răușind să pună în loc de cinste, principiile civi- 
lizaţiei creştine. 

Pe urmă, e foarte adevărat, că dacă e vorba, de problema 
socială — căci problema aceasta urmează să fie obiectul 
acestor conferințe — atunci poate, mulţi dintre d-voastră 
veţi zice: dar ce mai caută și istoria cu trecutul ei, când 
discutăm problema socială? 

Mie, să-mi daţi voie să cred, că problema socială, în ce 
priveşte cel puţin neamul nostru, nu poate fi soluţionată 
în mod potrivit, în mod adecvat cu nevoile, cu aspiraţiile 
neamului nostru, decât numai veşnic, în comparaţie cu tre- 
cutul nostru. Fiindcă în ce privește cel puţin instituţia bi- 
sericească, noi nu avem nevoie să căutăm probleme noui, 
ci e vorba numai să reînviem virtuțile cele vechi, să le pu- 
nem în aplicare și în vechea strălucire să fim iarăși capa- 
pili de faptele frumoase și jertfele înaintaşilor noștri şi a- 
tunci problema socială, își va găsi soluția adecvată. De a- 
ceea, să-mi daţi voie, ca să continui mai departe cu compa- 
rațiile acestea istorice, din trecut şi prezent. 

De aceea, civilizaţia creştină în ţările noastre a fost, pre- 
cum am spus, salvată de vrednicia românească și de dra- 
gostea de credinţă a înaintaşilor noştri şi a conducătorilor” 
Bisericii, ale căror nume nu le găsim nici prin cronici, nici 
prin documente, dar faptele lor vorbesc viu şi convingător. 
Cu toate că numele acestora nu ni sau păstrat, noi tot a- 
vem o serie întreagă de fapte, cari s'au petrecut în trecu- 
tul nostru şi care ne arată că grija acestor conducători de 
atunci, a fost de 2 salva civilizaţia creştină și stăpânirea ci, 
la Dunăre. 

Insă nu ne-am bucurat multă vreme de pace și linişte; 
Biserica nu a rămas multă vreme în desvoltarea ei liberă, 
ci foarte curând după înjghebarea statelor noastre, s'a ri- 
dicat o primejdie mare dela sud, primejdia turcească, care 
în cursul vremurilor, a distrus organizaţia bisericească şi 
de stat, atât din Bulgaria cât şi din Serbia, și mai târziu 
şi din Constantinopol, Bizanţ; astfel că Biserica ortodoxă 
din Orient, cu toate patriarhiile ei, patru la număr, bise- 
rica aceasta fiind rămasă fără scutul țarilor bulgari, regi- 
lor sârbi, împăraţilor bizantini, această biserică a ajuns 

într’o situaţie foarte critică, sub o stăpânire păgână ca a 
sultanului. i 

Biserica aceasta nu a putut să-şi mai îndeplinească mi- 
siunea ei înaltă, de mângâiere şi de păstrare a individua- 
lităţii etnice, pentru păstrarea neamului căruia îi aparți- 
nea. Odată ce autoritatea civilă de stat, se înstrăinase, tre- 
buia autoritatea bisericească să se îngrijească şi de ne- 
voile mireneșşti și biserica, a căutat să îndeplinească această. 
misiune, atât cât a putut. Dar, iarăşi vechea istorie bise- 
ricească a ţărilor noastre, vine şi ne spune, că dacă atât. 
sârbii, bulgarii şi grecii, dacă ortodoxismul din Orient a. 
putut să existe, în condiţii de sigur, modeste, dacă a putut 
să păstreze tradiţia cea, veche și organizată, atunci aceasta, 
în bună parte, se datorește tocmai Bisericii noastre orto- 
doxe creştine. 

Gândiţi-vă numai că după dispariţia împăraţilor bizan- 
tini, singurii domnitori creştini ortodoxi, cari mai rămă- 
seseră, erau voevozii români. In Bulgaria şi Serbia, erau 
paşalele turceşti, la Constantinopol își avea reşedinţa sul- 
tanul. In Ungaria, regii erau catolici. Rusia? Dar Ruşii au 
venit foarte târziu, după noi şi deabea, la începutul secolu- 
lui al XVI-lea, au scăpat de jugul tătăresc. Deci, nu Rusia, 
putea să menţină creștinătatea din Orient şi atunci, privi- 
rile Orientului ortodox, din cele patru patriarhii, dela S£. 
Munte şi dela toate așezămintele bisericești din Orient, se. 
îndreptau spre voevozii noştri, cerându-le ajutorul şi pro- 
tectoratul lor moral şi politic, atâtea și atâtea, ca să-și. 
poată duce zilele, cu daniile cele multe, care izvorau în a- 
cele timpuri din ţările românești, prin închinarea moșiilor 
„mânăstirești, care au început în timpul lui Neagoe Basarab 
şi s'au continuat atât de impunător şi sub domnitorii cei- 

lalți, în tot cursul veacului al XVI-lea, al XVII-lea și chiar 
al XVIII-lea. 

Prin urmare, iată al treilea mare merit al Bisericii orto- 
doxe române și al neamului nostru, că în timpurile cele mai 
grele, din sărăcia și nevoile noastre, am găsit mijloace ca 
să menţinem patriarhiile acestea. Şi chiar civilizaţia cres- 
tină, ce se mai păstra ascunsă în mânăstirile dela Sf. Munte 
şi în alte locuri din Orient, sa păstrat cu protectoratul po- 
litic al domnilor noștri şi cu acea veche dărnicie româ- 
mească, dărnicie cunoscută a neamului nostru, atât din Mol- 
dova, cât şi din Muntenia. 

Şi de aceea, timp de aproape 250 de ani, domnitorii noş- 
iri erau consideraţi și de patriarhii şi de credincioşii de a- 
colo, ca adevărații protectori ai ortodoxismului, ca adevă- 
raţii sprijinitori ai lor, în toate nevoile, și putem atrima cu 
mândrie, că noi am îndeplinit această mare operă de civi- 
lizaţie. 

Şi e timpul odată, ca şi acestea să iasă în relief şi să ne 
spunem cuvântul nostru obiectiv și în privinţa aceasta. 

Dar aceste două îndatoriri ale noastre, anume sprijinul 
şi protectoratul politic şi ajutorul material, bănesc, în ce 
privește Biserica ortodoxă, aceasta nu s'a referit numai la 
Orient, la Grecia, Bulgaria şi Serbia, ci Biserica ortodoxă 
română şi neamul ortodox românesc, cu domnitorii lui, au 
fost consideraţi deasemenea, sute de ani ca singurii protec- 
tori ai ortodocșilor atât din Ungaria, respectiv din Tran- 
silvania, de sub stăpânirea catolică și apoi calvină ca din 
Polonia, ca şi din Ucraina. 

Prin urmare, ruga aceasta de influență, pe de o parte mo- 
rală, politică, pe de altă parte materială, această rugă de 
influență nu s'a întins numai în Orient, — cum s'a susți- 
nut întotdeauna — dar, atât timp cât a fost câmp deschis 

de activitate, şi la nord, și găsim ctitori româneşti şi înce- 
puturi de episcopii, nu numai în Transilvania, stăpânită de 
ungurii catolici şi apoi calvini, cari au căutat să atragă 
pe românii de acolo la învăţătura calvină, dar găsim cti- 
tori româneşti şi în Polonia: la Liow, la Poznan, la Wilna, 
la Schitul-Mare. Numesc numai câteva, mai importante, 
dar pretutindeni erau ctitorii ortodoxe în Polonia, susţi- 
nute cu ajutorul voevozilor noştri şi întemeietori, ai aces- 
tor ctitorii, după cum arată inscripția din biserica mitro- 
politană unită din Liow, ctitorită de Alexandru Lăpuş- 
neanu şi desăvârşită de Miron Barnovski. 

Dar pe lângă această biserică catedrală mitropolitană a: 
uniţilor din întreaga Polonie, a ucrainienilor greco-catolici, 
în stilul cel frumos al Renaşterii, pe lângă ctitoria lui A- 
lexandru Lăpuşneanu, desăvârşită de Miron Barnovski mai 
sunt multe altele prin Polonia, ortodoxe de sigur, ridicate 
din dărnicia Movileştilor, cum arată inscripţiile lor. 

Deci, activitatea Bisericii noastre s'a extins şi la nord şi. 
românii au tot dreptul să se mândrească, că ei şi Biserica, 
română, în timpurile cele mai grele, au sărit în ajutorul 
ortodocşilor din alte ţări, cum erau ortodocşii din Transil- 
vania, lucru mai cunoscut — din Polonia, Lituania: la. 
Vilna. 

Chestiunea aceasta, cu privire la ucrainieni, nu a fost în-- 
deajuns tratată. Apoi, toată viața bisericească ortodoxă a. 
ucrainienilor, această viață s'a desvoltat totdeauna, în le- 
gătură cu Biserica ortodoxă română şi în legătură cu ci- 
vilizația aceasta creştină, susținută de această biserică.. 
Nu voiu insista prea mult asupra acestei chestiuni, dar 
vreau să numesc un singur nume, cunoscut de toată lu-. 
mea: e numele lui Petru Movilă, mitropolitul Kievului. A-- 
cest Petru Movilă, care cobora din dinastia movileştilor, a. 

făcut pentru ortodocşii din Polonia lucruri atât de mari şi. 
a dobândit merite atât de mari, încât ele nu pot fi între- 
cute prin nimic. 

Ştiţi că atunci propaganda papistaşă din Polonia, în: 
urma acestei propagande, cea mai mare parte a ucrainie-- 
nilor din Polonia şi Ucraina, fusese câştigată pentru bise-- 
rica unită, şi când în Congresul cel mare dela Brest-Li- 
towska, — mai avem un Brest-Litowska şi în războiul mon-- 
dial — când o seamă de episcopi ucrainieni, venise ca să 
proclame unirea bisericilor, cu cea catolică, atunci papa. 
Bonifaciu al VIII-lea, a strigat: „O, ucrainieni şi rutenii 
mei, prin voi voiesc şi sper să aduc la confesiunea cato- 
lică, întreaga ortodoxie“. 

Era tocmai în aceste clipe de cea mai mare primejdie,. 
când însăşi Biserica ortodoxă din Polonia — căi Rusia, 
nu ajunge la rolul de protectoare a ortodoxiei, decât dela. 
Petru-cel-Mare încoace, — de care voiu vorbi — în acel 
moment, Sar fi făcut trecerea la catolicism, a lumii orto- 
doxe din răsărit, dacă mar fi fost Petru Movilă s'o împie-- 
dice. 

El privise cu bunăvoință, alegerea regelui Sigismund al 
IV-lea al Poloniei şi a căpătat acel articol, care dădea. 
dreptul ortodocșilor din Polonia să se organizeze biseri- 
ceşte. 

„Acest Petru Movilă pentru a pune stavilă catolicismului,. 
dela colegiile din Camenița, Bar—unde a studiat şi Miron 
Costin — şi din alte părţi, pentru a pune capăt acestei o-: 
fensive a catolicismului, a înființat Academia Duhovni- 
cească dela Kiew, care a rămas până la războiu, una din 
vetrele cele mai luminoase de cultură, din întreaga orto-- 

doxie. 

Dar Petru Movilă, are şi pentru Biserica română şi pen- 

-tru ortodoxie în general, marele merit de a fi tipărit Cate- 
. hismul Ortodoxiei, care a fost adoptat de patriarhi, în si- 
noadele dela Iaşi şi Constantinopol. 

In sfârşit, e omul care a salvat, în momentele cele grele, 
cu sprijinul din Moldova, cu tradiţia din familia lui, a sal- 

‘vat Polonia, de primejdia catolicismului. 

Iată deci, un român, un exponent, o personalitate, care 
se ridică din acest mediu de civilizaţie creștină ortodoxă, 
al Moldovei, care răspândește această civilizaţie asupra 

. Rusiei întregi și creează o epocă de înflorire şi de regene- 
rare a ortodoxismului, în biserica, de dincolo de Nistru. 

Nu mai vreau să vorbesc de Mitrpolitul Dosofteiu, care 
după ce s'a refugiat în Polonia și după ce lasă reşedinţa 

-dela Strii şi se duce la Zolkiew, e recunoscut de regele Po- 
loniei, ca păstor sufletesc al tuturor ortodocșilor din Polo- 

. nia, asupra cărora a exercitat jurisdicţia, lui și numai după 

„moartea sa, ei au trecut în seama episcopului ucrainian 
din Liow. 

Mai amintesc numai că în 1925, când Polonia la 4—5 mi- 
lioane de ortodocşi, a vrut să aibă un mitropolit, mitro- 
politul Vladimir a fost hirotonit de Patriarhia Română. 

Iată, deci, numai câteva pilde din trecut, care ne arată 
că rolul Bisericii ortodoxe române, a fost cu mult mai 
mare decât se crede şi că prin urmare să avem toată nădej- 
dea că ce a fost odată, ar putea să mai fie, să reînviem a- 

„cele timpuri, când Biserica ortodoxă română, era consi- 
. derată ca biserica conducătoare, a bisericilor ortodoxe din 
împrejurimi. 


Insă după o desvoltare, cum am arătat, de aproape 
1250 de ani, s'a produs încetul cu încetul, o schim- 


www.dacoromanica.ro 


ROSTUL POLITIC ŞI SOCIAL AL BISERICII 179» 


bare a 'rolurilor, prin faptul că hegemonia Bisericii 

ortodoxe, deţinută până atunci de Biserica, română, cu a-: 
ceasta a trecut asupra Rusiei ortodoxe. Dela Petru-cel- - 
Mare încoace, cu năzuinţele lui asupra Constantinopolului, , 
dela. Petru-cel-Mare, hegemonia ortodoxiei — sau cu un 

termen rusesc, pravoslavnicia, a trecut asupra țarilor ruşi 

şi aceştia, se substitue încetul cu încetul, atât la ortodocşii - 
din Polonia, cât şi la cei din Balcani, la sârbi, bulgari şi la. 
greci şi în Transilvania chiar. Astfel, se cunoaște o scri- 

soare a țarului Boris Gudunow, în care acesta aminteşte: 
lui Mihai Viteazul, că trebue să fie recunoscător ţarului, 

pentrucă acesta i-a trimis ajutoare şi subsidii, pentru Bi-- 
serica ortodoxă din Ardeal. Prin urmare, încetul cu încetul. 
se substitue Rusia în rolul de protectoare a ortodoxiei, în- 

cepând dela, Petru-cel-Mare și acest fapt serveşte într'o» 
oarecare măsură şi intenţiilor ei imperialiste, pentrucă a- 

cesta e termenul adecvat. 

In timpul acesta e adevărat că Biserica noastră română. 
ortodoxă, are multe de suferit. Mai întâi e stăpânirea fa- 
nariotă, cum o ştiţi. Prin urmare independenţa domnito- - 
rilor noștri e redusă. 

Pe de altă parte, în vremea aceea, biserica din Orient şi 
mai ales patriarhiile, căutară să pună mâna cât mai mult. 
pe averile bisericeşti ale noastre și au început într'o vreme, 
să se substitue mânăstirilor, bisericilor, episcopiilor şi mi- - 
tropoliilor noastre. Nu vreau să merg prea departe, pen- 
trucă faptele vă sunt cunoscute. 

Ştim că numai în secolul al XIX-lea, Biserica ortodoxă 
română a început să iasă încetul cu încetul din decadenţă, . 
până ce a ajuns la strălucirea cea mare de astăzi. 

Ţin să spun din capul locului, că nu sunt așa pesimist ca . 
lumea cealaltă, în ce priveşte rostul cel mare al Bisericii 

„şi neamului nostru, oricât de mari ar fi greutăţile, prin 
care trecem momentan. In secolul al XIX-lea, s'au făcut, 
precum știți, s'au întâmplat cele două mari evenimente, în 
«ce priveşte Biserica noastră. 

A fost mai întâi, recunoaşterea autocefaliei Bisericii ro- 
mâne, ceea ce însemnează o emancipare faţă de Biserica 
-din Orient şi apoi s'a făcut secularizarea averilor mânăs- 
“tireşti, care privită sub prisma împrejurărilor post-belice, 
când sa făcut exproprierea — cum s'a făcut și măsura în 
-care s'a făcut— eu cred că și problema aceasta, oricâte ne- 
.ajunsuri sau neplăceri a trezit în anumite cercuri, apare 
„sub alt aspect istoric. Viitorul va arăta ce a avut 
bun, pentrucă faptele istorice nu pot fi niciodată ju- 
decate de contemporani, fiindcă contemporanii sunt prea 
;strâns legaţi cu interesele lor de tot felul, cu ambițiile lor, 
de faptele şi reformele care se fac. Şi de aceea s'a zis cu 
. drept cuvânt, că faptele istorice pentru a fi judecate bine 
„şi drept, ele trebue să câştige o perspectivă istorică; să le 
privim mai din depărtare, pentru ca să se şteargă toate 
neajunsurile mai mari sau mai mici, toate ambițiile, ca să 
-se ridice în relief, faptele mari şi netrecătoare. Astfel tre- 
bue privită şi exproprierea aceasta, secularizarea Gin tim- 
: pul lui Cuza. 

Cum spuneam, în secolul al XIX-lea, Biserica ortodoxă, 
“română s'a ridicat la o situaţie înaltă, am putea spune, 
prin emanciparea pe de o parte, de sub supremaţia pa- 
“triarhiei de Constantinopol şi prin secularizarea averilor 
mânăstireşti. 

Fireşte că secularizarea aceasta sa făcut cam fără ale- 
gere: nu numai averile mari, închinate, dar şi cele neînchi- 
"nate; s'a făcut, cum s'au făcut astfel de reforme, fără pre- 
:gătirea necesară și fără consideraţiile care trebuiau fă- 

cute. Dar, aşa s'a făcut şi odată faptul consumat, nu mai 
încape multă discuţie. 


In timpul acesta, când Biserica din regat se ridică, cum 
am spus, prin faptele acestea, la o înălțime destul de con- 
siderabilă, se pune întrebarea: care era situația din Ar- 
deal, Bucovina şi Basarabia? E foarte interesantă situaţia 
aceasta a Bisericii, în aceste provincii. 

Biserica ortodoxă a suferit precum ştiţi, multe neajun- 
suri în Ardeal, fiindcă pe de o parte, calvinii căutau să 
atragă pe ortodocşi de partea lor, iar Împărații Habsburgi, 
au căutat să-i câştige pentru catolicism. 

Timp de 100 de ani, până la actul unirii recente, s'a ur- 
mărit slăbirea Bisericii ortodoxe din Ardeal și înlocuirea 
ei cu Biserica unită, sau cu alte doctrine străine de sufle- 
tul nostru. 

Dar ortodoxia, din Transilvania a opus o îndârjită rezis- 
tenţă şi s'a menţinut. Ba, în secolul al XIX-lea, concomi- 
tent cu lupta mare pentru ridicarea Bisericii ortodoxe, care 
se ducea în regat, marele Şaguna are meritul de a fi reali- 
zat autonomia Bisericii ortodoxe şi în Ardeal și a creat 
ceva analog, sub stăpânirea străină, cu situaţia Greciei, 
din timpul stăpânirei turceşti. 

Românii din Ardeal, şi-au apărat interesele superioare 
de conservare a neamului, cu ajutorul Bisericii ortodoxe: 
în Congresele naţionale bisericeşti, adevărate Parlamente, 
unde nu se discutau numai probleme bisericeşti, dar şi a- 
celea de existență ale Românilor de acolo. 

Nu e acelaşi lucru astăzi; când convocăm Congresul Na- 
tional Bisericesc, în România Mare, acestea firește că-şi 
au rostul lor, în ce priveşte organizarea Bisericii şi alte 

chestiuni apropiate. Dar problemele cele largi culturale, a- 
cestea sunt de competenţa Parlamentului şi le lăsăm în 
seama lui. Avem două instituţii, fiecare cu atribuţiile ei. 

Dar în Transilvania, nu există Parlament românesc, care. 
să discute și să soluţioneze problemele de interes vital ale 
naţiunii române şi atunci aceste probleme se discutau în. 
Congresele Naţionale Bisericeşti. 

Congresele Naţionale Bisericeşti ale noastre, au acum cu. 
desăvârşire altă menire şi alt cerc de competenţă, decât. 
Congresele Naţionale Bisericeşti din Transilvania, de a- 
tunci: | 

Si duo sunt idem, non est idem. 

Da, zic, felul cum a organizat Şaguna Biserica, ortodoxă. 
din Ardeal, a fost unul din cele mai nimerite, fiind recunos- 
cută instituţie de drept public, recunoscută de lege şi în 
Congresele ei, sub numele acesta al problemelor bisericești, 
se discutau şi probleme de altă natură: de conservare na- 
ţională. 


Cum a fost situaţia Bisericii din Bucovina? 

Dela răpirea, Bucovinei, timp de 150 de ani, a fost foarte 
curioasă. Nu a avut tocmai rolul celei din Ardeal, pentrucă. 
Bucovina, ca să fi putut împlini acelaş rol ca şi Ardealul, 
trebuia ca eparhia să fie curat românească. Insă în Buco- 
vina, după alipire şi mai ales dela 1848 încoace, Congresele. 
bisericești nu puteau să fie numai românești, ci jumătate: 
români, jumătate ucrainieni, aşa că în astfel de Congrese, 
nu putea să se discute problema naţională românească. 
pentrucă atunci, trebuia, să se discute şi cea ucraineană şi 
de aceea, guvernul austriac a amânat veşnic asemenea. 
Congrese, până la 1899 şi pe urmă nu le-a mai convocat de: 

loc şi a rămas ca unirea cu patria mumă, să dea o soluţie 
practică, tuturor acestor probleme. 


Situaţia Bisericii din Basarabia, diferă şi de cea din 
„Ardeal şi de cea din Vechiul regat și din Bucovina şi a- 
nume pentru faptul că, stăpânirea Basarabiei era orto- 
doxă: ţarul era capul ortodoxiei, iar Biserica ortodoxă din 
Basarabia, era înglobată în biserica cea mare rusească, 

Pentru faptul acesta, biserica Basarabiei a fost atrasă în 
mod firesc, în organizaţia aceasta rusească, astfel că ea 
nu s'a mai ocupat de interesele naţionale de dincolo de 
Prut, ea având rolul unei biserici provinciale, de stat şi a- 
tunci, într'o privinţă oarecare şi până astăzi, biserica din 
Basarabia, are rolul ei aparte; însă, un rol care vedem şi 
constatăm cu bucurie, a început să se confunde, să se con- 
topească, să se unească și sufletește şi legal, cu mersul ge- 
meral al Bisericii ortodoxe din toate ţările române. 


Iată, care e situaţia bisericilor, până la unire. 

Dela unire încoace, trebue să recunoaştem — cu toate 
criticile care s'au adus ortodoxiei — că s'au făcut progrese 
colosale, în ce priveşte organizarea Bisericii, în ce priveşte 
rostul ei, în desvoltarea statului. După unire sau re- 
făcut toate episcopiile, cele desființate: dela Constanţa, 
dela Hotin, dela Cetatea-Albă, din Ardeal iarăşi; pe urmă 
încoronarea acestei organizări, acestei mobilizări a Bi- 
sericii, a fost proclamarea patriarhiei. 

Iată că în ce priveşte ortodoxia, ne găsim cu Biserica or- 
todoxă română, unită, dar nu înţeleg aceasta, în sensul uni- 

rii din Ardeal, ci cu o biserică a României; după toate dis- 
poziţiile legii, ne găsim cu Patriarhie. 

Dar soarta, a voit ca tocmai în momentul când Biserica 
noastră e mai bine închegată ca totdeauna, ca tocmai în 


momentul acesta, să se pună însă şi cea mai grea problemă 
în ce priveşte apărarea ortodoxiei: adică problema orto- 


doxiei dincolo de Nistru, cu propaganda care se face şi în 
ţară la noi. Biserica română ortodoxă de astăzi, e cea mai. 
mare Biserică ortodoxă din lume, pentrucă Rusia astăzi, 
nu are o Biserică ortodoxă organizată, iar numărul cre- 
dincioşilor din Jugoslavia, e cu mult mai mic decât la noi. 
Bulgaria şi Grecia, şi mai puţin. Patriarhia română are: 
cel mai mare număr de credincioşi, are cel mai mare nu-- 
măr de episcopii, iar în ce priveşte legea bisericească de au- 
tonomie şi posibilităţile de trai, Biserica ortodoxă română, 
a venit la rolul ei pe care îl avea după căderea Constanti- 
nopolului, la rolul de protectoare şi conducătoare a orto- 
doxismului. 

Rusia a dispărut din ţările ortodoxe, prin stăpânirea de 
astăzi. In Polonia ortodocșii nu sunt mai mulţi de 4—5 
milioane. Prin urmare, Biserica română a revenit la rolul 
de pe timpul lui Vasile Lupu şi de pe timpul Movileştilor,, 
când domnii aceştia erau protectorii ortodoxiei şi la nord. 
şi la sud, cum am arătat. Iată deci că istoria se repetă în 
condiţii foarte favorabile, fiindcă nu avem astăzi biserici 
române despărțite sub stăpâniri străine, ci o biserică strâns. 
organizată, unitară pentru întreaga ortodoxie dela noi. 

Avem mijloacele necesare morale şi cele materiale, ca să. 
moştenim lupta pentru civilizaţia creştină şi atunci, no- 
blesse oblige! Toată situaţia aceasta mulțumitoare, pe care 
o avem, cu un număr atât de mare de credincioşi şi cu Pa- 

triarhie, ne impune și lupta pentru această civilizaţie creş- 
tină, pentru apărarea ortodoxiei. 

Şi atunci, care e adică rostul social, sau dacă voţi na- 
ţional, politic, sau orice doriţi, al Bisericii noastre, în a- 
ceastă vreme? Rolul mare al Bisericii ortodoxe române în 
timpul acesta, e ca ea să se arate vrednică de situaţia care 
i-a fost creată. 

Ea are de îndeplinit două mari meniri, căci eu nu vor- 
besc de problemele, învăţăturile bisericești, nu vorbesc de 
dogme, canoane, fiindcă, să vă mărturisesc sincer, eu cred 
că amestecul laicilor în ce priveşte învăţătura bisericească 
— dogme, canoane, — e un adevărat sacrilegiu. 

Pentrucă Biserica ortodoxă, după cât o cunosc şi eu şi 
d-voastră, face o distincţie între Biserica cuvântătoare şi 
cea ascultătoare. Biserica cuvântătoare e reprezentată, 
prin chiriarhii şi preoțimea ei şi eu sunt crescut într'o 
tară, unde un mirean nu poate să vorbească niciodată în 
biserică, nici la înmormântări. 

Am văzut în alte părţi, că vorbesc mirenii în biserică, 
prin urmare orice amestec al mirenilor în problemele de a- 
cest fel. Vă aduceţi aminte de discuţiile din biserici, de pe 
vremea lui Luther, unde încercau să se convingă oamenii, 
care nu puteau fi convinși. E imposibil să convingi pe oa- 
menii cari caută asemenea discuţii, fiindcă nu credinţa 
îi mână pe ei în asemenea împrejurări, ci alte interese de 
ordin prea puţin bisericesc. Astfel, discuţiile de pe timpul 
lui Luther, acestea nu au dus la împăcarea bisericii cato- 
lice cu cea protestantă, ci la desbinarea lor definitivă. 

Prin urmare, eu personal sunt contra acestui amestec al 
bisericii ascultătoare, în rosturile, în atribuţiile şi îndato- 
ririle bisericii cuvântătoare. 

Dar mai e ceva: în rândurile Bisericii noastre, se gă- 

seşte astăzi, o serie întreagă de oameni, culţi de altfel, cari 
cred că se poate ajunge la o conciliere între comunism şi 
creştinism. 

Ba sunt unii, care cred că Mântuitorul Hristos, capul 
Bisericii, ar fi fost cel dintâi reprezentant al socialismu- 
Jui! Inţelegeţi că pentru mine, lucrurile acestea sunt ab- 
solute aberaţii şi anume nu pentrucă aşi cunoaşte în dea- 
juns toate tainele cele mai ascunse ale învățăturii creş- 
tine, ca să le pot combate, ci ca un simplu laic, aparţinând 
turmei ascultătoare, mă întreb dacă dragostea şi ura pot fi 
vreodată, conciliate. una cu alta? 

Biserica propovedueșşte dragostea, nădejdea, credinţa, 
apropierea între oameni, înfrăţirea lor, iertarea lor, — pe 
când comunismul reprezintă tocmai ura între oameni, ura 
de clase: să omori pe cel ce are. 

De aceea, comunismul şi creştinismul, nu pot fi conci- 
liate niciodată, oricât s'ar vorbi în această privinţă, fiindcă, 
fiecare avem libertatea să ne spunem convingerile noastre. 

Eu cred că aceste două principii diferă atât de mult, 
încât nu pot fi conciliate şi orice încercare pe acest teren, 
e zadarnică. De aceea, cred că Biserica noastră ortodoxă, 
are cu totul altă menire, decât de a căuta, să lupte în felul 
acesta, pentru a convinge pe cei cari nu pot să fie convinşi; 
Biserica, noastră ortodoxă are datoria să reintre în stră- 
vechile tradiţii bisericești. 


In vechime, meseriaşii, muncitorii se organizau în bresle 
în jurul bisericilor lor şi dacă nu aveau, căutau să aibă, aşa 
că erau: biserica clopotari, biserica şelari, ş. a. m. d., după 
profesiunile lor. Viaţa aceasta socială şi economică, se să- 
vârşea în jurul bisericii. 

Astăzi ce spun legiuirile noastre? 

Păi, legiuirile noastre de organizaţie socială, de asis- 
tenţă, de sănătate, ş. a. m. d., acestea crează corporaţii, dar 
m'am văzut nicio legiuire, care să-și aducă aminte că rolul 
Bisericii ar fi să intervină acolo, unde se urăşte biserica 
şi unde se lucrează contra ei. Ştim cu toţii, că aceste aso- 
ciaţii, chiar sprijinite de stat, fie case de bolnavi, de asi- 
gurări, fie atât de multele case autonome sau neautonome, 
în aceste case, legiuitorul a uitat că Biserica trebue să-şi 
aibă reprezentantul și cuvântul ei; ar fi fost bine să i se 
încredințeze organizarea şi conducerea acestor corporaţii. 
Şi aici, eu vă mărturisesc foarte sincer; eu cred că ome- 
nirea suferă de două lucruri: de lipsuri materiale, dar 
foarte mult şi de lipsuri sufleteşti, de lipsa unei mângâeri. 
Nu e de ajuns să arunci cuiva un ajutor de câteva zeci de 
lei săptămânal, ci poate că e necesar, cu această acţiune, 
să-i spui şi un cuvânt de mângâere, de îndrumare, să tre- 
zeşti în el virtuțile creştinești, care trebue să fie, pentrucă 
ele sunt veşnice şi nu pot să fie modificate, prin nici un fel 
de doctrină filosofică, pentrucă aceasta fiind de origină o- 
menească, nu se poate măsura cu cele divine. 

Atunci, se întâmplă faptul trist, că aceste organizaţii 
muncitoreşti, sunt în mâna oamenilor cari sunt duşmanii 
Bisericii. Eu nu voiu spune că acestea sunt patrimoniul 
unor singure asociaţii: socialiste sau comuniste şi nici al 
partidelor burgheze, — dar în aceste organizaţii, unde re- 
prezentanţii burgheziei n'au ce căuta, nu voiu zice aceasta. 
Eu zic, că nu rostul partidelor politice, de nici un fel, tre- 
bue să fie în aceste organizaţii muncitorești, ci rostul Bi- 
sericii şi al reprezentanţilor ei, cum a fost în trecut, când 
totul în această privinţă a avut rezultate strălucite. 

Sistemul acesta, atunci de ce să nu-l aducem şi în pre- 
zent? 

Eu cred că unul din postulatele cele mai principale, so~ 
ciale, ale Bisericii ortodoxe, trebue să fie acela de a aduce 
mângâiere la cei necăjiţi. 

Şi atunci fireşte, că întâlnim două datorii, pe care le a- 
vem: întâi, să readucem Biserica la rolul ei adevărat, din 
trecut, căci aşa a fost în trecut şi al doilea, să punem o sta~ 
vilă contra propagandei comuniste, care pe diferite căi în- 
cepe să se strecoare la noi şi în sânul Bisericii noastre. 

De aceea, trebue să cerem ca în toate aceste legiuiri, cu 
caracter social, de orice natură ar fi, ca spitale, asistenţă, 
socială, — ca aceste organizaţii să aibă sprijinul hotărî- 
tor al Bisericii. Să dăm în seama bisericii, aceste organiza- 
ţii şi atunci veţi vedea cum vin membrii lor, bolnavii la a- 
sistență, mai ales Duminica după utrenie, sau după vecer- 
nie Sâmbăta, pentru ca în acelaşi timp să se facă și rege- 
nerarea sufletească şi regenerarea, fizică, bănească. 

Prin urmare, eu cred că una din datoriile guvernelor, ori 
care ar fi ele, e să readucă Biserica la rolul ei, acela pe care 
l-a avut în trecut. 

De aceea, vorbesc nu ca om politic, ci ca un om care am 
veşnic legături cu poporul, căci eu nu pot privi problemele. 
sociale dela masa verde, cum fac unii, frunzărind toate 
chestiunile care s'au pus în toate țările din Europa și luând 
spuma lor, pe care o risipesc asupra României. 

Noi suntem singura ţară, care am ratificat 16 din legile: 
impuse de Liga Naţiunilor, — sau poate nu singura, — căci 
şi Germania a ratificat tot 16 legi de această natură. 

Ne grăbim să nu supărăm pe cei dela Geneva şi votăm. 
legile pe care ni le recomandă ei. 

Dar mai e ceva, eu zic că pe lângă mângâierea sufle- 

tească, Biserica să se îngrijească şi de binele trupesc al. 
oamenilor. Căci până acum, reducem activitatea Bisericii. 
numai la o parte, lăsând partea cealaltă, care e susținută. 
din banul public şi de stat, ca să încapă în mâini care sunt 
adversare statului şi societăţii creştine ortodoxe. 

Din aceste observaţii, cred că va fi de ajuns să vă con-- 
ving, în ce direcție cred eu. 

Acum, desigur, că suntem cu toţii oameni şi putem greşi ;. 
spunem şi noi ce credem. 

Insă, eu cred, că datoria noastră, e să aducem neîntâr-- 
ziat Biserica la rolul ei social, pe care l-a avut şi sub care, 
Biserica a putut să progreseze şi să-și îndeplinească me- 
nirea 'ei. : 

Odată ce am repune Biserica, în situaţia ei de altădată,, 
propaganda comunistă nu va mai avea de ce să ne neliniş- 
tească. 


Nu găsesc destule cuvinte ca să vă spun, cât de mare e 
primejdia care ne paşte, primejdia comunismului. 

Ştiu că ţara s'a mișcat, în adunări impresionante, ca să 
protesteze contra încercărilor de a schimba hotarele ţă- 
rilor; dar până acum, n'am văzut nicio adunare, nici la 
Cernăuţi, Chişinău sau Bucureşti contra încercărilor de: 
desființare a ortodoxiei de dincolo de Nistru. Dacă Româ- 
nii de peste Nistru ar fi catolici, de sigur că sar face o acu- 
zare; dar fiindcă sunt ortodocși, toată lumea îi lasă în pă- 
răsire şi datoria noastră e să ne facem datoria în această, 
privinţă. După ce ne vom fi împlinit această datorie con- 
tinuă, în legătură cu apărarea drepturilor Bisericii noas- 
tre, de dincoace de Nistru, prin combaterea fără cruţare 
a acestui curent subversiv al comunismului și după ce vom, 

“găsi soluții şi vom aduce mângâierea în chestiunile noastre 
sociale, — trebue să ne pregătim pentru al doilea rol, care 
ne aşteaptă într'un viitor mai apropiat sau mai îndepărtat: 

„de a ajunge la rolul de protectori ai ortodocșilor de dincolo 
de Nistru, prin refacerea Bisericii ortodoxe de acolo. 

Şi atunci, vom restabili al doilea rost istoric al Bisericii 
noastre, avut până la Petru-cel-Mare: rostul de protec- 
toare a ortodoxiei de dincolo de Nistru şi din alte părți. 

România, după intrarea triumfală a M. S. Regelui Fer- 
dinand I în București în 1918, sau dela 1 Decemvrie al a- 
cestui an, după adunarea dela Alba-Iulia, când Ardealul 
sa unit cu ţara mamă, devine o ţară nouă, nu numai geo- 
graficeşte şi administrativ, dar şi din punct de vedere su- 
fletesc şi cultural; o ţară nouă nu numai prin faptul că 
mai multe provincii s'au strâns la un loc — extensiune geo- 
grafică, — nouă din punct de vedere administrativ, pen- 
trucă ordinea publică trebuia să fie asigurată de acum, 
când diferitele provincii erau unite la un loc într'un stat 
unitar, dar nouă, mai ales prin noua închegare a sufletului 
românesc. 

Problema, care s'a pus după întregirea neamului, a fost 
problema consolidării. Reforme noui au trebuit să desă- 
vârşească ceea ce sa făcut prin întregire: împroprietări- 
rea ţăranilor, votul universal, modificarea Constituţiei în 
1923, reforma administrativă din 1925, legea învățămân- 
tului primar și secundar, atâtea reforme care s'au înfăp- 
tuit cu scopul de a se ajunge ţinta principală, consolidarea 
ţării. 

Nevoia constantă de aproape 15 ani, rămâne totuşi uni- 

tatea sufletească a neamului nostru, căci — încă odată — 
România a început să devină o altă ţară, cu alte condițiuni 
sociale, alte aspirații şi alte nevoi. 

Războiul a schimbat toate în lume. Cetiţi — rogu-vă 
— „The Present-day summons to the World Mission of 
christianity“, London, 1932, a d-lui John Mott, pe care îl 
vom avea în mijlocul nostru la 15 Mai a. c., un misionar 
cu mult renume, — aci se cuprind rezultatele ultime ale 
acţiunii misionare, sau citiţi „L’Année Missionnaire“ din 
1931 al d-lui Paul Lesourd, Paris și veţi avea imediat o 
dare de seamă asupra situațiunii lumii în epoca de faţă, 
o dare de seamă exactă asupra situaţiei prezentului în 
lume, care s'a schimbat atât de mult în urma războiului. 

Care sunt manifestările schimbării lumii ? Spiritul 
național s'a accentuat tot mai puternic la diferitele state, 
coheziunile dintre naţiuni devin tot mai numeroase, depre- 
siunile sociale adânci — de criză financiară nu mai vor- 
bim, ea amenință să devină catastrofală; şi totuși un cu- 
rent constant pentru instrucția publică; clasele adânci ale 
poporului doresc să fie cât mai mult instruite, democraţia 
integrală îşi arată manifestarea ei în deosebi în această, 
dorință de cultură. In ceea ce priveşte religia sunt două 
categorii de manifestări evidente: curentul tradiționalist, 
care duce mai departe religia şi curentul de anti-religiune, 
pe care unii îl numesc curentul ateist 1). 

După concepţiile, pe care le au conducătorii în această 
privinţă, se normează şi reformele sociale; programul so- 
cietăţii depinde în mare măsură de aceste concepţii, pe care 
conducătorii sociali le au despre societate, despre alcătui- 
rea socială, despre țelul, către care ea tinde. Este notoriu 


1) Informaţiuni depline se pot lua din revista „Demain“ centre 
d'information sur les Activités chrétiennes et Athées dans le Monde. 

şi deci putem să afirmăm că cei mai mulţi dintre conducă- 
torii sociali de astăzi sunt sub influența economiei politice 
clasice, care dă o deosebită importanţă factorului econo- 
mic. Pe această bază reformatorii sociali, oamenii politici, 
oamenii de stat, au programul lor după partidele din care 
fac parte. Ei se împart în categorii după sistemele politice 
din care fac parte. 

La noi în ţară ar fi mai greu să-i împărțim, pentrucă 
sunt aproape 25 de partide, dar îi putem clasa: pe deoparte 
avem curentul socialist, al concepției colectiviste, care 
merge până la comunism, în aşa măsură încât idealul so- 
cietăţii este pus în colectivitate; pe de altă parte avem cu- 
rentul politic al liberalismului economic — în direcţia con- 
cepţiei lui Bentham, filosoful englez, care direcţie duce în- 
tr'o oarecare măsură spre sistemul școlii din Manchester 
cu acel „laissez faire, laissez passer“, atât de mult repetat 
în economia politică; și în ultimul moment avem curentul 
economiei dirijate sau a dirijării economiei — cum i se 
mai zice — care în definitiv, întocmai ca celelate două, nu 
are la bază decât tot afirmarea factorului economic ca fac- 
tor esențial în evoluţia societăţii omenești. Aceasta este 
concepția oare cum materialistă a oamenilor de stat, întă- 
rită sub influența, de sigur, a lui Karl Marx — despre care 
aflăm din gazete că sunt astăzi 50 de ani dela moartea lui 
— care socotea că în evoluţia socială a omenirii, factorul 
economic este singurul care decide. 

Prea adesea se uită însă că spiritul are rolul său condu- 
cător în societate, în mersul către fericire. Căci, netăgă- 
duit, toată alcătuirea societății omeneşti, ce este altceva 
decât înjghebarea sau căutarea de formule deosebite pen- 
tru obţinerea fericirii? Dar dincolo de hrană, de adăpost 
şi de îmbrăcăminte, dincolo de instinctul de conservare al 

speciei, sunt motivele de ordin sufletesc, cari determină e- 
voluţia societăţii şi pe cari trebue să le avem în vedere. 
Dacă în corpul nostru survine o durere fizică, pe care tre- 
bue s'o înlăturăm, medicina, îşi face un punct de onoare 
de a îndepărta această durere fizică. Tot aşa dacă există. 
o situaţie rea, care strică idealului spre care aspirăm în 
societate — iată că există un egoism între indivizi, între 
clase, între naţiuni, care trebue temperat — atunci inter- 
vine factorul moral, care decide cel puţin — pentru un 
moment afirmăm — în mod egal cu cealaltă parte, cu par- 
tea materială. 

Factorul moral este cheia echilibrului în societate. 

Aci se pune problema religiunii, care este una dintre ma- 
nifestările prin excelență ale spiritului. Religia nu este 
după cum am citit în raportul general la bugetul statului, 
în care Onoratul domn raportor socoate că „religia este o 
manifestare individuală, faţă de care Statul nu are nicio 
obligație“ și „Statul nu are dece să întreţină cultul, cultul 
fiind o chestiune de conştiinţă personală“; după care face 
apoi o întreagă teorie asupra misionarismului eclesiastic. 
Dar nu este aşa, ci dimpotrivă religia este în prim rând o 
manifestare socială. 

Cetiţi istoria întreagă a religiunilor. Ce este altceva. 
religia decât manifestarea colectivă a idealului uman, ma- 
nifestarea colectivităţii în dorinţa de a ajunge fericirea, pe 
care crede că o ajunge în identitate cu idealul etern, cu 
Dumnezeu? Religia—recunose—a fost studiată și poate fi 
studiată în mai multe feluri: unii au încercat s'o studieze 
din punct de vedere individualist, alţii din punct de vedere 
social. Studiul religiunii din punct de vedere individualist 
ne duce la găsirea specificului ei, căci şi în materie religi- 
gasă există un factor comun. Este de mare interes să ştim 

ce este acest specific, pentrucă multe discuţiuni ar dispă- 
rea, dacă am şti poziţia pe care ne aflăm şi ne-am cu- 
noaşte obiectul. 

Punctul de vedere personal asupra religiunii l-a susţi- 
nut americanul James H. Leuba în lucrarea sa: A psycho- 
logical study of religion, its origin, functionand future, 
New-York, 1918. Ţin să vă arăt în ce constă specificul re- 
ligios servind un exemplu din James H. Leuba: 

Iată un fochist, pe un vapor, care punând cărbuni la ma- 
şină, este sigur că acel vapor îl va duce la ţinta dorită, 
întrucât a produs forța motrice și a asigurat iuţeala va- 
sului, această, siguranţă, pe care o are cel ce pune cărbuni, 
este atitudinea ştiinţifică, adică fochistul este sigur de ra- 
portul dela cauză la efect; dacă însă acelaşi om stă îm- 
preună cu alți prieteni şi joacă la cărţi pierzând neîntre- 
rupt şi apoi se scoală şi se plimbă în jurul mesei, crezând 
că-și poate schimba norocul, — aceasta este atitudinea ma- 
gică; dar când o furtună se ivește şi ameninţă vaporul, 
toți sunt cuprinși de groază și apelează le Necunoscut, la 
puterea supranaturală ca să le vină în ajutor, — fochistul 
ar putea, fi văzut căzând în genunchi, ridicându-şi mâinile 
către cer, aceasta este atitudinea, religioasă. Din punct de 
vedere individual, evident, religia poate fi lămurită şi noi 
analizăm şi acest punct de vedere, ca să coraplacem ten- 
dinţei multora care vor să facă din religie numai o atitu- 
dine personală. 

Insă în acest specific al raportului omului cu suprana- 
turalul este ceva în plus, un raport de umilinţă, de depen- 
dență. Vedeţi, în legătură cu supranaturalul pot interveni 
vrăjitorii, magicienii. In cercetările de antropologie socială 
pe care le facem asupra societăţilor primitive — pentrucă 
acolo este mai multă posibilitate de a observa ceeace este 

specific — noi vedem că sunt vrăjitori — ca solomonarii, 
care spun apelor să meargă şi ele merg, norilor să se 
plimbe şi ei se plimbă, după cum le comandă, sau fac prin 
farmece ca doi îndrăgostiţi să se ia pentru motive pe care 
noi nu le cunoaştem, dar aceasta, este o atitudine de magie, 
nu de religiozitate. Magia se caracterizează prin siguranță 
şi mândrie. Dimpotrivă atitudinea religioasă este o atitu- 
dine de umilință, de obediență față de supranatural, în 
sensul lui Schleiermacher. Atitudinea de religie nu este a- 
ceea de mândrie a vrăjitorului, ci de umilinţă — şi adău- 
găm că aci intervine şi un interes social, în sensul pe care 
I. G. Frazer îl defineşte în cartea sa „The Golden Bongh: 
A study in Magic and Religion, London, 1890—1900. 

Ceva mai departe. Tendinţa de a interpreta religia în 
sens personal este o tendinţă care a devenit comună în A- 
merica. Şi în Europa şi în America a apărut această ten- 
dinţă în urma reformei religioase pe care ne-o explicăm 
din condiţiile istorice în care s'a desvoltat viaţa religioasă 
până în secolul XVI. 

Protestantismul, în lupta sa în contra autorităţii Bise- 
ricii romane, a căutat să scadă importanţa serviciului re- 
ligios, reducând religia la manifestări individuale. Dar 
chiar în protestantism, care şi-a făcut un punct de dogmă 
din „raportul liber cu Dumnezeu“, chiar acolo avem Bise- 
rica ca instituţie de Stat. Ştim că la toate ţările protestante 
factorul social este hotărîtor și atât de hotărîtor, că la 
Congresul care a avut loc la Stokholm în 1925, s'a pus şi 
s'a desbătut problema rolului social al religiei care, de fapt, 
nu ar fi decât în contradicţie cu teza dogmatică pe care o 
afirmau, cel puţin luteranii. 

Mai departe, religia numai în mod eronat este înţeleasă 
în chip individual, căci cel mult ea poate fi o manifestare 

de umilinţă și de supunere faţă de o ființă supranaturală, 
ca în anumite momente de meditaţie religioasă, dar nu în 
întregul vieții omului. Dacă luăm şi studiem pe om, care 
este aşa de complex și care a fost studiat până acum mai 
mult din punct de vedere somatic, în medicină, în patolo- 
gie, dacă îl studiem în antropologie, că ştiinţă proprie, care 
ne duce în direcţia psihologică, a studiului sufletului ome- 
nesc, dar şi în direcția studierii societăţii omeneşti, atunci 
religia trebue studiată nu numai din punct de vedere indi- 
vidual, ci şi din punct de vedere social. Cercetările, care 
s'au făcut în domeniul etnografiei şi antropologiei sociale 
în ultimul moment, au arătat că religia trebue să o definim 
nu numai ca „raportul liber de dependență a omului cu 
Dumnezeu'', ci raportul liber de dependenţă a omului cu 
Dumnezeu, într'un mod recunoscut de societate, care este 
Biserica 1). In acest sens, care este o dată sigură a cerce- 
tării factorilor sociali ai vieţii omenești, religia nu trebue 
tratată ca o manifestare pur individuală, ci ea trebue în- 
țeleasă ca un factor social şi ca atare trebue tratată; iar 
Statul dacă este vorba să facă politică religioasă are inte- 
res hotărîtor să se îngrijească de această instituţie, care 
este Biserica. Aşa dar, după rezultatele antropologiei so- 
ciale, putem spune că în mod constant individul şi societa- 
tea coexistă, am putea spune că dela creaţiunea lumii in- 
dividul și societatea au fost împreună: întâi Adam și Eva, 
după aceea s'a continuat speța omenească. Niciodată omul 
n’a fost singur, deci niciodată nu se poate vorbi de o mani- 
festare pur individuală. Dacă misticii aspiră către Divini- 
tate, acestea sunt manifestări de meditaţie religioasă sin- 


1) O documentare complectă a acestui punct de vedere, se poate 
vedea în lucrarea mea: Introducere în studiul Religiunii comparate, 
București, 1915. š 

guratece, cari nu îmbrățișează manifestarea complectă a 
religiunii. 

Este de mare interes să dăm lămuriri acestor lucruri, 
pentrucă ele ne vor pune în contact cu concepţia pe care o 
avem noi despre religie, despre raportul acesteia cu socie- 
tatea și mai departe despre raportul ei cu națiunea. 

Mă opresc puţin la problema naţiunei, care este o noţi- 
une, ce trebue definită. Mulţi în definiţia naţiunii pornese 
dela aptitudinile particulare pe care ea le arată și o defi- 
nesc ca atare. Din punctul de vedere al antropologiei so- 
ciale, evident că o naţiune este în stânsă legătură cu teri- 
toriul, care condiţionează manifestarea grupurilor sociale; 
apoi națiunea este în strânsă legătură cu rasa și pe bună 
dreptate, căci rasa este aceea care prin sângele ei, asigură, 
continuitatea speţei umane; dar națiunea mai este în legă- 
tură cu limba, cu tradiţia, cu obiceiurile; sunt după aceea 
` hotăriîtoare toate credinţele şi datinile, — nu poţi defini 
o naţiune în fară de acest factor. Mai mult, națiunea este 
o organizaţie socială. Prea mulţi au uitat de acest lucru. 
Dar afirm poate ceva mai riscant înaintea d-voastre: o 
naţiune se definește și în raport cu aspiraţiile ei. Deci nu 
putem defini o naţiune numai după anumite grupuri ele- 
mentare cari se constituese, ci ca pe acel popor, care trăind 
pe aceiaşi teritoriu are unitatea credinţei, a datinelor, a 
limbei, a organizaţiei sociale şi a aspirațiilor şi, de multe 
ori, noi judecăm naţiunile mai mult după aspiraţiile lor. 

Dacă este așa, în definirea naţiunii trebue să avem în 
vedere toate aceste componente, fie că unele progresează 
mai repede, fie că altele aspiră într'o măsură mai lentă, 
căci suma lor e naţia. Cercetând istoria vom găsi, evident, 
că națiunea noastră în constituirea ei datorește atât de 
mult factorului religios. Biserica este aceea care a contri- 

buit la întemeierea Țărilor şi la păstrarea integrităţii noa- 
stre naţionale, Biserica este aceea care a contribuit la sus- 
ţinerea materială a statului şi la înălțarea prestigiului nos- 
tru cultural. In conferințele precedente, mai cu seamă a, 
d-lui I. Nistor, ni s'a atras atenţia asupra rolului mare 
pe care l-am avut noi prin Biserica noastră în Transilva= 
nia, în Ucraina și în Polonia; nu mai vorbim de rolul deo- 
sebit pe care l-am avut în Orientul apropiat, începând dela 
Sf. Munte şi până la Sf. Mormânt, unde prin asistența pu- 
blică şi prin ridicarea de locașuri sfinte, cultura noastră, 
s'a afirmat. 

Acestea fiind punctele noastre conducătoare, vom a- 
firma că reforma României — fiindcă de aceasta, este 
vorba: de o reformă în vederea consolidării ei — greșit se 
pune numai pe terenul economic, pe echilibrul bugetar sau 
pe chestiunea fiscală, ci ea trebue să fie pusă şi pe acest 
teren al moralului, al eticului, al spiritualului. Oricât de 
mare va, fi criza economică sau financiară, care atrage pri- 
virile tuturor, există o criză mai mare decât toate, este 
criza morală, și atunci acţiunea de consolidare a României 
trebue dusă în mod obligator pe această cale a moralului, 
Pe baza religiei şi moralei va fi alcătuită România Nouă 
şi numai astfel ea își va afirma rolul ei în concertul tutu- 
ror celorlalte popoare. 

In privinţa, justiţiei, învăţătura creştină statuiază prin- 
cipii juridice cari fac posibilă asigurarea legăturilor bune 
dintre oameni, îndeamnă la acea trăire în mod cinstit, în- 
dreptățită de morală, care să asigure liniştea în societate, 
atâtea lucruri de mare interes care duc la siguranţa în so- 
cietate: „ceeace ţie nu-ţi place, altuia nu face“, sau - 
„fă ceeace tu dorești să-ți facă altul“, sau mai mult: „i 
beşte pe Domnul Dumnezeul tău din toată inima ta și din 

tot cugetul tău, iar pe aproapele tău ca pe tine însuţi“. A- 
ceste reguli nu sunt numai obligaţiuni individuale, așa cum 
statul vrea să angajeze pe misionari cu răspunderea lor, 
ci devin comandamente ale întregei societăţi omeneşti. 
Iubirea nu are numai sensul pe care îl dă poetul Vlahuţă: 

„Iubire, sete de viaţă, tu eşti putere creatoare“ ci devine 
o lege supremă a vieții omeneşti. 

In sensul acesta — întrucât mă privește — nu împăr- 
tăşesc de loc punctul de vedere al naturaliștilor, care a- 
firmă că legea vieţii omenești este lupta pentru existenţă. 
Aceasta poate să fie adevărat în domeniul naturii moarte, 
sau în domeniul întreg al manifestării naturii înconjură- 
toare, nici de cum în domeniul societăţii omenești. Eu îm- 
părtăşesc părerea sociologiei, care susţine că în societatea, 
omenească sunt alte legi decât acelea ale naturii înconju- 
rătoare şi ele ne comandă. Aceste legi cari comandă în so- 
cietatea omenească nu sunt de luptă, ci de apropiere, de ar- 
monie. De pildă iubirea devine lege de organizare a socie- 
tăţii. Asupra acestui subiect se pot ţine multe conferinţe, 
însă noi luăm aceasta numai ca o dată. 

Având aceste concepţii despre viaţa socială, reformele 
care se vor face vor porni în această, direcţie: altul fiind 
punctul de plecare și rezultatul va fi altul. Nu poate fi 
vorba, cum un grup de intelectuali înclină să creadă, că so- 
cietatea de mâine va fi individualistă sau cum alt grup de 
oameni crede că va fi socialistă. Dacă este vorba de o cre- 
dinţă universală, societatea de mâine nu va fi nici liberală, 
nici socialistă, ci liberal-socialistă, care ar cuprinde cam 
ceeace preconizează L. Bourgeois în „Solidarité“, sau Paul 
Gaultier în „L’Ideal modern“. In această carte admirabilă 
Paul Gaultier, cercetează coliziunile care sunt între liber- 
tate şi egalitate — unele partide politice se bazează pe e- 

galitate, altele pe libertate — şi ajunge la concluzia că a- 
ceste coliziuni vor fi înlăturate prin spiritul de cooperare, 
de fraternitate. Cred profund că tocmai în această direcție 
se va găsi soluţia reformelor societăţii de mâine. 

Idealul modern este, trebue să fie creştin. 

Așa dar, mersul societăţii depinde de concepţia pe care 
o avem asupra vieţii sociale, concepţie care poate varia 
dela, animalitate la spiritualitate, care însă în ceeace ne 
priveşte, noi o identificăm cu concepţia politică teologică. 
Indrăznesc să spun, pentrucă este vorba de a afirma anu- 
mite convingeri — şi acesta am înţeles că este rolul aces- 
tor conferinţe: ca în deplină sinceritate să ne formulăm 
credinţa noastră — că această concepţie politică teologică 
nu este ceva perimat, cum le place unora să spună, ci ea 
explică ceeace ştiinţele sociale afirmă cu mai multă, putere. 

N'aşi vrea să jignesc pe nimeni, dar eu ştiu ce este fo- 
rul nostru suprem, al intelectualităţii în Universitate, că 
sunt colegi şi prieteni cari poartă încă. reminiscenţa rezul- 
tatelor ştiinţifice de acum 50 de ani şi mergând împreună 
cu dânsele fac anumite afirmaţiuni. Toată lumea ştie că 
întrun anumit moment Auguste Comte a decis soarta fi- 
losofiei contemporane, în direcţia pozitivismului, că numele 
lui era pe buzele tuturor: „les trois états“, adică într'un a- 
numit moment omenirea a trăit o stare teologică, după care 
a urmat o fază metafizică şi apoi faza, contemporană, care 
este starea ştiinţifică. Deci noi oamenii de știință suntem 
emancipaţi de toate superstiţiile religioase, cari aparțin 
celor de demult, suntem emancipaţi de toate superstiţiile 
metafizice, noi suntem aceia cari trăim în epoca tehnicei 
moderne! 

Nimic mai eronat decât această atitudine. Astăzi, când 
istoria nu se mai valorifică din punct de vedere pragmatic, 

adică cu mulţimea volumelor care se pot scrie de multe ta- 
lente sau genii, astăzi când istoria se cercetează mai cu 
seamă din punct de vedere psihologic şi social, căutându-se 
fapte ce cad în ambianța lor generală, astăzi când avem po- 
sibilitatea să cunoaștem prin studii de etnografie popoarele 
primitive și să verificăm dacă se succed concepţiile teolo- 
gică, metafizică şi pozitivistă, noi afirmăm pe baze ştiin- 
ţifice că în societatea primitivă — fie în Africa centrală, 
fie în Australia — coexistă cele trei atitudini: teologică, 
metafizică şi ştiinţifică. Toţi aceşti factori pe cari îi luăm 
în cercetare într'un mod deosebit, evoluiază de multe ori 
simultan. Deci nu poate fi vorba de evoluţia societăţii o- 
menești pe etape în sensul lui Aug. Comte, ci această evo- 
luţie are alt mers decât acela pe care l-a crezut secolul al 
XIX-lea. 

Dacă este așa, atunci noi avem concepţia teologică, acea 
concepție care susţine că lumea este făcută de Dumnezeu, 
că „Dumnezeu a făcut cerul şi pământul, marea şi toate 
câte sunt într'însele, văzute şi nevăzute“, că noi suntem 
fiii lui Dumnezeu și fiind fiii lui Dumnezeu suntem fraţi 
între noi, credem în lisus Hristos, care este Fiul lui Dum- 
nezeu, născut din Tatăl înainte de toţi vecii, şi care ne în- 
dreaptă spre acea înţelegere a lui Dumnezeu, cum ne ru- 
găm în „Tatăl nostru care-le eşti în ceruri“. Prin El noi 
obţinem mântuirea şi aspirăm către împărăţia lui Dumne- 
zeu, pentru care ne rugăm să fie „precum în cer şi pre pă- 
mânt“. Cu această concepţie altfel pornim în reforma so- 
cială. 

Dar nu acesta este subiectul nostru. Ori cum, acest pos- 
tament teoretic și această credinţă este baza creştinismu- 
lui. Ar mai fi întrebări de pus de asemenea natură: ce a 
făcut creştinismul pentru omenire, sau ce poate aduce creş- 

tinismul pentru România? — Creștinismul este mai mult o 
atitudine decât o soluție de viață. Se dau mai multe solu- 
ţiuni crizei actuale, — creştinismul dă una singură: dă li- 
niştea sufletească, el îndeamnă spre pacea spirituală. Dacă, 
am ceti cărțile sfinte, acele cărți din care se desprinde spe- 
cificul religios, am vedea liniştea sufletească pe care o a- 
duce atitudinea religioasă. Cetiţi „Quo Vadis“ de Sienkie- 
wics şi vă veţi lămuri în altă formă de ceeace este religiu- 
nea. Duceţi-vă la filmul „Semnul Crucii“ al lui Cecil B. de 
Mille şi vedeţi cum creştinii mergeau la moarte, cântând. 
In numele lui Iisus Hristos Mercia și Marcus Superbus su- 
făr martirul la anul 64. Acesta era prefectul Romei, cum 
nimic nu-l atrăgea într'un anumit moment, împreună cu 
aleasa lui merge ca să sufere martiriul; era credința, era 
convingerea completă că vor merge în lumea fericirii. 

Ce este creștinismul? — Eu aș îndrăzni mai mult să 
spun: ce nu este creștinismul? — Sigur creştinismul nu 
este ură, nu este violenţă, nu este ucidere. Doar Vechiul 
Testament însuși a spus „să nu ucizi“ şi nu pot să înţeleg 
cum grupurile sociale, cum atitudinile sociale, cari se nu- 
mesc creştine, propagă ura, violenţa şi uciderea, — este un 
non sens. Legea creştină este legea iubirii, a iubirii între 
indivizi, între clasele sociale, a iubirii între naţiuni. Legea 
creştină afirmă înfrăţirea popoarelor. Triumful creştinis- 
-mului până în secolul al IV-lea, ce a fost altceva decât 
triumful acestei idei și după această dată în alte patru se- 
cole ce a fost altceva decât afirmarea acestei virtuţi a iu- 
birei? Când Biserica romană a încercat să-şi asume o pu- 
tere temporară, a încetat să-şi îndeplinească rolul ei speci- 
fic şi s'a dedat la o mulţime de compromisuri, cari au fă- 
cut pe papi să coboare misiunea ei. Atunci Biserica a de- 
“venit o forţă politică, dar n'a mai fost pe linia înființării 

Creștinismului. Biserica ecumenică, aceea care a urmat pe 
Apostoli în sensul în care au propoveduit ei, afirmă acest 
precept, de care nu trebue să ne îndepărtăm niciodată: 
„Dragostea nu încetează niciodată“. (I Cor. XIII, 4-8). 

Ce a adus Biserica pentru omenire? — A adus mân- 
gâerea sufletească, liniştea mulțumitoare în conflictele de 
credinţă care erau atunci în lumea greco-romană. In afară 
de cultul penaţilor, larilor, protectori ai casei, Romanii au 
introdus tot felul de credinţe ale Orientului. Am avut pri- 
lejul să văd, chiar anul trecut la Pompei o întreagă civili- 
zaţie romană. Vă asigur, că am călătorit mult în Europa, 
am cunoscut multe oraşe ale acestui continent, dar civili- 
zaţia noastră nu se aseamănă cu civilizaţia dela Pompei. 
Totuși acea civilizaţie nu avea o credinţă sigură; oamenii 
de atunci erau total nemulţumiţi faţă de răspunsurile la 
problemele mari ale vieţii: de unde venim şi unde mergem. 

Creştinismul a adus dreptatea socială, în sensul, că pri- 
vilegiile cari erau în seama, unor clase conducătoare, au 
dispărut treptat. A adus eliberarea oamenilor din sclavie 
— nu deodată, ci cu timpul, prin evoluţie. Un gest admi- 
rabil se poate desprinde din legătura pe care Filimon a a- 
vut-o cu Onisim, primindu-l nu ca rob, ci mai sus de rob, 
ca frate iubit în Domnul. 

Atitudinea, care se manifestă în creştinism, în deosebi 
egalitatea în faţa lui Dumnezeu, a dus la o atitudine deo- 
sebită, care nu se găsea în celelalte religiuni. 

Creştinismul a adus organizarea pe care trebue s'o ia a- 
sistenţa socială: înființarea de ospicii, de spitale, căci în 
Evanghelie găsim: „cel ce dă un pahar de apă, în numele 
meu îl dă şi nu-şi va pierde plata sa“. (Mt. X, 42). 

Dar creștinismul a, adus ceva mai mult, a adus misiunea, 
răspândirea credinţei lui Iisus Hristos în toată lumea. 

Cuvântul misiune este un cuvânt necunoscut la noi, dar 
un cuvânt foarte vechi şi foarte cunoscut pretutindeni; el 
aparţine tuturor religiunilor, căci toate religiunile au avut 
misionari. Şi la celelalte religiuni, trecute și prezente, e- 
xistă o misiune internă și o misiune externă. 

Misiunea este obligaţia de a răspândi sau trimiterea pen- 
tru a răspândi învăţătura creștină la alte popoare, la cei 
necredincioşi. Este o îndatorire a noastră, a creştinilor, 
care rezultă din două motive: din loialitatea pe care o avem 
faţă de Iisus Hristos şi din responsabilitatea pe care o a- 
vem faţă de semenii noștri. Din clipa în care Iisus Hristos 
ne-a trimis să predicăm, avem datoria să mergem și să 
răspândim cuvântul Domnului, căci în Evanghelie chiar, 
se spune: „mergeţi și propoveduiţi Evanghelia la toate po- 
poarele“. (Mre. XVI, 15-26). 

Răspândirea Evangheliei este misiunea religiei, a Bise- 
ricii lui Iisus Hristos: „această Evanghelie se va predica 
la toate popoarele și când va ajunge la toate neamurile, a- 
tunci va veni sfârşitul“. (Mt. XXIV, 14). 

Se poate vorbi foarte mult despre ceeace a făcut creşti- 
nismul pentru diferitele popoare necreștine şi despre con- 
tribuția civilizatoare pe care a adus-o Biserica creştină în 
lume, dar nu este subiectul nostru. 

Intrebarea pentru noi este: ce poate aduce misiunea creş- 
tină în România Nouă, în România de astăzi? — Eu cred 
că pot desprinde câteva postulate ale momentului de as- 
tăzi. Recunosc că este greu, chiar îndrăzneț, mai cu seamă 
că acest lucry incumbă altor autorităţi, ierarhiei, forurilor 
noastre hotărîtoare, totuşi în deplină umilinţă voiu în- 
drăzni. 

Socot, că cel dintâiu punct al misiunei creștine, este ca 

să conserve ethosul românesc, obiceiurile şi datinile noastre: 
pe cari le avem şi nu trebue să ni se schimbe; conservând 
acest ethos românesc, Biserica ortodoxă este datoare să. 
aducă o întărire a vieţii spirituale, un nou entuziasm, un 
entuziasm temperat în societate. Intr'o vreme în care so- 
cietatea omenească este cum este şi, aş îndrăzni să afirm. 
în special, într'o vreme în care conducătorii politici sunt 
cum sunt, în acest moment trebue să vie cineva care să a- 
ducă un entuziasm sporit, spre o întărire a vieţii spirituale. 
Din criptele voevodale dela Curtea-de-Argeș ale lui Neagoe 
Basarab, Carol I şi Ferdinand-cel-Mare, întemeetorii dinas- 
tiei noastre şi din criptele dela Sf. Gheorghe, ale lui Con- 
stantin Brâncoveanu, putem lua pilde de urmat, şi în po- 
litica externă şi în politica internă. 

In al doilea rând Biserica creştină este datoare să lupte 
pentru închegarea unităţii noastre sufleteşti. Impăratul 
bizantin Justinian, a dus lupta pentru a lega Biserica de. 
Stat. Mult a fost criticat acest împărat, mai cu seamă pen- 
tru războaiele lui nenorocite, pe care le-a dus în altă direc- 
ţie decât aceea, în care trebuia să le ducă, — le-a dus în 
Occident şi a neglijat Orientul — ceea ce a făcut ca la stâr- 
şitul vieţii sale Imperiul să-și piardă din putere. Dar ori- 
care ar fi critica politicei lui Justinian, totuşi se va recu- 
noaşte că politica lui a fost această unitate de conducere 
sufletească a imperiului: ştiţi că prin religie el a dorit să. 
aibă unitatea imperiului — pe atunci nu se vorbea de na~ 
ţionalitate — a vrut să lege credința de stat. Dela el ne-a. 
rămas — dacă nu mă înşel — precizarea formulei foarte. 
drepte că „Biserica este sufletul Statului, cum Statul este 
corpul Bisericii“. Ori, aceasta însemnează enorm de mult, 
enorm de mult pentru cine cunoaște istoria Bisericii uni- 
versale, este un progres extraordinar, în care ideea creş- 

tină se afirmă, am putea spune, că este apogeul politicei. 
creștine. Ar fi mult de discutat asupra acestor lucruri.. 
Mulţi istorici cred că din această alianţă cu Biserica, Sta-- 
tul îşi pierde din independența, sa, admițând prioritatea pu- 
terei eclesiastice, iar puterea temporală nu se poate afirma. 
pe planul cel mai înalt, ordinea de stat deci, iese scăzută. 

Dar aceasta este o obiecţiune nefundată, pentrucă Bise-- 
rica, s'a închegat complet în istorie de atunci. Ba poate, că 
ar fi acum momentul ca, Biserica să lupte pentru un stat,. 
o lege, o credinţă. 

Mai mult decât atât. Desigur că Biserica ortodoxă tre-. 
bue să lupte pentru întărirea credinţei. Cuvintele ,„Domi- 
nus illuminatio mea“, care stau scrise pe frontispiciul U- 
niversităţilor engleze, ar trebui să le găsim şi la noi, unde: 
lumea începe să uite obligaţiile spirituale fundamentale. 
Materialismul ne înconjoară: nu numai conducerea supe-- 
rioară a societăţii, dar şi mersul ei este dominat de mate-- 
rialism. Atitudinea creştină este însă contrarie acestui ma- 
terialisra. 

Preceptele Bisericii sunt adevăruri de credință spiri-. 
tuală. Vorbind de cultura poporului, această cultură trebue 
îndrumată într'o anumită direcţie şi această direcţie este. 
în sensul spiritual al credinţei în Dumnezeu. Când vorbim. 
de cultura, poporului, adesea ori nu ne dăm seama de pos-- 
tulatul central; credem că radio, cinematograful, teatrul 
şi şcoala contribue la desvoltarea culturală a poporului — 
la, sate au ieșit şi acele numite Atenee populare; dar ui- 
tăm că toate aceste sunt mijloace de propagandă și că la 
nimic nu folosesc, dacă lipseşte credința în Dumnezeu.. 
Toate acestea vom vedea, sunt forme de realizare ale edu- 
caţiei poporului, dar ceea ce interesează în primul rând. 
este obiectivul sau — cum se spune la armată— ceea ce a- 

vem în față: „direcţia drept nainte“. Din clipa în care se 
„cunoaşte direcţia, poţi îndrepta pașii către ţinta fixată. 
“Ori, oamenii pornesc dela lucruri secundare, uitând funda- 
mentalul. 

In această chestiune s'ar putea vorbi mult; eu schiţez 
numai sumar, O primă problemă ar fi ca aceşti conducători 
ai noştri să fie readușşi la credinţă, pentrucă ei, — din con- 
„„liţiile istorice pe care le cunoaștem, — s'au îndepărtat de 
„credinţa adâncă a poporului de jos. Şi dacă este o problemă 
aceea a luminării poporului de jos, pentrucă până acum 
ştiinţa n'a pătruns încă în stratul adânc al masselor, am 
putea spune că este un postulat al momentului de a rea- 

„duce la credință pe cei de sus. 

Cunosc vieaţa parlamentară, am avut norocul să fiu 
-şi eu în Parlament, şi ştiu care este atitudinea oamenilor 
noștri politici. Ii rugăm să înceteze de a mai vorbi de 
'vieaţa religioasă a celor mulţi, care ne atinge pe noi. Alt- 
„fel aş înțelege: dacă este vorba să ne interesăm şi de Bise- 
rică, atunci să fim în alt spirit. De pildă Lord Churchill, 
„afirmă că „cetesc sfânta Scriptură ca să am sugestii pen- 
-tru reformele sociale“, — așa înțeleg. 

In prezent există o fundamentală problemă a culturii 
naţionale. Regret că nu este I. P. S. Patriarhul României 
aci, regret că nu este Domnul Ministru de Instrucție aci, să 
„audă că înaintea tuturor formelor pe care le realizăm în re- 
formele educației poporului, ceea ce interesează este spi- 
ritul director, ca să circule aceeaşi sevă de jos şi până sus. 
Aşa dar, nu se poate vorbi de religiune în sensul în care 
vorbea un fost ministru de finanţe, că „Biserica, nu înde- 
plinește o condiţie esenţială în societate“ cum spune ono- 
ratul raportor la discuţia bugetului, că „religia e o chestie 
-de conştiinţă personală“: domnii aceştia vorbesc pro domo, 

ei lucrează în sensul culturii pe care au căpătat-o. Dar mo-: 
mentele din istorie, care sunt lipsite de credinţă, sunt mo-: 
mente de decadență completă pentru societate. România. 
s'a întregit, am făcut-o mare pentru întâia oară în istoria. 
neamului nostru, ca să fie condusă spre glorie, şi această. 
glorie nu se poate obţine prin lipsa de credinţă. 

Deci renaşterea spirituală a culturii româneşti trebue să. 
fie un postulat al Bisericii. Biserica este obligată să dea. 
obiectivul culturii în această ţară, care obiectiv nu poate 
fi decât în direcţia: „Tatăl nostru carele eşti în ceruri“.. 

Dar acestea, sunt consideraţiuni teoretice. Mergem mai. 
departe. Biserica este datoare să întreprindă o acţiune de. 
moralizare a vieţii noastre publice. Ea trebue să fie în- 
dreptar în disciplina intelectuală, severă în vieața morală. 
şi socială, să îndrumeze în acţiunea de toate zilele. 

Biserica este datoare să predice cu curaj Evanghelia lui 
lisus Hristos, moralitatea înaltă a vieţii sfinţilor. Noi nu. 
trebue să uităm pe Ioan Hrisostom, pe Grigorie Palama, 
căci prin caracterul lor, Biserica creştină se poate mândri.. 
In acest sens Biserica creştină trebue să afirme puterea. 
morală în societate şi în vieaţa politică. 

Doamne, câte n'ar fi de vorbit în chestiunea moralității. 
politice, în cari noi vrem să credem, de morala Camerei şi. 
anticamerei, de morala afrimaţiilor secrete într'un anumit 
sens şi morala afirmațiilor în alt sens făcute în faţa po- 
porului, care aplaudă la unghiuri de stradă! Sunt probleme 
fundamentale în moralizarea vieţii publice, care incumbă. 
în primul rând Bisericii şi dacă Biserica nu intervine ea 
este de vină, dacă societatea este cum este! 

Biserica va trebui să lupte, mai departe, pentru drep-- 
tatea socială. Reformele sociale trebuesc făcute pe baza 
Sf. Scripturi. Recunosc, în Biserică nu se pot găsi sisteme: 

politice, dar reformele sociale, trebue să păstreze spiritul 
Bisericii. 

Colegul meu Şerban Ionescu a spus că „Biserica nu dă 
un sistem social“. Dar ea dă o atitudine, ceea ce am afir- 
“mat dela început. Problema asistentii sociale, a carității 
pubiice, aparține Bisericii. 

Biserica trebue să întreprindă o cruciadă pentru a lupta 
“împotriva, relelor sociale. Ea trebue să civilizeze mijloacele 
coercitive, cari sunt în practica de toate zilele mai cu 
„seamă la infracțiunile penale. Am cere din acest punct de 
vedere, dacă n'am fi prea severi, ca însuşi Ministerul Cul- 
telor să se mute la Ministerul de Justiţie, ca să se arate 
“prin aceasta, ce mare importanţă are pentru Biserică drep- 
tatea, acea dreptate, de care însetează lumea în momentul 
de faţă. 

Dar sunt şi problemele specifice ale momentului. Biserica, 
-este chemată astăzi, din nefericire, să se apere pe sine, să 
ia o atitudine în contra bolşevismului şi în contra anar- 
hismului. Această luptă trebue dusă din convingere patrio- 
“tică, pentrucă sovietismul, aşa cum îl cunoaştem — şi-l cu- 
noaștem foarte bine din presa străină și din relaţiile diplo- 
matice pe cari Uniunea Sovietelor le are cu celelalte state— 
stim că nutreşte o atitudine de antireligiune, de ateism. 
„Biserica este datoare să lupte împotriva acestui curent 
pentru întărirea solidarităţii sociale. Biserica, prin for- 
mula ei, a iubirii de oameni, este pentru frăţia tuturor cla- 
Selor sociale şi — cum am spus — a tuturor indivizilor; ea, 
nu poate să lase ca un curent adversar ei, cum este bolşe- 
vismul, să nimicească din rădăcini această înfrățire. Ori 
unde este un nucleu comunist, acolo este şi chemarea preo- 
“tului; unde este preot sau parohie, biserica misionară să-şi 
„facă datoria ei, pentru ca aceste nuclee anarhice să nu mai 

ia fiinţă. Statul Român nu poate avea sprijin mai mare, 
mai puternic pentru consolidarea, lui decât în Biserică, sin- 
gura în stare să întărească solidaritatea naţională şi res- 
pectul autorității. 

Mai departe — fiindcă noi arătăm numai postulatele, 
fără să intrăm în detalii, — vom spune că Biserica este da- 
toare să lupte pentru Educaţia păcii: „Pacea mea o dau 
vouă“. Astfel Biserica va lupta pentru înfrăţirea popoa- 
relor, va lupta în contra războiului și va duce o acţiune de 
pace. Nu pacea romană, care era bazată pe nedreptatea 
unui popor, care s'a întins asupra celorlalte popoare, ci va 
fi pacea creştină în care fiecărui popor să i se dea, ceea ce 
este drept să i se dea, va fi acel concert al popoarelor, care, 
bazat pe justiția socială, lasă pe fiecare să trăească în ţara 
sa şi pe noi să trăim pe teritoriul țării noastre. Cei cari 
caută războiu sunt robi ai lui Mamona, dar noi nu vom face 
decât să apărăm neamul și dreptul nostru. 

Biserica luptă pentru solidaritatea omenirii. In acest 
sens de solidaritate a omenirii, Biserica a trimis misiuni la 
diferite popoare: la unele a fost cu putință, la altele nu. 
Dar „misiunea externă“ — numai acest cuvânt — a pro- 
vocat la noi discuțiuni. 

Mai cu seamă când eu într'o lucrare intitulată „Indru- 
marea misionară“, am vorbit de posibilitatea pentru viitor 
a misiunii noastre externe, am avut o critică loială, dar ne- 
fundată — după părerea mea — când mi se obiecta că la 
noi, un popor începător, nu se poate vorbi de o misiune ex- 
ternă. Dar, sunt popoare tinere ca Suedezii și Norvegienii, 
şi sunt popoare mici ca Danezii şi Olandezii, cari au mi- 
siuni şi când astfel de popoare au misiuni, nu înţeleg cum 
România, cea mai mare țară ortodoxă în momentul de faţă, 
nu ar putea avea o misiune. 

Noi am dus şi altădată această acţiune de răspândire 
mai departe a creştinismului. Am avut de mult legături cu 
Orientul apropiat, până la Muntele Athos şi până la Sf. 
Mormânt. In călătoria pe care am avut fericirea s'o fac la. 
Sf. Mormânt, am văzut urmele culturii şi civilizaţiei noas- 
tre în acele părți. Şi atunci greutăţile financiare erau tot 
atât de mari cât sunt astăzi. Dacă atunci Biserica română, 
prin umilii ei ctitori și sprijinitori putea să facă atâtea lu- 
ceruri, ce nu ne putem aştepta în momentul, când avem o 
întregire a tuturor provinciilor românești?! 

Dacă este chestiunea să aspirăm către viitor, ce ne îm- 
piedică pe noi, cari suntem cel mai mare stat în Biserica. 
ortodoxă, dela o misiune? 

In Egipt, în Palestina, în Siria, Turcia este un câmp de 
misiune, în care noi am putea lucra. 

Rusia a susţinut o misiune în China şi în Japonia, una 
dintre cele mai frumoase misiuni creştine care există în 
Japonia; nu am avea noi acum obligaţia să contribuim la 
această misiune ortodoxă în celelalte părți? 

Sunt sugestii pe care le formulez, dar pe care Biserica. 
în mod obligator trebue să le aibă în vedere, pentrucă mi- 
siunea este reflexul vieţii religioase: în măsura în care 
Biserica se extinde mai departe, în acea măsură ea dove- 
deşte viabilitatea ei. Intocmai ca un izvor care vine din 
munte: întâi curge lin, cristalin, dar după ce ajunge în 
câmpie şi se adaugă alte ape, din râuri, devine fluviu, se 
revarsă şi aduce rod mănos. Așa şi Biserica dovedește bel- 
şugul şi valoarea ei, în măsura în care dă și altora din fo~ 
loasele sufleteşti ale unui popor care se închină lui Iisus 
Hristos, Fiul lui Dumnezeu. Dacă misiunea creştină este un 
reflex al vieţii religioase şi o condiţie a progresului în lume, 
atunci ea trebue îndreptată spre domeniile coloniale, ca să. 

aducă și pe acele popoare în concertul civilizațiunii creg- 
tinești, 

Aceasta este o chestiune de viitor. 

Biserica este datoare să iasă din zidurile ei, să nëriktò 
valurile vremii şi să arate obiectivul principal al vieţii con- 
temporane. In toate manifestările: în artă, în politică, în 
ştiinţă, ea trebue să dea idealul conducător. Ce așteaptă. 
lumea dela Biserică, este că ea trebue să rezolve în sens 
creştin toate problemele zilei: politice, economice și cul- 
turale. In măsura în care ea reuşește în această direcţie, 
în acea măsură şi-a îndeplinit misiunea ei. Atunci misiunea 
creştină va zidi puterea spirituală, de care „şi porțile iadu- 
lui se vor sfărma“. 

În subsidiar — intenţionat folosesc acest termen juri- 
dic — o altă problemă care se impune Bisericii, este lupta, 
împotriva sectelor religioase, care destramă unitatea sufle- 
tească a neamului nostru. In această privință nu voiu 
Spune mai mult decât ceea ce am spus la Congresul din 
Stockholm, când Rev. S. Parkers Cadman, unul dintre cei 
mai mare oratori ai Bisericii americane, întreba cum stau 
adventiștii și baptiştii din Biserica noastră. 

Am răspuns că „din mila lui Dumnezeu suntem creștini 
şi din punctul Dv. de vedere puteţi considera dacă suntem 
sau nu pe drumul drept, dar suntem creștini şi ce frumos 
lucru ar fi ca în loc să duceţi lupta împotriva noastră, 
cari din mila lui Dumnezeu ne închinăm Domnului Hris- 
tos, să mergeţi în altă parte a lumii să faceţi misionarism: 
în Africa centrală, în Asia întreagă, în Australia!“ 

Lumea are astăzi aproape 2 miliarde locuitori — şi din 
aceştia câţi sunt creștini, indiferent de confesiune şi de 
toate sectele? — sunt 800 milioane. Mai rămân 1 miliard 
200 milioane, care încă nu s'au bucurat de lumina creştină. 


www.dacoromanica.ro 


216 V. GH. ISPIR: 


Atunci acestor sectanți le spunem: „pentru numele lui. 
Dumnezeu! lăsaţi-ne în pace, duceţi-vă la popoarele necreș- 
tine pentru a răspândi cuvântul Evangheliei şi vă vom 
mulțumi!“ 

In rezumat, în urma acestor constatări, putem afirma. 
că situația lumii este de așa manieră, încât ea cere în mo- 
mentul de față intervenția Bisericii. Lumea are nevoie: 
de creştinism, are nevoe de Iisus Hristos. Acesta este 
faptul. . 

Religia creştină este incontestabil, pentru toți cercetăto-— 
rii de religiune, superioară celorlalte: dacă n'ar fi decât so- 
lidaritatea între oameni şi acea dreptate socială, pe care o. 
afirmă, dacă n'ar fi decât credinţa în Mântuitorul Hristos, 
care rezolvă toate problemele, şi tot am vedea, cât este de 
superior creștinismul. 

De sigur că noi Românii ne caracterizăm prin toleranţă, 
dar aceasta nu împiedică să afirmăm ortodoxia noastră. 
în fiecare moment. ` 

Spuneåm că Biserica are o misiune în România Nouă.. 
Am arătat unele dintre postulate. Ce poate face încă Bise- 
rica pentru a îndeplini această misiune? care sunt căile: 
sau mijloacele pentru îndeplinirea misiunii? 

Până acum am pus principiile de bază. Inainte de a. 
proceda la acțiunea de realizare a postulatelor misionare, 
socot că trei lucruri trebuesc lămurite dela început: 

Intâiu Biserica nu-și poate îndeplini scopul ei misionar, 
dacă nu are o organizaţie solidă. Din acest punct de vedere. 
eu vă mărturisesc, că sunt pentru Statutul organic al Bi- 
sericii Ortodoxe Române. Eu cred că la 1925 s'a făcut un 
progres, când s'a introdus în lege principiul autonomiei și 
al constituţionalismului. Dar este o greşeală dincolo de: 
munți, când se crede că această reformă este datorită nu- 

„mai spiritul mitropolitului Andrei Şaguna, căci şi noi din- 
coace de munţi în ţara veche am avut pe un Grigore Mincu- 
lescu, pe un Veniamin Costache, pe Varlaam, etc., Meritul 
Mitropolitului Şaguna este netăgăduit, că a cunoscut şi a 
înţeles greutatea timpului, în care a trăit.Ştiu că în această 
„sală sunt multe personalităţi cari au altă părere—însă eu 
afirm în deplină sinceritate şi în sinceritate când afirmi, 
totul se iartă — că marele Şaguna a prevăzut cele ce aveau 
„să se întâmple şi a vrut să angajeze la interesul Bisericii 
toată turma drept credincioşilor. Nu Statutul lui Şaguna, 
nu Statutul cutărui mitropolit sau cutărui Partiarh, ci un 
Statut bine definit al Bisericii Ortodoxe Române, care la 
început poate să aibă anumite lipsuri, dar la care se vor 
putea face amendamente, — acest statut trebue să asigure 
disciplina şi ordinea şi autoritatea. 

In al doilea rând Biserica nu poate să înceapă acțiunea 
„sa misionară, dacă nu este precisă în doctrină. Avem „Măr- 
turisirea, de credinţă“ a lui Petru Movilă, mitropolitul Kie- 
wului, care a scris-o în anumite condițiuni şi pentru îm- 
prejurările de atunci, dar în momentul de față avem pro- 
“bleme deosebite, care trebuesc rezolvate. Deci o dreaptă 
mărturisire de credinţă înaintea poporului este a doua con- 
diţie în misionarism. 

A treia condiţie: Biserica nu-și poate începe activitatea, 
ei misionară, dacă nu are un cult unitar. Cultul unitar a 
fost mândria Bisericii ortodoxe a Răsăritului, el a fost 
stânca de granit, de care sau izbit toate sectele şi toate 
confesiunile ortodoxe. Noi, cari ne ocupăm de istoria bise- 
ricească, știm că ceea ce atrage admiraţia pentru creşti- 
nism este tocmai acest cult unitar al Bisericii ortodoxe, a- 
celaşi în Rusia, în România, în Grecia şi în patriarhatele 
„orientale, 

In modul acesta Biserica a realizat unitatea sufletească. 
Așa dar este fără sens ca într'o biserică din Ardeal să se 
săvârşească un cult, dincoace în Moldova un alt cult și la 
fiecare catedrală alt cult, după capriciul individual, ci cul- 
tul trebue să fie unul singur al Bisericii ortodoxe întregi. 

Atunci când avem o unitate de comandament, o credinţă, 
lămurită, și după aceea, un cult unitar, misionarii pot trece 
la luptă pentru realizarea postulatelor pe cari le-am a- 
mintit. 

După 1919 iniţiative particulare au întărit misionarismul 
în popor. i 

Să urmărim câteva realizări în activitatea misionară de 
după războiu: „Frăţimea lui Hristos“ dela Chişinău; Aso- 
ciaţia „Patriarhul Miron“ dela București; Societatea „Re- 
naşterea“ dela Craiova; „Societatea Ortodoxă a Femeilor 
Române“ înființată încă din 1912; „Solidaritatea“, o aso- 
ciaţie constituită din 1920 cu scop de a aduna membri în 
interes social şi religios, şi acum în timpul din urmă, „Fră- 
ţia ortodoxă Română“ dela Cluj, care arată în mod vădit 
dorinţa Bisericii de a împlini misiunea ei în ţara noastră. 

Din aceste iniţiative particulare se desprinde acel apos- 
tolat laic, care consistă, din concursul pe care mirenii vor 
să-l dea preoţilor în opera de misionarism. Nu se poate 
vorbi îndeajuns asupra necesităţii acestui apostolat, când 
preoţii nu pot face faţă tuturor greutăților şi când sunt 
atât de multe nevoi morale. Apostolatul, având ca temei an- 
gajarea drept credincioşilor în opera de misionarism sub 
conducerea directă a preotului, nu poate fi decât folositor 
Bisericii ortodoxe. Toţi acești oameni nu formează decât 
Oastea Domnului, care se angajează ca auxiliari pentru 
triumful ideei creștine. 

Pentru mine acest apostolat laic nu poate fi altceva de- 

cât un serviciu auxiliar al Bisericii: un serviciu de asis- 
tență publică sub conducerea Bisericii, căci în spiritul or- 
todox, în spiritul creştin, nimeni nu poate să ia rolul con- 
ducător al preotului. 

Vorbind în sensul acestei activități misionare, nu pu- 
tem să atragem îndeajuns atenţia asupra nevoei de a răs- 
pândi Sf. Scriptură în popor. Dela primul început al reli- 
giei noastre Sf. Scriptură s'a dat în limba maternă și prin 
acest lucru ne deosebim de romano-catolici, cari având 
Biblia în limba latină, au introdus un fel de esoterism re- 
ligios. La noi, Biserica conducătoare şi cea ascultătoare 
sunt într'o înțelegere reciprocă, şi e de regretat că nu a- 
vem o ediţiune a Sf. Sinod, care să pună această carte la 
cunoştinţa tuturor. Poporul este setos de cuvântul biblic. 
Renaşterea morală a englezilor şi germanilor a datorit a- 
tât de mult traducerei Sf. Scripturi în limba lor. 

In Suedia — cunoaşteţi din lecturi — nu numai în fie- 
care hotel este o Biblie, dar fiecare cameră are Biblia ei. 
Inţelegeţi cum se va reglementa viaţa morală, căci tâl- 
cuirea Sf. Scripturi joacă un rol hotărîtor. De sigur că a- 
ceastă tâlcuire la noi nu se poate face decât sub auspiciile 
Bisericii. Ne-ar trebui un comentar în sensul tâlcuirilor 
marilor ierarhi. : 

Este nevoe apoi de ceea ce a cerut poetul Octavian Goga 
în Congresul Naţional Bisericesc, de o reeditare a Cazaniei, 
sau de alcătuirea uneia nouă făcută de către persoane cu 
studii în telogie şi de către scriitori, sub conducerea Sf. 
Sinod, care să pună în discuţie publică problemele la ordi- 
nea zilei sub unghiul privirii creştine. 

Ar fi cea mai sănătoasă îndrumare ce s'ar putea da po- 
porului nostru în faţa ignoranței care-l înconjoară, iar cul- 

tura poporului în cazul acesta ar fi desigur pe un teren 
solid. 

Ar mai fi nevoe să menţionăm necesitatea unei prese: 
bisericești, mai ales că până acum nu avem o revistă reli- 
gioasă de familie, care să militeze pentru ortodoxie, pen- 
tru înţelegerea vieţii în sens creștin. 

In această operă de misionarism nu trebue să dim că. 
personalitatea misionarului joacă un rol hotărîtor. Această. 
personalitate este întărită înaintea tuturor celorlalte cali- 
tăţi de credinţa fermă şi de pietate. 

Misionarul să aibă credinţă fermă, căci „celui credincios, 
toate îi sunt cu putinţă“ sau „de veţi avea credinţă cât un 
grăunte de muştar, veţi zice muntelui acestuia „mută-te 
de acolo şi se va muta...“ şi nimic nu va fi cu neputinţă. 
(Mt. XVII, 20). 

După aceea, vieaţa misionarilor trebue să fie neîntinată, 
neprihănită, căci cum pot să înveţe pe alţii, dacă nu sunt ei 
înşişi aşa cum poruncesc. „Inimă curată zideşte întru mine 
Dumnezeule“. 

Ei sunt trimişii apostolilor ca să propoveduiască mai 
departe cuvântul Domnului pe pământ, de aceea ei trebue 
să se ţină pe linia spiritualităţii creştine. Preoţii trebue să. 
fie misionari interni pentru consolidarea şi înălțarea Ro- 
mâniei. 

In această direcţie, trebue să vorbim de întărirea paro- 
hiei, centrul de activitate misionară, din care să radieze. 
toate preocupările nobile. Problema asistenţei sociale sar 
rezolva admirabil în preajma Bisericii, căci unde se predică 
mai mult filantropia decât în Biserică? Avem birouri de 
plasare sub auspiciul autorităţii civile, dar cine nu ştie cât 
lasă de dorit aceste birouri! Am onoarea să fiu consilier 
municipal şi cunosc ce sunt aceste birouri de plasare: se 

împart fondurile numai acelora cari, se crede, că vor vota, 
— este o iluzie, căci după ce au primit ajutorul, nu mai vo- 
tează. Dar ceea ce ne interesează este acest lucru: asistența. 
publică se face dintr'un interes personal, politic, care nu 
pune nicio problemă din cele în care ne zbatem și nu por- 
neşte din acel entuziasm, din acel sacrificiu pentru aproa-- 
pele, pe care ni-l predică Biserica. 

Cât mar câștiga spitalele, ospiciile şi sanatoriile, dacă. 
s'ar înfiinţa acele congregațiuni de surori şi de frați de ca- 
ritate și câtă mângâere n'ar fi pentru sănătatea publică? 

După aceea cultura însăși ar fi mai solid promovată sub. 
conducerea și sub autoritatea Bisericii în parohie. Oraşele 
moderne În general reprezintă un fenomen unic. Cei cari 
ați călătorii în alte țări şi ați vizitat mai cu seamă marile. 
metropole, ați observat fenomenul caracteristic: săracii 
deoparte, bogaţii de altă parte; este o mare luptă între 
Est şi West, între Răsărit şi Apus, între vechiul oraş și 
noul oraş, fiecare cu o mentalitate specifică. O anumită ca- 
tegorie socială dintr'o parte nu are habar de toată mizeria . 
socială, care este în cealaltă parte. 

Câtă deosebire de timpul bătrânilor noștri când îmi aduc 
aminte că bunica trimitea în anumite zile diferite lucruri de 
hrană şi de îmbrăcăminte săracilor cari stăteau alături de 
casa noastră; câtă deosebire de timpurile de demult, când 
cei cari erau conducători sociali sau din mila Domnului 
guvernau marile averi publice, întemeiau fundaţiuni de ca- 
ritate, sau miluiau pe aceia cari n'au avut norocul să aibă. 
sau din împrejurări anumite au pierdut ceea ce aveau! A- 
cum am uitat de locurile de unde am plecat, nu avem prie- 
teni, trăim o vieaţă de cerc îngust, lumea este prea egoistă 
şi se luptă cu tot felul de interese josnice. Cine mai poate: 
defini morala socială? 


www.dacoromanica.ro 


1222 V. GH. ISPIR 


Atunci unde este parohia? căci la parohie, în biserică 
„ne adunăm cu toţii înaintea, altarului, îngenunchind în nu- 
mele lui Iisus Hristos şi cei bogaţi şi cei săraci şi cei cu 
cultură şi cei fără cultură şi cei cu binele şi cei cu răul şi 
„cei sănătoşi şi cei în suferinţă. 

In Biserică ţara şi neamul nostru, îşi găsesc binele, în 
:ea ne putem susține şi merge mai departe. A fost pentru 
mine o deosebită bucurie, când acum câteva luni, ducân- 
-du-mă la Brăila, am văzut cât de mult au făcut credincioșii 
pentru ridicarea bisericilor Sf. Arhangteli şi Sf. Petru. 

Intărirea parohiei înseamnă renașterea României între- 
gite. 


x 


Tehnica misionară, căci de tehnică e aci vorba, 
cuprinde o mulțime de căi pentru înobilarea firii o- 
-meneşti. In această tehnică putem învăţa multe lucruri şi 
ne putem îndruma către realizarea scopului urmărit. O sta- 
tistică a realizărilor misionare ne arată cât de puţin sa fă- 
cut din ceea ce ar trebui să se facă. In primul rând este ne- 
‚cesar să se dea o atenţie deosebită familiei şi educaţiei 
creştine. O mulţime de rele în societate se produc din cauza 
lipsei de educaţie. Ce educaţie se'poate da copilului la ţară, 
-când tatăl şi mama se duc la muncă, iar copilul rămâne 
„Singur âcasă în toate lipsurile. Ce educaţie se poate da, 
când mama lipseşte la muncă toată ziua de acasă, când ta- 
“tăl este lucrător într'o fabrică şi copilul rămâne pe stradă? 
Ce educaţie se poate da copilului la oraşe, când mama se 
duce la teatru, la cinema, la rendez-vous-uri, etc., şi copi- 
lul iese cu servitoarea pe stradă? 

Noi ştim, drumul care duce dela şcoală acasă, este cel 
„mai mare pericol social! 

Când eram la Stockholm în 1925, unde ne-am întâlnit cu. 
un mare număr de educatori, ca să discutăm problemele so-- 
ciale, cea dintâi problemă asupra căreia ne-am oprit, a fost 
problema educației creştine şi am văzut că nu se poate: 
realiza ceva solid decât pornind ceia blândețea Domnu- 
lui Iisus Hristos. 

Misiunea creştină trebue să înceapă dela tineret. Tine- 
rii creştini, studenții creştini vor asigura viitorul moral 
al țării. Tinerile generaţii trebuesc crescute pentru ser- 
vire, pentru un serviciu social şi trebuesc conduse cu su-: 
fletul tot mai sus, „excelsior“. Tinerii trebue să ştie că. 
Dumnezeu Atotputernic este: Calea, Adevărul şi Vieaţa' 
şi ei trebue să meargă pe calea Domnului Iisus Hristos, în 
afară de care nu există mântuire. N'am reuşit — şi vina. 
este şi a mea — n'am reuşit ca studenții acestei universi- 
tăţi să-mi asculte cuvântul. Studenţii facultăţii de teolo-- 
gie, unde am onoarea să fiu profesor, ştiu însă că viitorul 
acestei țări depinde într'o mare măsură de dânşii: în mă-- 
sura în care creştinismul nu va fi nominal, ci va fi real, în 
măsura, în care ei se vor identifica cu învăţăturile creştine, 
în măsura în care misiunea lor nu va fi un strigăt apoca- 
liptic de goarne şi de trâmbiţe, ci un imbold de muncă so- 
cială, — un creştinism activ trebue propoveduit înainte de: 
toate tinerilor studenţi — în acea măsură, ei vor avea cu-: 
rajul necesar să înfrunte relele cari vin dela Mamona. In 
această, direcție trebue să îndreptăm activitatea misionară. 

Mai departe rolul misionarului în Biserica Ortodoxă Ro- 
mână este de a interveni în diferite evenimente, cum au 
fost acelea cu lucrătorii dela C. F. R. Dv. ştiţi ce s'a întâm-: 
plat la Atelierele Griviţa. Autoritățile noastre oficiale nu 
simt că lucrătorii au altă mentalitate, că sunt din altă 
lume şi aceşti lucrători nu pot fi influenţaţi de cei tri-- 

mişi, de apostaţi şi de opresori, căci este o psihologie a ce- 
“lor conduşi şi a celor în suferinţă—să ne lase ca cei ce vin 
„să ne dea lecţii fără suflet. La aceşti lucrători trebue să 
"vină cineva cu suflet ca dânşii, preotul cu o sinceritate de- 
plină, şi să le ţină nu numai conferinţe, dar să le dea asis- 
„tenţă socială. Când Biserica va interveni, atunci desigur 
mentalitatea lucrătorilor va fi alta decât este. ' 

Intr’o lucrare recentă pe care am cetit-o „The History 
‚of Christianity“ (Istoria creştinismului în lumina cunoş- 
tințelor moderne), scrisă în mod colectiv de raai mulii sa- 
'vanți englezi, Arhiepiscopul de York, Dr. William Temple, 
D. D. şi D. Litt, atrag atenţia asupra roiului creştinis- 
mului contemporan în etica socială, anume creştinismul în 
-momentul de față este chemat să ia atitudine în fața pro- 
blemelor industriale, agricole, economice. Trebue să men- 
“ționăm în acest sens că mişcarea creștină socială din se- 
colul al XIX-lea, începută cu Maurice şi Kingsley se con- 
-tinuă cu mişcarea „Copec“ (Christian order of Politics, 
Economics and Atizenship), adică „Ordinea creştină“, 
după conferinţa din Birmingham 1924 şi în mişcarea Life 
and Work dela Stockholm, 1925. 

Aduceţi-vă aminte de o enciclică a papei Leon al XIII-lea 
:rum Novarum și care a făcut epocă. In aceasta se arată 
că Biserica trebue să se amestece în vieaţa socială de toate 
„zilele. Nu vom răuși să luptăm contra curentelor subversive 
dacă Biserica nu-şi va lua ca un punct de program acest 
amestec în vieaţa socială şi ca atare, şi obligaţia să se in- 
“tereseze de vieaţa muncitorească. 

De aceea eu sunt printre acei cari propoveduesc contac- 
tul preotului cu rauncitorii şi înfiinţarea de sindicate creş- 
tine. Sugestii pot veni şi dela alte Biserici şi dela Biserica, 
„romană, şi mai ales din lumea anglo-saxonă. In acest scop 

se mai pot face şi la noi asociaţii muncitoreşti, cum au fost 
cele întemeiate de marii pionieri ai creştinismului social. 
„Social Christian Associations“, la a căror organizare pro- 
fesorii mei Scott Holland și Carlyle au contribuit în mod 
deosebit. 

Acţiunea misionară a Bisericii în Anglia este foarte va- 
riată. Vă dau ca ex. „Agenţii speciale misionare“. Acestea 
au agenţi misionari, cari merg la sate şi din casă în casă cu 
scopul de a face clară ideea că religia creştină este valoa- 
rea superioară a culturii umane și că religia este o sinteză 
a adevărului, binelui şi frumosului. 

Sunt asociaţii diecezane, pentru adâncirea faptului reli- 
gios, retrageri în case de linişte cu citiri din Sf. Scriptură, 
în care se fac meditații şi rugăciuni. Sunt societăţi de a- 
jutor pastoral, 'de educație mutuală (conventum), cari 
caută să se dedice operilor de caritate socială. Sub influ- 
enţa mişcării dela Oxford cu Newmann, Keble, Pusey, s'au 
înfiinţat institutele diaconeselor, organizaţiuni, diecezane 
speciale organizate în mod admirabil pentru prestigiul Bi- 
sericii engleze. Organizaţii diecezane speciale lucrează în 
toate domeniile pentru evanghelizare. Societatea eparhială, 
sub preşedinţia episcopului respectiv are un comitet cu un 
secretar şi un cassier şi cuprinde mai multe secțiuni: 1) 
Secţia campaniei misionare; 2) Secţia retragerilor;'3) Sec- 
ţia predicatorilor diecezani; 4) Secţia şcoalelor pentru 
preoţi de reîmprospătare a cunoștințelor. teologice, şi 5) 
Secţia femeei care angajează pe femeie în opera socială 1). 

Toate aceste sugestiuni pe cari le primim din străină- 
tate, nu pot da rodul lor, dacă misiunea Bisericii Ortodoxe 


1) Vezi V. G. Ispir: Curs de Indrumări misionare, Buc. 1930, pp. 
178—179. 

nu va fi organizată în mod unitar. Este nevoe să se înfiin- 
teze în Biserica Ortodoxă Română o „Societate Misionară 
Ortodoxă“. Incă din 1919, când am avut onoarea să fiu u- 
nul dintre raportorii Congresului preoților ortodocși, de 
sub președinția Păr. C. Nazarie, distins profesor al facul- 
tăţii de teologie, și în 1928 la Congresul misionarilor dela 
Arad şi acum în urmă în Congresul Naţional Bisericese 
din 1932, am formulat ca un deziderat, necesitatea de a se” 
înfiinţa o societate misionară ortodoxă. In această socie- 
tate ar fi intrat toţi misionarii Bisericii Ortodoxe Române 
şi ar fi funcționat pe lângă Sf. Sinod. Episcopii competenți, 
profesorii de teologie practică, împreună cu misionarii e- 
parhiali, folosind experienţa pe care o au din practica lor, 
ar fi forul suprem de normare a misiunii creştine în ţara 
noastră. Atunci S'ar întări și misiunea internă şi misiunea, 
externă, de care avem atâta nevoe, căci — încă odată — 
trebue să ne amitim, că misiunea este reflexul vieții reli- 
gioase a unui popor. 

Acum, încheind, vom spune: lumea trebue cucerită pen- 
tru spiritul şi filosofia creştină. Misiunea creștină în ţara. 
noastră este a preciza un ideal social activ în societate şi 
de a conlucra la unitatea sufletească a neamului nostru. 
Ne trebue o nouă concepţie despre vieaţă şi cine poate da 
această, concepţie decât Biserica? Idealul religios cu 
specificul său trancendental fiind etern, el trebue să se 
realizeze în omenire și să o dirijeze către dreptatea socială, 
către cooperaţie, către solidaritate. 

Se vorbește mereu de războiul de mâine, de muniţiuni, 
de chimie, ete. După credinţa mea războiul de mâine va 
fi opera lui Anti-Christ. Noi „ne rugăm Domnului al pu- 
terilor să fie cu noi, căci pre altul afară de dânsul nu a- 
vem, ca ajutor în toate necazurile vieţii noastre“, el ne va 

aduce liniştea sufletească, el ne va sprijini întru consoli- 
darea păcii. 

Pentru aceasta, Biserica creştină ortodoxă este datoare 
să iasă din cetatea de fildeş şi să întreprindă opera de mi- 
sionarism, pentru promovarea progresului cultural şi moral 
al societăţii. -Idealul creştin nu trebue spus numai şi în- 
văţat de pe amvon, el trebue practicat, fiind practic prin 
însăș menirea lui. 

România are nevoe de aer curat, iar acest aer curat nu 
poate veni decât din spiritul cetăţii lui Dumnezeu. Acest 
spirit va duce şi la ridicarea Catedralei ortodoxe, de care 
Patriarhia, română obligator are nevoe pentru prestigiul 
acestui neam, — „Fă bine Doamne, întru bună voirea ta 
Sionului, să se zidească zidurile Ierusalimului“, (Ps. 50) — 
dar tot acest spirit va da cheia renașterii Bisericii orto- 
doxe, pentru îndeplinirea misiunei ei în sânul neamului ro- 
mânesc. 

Conferinţă ținută în ziua de Marţi 
28 Martie 1933. 

Invitat să iau parte activă la seria aceasta de conferinţe 
publice, cari urmăresc scopul de a lămuri societatea româ- 
nească asupra rostului ce poate şi trebue să-l aibă Biserica 
în contact cu problemele sociale, am considerat ca o dato- 
rie să urmez glasul de chemare și să caut a înfățișa, în li- 
mitele unei conferinţe, câteva din rezultatele meditațiu- 
nilor, lecturilor și experienţelor mele, din domeniul vieţii 
individuale şi colective, unde sunt chemaţi la muncă stă- 
ruitoare şi la sacrificii comune, atât elementele angajate 
în serviciul ocrotirilor sociale, cât şi cele cu rol de condu- 
cere şi de executare în organizaţiunea bisericească. 

Ocrotirea socială a fost în toate timpurile impusă de ne- 
cesităţi inexorabile şi promovată atât de sentimentul firesc 
al compătimirei pentru cei ajunşi în suferinţă și incapabili 
de a se smulge din ghiarele ei, cât şi de însuși instinctul 
de conservare al grupurilor sociale. 

Organizaţia ocrotirii sociale a fost felurită după împre- 
jurările de timp și de loc; în vechimea mai îndepărtată or- 

ganizarea sistematică a lipsit, după cum poate să fie lă- 
sată uneori şi în zilele noastre la voia întâmplării. 

Găsim totuşi la popoarele conducătoare din antichitate, 
la Greci și la Romani, amintirea unor credinţe şi obiceiuri, 
cari impuneau celor cu stare materială mai bună ajutora- 
rea celor căzuți în suferinţă, ocrotirea individuală a celor 
slabi și neputincioşi. Găsim însă şi amintirea .concepției 
spartane, care urmărind scopul de a creşte pe seama sta- 
tului exclusiv cetăţeni zdraveni şi ostași gata de luptă în 
orice vreme, supuneau pruncii îndată după naştere unei 
cercetări, pentru ca pe cei slabi sau schilozi să-i arunce de 
pe muntele Taiget, lăsând în vieaţă numai pe cei capabili 
de creştere şi desvoltare normală. 

Această concepție a rămas însă izolată la cei ce priveau 
rostul vieţii numai prin prisma intereselor de ordin mili- 
tar supraevaluând fizicul şi subevaluând psihicul omenesc. 

Unde însă educaţia tinerelor generaţiuni era aşezată pe 
alte baze, ca în Atena, urmărind desvoltarea armonioasă 
a puterilor sufletești și a celor trupeşti deopotrivă, unde i- 
dealul era cuprins în cunoscuta formulă Kalokagatia (fru- 
musette şi bunătate), evident că o concepţie așa de strâmtă, 
şi unilaterală, ca cea spartană, nu s'a putut încetăţeni. Mai 
târziu ea urma să fie desrădăcinată cu totul prin puterea 
Evangheliei mântuitoare a lui Iisus, prin legea îndoitei iu- 
biri, a omului față de Creatorul și față de aproapele său. 
Morala Evangheliei creștine urma să producă roade impor- 
tante tocmai în domeniul înţelenit al ocretirilor sociale. 

Porunca cea nouă era: să iubeşti pe aproapele tău, ca pe 
tine însuţi! 

Implinirea acestei porunci impunea creștinului sarcini 
mai grele decât idealul antic al perfecțiunii umane, expri- 
mat prin kalokagatia. Nu mai era de ajuns frumuseţea şi 


LS 

bunătatea, ci pentru ca să atingă cineva idealul perfecțiu- 
nii creştine, trebuia să reușească a evada din graniţele pro- 
priei sale personalităţi, din temnița egoismului, pentru a 
se identifica prin iubire altruistă cu semenii săi, ca aju- 
tându-i și sprijinindu-i pe aceștia să se poată înălța și spre 
culmea iubirii Creatorului. 

Astfel se ridică ideia iubirii la treapta de virtute — una 
din cele 3 virtuţi fundamentale ale doctrinei creștine — 
deschizând calea spre forme de înfrățire şi solidaritate u- 
mană, necunoscute în antichitate. 

Intemeietorul Bisericii creștine, propoveduind Evanghe- 
lia cea nouă a iubirii de Dumnezeu şi de oameni, a transfor- 
mat radical vechile concepţii despre rostul vieţii umane şi 
a reușit să facă din sentimentul compătimirii pentru sufe- 
rinţele semenilor noștri un izvor nesecat de îndemnuri și 
iniţiative particulare sau obşteşti pentru opere de alinare 
a lor. 

Această propoveduire nu s'a făcut însă numai prin cu- 
vinte şi parabole, ci mai ales prin fapte cari au darul de a 
convinge, de a mişca inimile, îndreptându-le stăruitor aten- 
ţiunea asupra mulțimilor obidite, în mijlocul cărora s'a co- 
borît Mântuitorul însuşi tămăduind pe cei bolnavi, redând 
orbilor vederea, mângâind pe cei întristaţi, ridicând pe cei 
căzuţi sub povara feluritelor ispite şi încercări ale vieţii. 

Identificarea sa deplină cu toţi cei atingi de vreo ne- 
norocire o exprimă clar Mântuitorul prin cuvintele Evan- 
gheliei: „Veniţi binecuvântaţii Părintelui meu, moșteniţi 
împărăţia, care este gătită vouă dela întemeierea lumii, 
că am flămânzit și mi-aţi dat de mâncat; am însetat şi 
mi-aţi dat de am băut; străin am fost şi m'aţi primit; gol 
şi m'aţi îmbrăcat; bolnav am fost şi m'aţi cercetat, în tem- 
niţă am fost şi aţi venit la mine“. Iar când cei de-a dreapta, 

cărora, pentru faptele lor de milostenie le este rezervată 
vieaţa, veşnică, întreabă miraţi când au făcut ei toate a- 
cestea, lisus le dă răspunsul lămuritor: „Adevăr grăese 
vouă, întrucât aţi făcut unuia din acești mai mici fraţi ai 
mei, mie mi-aţi făcut“. (Mateiu, c. 25). 

Este clar deci, că porunca cea nouă a Evangheliei lui 
Christos cere fapte, cât mai multe fapte de ajutorare a oa- 
menilor bântuiţi de nevoi, punând astfel de fapte alături 
de cele închinate Mântuitorului însuși în serviciul direct al 
divinității. 

Doctrina, creștină sfințește deci ori ce faptă săvârșită 
în serviciul umanităţii, ridicând-o la egală valoare cu cele 
săvârşite în serviciul divinității, i 

Din această doctrină izvorăsc și pe ea se întemeiază pos- 
tulatele de ordin moral-social cuprinse în cunoscutele po- 
runci bisericești, cari cer tuturor credincioșilor să îndepli- 
nească de câte ori au prilej, fapte de milostenie, cercetând 
pe cei bolnavi, primind pe cei străini, mijlocind pentru cei 
din închisori. 

Modalitatea împlinirii acestor postualate de ordin social 
nu a fost lăsată în sarcina exclusivă a inițiativei particu- 
lare, ci chiar în organizațiunea primară a Bisericii creş- 
tine, i sa dat cuvenita atenţiune prin instituţia, diaconilor 
şi a diaconiţelor, a căror atribuţiune principală era îngri- 
Jirea săracilor, a văduvelor și orfanilor. 

Alături de această străveche instituție creştină, în fap- 
tele apostolilor se face amintire și de particulari deprinşi 
a săvârși oficiul unor fraţi şi surori de caritate, cum era 
Tavita sau Căprioara, ale cărei fapte de milostenie crești- 
nească s'au revărsat mai ales asupra văduvelor așa de a- 
dânc înduioşate la moartea ei, încât stăteau toate, plângând 

şi arătând hainele şi îmbrăcămintele câte făcea fiind cu 
dânsele“. (Faptele Apost , IX, 39). 

Altă instituţie menită să vie în ajutorul săracilor, găsim 
în fiinţa vechilor agape creştine, organizate în legătură cu 
serviciul divin, la sfârşitul căruia se făcea din prinoasele 
credincioşilor mai înstăriți câte un ospăț comun, urmărind 
scopul de a ospăta pe cei mai săraci, nu numai prin bu- 
căţica de pâine care le stâmpără foamea fizică, ci şi prin 
manifestarea spirituală de iubire frăţească în stare să le 
aline durerea sufletului înălțându-le moralul printr'o par- 
ticipare sinceră şi personală a celor mai bogaţi alături de 
dânșii la masa carităţii creştine, care nu cunoaşte deose- 
bire de treapta socială. 

Pentru ocrotirea străinilor şi a călătorilor sărmani, bol- 
navi, orfani s'au organizat aşa numitele xenodochii mai 
ales în legătură cu centrele episcopale, fiind ospitalitatea. 
una din îndatoririle principale ale episcopilor, după cum 
arată apostolul Pavel în epistola către Timotei. (I. c. III, 
vs. 2): „Se cade episcopului să fie.. cucernic, iubitor de 
străini, învățător“ şi în alt loc: „Primirea de străini să 
wo uitaţi, căci prin aceasta unii, fără să ştie, au primit, 
în gazdă îngeri“. (Evrei, XIII 2). 

In sfârşit, mânăstirile au îndeplinit în vechime — pe 
lângă firescul rol religios — şi o importantă misiune de 
ordin soeial-caritativ distribuind, din prinosul agoniselii 
călugărilor adăpostiţi în ele, felurite ajutoare săracilor, 
străinilor, călătorilor şi organizând, unde permiteau îm- 
prejurările, chiar câte un spital, sub îngrijirea persona- 
lului bisericesc, cum s'a întâmplat şi în ţările române. 

Este deci în vieața Bisericii creştine o veche şi respec- 
tabilă tradiţie privitoare la o serie întreagă de felurite o- 
pere menite să contribue la promovarea şi perfecţionarea 
mijloacelor de ocrotire socială. 

II 


Astfel stând lucrurile, s'ar putea ivi întrebarea: dacă 
factorii bisericești pot invoca pentru activitatea desfăşu- 
rată în domeniul ocrotirilor sociale atâtea dovezi ale tra- 
diţiei şi ale istoriei, mai este oare trebuință de noui îndem- 
nuri, de îndrumare nouă, de repetate şi stăruitoare apeluri 
la colaborarea autorităţilor şi corporaţiunilor bisericeşti, 
în scopul unei soluţionări satisfăcătoare a problemelor de 
asistență modernă? 

Sigur, că este. Mai ales în împrejurările actuale atât de 
diferite, când mizeria strigă din milioane de guri din toate 
laturile pământului, nu mai poate fi îngăduit nimănui a se 
mulţumi cu faptele şi meritele înaintaşilor, a se odihni pe 
laurii trecutului. Cu atât mai puţin conducătorilor și sluji- 
torilor bisericeşti, a căror chemare principală este să in- 
tervină cu întreagă autoritatea lor spirituală, cu toată pu- 
terea cuvântului duhovnicesc, însoțit de tăria faptelor creş- 
tineşti, pretutindeni unde e vorba de alinarea suferințe- 
lor, de ușurarea durerilor, de tămăduirea zdrobirilor tru- 
pești şi sufleteşti ale vreunei fiinţe sau colectivităţi umane. 

Fiindcă problemele, ce s'au pus asistenții sociale mai 
ales în anii din urmă, în cursul şi după încheierea războiu- 
lui mondial, sunt așa de variate şi atât de numeroase, nu 
poate fi nici decum pusă la îndoială necesitatea noilor în- 
demnuri şi apeluri pentru o colaborare cât mai sistematică 
a tuturor factorilor datori a veni cu neprecupeţita lor con- 
tribuţie în ajutorul operelor de ocrotire socială. 

Dintre ei fireşte nu pot lipsi factorii bisericeşti, cărora 
poporul nostru, ca şi alte neamuri creştine, s'a obişnuit a le 
da întâietatea. Chiar dacă obiceiul acesta nu ar mai fi de- 
plin respectat pretutindeni, datoria lor este să-și re- 

clame, să-şi revendice tradiționala întâietate ori unde este 
vorba de dovedirea prin fapte a spiritului de sacrificiu şi 
a îndeplinirii datoriilor de solidaritate şi înfrățire umană, 
potrivit poruncii din Evanghelie: să iubeşti pe aproapele 
tău ca însuți pe tine! 

Dacă factorii bisericești şi-ar fi revendicat acest drept 
şi această datorie imediat după încheierea războiului, în- 
treaga operă întreprinsă de Stat pentru ocrotirea invalizi- 
lor, orfanilor şi văduvelor de războiu s'ar fi putut desfă- 
şura în cadrele organizaţiunii bisericești, căreia în mod 
normal i-ar fi revenit rolul de îndrumare, coordonare și 
supraveghere, alături de factorii vieţii de stat, într'o așa 
de importantă problemă nu numai de ocrotire socială, ci 
şi de milostenie și caritate creştinească. 

Dacă aceasta nu s'a întâmplat, cauza trebue s'o căutăm 
în starea desolată a conducerii centrale bisericești şi în 
lipsa unui viguros spirit de iniţiativă, care pornind din cer- 
curile înalte ale ierarhiei să fi putut străbate înviorând în- 
treg organismul Bisericii, de sus până jos, trezind senti- 
mentul datoriei şi al răspunderii, precum și un interes mul- 
tilateral pentru problemele de ordin moral-social impuse de 
timpurile postbelice și chemând în serviciul lor la muncă 
sistematică, ordonată pe toţi conducătorii și slujitorii bise- 
riceşti. 

Cea dintâi datorie a conducerii spirituale ar fi fost atât 
în cursul războiului, cât și după încheierea lui, să elaboreze, 
în temeiul principiilor şi postulatelor evanghelice ale iu- 
birii aproapelui, norme valabile şi aplicabile împrejură- 
rilor date, impunând respectarea lor tuturor organelor vie- 
ţii noastre publice, revărsând astfel duhul iubirii şi al mi- 
lostivirii creștineşti asupra numeroaselor opere de ocrotire 
socială, iniţiate şi înfăptuite în ultimul deceniu. Dacă fos- 

tul ministru italian Giovanni Gentile spunea lămurit că 
statul, care nu se interesează de religie, nu este stat, cu 
atât mai în drept suntem să afirmăm că Biserica, dacă nu 
se interesează de problemele ocrotirii sociale, nu este Bi- 
serică creştină! 

Lipsind o astfel de iniţiativă din partea autorităţii spiri- 
tuale, ea a trebuit să pornească dela autoritatea de stat, 
care prin măsuri legislative a căutat să rezolve această di- 
ficilă problemă, făcând în executarea acestor măsuri apel 
la colaborarea factorilor bisericești, cât şi la a societăților 
constituite, anume în acest scop. 


III 


Dar în afară de problemele ocazionale ale asistenţei mọ- 
derne, impuse de necesitatea refacerii capitalului uman de- 
cimat în toate ţările prinse în hora de foc a războiului mon- 
dial, rămân cele fundamentale, cari trebue să constitue tot 
atâtea, preocupări perpetue pentru orice societate cu as- 
piraţiuni de civilizaţie şi de progres. 

Cercetând aceste probleme, după diferitele ramuri ale a- 
sistenţii sociale, vom vedea că factorilor bisericești le este 
rezervat un vast teren de muncă pentru afirmarea precep- 
telor creştine și penetraţiunea lor pe calea faptelor de mi- 
lostenie în tot cuprinsul organizaţiunilor de ocrotire. 

Astfel în ce priveşte asistența familiei, autoritatea bise- 
ricească nu se va mai mulţumi, ca până acum, să lase nu- 
mai în grija organelor subalterne modalitatea de a veni 
ocazional în ajutorul câte unei familii zdruncinate, ci va 
da îndrumări amănunțite pentru cazurile variate, ce se pot 
ivi, stăruind să facă şi controlul necesar spre a se con- 
vinge de felul cum au fost urmate aceste îndrumări. 

Nu se va mulțumi să intervină în tainele vieţii familiare 
numai când bate la uşe pericolul distrugerii, ci va prive- 
ghia necontenit luând măsuri preventive pentru a feri orice 
familie de alunecare pe povârniş. Căci menţinerea şi păs- 
trarea în deplină vigoare trupească și sufletească a orică- 
rei familii creştine este de cel mai mare interes nu numai 
pentru membrii ei, ci şi pentru soarta națiunii şi a Bisericii 
căreia aparţin.Dacă această celulă socială nu este suficient 
de sănătoasă, rezistentă, capabilă de spor şi de progres, 
însuși viitorul neamului şi al statului apare ameninţat. 

Limitarea voită, artificială a sporului firesc, prin redu- 
cerea numărului de copii, este un fenomen prea frecvent 
nu numai la orașe, ci în unele regiuni, cum e Banatul, și la 
sate. Un medic tânăr dela Timișoara (Dr. Iosif Nemoianu), 
într'o documentată scriere publicată acum 4-5 ani a dat a- 

' larma arătând că frumoasa provincie a Banatului, unde 
avem gospodarii cei mai înstăriți, e grav ameninţată prin 
obiceiul nenorocit al ţărancelor bănăţene, cari imitând e- 
xemplul şvăboaicelor şi al doamnelor dela oraș, nu vor să 
aibă decât un singur copil. 

Fiind chestiunea aceasta în primul rând o chestiune de 
conştiinţă, apoi una de ordin social și naţional, cine poate 
fi îndatorat mai mult decât reprezentantul autorităţii spi- 
rituale a Bisericii, să caute cele mai potrivite mijloace de 
persuasiune sau argumente de ordin religios-moral şi naţio- 
nal-patriotic pentru desrădăcinarea acestui urât obiceiu, cu 
atât mai condamnabil cu cât este practicat de soțiile unor 
gospodari cu înfloritoare stare materială. Bine înţeles în 
năzuinţa aceasta de a îndrepta o stare periculoasă de lu- 
cruri, oamenii Bisericii trebue sprijiniți cu întreg devota- 
mentul din partea celorlalți factori sociali, în primul rând 
din partea corpului medical, dator a lua cele mai drastice 


www.dacoromanica.ro 


240 IOAN LUPAŞ 


măsuri împotriva unora dintre membrii săi, cari ar cerca 
să facă izvor de câştig bănesc din tristul abuz al bănăţen- 
celor, 

Tot atât de important şi de binefăcător poate fi rolul fac- 
torilor bisericeşti şi în domeniul asistenței infantile, având 
numeroase ocaziuni să cunoască de aproape situația mo- 
rală şi materială a copiilor orfani, abandonaţi sau deli- 
cvenţi, apropiindu-se de ei cu bunătate părintească şi ins- 
pirându-le încrederea şi prietenia pe care alt factor social 
anevoe o poate inspira în măsură aşa de considerabilă cum 
radiază oarecum în mod firese din cuvintele, faptele şi a- 
titudinile celor învăluiţi în aureola unei autorităţi spiri- 
tuale prețuite şi valorificate de ei înșiși cu sfinţenia cu- 
venită. 

Ori unde ar fi adăpostiţi şi crescuţi asemenea copii ne- 
norociţi, fie în institute publice, de specialitate, fie în case 
particulare, oamenii bisericii au datoria neapărată de a-i 
cerceta, controlând felul, cum sunt trataţi şi căutând să-i 
consoleze în orice împrejurări, picurând în sufletul lor spe- 
ranţa de îmbunătăţire a sorții, după cum poate fi ea tre- 
zită prin cuvintele Scripturii, care asigură că „Dumnezeu 
scuteşte pe cei străini, ocroteşte orfanii şi văduvele“. (Ps. 
146, v. 9). 

Ceeace am spus în legătură cu asistenţa familiei, trebue 
să subliniem şi aici: conducătorii şi slujitorii Bisericii vor 
urmări cu cel mai viu interes și cu atențiunea cea mai în- 
cordată nu numai soarta copiilor nenorociţi, ci şi creşterea 
celor ce trăesc în împrejurări normale, având putinţa a se 
cultiva prin şcoli publice și particulare. Căci îndrumarea 
tineretului este una din cele mai pline de răspundere și mai 
actuale probleme, nu numai pentru familie, pentru școală 
şi pentru stat, ci şi pentru Biserică. Dacă ea. vrea să tră- 

iască şi să aibă viitor, trebue să-și dea toată silința a câş-- 
tiga tineretul de partea sa. Nu este îngăduit a se dezinte-- 
resa de creşterea lui, abandonând problema aceasta numai . 
în grija elementelor laice. Aceştia din urmă au dat dovezi. 
de o înțelegere unilaterală adeseori, cu totul greşită a pro- - 
blemei de educaţie juvenilă, întrucât au început a sădi în. 
sufletul tineretului, prin diferite tentative de organizare - 
politică, ura fanatică şi toate pornirile destructive, cari iz-. 
vorăsc din adâncurile ei întunecate. 

Este datoria Bisericii să reacționeze fără întârziere, cău-.-- 
tând a organiza şi îndruma tineretul în spiritul iubirii crea-- 
toare şi călăuzitoare spre progres în vieaţa publică şi în. 
cea familiară. 

De starea sănătăţii fizice şi sufletești a generaţiunilor ti~- 
nere au datoria a se interesa necontenit părinţii duhovni-: 
cești, fiindcă asupra lor apasă o grea răspundere. Chiar- 
când unele elemente tinereşti s'ar manifesta cu indiferen- - 
tism sau cu ostilitate faţă de reprezentanții Bisericii, aceş- 
tia trebue să procedeze cu toată îngăduinţa și îndelungă . 
răbdare, încercând mijloacele potrivite, ca să se poată a- 
propia de sufletul tineretului şi să-i deschidă calea spre o. 
participare benevolă la munca altruistă şi la sacrificiile, 
pe cari Biserica ţine să le aducă prin slujitorii şi credin- 
cioşii ei la altarul iubirii de Dumnezeu şi al iubirii de oa-- 
meni. . 

Biserica este deci chiar în interesul viitorului său, avi- 
zată la sufletul tineretului, precum şi acesta este avizat din 
acelaşi motiv la sprijinul Bisericii, fiindcă prin ea i se des- 
chid căile Domnului, cari sunt căile prosperității şi ale fe-- 
ricirii. 

Adevărat că tineretul manifestă adeseori exagerate por-— 
niri spre independenţă şi spre criticism sau hiperecriticism . 

-acut. Cu toate acestea reprezentanţii Bisericii vor căuta 
:să-l trateze cu blândeţă şi îngăduinţă pentru a-l aduce pe 
„nesimţite la o cugetare mai chibzuită şi mai moderată, tre- 
'zindu-i sentimentele şi pornirile nobile, cari dormitează în 
adâncurile sufleteşti. După războiu sa putut observa o 
'înviorare a sentimentului religios chiar în şirul tinerimii 
universitare; începuturi de organizare sau ivit şi la noi 
“în direcţia aceasta şi ar fi de dorit să se dea acestor mo- 
deste începuturi toată atențiunea din partea factorilor bi- 
;sericeşti, dela care este în drept tinerimea să aştepte o în- 
drumare categorică şi entuziastă în opera de propoveduire 
-a adevărului, de trezire a eternelor nădejdi mântuitoare şi 
“de luptă intrepidă pentru aprecierea valorilor morale ne- 
“trecătoare. $ 

Când ajunge tineretul în împrejurări critice, în anii cei 
răi ai ispitelor, părinţii sufleteşti nu se vor sfii a-i lămuri 
asupra consecinţelor periculoase ce poate să aibă câte un 
pas nesocotit, vor stărui necontenit, ca tineretul să-şi apere 
„Şi păstreze cu sfinţenie puritatea, respectând în propriul 
său interes nu numai postulatele igienice, dar şi pe cele 
morale şi estetice ale sexualităţii. 

Printr'o astfel de solicitudine multilaterală va deveni Bi- 
.serica cea mai mare binefăcătoare a generaţiei actuale și a 
celor viitoare, iar tineretul de orice categorie se va alipi 
cu tot sufletul de reprezentanții ei, mai ales dacă va avea 
“plăcuta ocaziune să descopere o armonie deplină între a- 
devărurile predicate şi între faptele săvârşite de ei. Nu s'a 
„spus fără motv că vieaţa preotului este Evanghelia mirea- 
"nului ( vita clerici est evangelium laici). După faptele lui 
; se va orienta şi tineretul mai mult decât după îndemnurile 
- verbale. 

IV 


In ce priveşte ramurile de origine mai recentă ale asis-- 
tenței sociale, cari sunt asistența criminalilor şi asistența 
psihiatrică, şi în amândouă aceste domenii sprijinul pe ca-- 
re-l pot da factorii bisericești este de neprețuit. De aceea 
în toate încercările de refacere morală a criminalilor, în 
privința cărora mai poate fi vreo speranță de a-i readuce- 
şi reda societății ca elemente utile, e necesar să intervină . 
şi reprezentantul autorităţii spirituale cu ajutorul doctri- 
nei salvatoare, făcând pe cei căzuţi în păcate să înțeleagă . 
că motivul rătăcirii fiind îndepărtarea lor de preceptele E- 
vangheliei, numai printr'o necontenită silinţă de a se apro- - 
pia de căile Domnului şi de a le urma cu hotărîre se vor: 
putea, ridica. deasupra, răului, vor fi în stare să ocolească. 
ispitele viitoare și să urmeze căile mântuirii vremelnice și. 
vecinice. 

lar în asistența psihiatrică sau văzut adeseori cazuri, 
când ştiinţa medicală ajunsă în perplexitate cu ocazia sta-- 
bilirii diagonosticului sau a încercării vreunui tratament 
eficace, a, trebuit să facă apel la ajutorul mistic al patra- 
firului, al crucii şi al untuluidelemn, cari sunt expresiuni 
simbolice ale puterii supranaturale, ce se revarsă asupra 
pacientului prin rugăciunile bisericii, căci după cuvântul 
Scripturii „mult poate rugăciunea dreptului cea fierbine“.. 

In sfârşit ramura de asistenţă, care cuprinde serviciul 
social de spitale, este și ea avizată în orice clipă să facă 
apel la colaborarea factorilor bisericești. S'a înţeles din ve-- 
chime legătura strânsă dintre dispoziţia sufletească și du-. 
rerile fizice ale bolnavilor. Mărturii istorice demne de cre- - 
zare înfăţişează pe protopărinţii poporului nostru ca pe 
nişte oameni iscusiți în tămăduirea boalelor. Insuşi Pla-- 

ton spunea despre medicii lor — ucenicii lui Zalmoxe — că 
ar fi moştenit dela acesta un însemnat principiu de medi- 
-cină anume că „nu se poate să încercăm a vindeca trupul, 
_fără să îngrijim şi de suflet“. 

Ei bine, tocmai această îngrijire de suflet a lăsat şi mai 
“lasă de dorit în spitalele noastre, cu toate că medicii înţe- 
" legători îşi dau seama, cât de necesar le este ajutorul pute- 
rii spirituale a credinţei în toate năzuinţele lor de tămădui- 
` tori ai bolnavilor. Un medic celebru ca Iosif Hirtl, fost rec- 
“tor al Universităţii din Viena, spunea cu hotărîre că spe- 

ranţa şi credinţa sprijinese activitatea medicului la însănă- 
toşire. Câte cazuri nu sunt unde — isprăvindu-se cu știința, 
-şi arta omenească — a ajutat credinţa făcând minuni de 
vindecare. Credinţa ajută pretutindeni — scrie Hirtl — 
unde 'omul se închină cu veneraţiune fiinţei supreme! 

Experiențele înregistrate în vara anului 1926, când am 
„avut prilejul şi datoria de a cerceta o mulţime de spitale, 

mau îndemnat să fac în şedinţa Congresului Naţional Bi- 
„ sericesc din București, la 15 Octomvrie 1926, următoarea 
propunere: | 

Biserica creştină a dat şi continuă să dea omenirii în su- 
„ferinţă ajutor nepreţuit prin așezămintele sale de caritate 

şi filantropie, a căror înfiinţare a fost determinată în cea 
„mai mare parte de postulatele milosteniei şi ale dragostei 
. evanghelice. 

Intre aşezămintele religioase și între cele sanitare găsim 

„în evoluţia neamului nostru o legătură veche şi trainică. 
In trecutul mai îndepărtat rolul spitalelor îl îndeplineau 
_mânăstirile, iar pe al medicilor, adeseori erau constrânși 
de împrejurări să şi-l însușească slujitorii altarelor, cău- 
tând să aline suferineţele deaproapelui în primul rând prin 
„mijloacele spirituale, prin rugăciunile înălțate pe aripile 

credinței neșovăitoare către „Doctorul sufletelor și al tru- 
purilor noastre“. 

Pentru alinarea suferințelor trupeşti ale deaproapelui, 
ţara noastră dispune de o serie întreagă de aşezăminte, 
cu a căror bună îngrijire se cheltuesc anual sute de mili- 
oane din visteria Statului. 

Dar îngrijirea sufletească a bolnavilor sdiipostala: în a- 
ceste aşezăminte lasă, aproape pretutindeni, mult de dorit. 

In cursul inspecțiilor, pe cari le-am făcut dela începutul 
lunei Mai până la 12 Octomvrie a. c., am căutat să aflu 
dovezi şi urme despre solicitudinea, pe -care conducătorii 
şi slujitorii Sf. noastre Biserici o acordă deaproapelui în 
suferinţă și despre râvna lor de a îndeplini poruncile milos- 
teniei creştine îmbrăcând pe cei goi, săturând pe cei flă- 
mânzi, cercetând pe cei bolnavi, primind pe cei străini, mij- 
locind pentru cei din închisori, ocrotind orfanii și văduvele. 

Mărturisesc cu sfială că dovezile, pe care am reuşit a le 
descoperi în aceste drumuri lungi și grele, nu au fost prea 
numeroase. 

Izolate cazuri individuale se ivesc în multe părţi. Intre 
membrii episcopatului şi ai clerului nostru se găsesc su- 
flete de apostoli, cari nu dau uitării cuvântul Scripturii că 
„mai bine este a merge la casa plângerii, decât la casa os- 
păţului“. (Ecl., VII, 2). Dar urmele unei munci colective 
şi ale unei îndrumări sistematice în opera de ocrotire so- 
cială creştinească, nu le-am putut găsi. Dimpotrivă, am 
găsit la cele mai bune dintre spitalele noastre un număr 
considerabil de infirmiere crescute în spirit și deprinderi 
străine de acelea ale neamului și ale ţării noastre. Aceste 
elemente își permit uneori să facă prozelitism confesional, 
izbutind chiar să smulgă din comunitatea religioasă a Bi- 

sericii noastre străbune câte un suflet mai slab şi mai pu- 
țin rezistent. 

De aceea cred, că e un mare interes atât de ordin religios,. 
cât şi naţional, ca toţi membrii înaltului nostru cler, îm- 
preună cu consiliile lor eparhiale, să binevoiască a da preo- 
ţimei de sub jurisdicţia lor îndrumări clare şi precise pen- 
tru o colaborare sistematică între slujitorii instituţiilor re- 
ligioase şi ai celor sanitare. 

E datoria Bisericii, mai presus de a oricărei alte insti- 
tuţiuni, să cultive spiritul de sacrificiu, să stimuleze al- 
truismul, să îndrume caritatea publică şi să privegheze ne- 
contenit, spre a putea înlătura la vreme primejdiile, care. 
pândesc vitalitatea neamului nostru, aplicând mijloace po- 
trivite pentru promovarea sănătăţii lui trupești şi sufle- 
teşti. 
Biserica trebue să împiedece trupul de a trăi fără su- 
flet şi sufletul de a târî trupul la pierzare. 

Atât în domeniul medicinei curative, cât mai ales în a- 
cela al medicinei preventive, o preoțime instruită şi bine 
îndrumată poate fi de cel mai mare ajutor corpului me- 
dical de o parte, turmei încredințate ei spre păstorire su- 
fletească, de alta. 

Aceste considerațiuni mă îndeamnă a ruga Măritul Con- 
gres, să binevoiască a lua în cercetare următoarea pro- 
punere: 

1. Sf. Sinod va invita pe toţi membrii săi, ca în vizitaţiile. 
canonice, pe cari le fac anual în cuprinsul eparhiei lor, să 
binevoiască a cerceta totdeauna atât spitalele, cât şi in- 
stituţiile de ocorotire socială din regiunea respectivă, con- 
trolând cum și-au îndeplinit preoţii datoria faţă de cei a- 
dăpostiţi în ele, distribuind broşuri de cuprins moral-reli- 
gios, iconiţe, cărți de rugăciuni şi alte mijloace educative. 

2. Consiliul Central Bisericesc va îndruma toate consiliile 
xeparhiale să dea o atenţiune specială acestei probleme, 
luând măsuri pentru o bună pregătire în această direcţie 
a elevilor din seminarii, dela Academiile şi Facultăţile de 
teologie, stimulând necontenit preoțimea prin publicarea 
de premii și alte distincţiuni pentru cei ce vor desvolta o 
activitate mai remarcabilă în acest domeniu de pastoraţi- 
une sufletească. 

3. Unde permit împrejurările, se va face încercarea de 
a transforma mânăstirile de călugăriţe în şcoli de infir- 
miere sau surori de ocrotire, dându-li-se, prin puteri di- 
dactice de specialitate, înstrucţiunile necesare şi sădin- 
du-se în sufletul lor, prin mijloacele de educaţie religioasă, 
sentimentul sacrificiuluiy al devotamentului şi al dragos- 
tei creştineşti, care nu caută ale sale, care toate le rabdă, 
la toate nădejde are şi nici odinioară nu cade. 

Iar unde nu există mânăstiri de maici adaptabile acestui 
scop, autorităţile noastre bisericeşti să procure mijloacele 
necesare pentru întemeierea unor instituții de educaţie re- 
ligioasă şi igienică în felul cum le au şi minoritățile din 
România. | 

Realizând aceste postulate, conducătorii și slujitorii Sf. 
noastre Biserici vor aduce servicii nepreţuite generaţiei 
actuale şi mai ales celor viitoare, secerând în schimb mul- 
ţumirea sufletească, pe care o dă conştiinţa unei mari da- 
“torii împlinite. 

Vestitul profesor din Ziirich, August Forel, spune cu 
drept cuvânt, că avem datorii faţă de noi înșine, avem da- 
torii faţă de familia noastră şi faţă de aproapele nostru, 
faţă de omenirea actuală şi faţă de omenirea viitoare. A- 
„cestea din urmă sunt cele mai mari. Căci tot ce avem as- 
tăzi, în domeniul culturii şi al ştiinţei, a răsărit din su- 

doarea, din sângele și adeseori din mucenicia înaintaşilor 
noştri. Datoria, cea mai nobilă, ce rezultă de aci pentru noi, 
ne impune să pregătim pe seama urmașilor noștri o vieaţă. 
mai bună, mai fericită şi mai demnă. 

Fie-ne îngăduit a nădăjdui că năzuinţele generaţiunii ac~ 
tuale și ale celor viitoare de a îndeplini această nobilă da~- 
torie, nu vor fi lipsite de sprijinul efectiv al tuturor fac-- 
torilor de conducere şi organizare bisericească“. 

In şedinţa dela 16 Octomvrie prezentându-se propunerea. 
aceasta cu referatul comisiunii culturale, Congresul a decis 
„Să se dea Consiliului Central Bisericesc, pentru a o pregăti 
şi studia în înţelegere cu Sf. Sinod, care în mai multe- 
puncte e competent și după ce a supus-o spre decidere cor- 
poraţiilor bisericești competente, să aplice cele hotărite“. 

Deciziunile corporațiilor competente şi felul cum vor fi 
fost ele aplicate au rămas până acum, necunoscute, după. 
cum necunoscut a rămas şi felul, cum se va fi dus la înde- 
plinire hotărîrea luată de Sf. Sinod într'o chestiune de mare. 
gravitate, în sesiunea, din Fevruarie 1929, când s'a decis. 
ca în fiecare an întâia Duminică din luna Iunie să fie zi de 
propagandă pentru temperanţă şi combaterea alcoolismului. 
astfel ca, în toate bisericile să se ţină predici și să se or- 
ganizeze, după posibilităţile locale, festivități în cadrul că- 
rora să fie preamărită virtutea temperanţei şi să fie ară- 
tate înfricoşatele patimi ale beţiei. 

In ce mă priveşte nu m'am mulţumit cu vorbe, ci am pro~ 
cedat la fapte chiar înainte de a se fi pronunţat corpora- 
ţiile bisericeşti competente. Pentru a pune la dispoziţia ce- 
lor cu înţelegere luminată pentru importanţa vitală a pro-- 
blemei, un mijloc de orientare, am publicat un premiu cu 
subiectul „Preoţimea în slujba operilor de ocrotire şi medi- 
cină socială“. Premiul a fost acordat d-lui Dr. V. Gomoiu, 

:a cărui lucrare, publicată în Analele Ministerului Sănătăţii 
:şi Ocrotirilor Sociale (1927) a fost extrasă şi în broşură 
aparte, fiind recomandată tuturor oficiilor şi bibliotecilor 
“parohiale. 

Iar câţiva dintre ierarhii noştri ca Mitropolitul din Sibiu, 
«episcopul din Cluj și cel din Arad, sau gândit la înfiinţarea 
unor instituţii de educaţie religioasă și de îndrumare în do- 
-meniul asistenţei sociale. Dacă nu le-ar fi lipsit mijloacele 
financiare, până acum, ar fi procedat probabil la înfăptui- 
rea acestui deziderat. In arhiepiscopia Sibiului s'a introdus 
la 1927 o fericită inovaţie, hotărînd Consiliul Arhiepisco- 
pesc ca Dumineca a 2-a din Păresimi să fie închinată unei 
fapte de milostenie creştinească, făcându-se în toate paro- 
hiile adunare de daruri benevole, pe cari să le împartă 
:apoi bolnavilor din parohia sa fiecare preot, obligat şi în 
felul acesta a-şi cerceta credincioşii bolnavi, a sta cu ei de 
“vorbă şi a-i mângâia cu darurile oferite din partea seme- 
nilor sănătoşi. 

Ar fi de dorit să se generalizeze inițiativa aceasta în 
“toate eparhiile Patriarhiei noastre. După cât am putut afla, 
rezultatele dela Sibiu au darul de a încuraja şi pe alţii să 
încerce. Într'un articol publicat de Consilierul Arhiepis- 
copesc (T. S.), încredinţat cu îndrumarea şi controlul a- 
cestei acţiuni, se subliniază cu bune temeiuri că „Religia și 
medicina au avut domenii comune. Biserica şi spitalul, re- 
ligia şi medicina sunt aliate nedespărțite. Nici una nu e- 
xistă prin negarea celeilalte, nu se exclud, ci împreună for- 
mează o entente cordială.... Menirea Bisericii și a slujitori- 
lor ei nu e să aștepte după bolnavi să-i vindece, ci să creeze 
condiţii de sănătate robustă şi imună în faţa epidemiilor şi 
a plăgilor. (Tel. Rom. 4. III. 1931). 

Aceste condiţii le va putea crea numai prin înviorarea 

şi înălţarea energiei sufleteşti a credincioşilor, pregătin- 
du-i să suporte cu resemnare creştinească încercările și ne- 
voile, fără a-şi pierde speranţa de a le putea înlătura cu a- 
jutorul credinţei şi al ştiinţei. 

Dacă între factorii bisericeşti şi între cei din serviciul 
ocrotirilor sociale se impune o colaborare în atâtea do- 
menii, încât ea se înfățișează aproape ca o simbioză, a~ 
ceastă colaborare trebue să urmărească în toate împreju-- 
rările scopul educativ-creştinesc de a îndruma pe cei ocro- 
tiţi spre un traiu cât mai raţional, cât mai corespunzător 
preceptelor morale şi igienice, cât mai bun şi mai drept: 
spre ortobioză. ` 

Vestitul Domnitor al Țării Româneşti, Şerban Cantacu- 
-Zino, silit de împrejurări să ia parte la expediţia condusă. 
de Cara Mustafa (1683) sub zidurile Vienei, a înălţat în. 
pădurea dela Schönbrunn o cruce de stejar cu frumoasa in- 
scripţie creştină — cântarea dela Ziua Crucii din 14 Sep- 
tembrie — şi cu finalul: Viator memento mori (călătorule,. 
adu-ţi aminte că vei muri). 

Acest final trebue să-l înlocuim în toate năzuinţele de: 
ocrotire socială, cu un cuvânt programatic, Viator, me- 
mento vivere: Călătorule adu-ţi aminte, că trebue să vie- 
tuiești! 


www.dacoromanica.ro 


I. PETROVICI 


Profesor universitar, fost ministru 


BISERICA ŞI PACEA 


Conferință ținută în ziua de 
Sâmbătă 8 Aprilie 1933. 

Conferinţa de astăzi își are fireşte o legătură cu atmos- 
fera apăsătoare a actualității, atmosferă cu zările foarte 
întunecate și. brăzdată de fulgere, care dacă deocamdată 
șerpuiesc în gol, s'ar putea ca mâine să lovească în plin. 
Insă osebit de această legătură, conferinţa de astăzi, cu 
subiectul ei, a mai fost probabil determinată şi de o îm- 
prejurare recentă, de care cei mai mulţi dintre Dv. ați luat 
desigur cunoștință. Este vorba de apelul produs şi răs- 
pândit — deunăzi — al unui om de Stat englez, care astăzi 
nu mai joacă un rol covârșitor, dar care altă dată a avut. 
un rol extrem de însemnat, dobândind atuncea un pres- 
tigiu, care poate să-i hrănească și autoritatea lui de astăzi, 
chiar dacă n'o mai împrospătează cu nimic. Este vorba. 
de Loyd George care a lansat un apel către toate Bisericile: 
creştine pentru ca, dându-și mâna frăţește, să înceapă so~ 
lidar, o acţiune eficace pentru apărarea păcii amenințate.. 

Din apelul acesta se degajează două idei, două lucruri 
principale: întâi convingerea acestui om de stat englez, că 
pacea este un bun suprem al omenirei, ce trebueşte apărat 
din toate puterile şi că pentru păstrarea acestei păci, tre- 
bue să se ceară şi concursul unor forțe cari de obiceiu nu. 

„sunt militante, ci mai mult contemplative; şi în al doilea 
-rând, ideia că Biserica, prin autoritatea ei seculară, prin 
prestigiul pe care îl procură pe de o parte sutele de genera- 
ţii dispărute cari au îngenunchiat pe lespezile ei, iar pe de 
„alta, raza de veșnicie şi fiorul de infinitate, care se dega- 
„jează din toată fiinţa sa, Biserica aceasta ar fi sortită în 
aceste împrejurări lugubre să poată izbuti, chiar dacă ni- 
.meni altul n'ar mai putea să reuşească. 

Cu ideia că pacea este un bun suprem al omenirei, cred 
că ne putem acorda cu toții foarte uşor. Deşi sunt încă 
multe persoane obsedate de crâmpeie filosofice contesta- 

“bile, ca de pildă, că războiul este prima lege a naturii, că 
el are misiunea să regenereze omenirea, să o salveze de 
upraîmmulţire, precum şi de un eventual marasm moral, 
Există o astfel de filosofie ale cărei fragmente circulă şi 
sunt împărtăşite, pe alocuri chiar de oameni de bună cali- 
“tate. 
Osebit de aceasta mai există şi unele temperamente ro- 
mantice întârziate. In imaginaţia cărora războiul se înfă- 
tișează în forme mult mai sclipitoare decât pacea. Pen- 
“tru imaginaţia unora, războiul vine cu prestanţa aoreolată 
-a armurei eroice, pe când biata ideie de pace se înfăţişează 
modestă, umilită, sfielnică, obiect de surâs şi ironie. 
Un mare predicator al Bisericii catolice, Lacordaire — 
“trag nădejde ca să apuc vremea când voiu putea să citez 
la v conferință şi un mare predicator din Biserica noastră 
ortodoxă — spunea într'o predică răsunătoare că „omul 
are admiraţie pentru forţă, un fel de respect superstiţios, 
:şi asta tocmai pentru motivul că în genere lui îi lipseşte“. 
Iu: adevăr fiinţa noastră omenească nu este dintre cele maj 
favorizate sub raportul forţei, al acelei forțe fizice care în- 
drumează la agresiune şi măcel; este mult mai bine înzes- 

trat din punctul de vedere al forțelor spirituale, al căror de-- 
buşeu însă nu este nici carnagiul, nici războiul. 

Dar tocmai respectul acesta pe care omul îl are pentru 
forţă, ar fi un fel de dovadă că forța nu este ceva care- 
să stea în natura lui, un atribut constant al structurii sale,. 
în fine, că nu face parte din definiția sa. 

De altfel se poate urmări din vremuri îndepărtate cum,. 
cu tot respectul pentru forţă, măcar din când în când oa- 
menii arătau să puie mai presus de puterea brutală, alte: 
valori de o natură mai ideală şi firește mai fragile. 

Aşa bunăoară, coborînd în epoca mitologiei, şi dacă. 
ne-am raporta la legendele, de altminteri destul de beli- 
coase, ale vechilor greci, desprindem între altele două fi-- 
guri impresionante pe Hercule, care era exponentul forței. 
şi pe Helena, care reprezenta exponentul frumuseţei. 

Ei bine, marele atlet Hercule a săvârşit foarte multe- 
isprăvi, dar n'a putut să îngenunche frumusețea niciodată; 
frumoasa Helenă, foarte slabă sub raportul atletic a în-: 
genunchiat forța totdeauna. Va să zică, chiar în acest testa-- 
ment al concepţiei primitive, se poate întrezări un fel de- 
conștiință, că deasupra forței există valori mai înalte. Era 
vorba în speţă de frumusețea fizică. Desigur, şi ea cu- 
prinde un element cam materialist şi instinctual... dar fru-- 
museţea fizică —- după cum s'a mai spus — este de multe- 
ori prefața şi anticamera frumuseţei sufleteşti, iar aceasta 
din urmă este şi ea preambulul principiilor de vieaţă mo- 
rală. , 

In orice caz, oricât apar de grozave vicisitudinile trecu- 
tului omenirei, par'că dela început am putea să zicem că. 
înăuntrul sufletului omenesc a existat întotdeauna un sâm- 
bure de generozitate, un nucleu de inimă bună, ce e drep- 


www.dacoromanica.ro 


1256 I. PETROVICI 


tul, învăluit în foarte multe scorii, dar un sâmbure a e- 
“xistat. 

Imi vine în minte totodată o maximă a cugetătorului 
„aforistic francez, La Rochefoucault, care face o observare 
foarte ingenioasă: „Nu prinde bine pe un om — zice dân- 
sul—să-și laude singur inteligenţa, după cum nu-l prinde 
bine, nici să-şi laude curajul sau forța, dar poate să-şi 
"laude slobod inima, aceasta nu face nicio impresie rea“. 

Dacă aş examina puţin această maximă subtilă, şi aș 
„căuta să-mi dau seama de resorturile ascunse ale adevăru- 
“lui ei, aş reflecta în chipul următor: inteligența este un 
dar individual, un noroc că o ai; curajul este de asemeni 
un avantaj individual și o şansă să fii împodobit cu el; 
inima bună însă este ceva tipic, ceva obştesc şi iată pentru 
«ce o poţi lăuda în voie, fără ca să superi pe nimeni, pe 
“când lăudând ceea ce este un dar individual şi un noroc, 
aparte poţi jigni pe alţii, subliniind norocul tău. 

Nu acelaşi lucru e când vorbeşti de ceeace nu este efectul 
"unei întâmplări sau şanse, ci un element constant, o cută 
structurală a speţei omeneşti ca atare. Iată că şi din ade- | 
-vărul formulat de La Rochefoucauld, reese prin deducție 
„că inima generoasă, inima bună este o caracteristică ini- 
țială a naturii omenești. 

Fără îndoială, dacă răsfoim paginile istoriei, vedem la 
“nesfârșit măceluri, carnagii, războaie, — dar tot aşa de si- 
gur este, că sufletele mai alese şi minţile mai luminate au 
condamnat totdeauna războiul. Așa de pildă Fénelon, iarăşi 
-un reprezentant ilustru al bisericii romane spune: „Răz- 
boiul este un flagel care dezonorează omenirea“ şi trăia 
«doar într'o epocă în care războiul era absolut la modă, a- 
părând chiar indispensabil. Să zicem că Fenelon aparţinea 
„Bisericii; dar iată că pe lângă dânsul scepticul Voltaire se 

rostește tot așa de precis: „Vieaţa — spune el — este prea 
scurtă şi bolile sunt prea numeroase, pentru ca să nu ne 
dispensăm de acest flagel suplimentar, care este războiul“. 

De altminteri, instinctiv a existat întotdeauna prețuirea 
păcii şi a binefacerilor ei, a acestei păci, care este o condi- 
ţie fundamentală pentru ca omenirea să-și îndeplinească 
misiunile sale, până acum numai fragmentar realizate. 

Bunăoară, se vorbeşte cu entuziasm chiar de acea pace, 
care a fost produsul și fructul violenţei, se vorbeşte cu e- 
vlavie despre faimoasa pax romana — pacea romană. 

Cum s'a constituit pacea romană? — Prin războiu, căci 
prin violenţă și prin forţă, aproape toate popoarele antichi- 
tăţii istorice au fost înglobate în hotarele unitare ale im- 
periului roman. Dar prin faptul, că după această înfăptuire, 
a existat o îndelungă epocă de pace, se vorbeşte cu melan- 
colie, în orice caz, cu o apreciere adâncă despre această 
pax romana deși — cum spuneam — ea a fost rodul unei 
violenţe, care totdeauna cuprinde ca atare elemente turburi 
şi chiar primejdioase. 

Se pare totuși, că ideea de pace în ultimul timp a făcut 
progrese şi chiar progrese reale. De curând răposatul om 
de stat, Briand, spunea într'unul din discursurile sale că 
„pacea mai este combătută de unii, dar nu mai este bat- 
jocorită de nimeni“. Astfel pacea ar fi, în orice caz, luată 
în serios, din moment ce nu mai e luată în râs. Mai ales dela 

“ultima încăerare mondială, s'a lăţit convingerea, că pe vii- 
tor războaiele, cu grozavele mijloace tehnice moderne, nu 
vor mai face la urmă cu putință vechea împărţeală între 
învinși și învingători; căci toată lumea va ieși învinsă, in- 
clusiv popoarele învingătoare. De aceea un agresor viitor, 
se va asemăna — după vorba aceluiași Briand '— cu fai- 
mosul Samson, care pentru a-şi strivi adversarii a dărâ- 

mat coloanele templului; templul prăbușindu-se, a strivit 
pe vrăjmaşii adunaţi acolo, dar odată cu asta a pierit și 
Samson. Cam aceasta este perspectiva războaielor viitoare. 

Ideea păcii este o idee, care a făcut progrese, o idee aşa 
de intim legată de natura speţei omenești, încât, oricare ar 
fi vicisitudinile istorice, ea are toate şansele să se înfăp- 
tuiască într'o zi. Chestiunea este însă ca ziua să nu vie prea 
târziu, atunci când omenirea va fi complect sleită şi inca- 
pabilă să mai continue opera de civilizaţie. 

Pacea este un bun, care nu mai poate fi amânat şi nu 
mai poate consola pe nimeni, cu îndepărtate perspective 
viitoare. 

Impărăţia ei trebue să vie repede, — în orice caz ar tre- 
bui să se tragă concluzii statornice, din ororile ce par a se 
uita. La definitivarea unei păci ce se arată precară, domo- 
lind isbucnirile inconstiente şi atavice — Biserica nu nu- 
mai că poate avea un rol, dar unul de frunte și unul dintre 
cele mai fericite pe linia eficacităţii. Biserica este o insti- 
tuţie care îşi înfige rădăcinile în transcendent şi prin pos- 
tulatele ei fundamentale, este oglindirea cea mai directă, 
cea mai nealterată a divinității însăşi; Biserica este mai ca- 
lificată ca oricine să apropie, să grăbească realizarea ace- 
lor ideale, care scânteiază în zări depărtate, — idealul pă- 
cii între oameni şi între popoare. Căci, în definitiv religia, 
dacă mi-aş permite să-i dau o definiție rezumativă, este 
afirmaţia anticipată, cu mult anticipată, a marilor reali- 
zări viitoare ale omenirii. Ea anticipează, și devansând cu 
precizie limpede este poate şi mai chemată decât alte in- 
stituţii să contribue la grăbirea acelor realizări. l 

Tot acel predicator despre care vam amintit, Lacor- 
daire, vorbind despre Dumnezeu, despre Acel de care Bi- 
serica leagă tot cursul evenimentelor, zice: „Dumnezeu este 

pe de o parte lucrul cel mai clar şi pe de altă parte lucrul 
cel mai nepătruns“. Ca să explicăm această afirmaţie vom 
aminti că sunt laturi obscure în ideea de divinitate, cum 
sunt fără îndoială, eternitatea și infinitul, despre cari noi 
putem avea o vagă presimţire, fără a le putea cuprinde în 
cadrele priceperei noastre; pe de altă parte însă, sunt și 
laturi foarte clare, anume corelaţia care trebue să existe 
între ideea de Dumnezeu și principiile de justiție, de mo- 
rală şi de pace. 

Evident, Divinitatea, n'a fost concepută la fel în toate 
timpurile. Au fost anume religii, care îl concepeau pe Dum- 
nezeu crunt şi răzbunător. Insă, Dumnezeu, aşa cum îl 
concepe creştinismul este icoana bunătăţii, a justiţiei şi 
a păcii. Firește — cum spuneam — nu s'a ajuns dintr'o 
«dată la această concepţie, şi aşa se explică, cum oamenii 
cari concepeau în chip diferit pe zei, aveau în vieaţa prac- 
tică altă atitudine. Așa, bunăoară, îmi aduc aminte de o 
tragedie a lui Voltaire, în care un creștin cade asasinat 
de un păgân, şi în momentul în care creștinul este lovit de 
moarte, îl apostrofează astfel pe omoritorul său: „Recu- 
.noaşte deosebirea între dumnezeii pe cari îi slujim; al tău 
ţi-a, poruncit uciderea şi răzbunarea, pe când al meu în mo- 
mentul când mă asasinezi, îmi poruncește să te plâng și 
să te iert“. 

— Natural, că în limba lui Voltaire, textul este și mai 
„frumos decât în traducerea prozaică pe care v'am făcut-o 
în românește. Şi pentrucă am văzut că aţi gustat această 
„apostrofă, îmi permit să o repet şi în limba originală: 


„Des Dieux Que nous servons connais la difference, 
Les tiens tont commandé le meurtre et la vengeance, 
Et le mien quand ton bras vient de m'assassiner, 
M'ordonne de te plaindre et de te pardonner“. 

Evident, Dumnezeul creştin este imaginea anticipată a. 
înfrăţirei popoarelor, a civilizației şi a culturei, iar de no- 
țiunea de cultură este desigur indisolubil legată şi ideea de: 
pace. Aş putea să spun şi mai mult decât atâta și să amin- 
tesc, că trecerea dela politeism la monoteism a fost deter- 
minată între altele, de faptul, că oamenii au dobândit o: 
conștiință cât mai clară de armonia care există în între- 
gul Univers; constatarea acestei armonii a fost un factor 
esenţial, care a determinat înaintarea dela politeism la. 
monoteism. 

Mai mult decât atât. Această armonie îndată ce a mijit. 
mai clară, a făcut chiar pe politeiști să-şi rectifice într’o- 
măsură concepţia cu pluralitatea lor de zei; instituind de- 
asupra tuturor divinităţilor un zeu comandant, un zeu ge-- 
neralisim, care stabilea o concordanţă între acţiunea lor.. 

Era o tranziție spre unificarea lor deplină şi asta tocmai. 
pentru a se explica armonia, ce se constată în Univers. 

Armonia, aceasta, vizibilă în foarte multe domenii ale na- 
turii, devine un fel de criteriu imperativ, chiar pentru acele: 
regiuni ale experienţii în care armonia nu e încă realizată,. 
— şi este așa de mare dependenţa între monoteism şi ar-- 
monie, încât atunci când o veche armonie s'a rupt, obser- 
văm un fapt foarte caracteristic pe care nu-l putem as- 
cunde, anume o recrudescenţă a politeismului. Atunci când. 
bunăoară izbucnesc războaie şi fiecare beligerant ridică ru-- 
găciuni către Dumnezeu, ajung încet, încet, ca să roage nu. 
pe Dumnezeul unic, ci „pe Dumnezeul părinţilor noștri“ şi 
„pe Dumnezeul naţiunii noastre“, — așa este de strânsă. 
legătura între armonia generală şi monoteismul! Distru-. 
gerea armoniei provoacă o recrudescență inconştientă a. 
politeismului, căci zeii politeişti sunt de regulă zei naţio-- 
nali, ei procură — pe lângă protecție — un blazon de no- 

bleţe poporului respectiv, fiecare popor pretinzând că des- 
cinde dintr'o divinitate, pentru a invoca o glorioasă origine 
supranaturală. 

Evident, că şi Biserica creștină, deşi năzueşte la valori 
universale, este şi dânsa împărţită în Biserici naţionale, — 
Biserica noastră, de pildă, este o Biserică ortodoxă naţio- 
nală. 

Sunt mai multe cauze, cari explică acest fenomen, apa- 
rent, paradoxal. Mai întâi este o cauză foarte omenească: 
reprezentanţii Bisericii, preoţii, sunt în același timp și cetă- 
teni, aparţin în acelaşi timp și unei naţiuni și este aproape 
cu neputinţă, ca măcar în cazuri de tensiune, să nu se iden- 
tifice într'o măsură oficiul lor divin, cu aspiraţiile lor na- 
tionale, căci toate acestea omeneşte se împletesc. 

In afară de aceasta mai există o explicaţie şi mai impor- 
tantă, anume nevoia de adaptare la lumea concretă. 

Doctrina creștină o fi transcendentă, dar instituţia Bi- 
sericii este pământească, și atunci, această instituţie, toc- 
mai pentru a-şi îndeplini misiunea, trebue să se adapteze 
la starea, de fapt, care împarte omenirea în națiuni. 

In sfârșit, pot să mai adaog, că desăvârşirea deplină a . 
naţiunilor, poate să reprezinte și un scop ideal, — chiar 
în cadrul umanităţii solidare — aceste naţiuni urmând să 
constitue o bogăţie de nuanţe în sânul marei omeniri îm- 
păcate. Omenirea împăcată nu trebue să fie numai decât 
uniformă și omogenă, poate să aibă o multiplicitate de 
nuanţe și alcătuirea acestor nuanţe ar fi tocmai constitui- 
rea separată a naţiunilor. 

Dar principala cauză, care explică faptul că Bisericile 
creştine sau unele din ele, sunt Biserici naționale, este — 
după cum am spus — nevoia de adaptare, peste care nu 

poate trece o instituţie, care vrea să trăiască, şi aspiră să 
prefacă vieaţa în sensul vederilor ei. 

Singura rezervă de făcut în această privinţă, este una de 
natură filosofică, anume, să nu cădem în greşeala lui Her- 
bert Spencer, care a confundat progresul cu adaptarea; 
căci evident, progres este una şi adaptare e alta. 

Adaptarea este o concesiune temporară, care se face rea-- 
lităţii, adaptarea poate să întârzie progresul, adaptarea. 
este un sistem de măsuri strategice, prin urmare, un mijloc. 
de procedare, nu însă un scop în sine și mai ales scopul su- 
prem. 

Valorile creştinismului sunt valori cu caracter univer- 
sal, cari trec dincolo de diviziunea omenirii în naţiuni, şi ur- 
măresc realizarea unor valori ideale, unde urmează să se 
întâlnească întreaga omenire împăcată și înfrățită, 

De multe ori acum, în acest proces de adaptare — care 
cum spuneam — este necesar și indispensabil, se comit 
unele exageraţii şi se fac unele greșeli. Așa bunăoară — 
mă gândesc mai ales la ce se întâmplă pe aiurea — s'a, sta- 
bilit oarecare corelaţie între Biserică și politica partidelor 
de dreapta. 

Pentru ce? — Pentru că Biserica, este considerată — şi. 
se consideră adesea ea însăşi—ca un organ al tradiţiunei. 

Şi totuşi, a considera Biserica creștină ca o simplă ex- 
presie a tradiţiei naţionale, este a o privi cu totul unila- 
teral. Evident, Biserica prin misiunea, ei eternă, cuprinde 
şi trecutul şi prezentul şi viitorul, dar trebue să cuprindă 
mai ales viitorul, — viitorul, cu idealuri încă nerealizate. 

Biserica nu poate să fie, socotită ca un organ retrograd, 
depozitar al urilor trecutului; ea dimpotrivă are o misiune 
inovatoare, urmărind să anticipeze, înaintea tuturora, 
munca, de realizare a idealurilor de viitor. Fireşte odată 

izbucnit războiul, ea nu poate face alta, decât să ia partea 
poporului în sânul căruia se găseşte. Dar până atunci îi re- 
vine misiunea propagandei pentru pace, pe care o poate 
servi mai ușor decât alte instituții, şi iată pentru ce. Mai 
întâi nimeni nu ţărmurește Bisericii lărgimea ţelurilor sale. 

Biserica poate privi în perspective infinite, Biserica are 
dreptul să privească mult, departe peste frământările ac- 
tualităţii. Nu aceiaşi latitudine o au persoanele cari re- 
prezintă altceva decât Biserica. De exemplu: oamenii poli- 
tici, când sunt prea pacifiști şi vorbesc prea mult despre 
pace, sunt taxaţi drept vizionari şi li se spune, că au boala 
misionarismului. Ei bine, această boală Biserica poate s'o 
aibă, fără nicio reticenţă din partea nimănui. Misionaris- 
mul ei, este un rost firesc şi e normal să împlânte o dispo- 
ziţie umanitară în sufletul tuturor credincioşilor săi. In 
afară, de aceasta, cine stă în serviciul Păcii, acela trebue 
să aibă multă răbdare, multă stăruință, multă tenacitate. 
Oamenii politici sunt prin definiție oameni cari n'au răb- 
"dare, pe când Biserica este prin natura şi prin misiunea ei, 
eternă, o instituţie înarmată cu răbdare, care nu obosește 
niciodată, prin urmare poate să îndeplinească mai bine de- 
cât alţii această muncă devotată și neîntreruptă în favoa- 
rea păcii. 

Ceea ce se impune însă, este ca Biserica să fie realmente 
militantă, fiindcă, idealurile religioase, nu trebue să le con- 
cepem ca un loc de refugiu pentru amărâţi şi pentru des- 
curajaţi; idealurile creștine trebue să fie idei directive 
pentru transformarea vieţii sociale. Rolul Bisericii creştine 
nu este să consoleze pe câțiva amărâţi şi pe câțiva dezi- 
luzionaţi, limitându-se la scopul consolidării individuale; 
rolul ei este să aducă mântuirea colectivă, îndrumând pe 

calea luminoasă a idealului, dinamismul vieţii noastre so- 
ciale. 

Prin urmare, intervenţie activă, intervenţie militantă. 
Au fost numeroși cugetători, care au înţeles această nece- 
sitate. Montesquieu de pildă spune lapidar că „religia nu 
trebue să se mărginească să institue dogme, ci trebue să 
le dirijeze“, iar un cugetător francez contemporan adaogă: 
„Religia trebue să fie vieaţă, iar nu un automatism de ri- 
tualuri și de gesturi magice“. Prin acest militantism își 
poate face sieşi servicii nepreţuite, printre altele, că ar 
putea să învioreze adevărurile religioase însele. 

Marele filosof englez, John, Stuart Mill, într'o operă ce- 
lebră şi pe drept admirată, opera „Despre libertate“, ne 
vorbeşte despre avantajele erorii. Eroarea servește la 
ceva? — Servește — răspunde J. St. Mill — pentrucă o- 
bligă adevărul să lupte cu dânsa și în această polemică se 
înviorează, se împrospătează, se reînoiește. Adevărul creş- 
tin nu va avea decât să câștige într'o luptă, energică și 
oricât de hotărîtă. Evident, Biserica creștină a avut epoci 
în care a fost mai vie decât astăzi, și asta pentrucă lupta 
într'una cu ereziile dogmatice. Astăzi o atare luptă ar fi 
mai demodată. Dar întrucât Biserica are şi o menire so- 
cială, se cuvine ca tot așa de energic să lupte cu ereziile so- 
ciale şi printre acestea războiul este una dintre cele mai 
mari. 

Intr'o asemenea luptă, într'o asemenea atitudine mili- 
tantă, Biserica ar putea să antreneze o mulțime de lume 
chiar în afară de turma credincioşilor săi obișnuiți. Căci 
există liber-cugetători, cari sunt adânc pătrunşi de subli- 
mitatea principiilor morale și oamenii care zic, că nu cred 
în Dumnezeu, dar cred în principiile morale, pentru mine 
sunt credincioși mascaţi sau credincioși, care nu-și dau 

seama de credinţa lor adevărată. Mai cu seamă acei, cari 
nu se restrâng să recunoască valoarea imperativă a prin- 
cipiului moral, mai ales acei cari nu se mărginesc să 
spună: „Imi fac datoria, orice ar fi să fie“, ci mai adaogă o 
nuanţă în plus, spunând: „Am confienţă în triumful legi- 
lor morale“, aceia sunt oameni cari au conştiinţă reli- 
gioasă, deşi acoperită sau nu destul de lămurită. 

Iată de câte forţe ar putea să dispună Biserica dacă în- 
ţelege să fie militantă, dacă înţelege să lupte, şi ar fi în- 
ir'adevăr clipa supremă ca să înceapă o cruciadă în fa- 
voarea păcii. 

Eu nu zic numai de Biserica noastră naţională, fiindcă 
nu poate fi vorba de propagandă locală, ci de una mon- 
dială, 

Ideile de pace sunt mântuitoare, dacă radiază pe toată 
suprafața planetei, pe când dacă se răspândesc numai în- 
tr'o parte, ar putea să fie și periculoase, aceasta, recunosc. 
Dar o luptă pe care ar întreprinde-o Bisericile creştine, si- 
multan sau asociat, ar corespunde marilor lor misiuni şi ar 
putea să apropie idealul păcii la un moment în care ne mai 
putem folosi de el, căci ar putea să vină o zi în care pa- 
cea nu va mai avea valoare, sau va sosi sinistră într'un 
cimitir imens, fiindcă se poate întâmpla ca ultimul răz- 
boiu să fi fost realmente cel din urmă, care sa mărginit 
să slăbească omenirea, fără să o distrugă cu desăvârşire. 

Așa că în momente ca acestea, în adevăr supreme, rolul 
Bisericii, în această direcţie, este indicat dela-sine. 

Omenirea, avem cei mai mulți impresia, că nu se mai 
poate menţine în vechile forme și tipare şi, atunci înaintea, 
ei nu mai există decât două drumuri: sau să se înalțe în- 
"o formă nouă, mai comprehensivă, sau să alunece în pră- 
pastie şi să ajungă la pieire. 

De aceia voiu încheia această conferință cu o afirmaţie, 
eare poate părea un paradox, dar care pentru mine este un 
profund adevăr: cu o Biserică pașnică mai lesne vine răz- 
poiul, cu o Biserică luptătoare, mai degrabă se asigură 
pacea. 

